
REČ UREDNIKA 


Ako ovaj broj ALEF-a imate priliku da čitate već u maju ove godine, to znači da 
se stanje koliko-toliko normalizuje. Ako ne, onda je i dalje sve po starom. Naša 
nastojanja da uhvatimo mesečni ritam trebalo bi da do jeseni daju pozitivan 
rezultat. Odgovornost za održanje, kvalitet i uspeh ALEF-a sada je umnogome veća, 
jer na tržištu nakon četrnaest i po godina, nema više SIRIUS-a. Verujem da većina 
naših čitalaca ne pamti vreme u kome nije bilo SIRIUS-a, a i oni koji ga pamte, 
sećaju se tog perioda kao kroz maglu i verovatno kao nečega mračnog i praznog. 
Istina, praznina je ponovo prisutna, posebno je izražena oko petog u mesecu, ali 
moramo se pomiriti sa tim gubitkom. 

Podsetimo se, SIRIUS je krenuo jula 1976. godine i zaključno sa prošlom 
godinom izašla su sto šezdeset četiri broja u sto pedeset sedam svezaka. 
Opštepoznato pravilo da je najpouzdaniji predznak skorog kraja nekog časopisa 
pojavljivanje dvobroja, pokazalo se kao tačno i u ovom slučaju. Ipak, moramo 
primetiti da istorija svetskog SF-izdavaštva zna za samo jedanaest dugovečnijih SF- 
časopisa, od kojih je čak sedam u SAD. Sama ova činjenica dovoljno govori o 
značaju SIRIUS-a za jugoslovenske ljubitelje naučne fantastike i razmerama gubitka 
koji nas je zadesio. 

Što se tiče ALEF-a, učinićemo sve što bude bilo moguće da se on održi, jer i 
samo njegovo postojanje, makar i neredovno i neujednačeno, znači mnogo u 
sadašnjim uslovima. Eventualno gašenje označilo bi povratak u period mračnjaštva i 
odsustvo svake sistematičnosti bez koje se ne može držati korak sa svetom. 
Nadamo se da do toga ipak neće doći. 

U našu redakciju ponovo su počela da pristižu vaša pisma u većem broju. 
Međutim, još uvek ne uvodimo rubriku »Pisma« kao ni rubriku »Vesti«, jer ritam 
ALEF-a za sada to ne dopušta. Ali nedostaju nam vaše SF-priče. Vrlo ih malo stiže, a 
o kvalitetu da i ne pričamo. U najskorijoj budućnosti uvešćemo rubriku »Za i nije za 
ALEFx, pa će to možda doprineti vašem većem interesovanju. 


Boban KNEŽEVIĆ 


Samuel R. Delany, EMPIRE STAR, 1966 


CARSKA ZVEZDA 


S engleskog preveo Ivan Nejgebauer 


lmao je: 

e do pojasa dugu pletenicu plave kose; 

e vitko smeđe telo koje je ličilo na mačije, govorili su, kad bi se u polusnu skupio 
u svetlucanju poljarske vatre na Novom Ciklusu; 

e okarinu; 

* par crnih čizama i par crnih rukavica pomoću kojih se mogao penjati po 
zidovima i tavanicama; 

e sive oči ргекгирпе za njegovo sitno, divlje lice; 

e  mesingane kandže na levoj ruci kojima je, do tada, ubio tri divlja keparda koji 
su se provukli kroz prekid u energetskoj ogradi za vreme njegove straže na Novom 
Ciklusu (a jednom je, u tuči sa Bilijem Džemsom — prijateljskom koškanju u kome je 
iznenada pao prejak i prebrz udarac, pretvorivši ga u pravu borbu — ubio tog momka, 
ali to se zbilo dve godine ranije, kada mu je bilo šesnaest, i nije voleo da misli o tome); 

* osamnaest godina grubog života u pećinama satelita Rajsa, gde je čuvao 
podzemna polja dok je Rajs kružio oko crvenog džina Tau Cetija; 

e sklonost da odluta od Matičnih Pećina da bi posmatrao zvezde, što ga je uvalilo 
u nevolju najmanje četiri puta za prethodnih mesec dana, a tokom poslednjih četrnaest 
godina mu donelo nadimak Kometa Džo; 

e ujaka, po imenu Klemens, koga nije voleo. 

Kasnije, kada je izgubio sve osim, nekim čudom, okarine, razmišljao je o tim 
stvarima i o tome koliko su mu značile, u kojoj su mu meri odredile mladost, i kako su 
ga slabo pripremile za zrelo doba. 

Međutim, pre nego što je počeo da gubi, dobio je dve stvari koje je, uz okarinu, 
zadržao do samog kraja. Jedna je bila đavo-mače po imenu D'ik. Druga sam bio ja. Ja 
sam Dragulj. 

Ja posedujem multipleksnu svest, što znači da vidim stvari iz različitih uglova. Ta 
svest je funkcija implikativnih serija u harmonijskom obrascu moje unutrašnje 
strukture. Zbog toga ću dobar deo priče ispričati sa tačke gledišta, kako se to u 
književnim krugovima kaže, sveznajućeg posmatrača. 


Grimizni Ceti obasjavao je zapadne vrleti. Tir, div velik poput Jupitera, predstavljao je 
crni luk preko četvrtine neba, a beli patuljak Aj posrebravao je stene na istoku. Kose 
boje žita, Kometa Džo je koračao iza svoje dve senke, jedne duge i sive, druge zdepaste 
i boje rđe. Glavu je držao zabačenu i u nailasku sutona boje vina zurio je u prve zvezde. 
U dugoprstoj desnoj ruci, noktiju izgriženih kao u svakog mladića, držao je okarinu. 
Znao je da bi trebalo da se vrati, da se pre noći zavuče u blistavu čauru Matične Pećine. 
Trebalo bi da se sa poštovanjem odnosi prema ujka Klemensu, da se ne upušta u tuču 
sa ostalim momcima za vreme poljarskih straža; bilo je toliko stvari koje bi trebalo da 
čini... 

Zvuk. Sudar kamena i nečega što to nije. 

Čučnuo је i zamahnuo žilavom, mišićavom levom rukom sa smrtonosnim 
kandžama da zaštiti lice. Kepardi su skakali u oči, ali keparda nije bilo. Spustio je ruku. 

Iz pukotine se iskobeljalo đavo-maće, balansirajući na pet od svojih osam nogu, i 
zašištalo. Bilo je stopu dugačko i imalo je tri roga i krupne sive oči, iste boje kao i Džo. 
Zakikotalo se, što đavo-mačići čine kada su uznemireni, obično zbog toga što izgube 
roditelje — koji su dugački pedeset stopa i potpuno bezopasni, osim ako vas slučajno 
ne nagaze. | 

»St' s' desilo?« upita Kometa Džo. »Cale i keva zbris'li?«, 

Đavo-mače se ponovo zakikotalo. 


»Neš' nije u redu?« bio je uporan Džo. 

Mače se osvrnulo preko levog ramena i zašištalo. 

»Aj' да vid'mo«, klimnu Kometa Džo. »Ajde, maco«. Namrštivši se, skočio je 
napred, izvivši nago telo preko stena, elegantno u meri u kojom mu je govor bio grub. 
Sa stenovitog ispusta skočio je na trošnu crvenu zemlju. U skoku mu se plava kosa 
rasula po ramenima, a zatim pala na oči. Otresao ju je nazad. Mače mu se očešalo o 
članak, ponovo se zakikotalo i šmugnulo iza gromade. 

Džo je pošao za njim — i bacio se natrag na stenu. Kandžama leve i jagodicama 
desne ruke zagrebao je granit. Oblio ga je znoj. Velika žila na vratu tukla mu je kao luda, 
dok su mu se genitalije skupile poput suve šljive. 

Zelena masa penila se i buktala u gejziru dve stope višem od njega. U tom 
usplamtelom bućkurišu bilo je stvari koje nije mogao da vidi, ali ih je osećao — grčile su 
se, nemo vrištale, umirale u mukama. Jedna od njih je svim silama pokušavala da se 
oslobodi. 

Ne obraćajući pažnju na agoniju koja se tu odigravala, đavo-mače se propelo 
prema zelenoj masi, oholo pljunulo i odskočilo nazad. 

Kada se Džo usudio da udahne, stvar iznutra se oslobodila. Zateturala se, pušeći 
se. Podigla je sive oči. Vetar joj je zahvatio dugu kosu boje žita i oduvao je sa ramena 
dok se, za trenutak, kretala sa nekom mačijom elegancijom. Zatim je pala na lice. 

Nešto jače od straha navelo je Kometu Džoa da prihvati njene ispružene ruke. 
Ruka je uhvatila kandže. Kandže su uhvatile ruku. Tek dok je klečao, a prilika mu 
dahtala u naručju, Kometa Džo je shvatio da pred sobom ima sopstvenog dvojnika. 

Ispunila ga je iznenađenost i prvo što mu se oslobodio bio je jezik. 

»Ko s' ti?« 

»Moraš da odneseš...«, počela je prilika, zakašljala se, i za trenutak njene crte 
izgubiše jasnoću; »... da odneseš...« ponovila je. 

»A?A?« Džo je bio zbunjen i uplašen. 

9... odneseš poruku na Carsku Zvezdu«. Govorila je čistim, preciznim izgovorom 
međujezika. »Moraš da odneseš poruku na Carsku Zvezdu!« 

»St' ću im kas'ti?« 

»Samo idi tamo i kaži im...« Ponovo se zakašljala. »Samo idi tamo. Nije važno 
koliko će ti trebati.« 

»St' do đav'la kažem kad stignem?« bio je uporan Džo. Tada se setio svega što je 
već trebalo da pita. »O'kle si? Gde ćeš? St' s! des'lo?« 

Pogođena grčem, prilika se savila i istrgla iz Džoovih ruku. Kometa Džo je krenuo 
da joj silom otvori usta i spreči je da proguta jezik ali, pre nego što je uspeo da je 
dodirne, ona se, ona se — istopila. 

Ključala je i pušila se, penila se i dimila. 

Velika masa se smirila, i sada je to bila samo bara koja je zapljuskivala rastinje. 
Đavo-mače je došlo do ivice, onjušilo, a zatim iščeprkalo nešto. Bara se umirila i stala 
brzo da isparava. Mače je uzelo stvar u usta i brzo trepćući došlo i spustilo je između 
Džoovih kolena, a onda selo da umije svoj paperjasti ružičasti trbuh. 

Džo je spustio pogled. Stvar je bila višebojna, višestrana, multipleksna, i to sam bio 
ja. Ja sam Dragulj. 

ll 


O, tako smo dugo putovali, Norn, Kej, Marbika i ja, da bi se sve završilo tako iznenadno 
i nesrećno. Upozorio sam ih, naravno, kad se naš prvi brod pokvario i kad smo uzeli 
Organoformnu Krstaricu na S. Doradusu; stvar se lepo odvijala sve dok smo se nalazili u 
razmerno prašnjavom regionu Magelanovog oblaka, ali kada smo dospeli do praznijeg 
prostora Matične spirale, nije bilo ničega što bi mehanizmu za oblaganje moglo 

poslužiti kao katalizator. 

Trebalo je da načinimo krug oko Cetija i uputimo se prema Carskoj Zvezdi sa našim 
teretom dobrih i loših vesti, istorijom pobeda i poraza. Međutim, izgubili smo omotači 
Organoforma se kao poludela ameba spljeskala na satelit Rajs. Naprezanje je bilo 
smrtonosno. Kaj je bio mrtav kad smo se spustili. Marbika se raspala na stotinu 
idiotskih komponenti koje su se borile i umirale u hranljivom želatinu u kome smo 
lebdeli. 

Norn i ja smo napravili kratak dogovor. Aktivirali smo prilično neispravan opažajni 
tragač sa dejstvom u prečniku od sto milja od mesta pada. Organoforma je već počela 
sa samouništenjem; njena primitivna inteligencija okrivila nas je za nesreću i želela je da 
ubija. Tragač je pokazao malu koloniju Zemljana, proizvođača plijazila, koji je rastao u 
ogromnim podzemnim pećinama. Postojala je mala Transportna stanica dvadesetak 
milja prema jugu, odakle se plijazil isporučivao Galaktičkom centru koji ga je 
raspoređivao po zvezdama. Ali sam satelit bio je neverovatno zaostao. »Ovo je otprilike 
najsimpleksnije društvo koje se još može nazvati inteligentnim na koje sam ikada 
naišao«, glasio je Nornov komentar. »Na planeti ne mogu da detektujem više od deset 
umova koji su ikada bili u drugom zvezdanom sistemu, a svi rade na Transportnoj 
stanici.« 

»Gde imaju neorganske, pouzdane brodove koji neće postati neprijateljski 
raspoloženi i poludeti«, rekoh. »Zbog ovog ovde obojica ćemo umreti i nikada nećemo 
dospeti na Carsku Zvezdu. Na onakvom brodu je trebalo da se nađemo. Ovo — tja!« 
Temperatura protoprotoplazme postajala je neugodna. 

»Ovde negde se nalazi jedno dete«, reče Norn. »I — šta је to uostalom, kog 
vraga?« 

»Zemljani to zovu đavo — mačetom«, rekoh, pronašavši podatak. 

»To sigurno nije simpleksni um!« 

»Nije baš ni multipleksan«, rekoh. »Ali nešto jeste. Možda bi moglo da prenese 
poruku?« 

»Ali inteligencija mu je sub-moronska«, reče Norn. »Zemljani bar imaju podosta 
sive mase. Kad bismo ih samo mogli navesti na saradnju! To dete je prilično bistro — ali 
tako simpleksno. Mače je, u najmanju ruku kompleksno, pa bi moglo makar da pokuša 
da prenese poruku. Pa, pokušajmo. Vidi da li možeš da ih dovedeš ovamo. Ako se 
kristalizuješ, možeš da odložiš smrt za neko vreme, zar ne?« 

»Da«, rekoh sa nelagodnošću, »ali ne znam da li bih hteo. Ne bih rekao da mogu 
da podnesem takvu pasivnost, postojanje kao jedan jedini ugao viđenja.« 

»СаК i pasivan«, reče Norn, »možeš da budeš od velike koristi, pogotovu tom 
simpleksnom momku. Ukoliko se složi, moraće da prođe kroz velike teškoće.« 

»Oh, dobro«, rekoh. »Kristalizovaću se, mada mi se to neće svideti. Izađi i vidi šta 
možeš da učiniš.« 

»Do vraga«, reče Norn. »Ne sviđa mi se umiranje. Neću da umrem. Hoću da živim i 
odem na Carsku Zvezdu i kažem im.« 

»Požuri«, rekoh. »Gubiš vreme.« 

»U redu, u redu. Koji oblik misliš da bi trebalo da uzmem?« 

»Ne zaboravi da se radi o simpleksnom umu. Možeš uzeti samo jedan oblik na koji 
bi on obratio dovoljno pažnje i ne bi ga pripisao ružnom snu sutra ujutro.« 

»U redu«, ponovi Norn. »Idemo. Zbogom, dragulju.« 

»Zbogom«, rekoh i počeh da se kristalizujem. 

Norn zabaulja napred, i ključali želatin popusti kada se probio na kamenjar gde je 
momak čekao. Ovamo, mac, mac, mac, odaslah prema đavo-mačetu. Bilo je veoma 
spremno za saradnju. 


Dok je koračao natrag prema pećinama, Kometa Džo je svirao lagane melodije na 
okarini i razmišljao. Dragi kamen (to jest Dragulj, to jest ja) nalazio mu se u vrećici za 
pojasom. Đavo-mače je lovilo svice i povremeno se zaustavljalo da bi izvuklo bodlje iz 
činijastih stopala. Jednom se prevrnulo na leđa i zašištalo na zvezdu, ali je zatim pojurilo 
za Kometom. Uopšte nije bilo simpleksno. 

Kometa je stigao do litice Privlačnog. Izvirivši preko ivice, ugledao je ujka Klemensa 
na vratima pećine; izgledao je veoma iznerviran. Kometa je prevukao jezikom preko 
unutrašnje strane obraza, tražeći ostatke ručka, jer je znao da neće dobiti večeru. 

Neko iznad njega reče; »Ej, glupi! Ujk' Klem j' besan na tebe, i to kol'ko!« 

Podigao je pogled. Njegova dalja rođaka Lili visila je sa ivice više litice i gledala 
naniže. 

Pozvao ju je pokretom ruke i ona se spustila i stala pored njega. Kosa joj je bila 
podsećena poput oštre četke, na čemu je od uvek zavideo devojkama. »To tvoja đavo- 
maca? Kak'joj ime?« 

»Nij' moja«, reče on. »Ej, ko t' je rek'o da mo'š uzeti moje čizme i rukav'ce, a?« 

Nosila je crne čizme do kolena i rukavice do lakata koje mu je Harona poklonila za 
dvanaesti rođendan. 

»'Tela sam da te doč'kam i kažem ti kol'ko je ujk' Klem besan. Mor'la sam da visim 
tamo da bi te vid'la kad dolaziš.« 

»Jesi, дир moj. Daj 'vamo. Sam si 'tela da i' uzmeš. Sad mi i' daj 'vamo. Nisam ti 
rek'o da mo'š.« 

Lili je neodlučno svukla rukavice. »Idi u džup«, reče ona. »Ne'š mi dati da i' 
nosim?« Skinula je čizme. 

»Ne«, reče Kometa. 

»U redu«, reče Lili. Okrenula se i povikala, »Ujk' Klem!« 

»Ej...!« reče Džo. 

»Ujk' Klem, Kometa se vratio.« 

»Cut!« prošištao je Kometa, a zatim se okrenuo i pojurio nazad duž litice. 

»Ujk' Klem, opet beži...« U tom trenutku, đavo-mače zarilo je dva roga u Lilin 
članak, uzelo rukavice i čizme u usta i potrčalo za Kometom — što je sve bilo veoma 
multipleksno, imajući u vidu da mu niko ništa nije rekao. 

Petnaest minuta kasnije, Kometa je čučao među zvezdama obasjanim stenama, 
uplašen i besan. Tada se pojavilo đavo-mače i spustilo mu čizme i rukavice pred noge. 

»A?« reče Kometa kad ih je prepoznao u kestenjastoj tami. »Ej, hvala!« Uzeo ih је i 
navukao. »Harona«, reče on, ustajući. »Idem kod Harone.« Zato što mu je Harona dala 
čizme, zato što Harona nikad nije bila ljuta na njega, i zato što bi Harona mogla znati šta 
je Carska Zvezda. 

Pošao je, pa se okrenuo i namrštio na đavo-mače. Davo-maćići su poznati po tome 
što nisu privrženi čoveku i ne hvataju niti donose predmete kao psi. »Dobra đavo- 
micika«, rekao je. »D'icika. D'ik; to je pravo ime. D'ik, 'oćeš poći sa mnom ?« što je bio 
iznenađujuće nesimpleksan postupak — u svakom slučaju, mene je iznenadio. 

Kometa Džo je krenuo, a D-ik ga je sledio. 


IV 


Pred zoru je padala kiša. Fine kapljice su mu isprskale lice i orosile trepavice dok je 


visio sa ispusta litice i gledao naniže u kapiju transportne zone. Visio je kao lenjivac, a 
D'ik mu se šćućurio na trbuhu. 
Dve plijazilske cisterne milele su između stena u sve jačem crvenilu zore. Uskoro je 

trebalo da se pojavi Harona i pusti ih unutra. Kada je zabacio glavu tako da je sve video 
naopačke, pogled mu je preko kamenite doline, nad kojom se nadvijao dvostruki šiljak 
Brukllnskog mosta, dopirao do platformi za utovar, gde su na crvenoj jutarnjoj kiši 
stajali svemirski brodovi. 

Kada su cisterne izašle iz spleta puzavica koje su se na jednom mestu nadvijale nad 
putem, ugledao je Haronu kako ide prema kapiji. Ispred nje je trčao 3-Pas, lajući na 
vozila dok su se zaustavljala s druge strane ograde. Đavo-mače se razdraženo 
premestilo sa šape na šapu. Jedna od osobina po kojima je podsećalo na svog imenjaka 
bila je odbojnost prema psima. 

Harona je povukla polugu za otvaranje kapije i šipke su se podigle. Kad su cisterne 
protutnjale, Džo je zaurlao sa litice, »Ej, Harona, ostav' ju otvorenu!« 

Podigla je ćelavu glavu i iskrivila izborano lice. »Ko je to tamo gore?« 

3-Pas je zalajao. 

»Симај«, povikao je Džo, bacio se sa litice i okrenuo se u vazduhu. | on i D'ik su se 
zakotrljali prilikom pada. Lakonogo je skočio pravo pred Haronu. 

»Pa, dobro«, nasmejala se, zabivši pesnice u džepove pripijenog srebrnastog odela 
svetlucavog od kiše, »baš si ti spretan vragolan. Gde si se skrivao tokom najvećeg dela 
meseca?« 

»Straža na Novom Ciklusu«, reče on, iscerivši se. »Vi'te, nosim vaš poklon.« 

»Lepo je videti te u tome. Uđi, uđi, da zatvorim kapiju.« 

Kometa se provukao ispod poluspuštenih šipki. »Ej, Harona«, rekao je kad su 
zajedno pošli nakvašenim putem, »št ј' Carska Zvezda? I'de је? I kak' да otidem tamo?« 
Po prećutnom dogovoru skrenuli su sa puta i nastavili neravnijim zemljištem doline 
ispod metalnog jezika poznatog kao Bruklinski most. 

»To je velika zvezda, momče, koju su tvoji pra-pra-pra-pradedovi na Zemlji zvali 
Aurige. Nalazi se sedamdeset dva stepena duž galaktičkog ruba i na hiperstatičkoj 
udaljenosti od pedeset pet zarez devet odavde, a ti — da citiram drevnu izreku — sa 
ovog mesta ne možeš tamo da dospeš.« 

»Zašto?« 

Harona se nasmejala. 3-Pas је isprednjačio і zalajao na D'ika, koji se zgrbio, zaustio 
da odvrati nešto na mačijem jeziku, malo bolje razmislio i odskočio unazad. »Moguće je 
dobiti prevoz na transporteru i tako krenuti, ali ti to ne možeš. Što je najbitnije.« 

Kometa Džo se namrštio. 

»Sto ne?« Posegnuo je prema jednoj travci i otkinuo joj vrh. »Moram da otidem sa 
ove planete — odma'!« 

Harona je podigla golu kožu gde su joj nekad bile obrve. »Ti kao da si to čvrsto 
rešio. Ti si prva osoba rođena ovde koja mi je to rekla za četiristo godina. Kometa Džo, 
vrati se ujaku i smiri se u Matičnoj Pećini.« р 

»Džup«, rekao је Kometa Džo і šutnuo kamenčić. »'Oću da idem. Što пе mogu?« 

»Simpleksno, kompleksno i multipleksno«, reče Harona, i ja se trgoh u vrećici. 
Možda je ipak bilo nade. Ako bi se našao neko ko bi mu to objasnio, putovanje bi bilo 
lakše. »Ovo je simpleksno društvo, Kometa. U njemu nema mesta za putovanje 
svemirom. Osim onih koji dovoze plijazil i radoznale dece poput tebe, niko nikad ne 
prolazi kroz kapiju. Kroz godinu dana i ti ćeš prestati da dolaziš, i najzad, kao jedina 
posledica svih tih poseta, bićeš blaži prema sopstvenoj deci kad dolutaju do kapije ili se 
vrate u Matične Pećine sa čarobnim sitnicama sa zvezda. Ako putuješ između svetova, 
dolaziš u dodir sa bićima koja su u najmanju ruku kompleksna, a često i multipleksna. 
Ne bi znao kako da se ponašaš. Posle pola sata na svemirskom brodu okrenuo bi se i 
vratio, odbacivši čitav poduhvat kao glupost. Činjenica da imaš simpleksan um je u neku 
ruku i povoljna, jer si na Rajsu siguran. lako si prolazio kroz kapiju, nema mnogo izgleda 
da te poremete čak ni posete Transportnoj zoni ili povremeno izlaganje predmetima sa 

zvezda, kao što su čizme i rukavice koje sam ti dala.« 

Činilo se da je završila, i ja sam se osećao tužno, jer to nipošto nije bilo 
objašnjenje. І već sam znao da će Džo krenuti na put. 

Međutim, Kometa Džo je posegao u vrećicu, odgurnuo okarinu i podigao me na 
dlanu. »Harona, jes' ikad vid'la neš' ovako?« 

Zajedno su se nadneli nada mnom. Iza vršaka Kometinih kandži i njihovih senkama 
prošaranih lica, crna traka Bruklinskog mosta presecala je ljubičasto nebo. Pod donjom 
stranom osećao sam toplinu njegovog dlana. Hladna kapljica mi se razlila po gornjim 
površinama, iskrivljujući im lica. 

»Pa... mislim... Ne, nemoguće. Odakle si to uzeo?« 

Slegnuo je ramenima. »Sam' sam ga našto. St' misliš, št' j' to?« 

»Svetlosti mi svih sedam sunca, izgleda kao kristalizovani Tritovijanac.« 

Naravno, bila je u pravu, i odmah mi je bilo jasno da pred sobom imam ženu koja 
se naputovala svemirom. Mi Tritovijanci nismo baš tako česti u kristalizovanom obliku. 

»Moram ga odnesti na Carsku Zvezdu.« 

Iza mirne, izborane maske Haroninog lica rojile su se misli, i to multipleksne, 
sudeći po nagoveštajima; bilo je u njima slika kosmosa i zvezda u tami galaktičke noći, 
jezivih krajolika čak i meni nepoznatih. Četiristo godina čuvanja kapije Transportne zone 
Rajsa dovelo je njen um do nečega skoro simpleksnog. Ali multipleksnost se probudila. 

»Pokušaću nešto da ti objasnim, Kometa. Reci mi koja je najvažnija stvar na 
svetu?« 

»Džup«, hitro je odgovorio i video kako se ona mršti. Bilo mu je neprijatno. 
»Mislim, plijazil. Nisam 'teo da budem nepristojan.« 

»Takve reči mi ne smetaju, Kometa. U stvari, oduvek mi je bilo pomalo smešno što 
tvoj narod ima nepristojan izraz za plijazil. Mada mi se čini da to i nije tako smešno kad 
se setim nepristojnih izraza na planeti sa koje potičem; svugde postoji nešto što se 
smatra nepristojnim i prljavim. Na svetu na kome sam odrasla voda je bila tabu-tema — 
bilo ju je jako malo, i nisi je smeo pominjati osim po hemijskoj formuli u tehnološkoj 
raspravi, a nikad pred nastavnikom. A u vreme naših pra-pra-pradedova na Zemlji se 
hrana koja je pojedena, svarena i izbačena iz tela nije smela pominjati po uobičajenom 
imenu u pristojnom društvu.« 

s Al' zašto su hrana i voda tol'ko prljavi?« 

»A zašto je džup prljav?« 

Iznenadila ga je njena upotreba uobičajenog žargona. Ali ona je stalno imala posla 
sa vozačima i nosačima koji su bili nadaleko poznati po prostačkim izrazima i 
nedostatku poštovanja prema svemu — govorio je ujka Klemens. 

»Ne'm pojma.« 

»To je organska plastika koja raste u izdanku mutirane vrste semena što može da 
uspeva jedino pod dejstvom zračenja iz jezgra Rajsa u tami pećina. Na ovoj planeti on 
ne može nikome nizašta da posluži, osim za ojačavanje plastičnih legura, pa ipak je u 
Opštem planu jedina uloga Rajsa da njime snabdeva ostatak galaksije. Jer ima mesta 
gde je potreban. Svi ljudi i žene na Rajsu rade na njegovoj proizvodnji ili preradi ili 
transportu. To je sve. Nigde u svom objašnjenju nisam spomenula ništa prljavo.« 

»Pa, ako se vreća ispunjena time pocepa i raspe, onda je... pa, ne baš prljavo, ali 
neprijatno.« 

»Ni prosuta voda ili hrana nisu prijatni. Ali ne sami po sebi.« 

»Neke stvari se prosto ne pričaju pred finim ljud'ma. To j' ono što kaže ujk' Klem.« 
Džo je pribegao onome čemu su ga učili. »I kak' kažete, džup je najvažnija stvar Која 
postoji, pa zato moraš... pa, imati malo poštovanja.« 

»Ja to nisam rekla. Ti si. Zbog toga i imaš simpleksan um. Ako prodeš kroz drugu 
kapiju i zamoliš kapetana transportera da te poveze— a verovatno hoće, jer oni su 

dobri ljudi — naći ćeš se u drukčijem svetu, gde plijazil znači samo četrdeset kredita 
veće od pedeset kredita. I mogao bi da izvikuješ njihova imena na sav glas, ali zbog toga 
bi te jedino smatrali bučnim.« 

»Neć' ništ' vikati okolo«, uveravao ju је Kometa Džo. »l sve što kužim iz vaš' priče o 
simpleksnom je da znam da bidnem uljudan, čak i ako to masa drugih ne zna — znam 
da nisam uljudan ko što bi treb'o biti, al ne znam kako.« 

Harona se nasmejala. 3-Pas je pritrčao i očešao joj se glavom o bok. 

»Možda bih ti mogla objasniti čisto tehnički, mada mi je sasvim jasno da nećeš 
razumeti dok sam ne vidiš. Stani i pogledaj naviše.« 

Zastali su na ispucalom kamenu i podigli poglede. 

»Vidiš li rupice?« upitala je. 

U pločama koje su prekrivale most tu i tamo videle su se tačkice svetlosti. 

»Izgledaju prosto kao slučajne tačke, zar ne?« 

Klimnuo je glavom. 

»To je simpleksno viđenje. Sada kreni i nastavi da gledaš.« 

Kometa je krenuo postojanim korakom, gledajući naviše. Tačkice su se gasile, tu i 
tamo su se pojavljivale druge, opet se gasile, i nove, ili možda prvobitne, iznova su se 
palile. 

»Iznad mosta se nalazi nadgradnja nosača koja zaklanja neke od rupica i sprečava 
te da ih vidiš sve odjednom. Ali sada imaš kompleksno viđenje, jer si svestan da postoji 
više od onoga što se vidi iz ma koje stalne tačke. Sada potrči i gledaj i dalje.« 

Džo je potrčao duž stena. Intenzitet svetlucanja se povećao, i iznenada je shvatio 
da rupice čine uzorak sačinjen od šestokrakih zvezda, išaranih dijagonalama od po 
sedam rupica. Čitav uzorak se mogao uočiti samo zbog tako brzog smenjivanja tačkica... 

Sapleo se i dočekao na ruke i kolena. 

»Jesi li video uzorak?« 

»Uh... aha.« Zatresao je glavom. Dlanovi su ga pekli ispod rukavica, a jedno koleno 
mu je bilo odrano. 

»To je bilo multipleksno viđenje.« 

3-Pas se sagnuo i liznuo ga po licu. 

D'ik je sve to pomalo podsmešljivo posmatrao iza zupca trozubog žbuna. 

»Takođe si se susreo sa jednom od glavnih teškoća na koje nailazi simpleksni um 
kad pokuša da stekne multipleksno viđenje. Veoma je verovatno da ćeš pasti na nos. 
Zaista ne znam da li ćeš uspeti da načiniš prelaz, mada si mlad i slušao si starije od sebe. 
Svakako ti želim sreću. Pored toga, na prvih nekoliko etapa putovanja uvek se možeš 
okrenuti i vratiti, a čak i ako načiniš samo kratak skok do Pacovske Rupe videćeš više 
svemira nego većina па Rajsu. Ali što dalje ideš, sve će biti teže vratiti se.« 

Kometa Džo je odgurnuo 3-Psa i ustao. Njegovo sledeće pitanje bilo je 
istovremeno posledica straha od poduhvata i bola u rukama. »Bruklinski most«, reče 
on, još uvek gledajući naviše. »Zašto ga zovu Bruklinskim mostom?« Upitao je to kao 
kad neko postavlja pitanje na koje nema odgovora, i da mu je um bio dovoljno istančan 
da formuliše pravo značenje tog pitanja, postavio bi ga ovako: »Zašto će me uopšte ta 
građevina poslati gore?« 

Ali Harona mu je odgovorila. »Na Zemlji postoji građevina koja spaja dva ostrva 
slična ovoj, — mada nešto manja od nje. 

Most je ime za tu vrstu građevine, a Bruklin ime mesta kuda vodi, pa je zato i 
nazvana Bruklinskim mostom. Prvi kolonisti doneli su ime sa sobom i dali ga onome što 
vidiš.« 

»Mislite, їт' razloga?« 

Harona klimnu glavom. 

Iznenada mu se javila jedna pomisao, prohujala mozgom i bučno zazvonila celom 
svešću. »Hoću li videti Zemlju? x 

»To te ne bi previše skrenulo sa puta«, reče Harona. 

»I mogu vi'ti Bruklinski most?« Noge mu počeše poigravati u čizmama. 

»Videla sam ga pre četiristo godina, i još uvek je stajao.« 

Kometa Džo je iznenada skočio izamahaopesnicama prema nebu, što je bio divno 
kompleksan postupak koji mi je dao više nade; zatim je potrčao, skočio na jedan od 
nosača mosta i jurnuo sto stopa naviše iz čiste radosti. 

Na pola puta do vrha se zaustavio i pogledao naniže. »Ej, Harona«, povikao je, 
»oti'ću na Zemlju! Ja, Kometa Džo, oti'ću na Zemlju i vi'ti Bruklinski most!« 

Ispod nas čuvarka kapije se nasmešila i pomilovala 3-Psa po glavi. 

Uspeli su se iznad balustrada kad je kiša prestala. Popeli su se preko ograde i prešli 
betonsku ploču potamnelu od vode što ih je razdvajala od druge kapije. »Siguran si?« 
upitala ga je još jednom Harona. 

Pomalo oprezno je klimnuo glavom. 

»A šta da kažem tvom ujaku kada dođe da se raspituje, a sigurno hoće?« 

Pri pomisli na ијка Klemensa, postao je još oprezniji. »Sam' rec'te da sam o'šo.« 

Harona je klimnula glavom, povukla drugu polugu, i kapija se podigla. 

»Hoćeš li povesti i ovo?« Harona je uperila prst u D'ika. 

»Naravski. Sto da ne?« Najzad je hrabro zakoračio napred. D'ik se osvrnuo levo i 
desno i potrčao za njim. Harona je i sama htela da prođe i pravi mu društvo, ali 
iznenada poče da bleska signalna svetiljka, što je značilo da je ponovo potrebna na 
prvoj kapiji. Tako ga je ispratila samo pogledom dok se kapija spuštala. Zatim se 
okrenula i vratila preko mosta. 

Pre ovoga nikada nije otišao dalje od pogleda kroz drugu kapiju na naduvena 
obličja brodova, zgrade za utovar, mehaničke utovarivače i sanke koje su saobraćale 
stazama Transportne zone. Kada je prošao kroz kapiju, osvrnuo se naokolo, očekujući 
da svet bude jako različit, na šta ga je Harona upozorila. Ali njegovo shvatanje različitog 
bilo je prilično simpleksno, tako da se u prvih dvadesetak koraka razočarao. 

U sledećih dvadeset koraka razočaranje je zamenila obična radoznalost. Prema 
njemu su niz padinu klizile tanjiraste sanke, vođene strogom rukom visoke prilike. Malo 
se štrecnuo od iznenađenja i straha kada je shvatio da idu pravo na njega. Trenutak 
kasnije su se zaustavile. 

Žena koja je stajala u njima — bio mu je potreban čitav minut da shvati da je u 
pitanju žena, jer joj je kosa bila dugačka kao muška i brižljivije uređena nego kod 
ijednog muškarca koga je znao — nosila je svetlucavu crvenu haljinu sačinjenu od 
komada tkanine različitog tkanja, ali iste boje, koji su je obavijali ili lepršali na vlažnom 
povetarcu. Uočio je da su joj i kosa i usne i nokti crveni. To je zaista bilo neobično. 
Pogledala ga je i rekla, »Ti si lep dečko«. 

»A?« upitao je Kometa. 

»Rekla sam da si lep dečko.« 

»Hm, džup, 'oču reći... pa...« Onda je prestao da bulji u zemlju i uzvratio joj pogled. 

»Ali kosa ti je užasno neuredna.« 

Namrštio se. »Kak' to mislite neuredna?« 

»Mislim tačno ono što sam rekla. A gde si naučio međujezik? Ili jednostavno 
primam magloviti telepatski ekvivalent onoga što izgovaraš?« 

»А?« 

»Nije važno. | pored toga si lep dečko. Daću ti češalj i davaču ti časove dikcije. Dođi 

kod mene na brod — ići ćeš mojim brodom, jer nijedan od ostalih ne poleće skoro. 
Potraži San Severinu.« 

Sanke su se okrenule da otklize dalje. 

»'Ej, 'de ćete?« povikao je Kometa Džo. 

»Prvo se očešljaj, pa ćemo raspravljati o tome na časovima.« Izvukla je nešto iz 
haljine i dobacila mu. 

Uhvatio je predmet i pogledao ga. Bio je to crveni češalj. 

Prebacio je slap svoje kose preko ramena da ga ispita. Kosa mu je bila zamršena od 
noćašnjeg putovanja do Transportne zone. Provukao je češalj nekoliko puta, nadajući se 
da je od neke specijalne vrste koja bi učinila razmrsivanje lakšim. Nije bio, tako da mu je 
češljanje oduzelo desetak minuta; posle toga je, da bi što duže odložio sledeće takvo 
mučenje, vesto upleo kosu preko jednog ramena. 

Dok je prolazio pored gomile tereta, ugledao je mladića koju godinu starijeg od 
sebe kako sedi povrh naslaganih kutija, obgrlivši kolena, i zuri naniže u njega. Bio je bos 
i bez košulje, a iskrzane pantalone bile su mu opasane parčetom kanapa. Kosa mu je 
bila neke neodređene dužine, ni muški duga ni ženski kratka, i mnogo zamršenija nego 
što je Džoova do malopre bila. Bio je veoma prljav, ali se smešio. 

»'Ej!« reče Džo. »Znaš gde mogu da dobijem prevoz odavde?« 

»Tamp'ko«, rekao je mladić, pokazujući rukom preko polja, »n'š džup i El.« 

Džo se osećao pomalo izgubljeno pošto je jedino što je u rečenici razumeo bila 
psovka. 

»'Oću da me povezu«, ponovio je Džo. 

»Tamp'ko«, rekao je mladić i ponovo pokazao rukom. Tada je stavio ruke u usta 
kao da i sam svira na okarini. 

»'О$ da probaš?« upitao je Džo i smesta poželeo da to nije učinio, jer je mladić bio 
tako prljav. 

Ali on je, smešeći se, odmahnuo gvlavom. »Sam' šatler. Ne kužim svirku.« 

U čemu je možda, i bilo nekog smisla. »'Okle si?« upitao je Džo. 

»Sam' šatler«, ponovio je mladić. Sada je pokazivao na ružičasti mesečev-mesec 
iznad obzorja. »Tam' i nazad, tam' i nazad, to j' sve 'de sam bio.« Ponovo se nasmešio. 

»Oh«, rekao je Džo i nasmešio se, jer mu ništa drugo nije padalo na pamet. Nije 
bio siguran da li je iz razgovora uopšte nešto saznao ili ne. Ponovo je zasvirao okarinu i 
produžio. 

Ovog puta je krenuo pravo prema brodovima; jedan su upravo utovarali, i pošao je 
prema njemu. 

Krupan čovek je nadgledao robo-nosače, upoređujući njihov tovar sa listom. 
Masna košulja, još vlažna od kiše, bila mu je vezana preko maljavog trbuha koji se 
prelivao sa obe strane čvora. 

Još jedan mladić, skoro Džoov vršnjak, stajao je oslonjen o uže koje je vodilo u 
brod. Kao i prvi, bio je prljav, bos i bez košulje. Jedna nogavica bila mu je otkinuta do 
kolena, a dve vođice za kaiš spojene savijenom žicom. Na njegovom opaljenom licu nije 
bilo ni spremnosti za osmeh, kao kod onog drugog. Mladić se odgurnuo od užeta i 
polako okrenuo da posmatra Džoa dok prolazi. 

Džo je koračao prema krupnom čoveku koji je nadgledao utovar, ali je ovaj baš 
tada bio zauzet premeštanjem stoka koji je jedan od nosača pogrešno složio, tako da se 
Džo izmakao. Ponovo je pogledao mladića, uputio mu poluosmeh i klimnuo glavom. 
Kometa nije baš bio željan razgovora, ali mladić mu je uzvratio klimanjem, a izgledalo je 
da će čovek još neko vreme biti zaposlen. 

»Ti s' šatler?« upitao je Džo. 

Mladić je klimnuo glavom. 

» ideš tam' i nazad?« upitao je, pokazujući na disk mesečevog-meseca. 

Još jedan potvrdni odgovor. 

»Mog' li bilo kako da se odbacim na... pa, bilo gde?« 

»Možeš, ukoliko pristaneš na posao«, reče mladić. 

Izgovor je iznenadio Džoa. 

»Jašta«, reče Džo. »Ak' treba da šljakam, пет' veze.« E 

Mladić se uspravio iznad užeta. »Hej, Elmere«, povikao je. Covek se osvrnuo, 
okrenuo prekidač na ručnoj konzoli, i robo-nosači su se zaustavili. To je bilo 
jednostavno, pomisli Džo. 

»Sta želiš?« upitao je Elmer, okrenuvši se i otirući čelo. 

»Imamo drugog šatlera. Klinac hoće posao.« 

»Vrlo dobro«, reče Elmer. »Ti ćeš se, dakle, pobrinuti za njega. Izgleda zgodno, ali 
samo ga dobro nahrani i kladim se da će raditi.« Iscerio se i vratio robo-nosačima. 

»Primljen si«, reče mladić. »Ja sam Roh.« 

»Ja sam Džo«, reče Džo. »Zovu me Kometa Džo.« 

Ron se glasno nasmejao i rukovao se sa Džoom. »Nikad to neću shvatiti. Plovim 
stazisnim strujama već šest meseci, i svaki pravi i provereni svemirski vuk koga sretneš 
je Bob ili Henk ili Elmer. A istog časa kada naletiš na neku sačuvaj-bože planetu ili 
simpleksno društvo sa samo jednim proizvodom, svako je Zvezdan, Kosmički Smit ili 
Kometa Džo«. Potapšao je Džoa po ramenu. »Nemoj da se uvrediš, ali prilično ćeš brzo 
izgubiti tu kometu.« 

Džo se nije uvredio, poglavito zato što nije imao pojma o čemu Ron priča, ali se 
nasmešio »O'kle si?« 

»Uzeo sam slobodnu godinu na Univerzitetu Kentauri da skakućem po zvezdama i 
pomalo radim kad moram. Već nekoliko meseci šatlujem uzduž i popreko ove četvrti 
spirale. Primećuješ da me je Elmer naučio da govorim kao pravi svemirski vuk?« 

»Onaj što tam' sedi, је!' i on sa... Univerziteta?« 

»Henk? Taj budibogsnama, bespleksni klinac koji sedi na sanducima?« Ron se 
nasmejao. 

»Bespleksni?« upitao je Džo. Povezao je reč sa onim što je naučio tog jutra. »Kao 
simpleksni, kompleksni, i tome slično ?« 

Ron je očigledno shvatio da je pitanje ozbiljno. »U stvari, ne postoji niko 
bespleksan. Ali ponekad se pitam da li je zaista tako. Henk šatluje samo između Rajsa i 
mesečevog-meseca. Njegovi su švorc kao crkveni miševi, a za njega nisam siguran ni da 
je pismen. Videćeš već da je većina šatlera takva. Oni imaju jednu jedinu rutu, obično 
između dve planete, i to je sve što će ikada videti. Ali ja skačem i na druge zvezde. Hoću 
da postanem oficir pre nego što se završi Poluokret, tako da se vratim u školu sa nešto 
para, ali od nečega moraš početi. Kuda si se ti uputio?« 

»Na Carsku Zvezdu«, reče Džo. »Kužiš li... hoću da kažem, da li znaš de je?« 

»Već pokušavaš da stekneš svemirski izgovor?« upita Ron. »Nemaj brige, imaćeš 
ga pre nego što se čestito osvestiš. Carska Zvezda? Rekao bih oko sedamdeset, 
sedamdeset pet stepeni od galaktičnog centra.« 

»Sedamdeset dva stepena, udaljenost 55,9« reče Džo. 

»Zašto onda pitaš?«, reče Ron. 

»Jerbo mi to niš' ne znači.« 

Ron se ponovo nasmejao. »Oh, shvatam. Nikad ranije nisi bio u svemiru?« 

Džo odmahnu glavom. 

»Shvatam«, ponovi Ron, i smeh mu postade još glasniji. »Pa uskoro će ti nešto 
značiti. Hoće, veruj mi!« Tada je Ron ugledao D'ika. »To je tvoje?« 

Džo klimnu glavom. »Mog' da ga povedem, a?« 

»Elmer je kapetan. Pitaj njega.« 

Džo osmotri kapetana, koji je grozničavo razmeštao teret da bi ga uravnotežio na 

nosaču. »U redu«, reče on i krenu prema njemu. «Elm...« 

Ron ga ščepa za гате i Džo se okrenu. »A? Džup...« 

»Ne sada, bespleksnjačino! Cekaj da završi.« 

»Ali ti si upravo...« 

»Ti nisi isto što i ja«, objasni Ron. »Niti je on pokušavao da uravnoteži teret kad 
sam ga zaustavio. Ako ga pozoveš po imenu, mora da stane. Mogao si ga ubiti da je taj 
teret pao.« 

»Oh. A kak' da ga zovem?« 

»Pokušaj sa kapetane«, reče Ron. »On to i jeste, i kada ga tako pozoveš, ne mora 
da prekine s poslom dok mu ne odgovara. Zovi ga Elmer samo u slučaju opasnosti.« 
Postrance je pogledao Džoa. »Kad bolje razmislim, pusti da neko drugi zaključi da li 
opasnost postoji. Za tebe je on kapetan dok sam ne kaže drugačije.« 

»Da li je postojala opasnost kad si ga zvao?« 

»Hteo je još jednog šatlera za putovanje, ali sam takode video da ne radi ništa što 
ne bi mogao prekinuti, i... Znaš, prosto ćeš morati mnogo da naučiš.« 

Džo je izgledao pokunjen. 

»Razvedri se«, reče Ron. »Lepe stvari izvodiš sa tom svojom duvaljkom. Unutra mi 
je gitara — da je donesem pa da sviramo zajedno, a?« Sčepao je uže i počeo da se vere, 
služeći se samo rukama. Nestao je u jednim vratima. Džo ga je netremice posmatrao. 
Ron nije nosio ni rukavice. 

Upravo tada kapetan Elmer reče, »Hej, možeš da povedeš mače, ali moraćeš da 
ostaviš te čizme i rukavice.« 

»A? Što?« 

»Zato što ja tako kažem. Rone?« 

Satler proviri kroz vrata. »Molim?« Držao je gitaru. »Objasni mu šta je kulturni 
embargo.« 

»U redu«, rekao je Ron i spustio se niz uže koristeći se stopalima i jednom rukom. 
»Najbolje da ih odmah švićneš.« 

Džo je neodlučno počeo da ih svlači sa ruku i stopala. 

»Vidiš, dolazićemo u kontakt sa nekim kompleksnim kulturama, sa tehnologijom 
daleko ispod one koja je načinila ove čizme. Ako ih otkriju, čitava kultura bi se mogla 
poremetiti.« 

»Ni mi ne možemo da napravimo čizme«, reče Džo, »a Harona mi i' je dala.« 

»To je zato što ste simpleksni. Vašu kulturu ne bi moglo uzdrmati ništa manje od 
premestaja u drukčiju sredinu. Pa čak i tada biste verovatno došli do istog. Ali 
kompleksne kulture su osetljive. Nosimo tovar džupa na Postanje. Tada će Elovi 
nastaviti za Pacovsku Rupu. Tamo te mogu odbaciti na Zemlju, ako hoćeš. Verujem da 
bi želeo da vidiš Zemlju. Svako to poželi.« 

Džo klimnu glavom. 

_ »Sa Zemlje možeš bilo kud. Možda ćeš čak uhvatiti direktnu vezu za Carsku Zvezdu. 
Šta ćeš tamo?« 

»Da prenesem poruku.« 

»Stvarno?« Ron poče da štimuje gitaru. 

Džo je otvorio svoju vrećicu i izvadio me — mada sam prilično žarko želeo da me 
ne pokazuje svud unaokolo. Postojali su ljudi koji bi se prilično uznemirili kad bih se 
pojavio, kristalizovan ili ne. 

»Ovo«, reče Džo. »Moram ovo odneti.« 

Коп me je posmatrao. »Oh, shvatam.« Spustio je gitaru. Onda mislim da je dobro 
što putuješ sa tovarom Elova.« 

Nasmešio sam se za sebe. Ron je bio multipleksno obrazovan mladić. Uzdrhtao 
sam pri pomisli šta bi se desilo da me je Džo pokazao Henku; taj šatler je sasvim lako 

mogao pokušati da navede Džoa da me trampi za neku sitnicu, što bi bilo ravno 
katastrofi. 

»Sta su Elovi?« upita Džo. »Jedna od onih stvari koje su važnije od džupa?« 

»Zaboga, naravno«, reče Ron. »Nikad ih nisi video, zar ne?« 

Džo odmahnu glavom. 

»Onda dođi«, reče Ron. »Možemo svirati i kasnije. Penji se do vrata, i baci te čizme 
i rukavice.« 

Džo ih je ostavio na pisti i počeo da se uspinje uz uže. Bilo je lakše nego što je 
očekivao, ali na vrhu se već preznojavao. D'ik je jednostavno ustrčao uz trup pomoću 
svojih činijastih stopala i čekao ga na vratima. 

Džo je sledio Rona niz hodnik, kroz još jedna vrata, pa niz kratke lestve. »Unutra su 
Elovi«, rekao je Ron pred kružnim vratima. Još uvek je držao gitaru za vrat. Gurnuo je 
vrata ona se otvoriše. Nešto je ščepalo Džoov želudac i okrenulo ga. Razjapio je usta, a 
na oči su mu navrle suze. Dah mu se vrlo polako počeo vraćati. 

»Baš te је zviznulo, је l' da?« upitao је Ron tiho. »Hajdemo unutra.« 

Džo je bio uplašen, i kada je zakoračio unutra, osećao je da mu sa svakim korakom 
srce sve više silazi u pete. Zatreptao je da razbistri vid, ali suze su mu ponovo nadošle. 

»Ovo su Elovi«, reče Ron. 

Na Ronovom ogrubelom licu Džo je ugledao suze. Ponovo je pogledao ispred sebe. 

Članci ruku i nogu bili su im prikovani za pod; bilo ih je sedam, izbrojao je Džo. 
Treptali su krupnim zelenim očima pri plavom svetlu teretnog prostora. Leđa su im bila 
pogrbljena, glave čupave. Tela su im izledala izuzetno snažna. 

»Sta...« pokušao je da izgovori Džo, ali nešto mu je zapelo u grlu i iz njega dopre 
samo krkljanje. »Sta osećam?« prošaputao je, jer je to bio jedini način da nešto kaže. 

»Tugu«, reče Ron. 

Nazvano imenom, osećanje je postalo prepoznatljivo — ogromna, sveobuhvatna 
tuga koja mu je ispila svu snagu iz mišića i svu radost iz očiju. 

»Сіпе me... tužnim?« upita Džo. »Zašto?« 

»Oni su robovi«, reče Ron. »Oni grade — i to prelepo, čarobno. Izvanredno su 
dragoceni. Izgradili su pola Carstva, A Carstvo ih na ovaj način štiti.« 

»Štiti?« upita Džo. 

»Ne možeš im se približiti a da se ne osetiš ovako.« 

»Pa ko ih onda kupuje?« 

»Malo njih. Ali dovoljno da bi predstavljali neverovatno dragocene robove.« 

»Zašto ih ne oslobode?« upita Džo. Pitanje se pri kraju pretvorilo u vrisak. 

»Ekonomski razlozi«, reče Ron. 

»Kako mo'š misliti o ekonomskim razlozima kada se ovako osećaš?« 

»Samo malobrojni to mogu«, reče Ron. »U tome i jeste suština zaštite Elova.« 

Džo stisnu oči. »Aj'mo odavde.« 

»Ostanimo malo«, uzvratio je Ron. »Sad ćemo im svirati.« 

Seo je na sanduk, stavio gitaru u krilo i udario molski akord. »Sviraj«, reče Ron. »Ja 
ću te pratiti.« 

Džo je dunuo u okarinu, ali dah mu je bio tako slab da je nota zadrhtala i zamrla, 
napola odsvirana. »Ja... ја neću«, pobunuo se. 

»To ti je posao, šatleru«, jednostavno reče Ron. »Moraš da brineš o teretu koji je 
ukrcan. Oni vole muziku i ona će ih usrećiti.« 

»Hoće li... i mene?« upita Džo. 

Ron odmahnu glavom. »Ne.« 

Džo je prineo okarinu usnama, napunio pluća i zasvirao. Dugi tonovi ispuniše 
brodsko spremište, i kada je Džo zaklopio oči suze su istopile tamu iza njegovih kapaka. 
Zvuči Ronove pratnje pleli su se oko melodije koju je Džo izmamljivao iz okarine. Svaki 

ton je dobijao jetkost neprijatnog mirisa i prizivao u Džoovo sećanje, dok je svirao 
sklopljenih očiju iz kojih su tekle suze, slike Novog Ciklusa kada je rod plijazila podbacio, 
sahrane Bilija Džemsa, dana kada mu se Lili smejala pošto je pokušao da je poljubi iza 
generatora energetske ograde, trenutka kada su vagali zaklane keparde i utvrdili da je 
njegov deset funti lakši od onog koga je ubila II Odik — a Il je bila tri godine mlađa od 
njega i svi su uvek govorili kako je divna — ukratko, svake tužne i bolne uspomene 
njegovog simpleksnog života. 

Kad su izašli iz rupe pola časa kasnije, a osećanje ga napustilo poput talasa u 
povlačenju kada je Ron zabravio vrata, Džo se osećao iscrpenim i drhtao je. 

»Težak posao, a?« reče Ron, smešeći se. Suze su načinile brazde u prašini koja mu 
je prekrivala lice. 

Džo ništa nije rekao, samo je pokušao da suzbije jecaje nabijene nostalgijom koja 
mu je još uvek stezala grlo. Uvek se možeš okrenuti i vratiti se, rekla je Harona. Skoro 
da je to i učinio. Ali sa zvučnika se začuo glas, a Molim Lepog Dečka da dođe na čas 
međujezika.« 

»To je San Severina«, reče Ron. Naš jedini putnik. Elovi pripadaju njoj.« 

Čitava plima osećanja istovremeno je preplavila Džoa, između ostalih i 
povređenost, strah i radoznalost. Radoznalost je pobedila. 

»Njena kabina se nalazi pravo, pa odmah iza ugla«, reče Ron. 

Krenuo je u naznačenom pravcu. Kako je došlo do toga da ona poseduje ta 
neverovatna stvorenja? 

VI 


»Znatan napredak«, reče San Severina kada je otvorio vrata. »Pitaš se kako je došlo do 
toga da posedujem ta nevrovatna stvorenja.« 

Sedela je u raskošnoj mehurastoj stolici, ogrnuta u plavo od vrata do članaka. 
Kosa, usne i nokti bili su joj plavi. 

»Nije lako«, reče ona. 

Zakoračio je unutra. Jedan zid je bio prekriven pretrpanim policama za knjige. 

»Ti, u krajnjoj liniji«, nastavi San Severina, »osećaš to jedino kad si u njihovom 
prisustvu. Ja, kao vlasnik, iskušavam to osećanje sve vreme trajanja vlasništva. To je 
deo ugovora.« 

»Osećate to... i sada?« 

»Mnogo intenzivnije nego što je s tobom bio slučaj. Moj osećajni opseg je 
poprilično širi od tvog.« 

»Ali... zašto ?« 

»Nemam izbora. Treba ponovo da izgradim osam svetova, pedeset i dve civilizacije 
i trideset dve hiljade tristo pedeset sedam celovitih i međusobno različitih etičkih 
sistema. To ne mogu bez Elova. Od tih osam svetova, tri su potpuno spržena, bez kapi 
vode na površini. Jedan je napola vulkanski i mora se u celosti prekriti novom korom. 
Jedan je izgubio dobar deo atmosfere. Preostala tri su bar nastanjiva.« 

»Sta s' desilo?« sa nevericom je upitao Džo. 

2 | »Rat«, reče San Severina. »Danas je mnogo razorniji nego pre hiljadu godina. 
Šezdeset osam milijardi petsto hiljada dvesto pet ljudi svedeno je na dvadeset i 
sedmoro. Nije nam preostalo ništa osim da sakupimo svo naše preostalo bogatstvo i 
dogovorimo se da kupimo Elove. Sada ih vraćam preko Zemlje.« 

»Elovi«, ponovi Džo. »Šta su oni?« 

»Zar nisi isto pitao i onog mladića ?« 

»Da, ali...« 

San Severinin osmeh ga zaustavi. »Ah, začeci kompleksnosti. Kad dobiješ jedan 
odgovor, tražiš i drugi. Vrlo dobro. Daću ti ga. Oni su sramota i nesreća multipleksnog 

svemira. Niko ne može biti slobodan dok oni to ne budu bili. Dokle god ih kupuju i 
prodaju, svako može biti kupljen ili prodat — ako je cena dovoljno visoka. Ali hajde, 
vreme je za čas međujezika. Hoćeš li mi dodati tu knjigu?x 

Poslušno ali zbunjeno Džo je uzeo knjigu sa stola. 

»Zaš' treba da skužim parlati?« upitao je, dodajući joj knjigu. 

»Da bi te ljudi razumeli. Predstoji ti dug put, na čijem kraju moraš da predaš 
poruku, vrlo precizno i sasvim doslovno. Bilo bi katastrofalno ako bi te pogrešno 
razumeli.« 

»Ja čak i ne znam kak'a je to poruka«, reče Džo. 

»Znaćeš kad bude trebalo da je predaš«, reče San Severina. »Ali sada bi bilo 
najbolje da prioneš na posao.« 

Džo je prestrašeno pogledao knjigu. »Imate I' možda neš' ščim bi' to stvarno brzo 
naučio, u snu il' možda kao 'ipnozom'?« Setio se razočaranja koje je doživeo sa češljem. 

»Trenutno nemam ništa slično«, tužno reče San Severina. »Mislim da ti je onaj 
mladić objasnio. Prolazićemo kroz neka dosta primitivna kompleksna društva. Na snazi 
je kulturni embargo. Bojim se da ćeš morati da ideš težim putem.« 

»Džup«, reče Džo. »'Oću kući.« 

»U redu. Ali moraćeš da potražiš prevoz sa Pacovske Rupe. Već smo sto pedeset i 
tri hiljade milja udaljeni od Rajsa.« 

»A?« 

San Severina je ustala i podigla žaluzine koje su prekrivale jedan zid. Iza stakla: 
tama, zvezde i crveni rub Cetija. 

Kometa Džo je stajao razjapljenih usta. 

»Dok čekaš, mogli bismo nešto i da naučimo.« 

Ceti se smanjivao. 

VII 


Rad na brodu bio je u svakom slučaju podjednako lak kao održavnje podzemnih polja 
plijazila. Kada je prešao u rutinu, bio je čak i prijatan, izuzimajući Elove. San Severinina 
oštroumnost i šarm činili su da časovi jezika budu vrhunac zadovoljstva u ionako 
prijatnom danu. Jednom je prilično iznenadila i mene i Džoa, rekavši za vreme časa na 
kome je on bio posebno neposlušan i zahtevao da mu se navede još razloga zašto treba 
da usavrši međujezik: »Pored toga, pomisli samo koliko će tvoj nezgrapni govor biti 
zamoran za čitaoce.« 

»Za koga?« Već je, sa teškoćama, vladao završnim samoglasnicima. 

»Prihvatio si se teškog i zamašnog poduhvata, i sigurna sam da će neko jednog 
dana sve to zapisati. Ako ne popraviš izgovor, izgubićeš čitaoce pre četrdesete stranice. 
Predlažem ti da ozbiljno zapneš, pošto te čekaju vrlo uzbudljivi događaji, i bilo bi 
prilično tužno kad bi te svi napustili na pola puta zbog jezive gramatike i izgovora.« 

Njena Multipleksnost San Severina potpuno me je oborila s nogu. 

Četiri dana kasnije, Džo je pažljivo posmatrao Elmera koji je sedeo za terminalom 
T-vizora i zviždukao. Kada je (sa potpunom sigurnošću) zaključio da kapetan nije zauzet 
ničim što bi bilo opasno prekinuti, stavio je ruke iza leda i rekao: »Elmere?« 

Elmer se osvrnuo. »Da. Sta je?« 

»Elmere, kako їо da svi znaju о mom poslu više od mene?« 

»Zato što ga rade duže nego ti.« 

»Nisam mislio na rad. Mislio sam na svoje putovanje, poruku i sve to.« 

»Oh«. Elmer slegnu ramenima. »Simpleksno, kompleksno i multipleksno.« 

Džo je već bio navikao da mu te tri reći guraju pod nos kao odgovor na sve što ne 
razume, ali ovog puta je rekao: »Hoću drugi odgovor.« 

Kapetan se naslonio laktovima na kolena, utisnuo palac u nos i namrštio se. »Vidi, 


17 


došao si na brod i rekao da na Carsku Zvezdu moraš da odneseš poruku o Elovima, pa 
sMO...« 

y Čekaj malo, Elmere. Otkud znaš da poruka ima veze sa Elovima?« 

Elmer je izgledao iznenađen. »Zar nema?« 

»Ne znam«, reče Džo. 

»Oh«, reče Elmer. »Zato ja znam. Ima veze sa Elovima. Prirodu te veze moraćeš 
sam da ustanoviš kasnije, ali uveravam te da ona postoji. Zbog toga ti ih je Ron odmah 
pokazao, a i San Severina je toliko zainteresovana za tebe iz istog razloga.« 

»Ali kako je to poznato svakom osim meni?« Ponovo je osetio kako mu se grlo 
steže od rastućeg ogorčenja. 

»Ideš na Carsku Zvezdu«, ponovo otpoče Elmer, »a Carska Zvezda je ta koja štiti 
Elove.« 

Kometa Džo klimnu glavom. 

»Oni veoma vode računa o njima, kao što i treba, kao što svi mi činimo. Sa sobom 
nosiš kristalizovanog Tritovijanca, a Tritovijanci predvode pokret za emancipaciju Elova. 
Rade na tome skoro hiljadu godina. Zbog toga postoji veoma velika verovatnoća da se 
poruka odnosi na Elove.« 

»Oh... To ima smisla. Ali čini mi se da San Severina zna stvari koje nije mogla da 
vidi niti da dozna nešto о njima.« 

Elmer je rukom pokazao Džou da mu se približi. »Da bi neko preživeo rat koji 
populaciju od šezdeset osam milijardi svede na dvadeset sedam pojedinaca, mora 
mnogo toga da zna. Pomalo je glupo biti iznenađen što takva osoba ima koju mrvicu 
znanja više nego ti ili ja. Ne samo glupo, već i neverovatno simpleksno. A sada nazad na 
posao, šatleru.« 

Priznavši da je to zaista simpleksno, Džo je sišao u rupu da prevrće bojš i mesa 
kilpob. Neće morati da svira Elovima sve do posle večere. 


Dva dana kasnije, spustili su se na Pacovsku Rupu. San Severina ga je odvela u 
kupovinu na otvorenu tržnicu i kupila mu pripijeni crni somotski ogrtač sa srebrnim 
porubom čija se šara menjala u skladu sa jačinom svetlosti pod kojom se posmatrao. 
Zatim ga je odvela u kozmetički salon. Tokom putovanja postao je prljav kao i svi drugi 
šatleri. Blago ga držeći za uvo, odvukla ga je do vlasnika odevenog u beli mantil. 
»Sredite ovo«, rekla je. 

»Za šta?« upitao je vlasnik. 

»Prvo za Zemlju, zatim za dug put.« 

Kad su završili, griva mu je bila ošišana, nokti odsečeni, a on sam očišćen od zuba 
do noktiju na nogama. »Kako ti se dopada?« upitala je, prebacivši mu ogrtač preko 
ramena. 

Džo je provukao ruku kroz kratku žutu kosu. »Izgledam kao devojka.« Namrštio se. 
Tada je pogledao nokte. »Nadam se samo da usput neću naleteti na keparde.« Vratio je 
pogled na ogledalo. »Ali ogrtač je moćan.« 

Kada su izašli, D'ik je jednom pogledao Džoa, zatreptao, i toliko se uznemirio da se 
kikotao do štucanja, pa su morali da ga nose nazad do Transportne zone, češkajući mu 
trbuh dok se nije smirio. 

»Steta što ću se ponovo isprljati«, rekao je Džo San Severini. »Prljav је to posao.« 

San Severina se nasmejala. »Ti predivno simpleksno derište. Ostatak puta ćeš preći 
kao moj štićenik.« 

»A šta je sa Ronom i Elmerom?« 

»Već su uzleteli. Elovi su prebačeni na drugi brod.« 

Džo je bio iznanađen, tužan, pa radoznao. 

»San Severina ?« 

»Da?« 

»Zašto si sve ovo učinila za mene?« 

Poljubila ga je u obraz i uzmakla od poluozbiljnog zamaha D'ikovih roščića. Džo ga 
je još uvek češkao po trbuhu. »Zato što si veoma lep dečko, i veoma značajan.« 

»Oh«, reče on. 

»Razumeš li?« 

»Ne«. Produžili su prema brodu. 


Nedelju dana kasnije, zajedno su stajali na stenovitom uzvišenju, posmatrajući kako 
srazmerno mali sunčev disk zalazi iza Bruklinskog mosta. Slabašan potočić vukao se po 
dnu sasušenog blatnog jarka koji su vodiči još uvek spominjali kao Ist river. Iza njih je 
šaputala džungla, a sa druge strane »reke« zamršeni kablovi spuštali su most na beli 
pesak Bruklina. »Manji je od onog kod kuće«, reče Džo. »Ali je vrlo lep.« 

»Kao da si razočaran.« 

»Oh, nije to zbog mosta«, reče Džo. 

»Već zbog toga što te ovde moram ostaviti?« 

»Pa...« zastao je. »Voleo bih da kažem da je tako, jer mislim da bi se bolje osećala. 
Ali песи da lažem.« 

»Istina je uvek multipleksna«, reče San Severina, »i moraš se navići da imaš posla 
sa multipleksnošću. Šta imaš na umu?« 

»Sećaš se da sam rekao kako su do sada svi bili tako dobri? Na to si odgovorila da 
mogu da prestanem da očekujem da ljudi budu dobri kad stignemo na Zemlju. To me 
plaši« 

»Rekla sam i da će biti dobrih stvari koje nisu ljudi.« 

»Ali pod ljudima se podrazumevaju sva razumna bića bilo koje biološke vrste. 
Tome si me naučila. Šta će biti dobro, ako ne ljudi?« Iznenada ju je uhvatio za ruku. 
»Ostavićeš me samog i možda te nikad više neću videti!« 

»Tačno«, reče ona. »Ali ne nameravam da te tek tako bacim u svemir. Zato ću ti 
dati jedan savet: nadi Slimpa.« 

»Hm.... gde misliš da bih ga mogao naći?« Ponovo je bio zbunjen. 

»Suviše je veliki da bi došao na Zemlju. Poslednji put sam ga videla na Mesecu. 
Čekao je neku pustolovinu. Ti bi mogao biti baš ono što mu treba. Sigurna sam da će 
biti dobar prema tebi; uvek je bio jako dobar prema meni.« 

»On nije čovek?« 

»Ne. Tako, dala sam ti savet. Sad idem. Moram mnogo da uradim, a znaš i sam 
kakav bol trpim dok se to ne završi.« 

»San Severina!« 

Čekala je. 

»Onog dana na Pacovskoj Rupi, kada smo išli u kupovinu, nasmejala si se i nazvala 
me predivno simpleksnim derištem — da li si bila srećna kad si se smejala?« 

Odmanula je glavom, smešeći se. »Elovi su uvek sa mnom. Sad moram da idem.« 

Povlačila se dok joj lišće nije počelo doticati srebrnu kosu, haljinu i nokte. Onda se 
okrenula, odnoseći sa sobom nepojamnu tugu posedovanja Elova. Džo ju je neko vreme 
posmatrao, a onda se okrenuo da vidi kako poslednji sunčevi zraci padaju na pesak. 


VIII 


Bila je noć kada se vratio na transportni terminal. Zemlja je bila dovoljno značajna 
turistička oblast da bi ispod svetlucave tavanice uvek bilo ljudi. Još nije ni počeo da 
razmišlja kako da dospe na Mesec, jednostavno se vrteo tamo-amo utažujući 
radoznalost, kad mu je prišao krupan, dobro odeven gospodin i započeo razgovor. 
»Koliko vidim, mladiću, šetkaš se ovde već dosta dugo? Čekaš brod?« 

»Ne«, reče Džo. 

»Video sam te popodne sa onom lepom mladom damom, i nisam mogao da te ne 
primetim večeras. Zovem se Oskar.x Pružio mu je ruku. 

y Kometa Džo«, reče Džo, prihvatajući je. 

»Kuda si se uputio?« 

»Hteo bih na Mesec. Doleteo sam sa Rajsa.« 

»Oho. To je dug put. Na koji ćeš brod da se ukrcaš?« 

»Ne znam. Pretpostavljam da se sa terminala na može dobiti besplatan prevoz, zar 
ne? Mislim da bi bilo bolje da pokušam sa teretnim letom.« 

»Svakako, ako hoćeš besplatno. Naravno, ako se Alfred ne pojavi, možda bi mogao 
da iskoristiš njegovu kartu. Već je propustio dva leta; ne znam zašto se još uvek motam 
ovuda čekajući ga, ako se izuzme to što smo zaista planirali da idemo zajedno.« 

»Na Mesec?« 

»Da.« 

»Oh, divno«, reče Džo, razvedrivši se. »Nadam se da neće ni doći...« 

Zastao je. »To je bilo baš simpleksno, zar ne?« 

»Istina je uvek multipleksna«, izjavio je Oskar. 

»Aha. To je i ona rekla.« 

»Mlada dama s kojom si bio ovog popodneva?« 

Džo klimnu glavom. 

»Ko je ona uopšte?« 

»San Severina.« 

»Сио sam za ime. Šta ona radi u ovom galaktičkom kraku?« 

»Samo je kupila nekoliko Elova. Ima nekog posla.« y 

»Kupila nekoliko Elova, a? I nije ti ostavila ni pare za kartu? Covek bi pomislio da je 
bar mogla da odvoji sto pet kredita za kartu do Meseca.« 

»Oh, ona je veoma velikodušna osoba«, reče Džo. »Ne biste smeli imati loše 
mišljenje o njoj zato što je kupila Elove. Užasno je tužno imati ih.« 

»Kad bih imao dovoljno para da kupim Ela«, reče Oskar, »ništa, baš ništa me ne bi 
moglo rastužiti. Nekoliko Elova? Koliko ih je kupila?« 

»Sedam.« 

Oskar je stavio ruku na čelo i zazviždao. »A cena raste geometrijski. Dva su četiri 
puta skuplja nego jedan, znaš. Nije ti dala baš ništa?« 

Džo odmahnu glavom. 

»Neverovatno. Nikad nisam čuo ništa slično. Imaš li predstavu koliko ta žena mora 
biti neizmerno bogata?« 

Džo ponovo odmahnu glavom. 

»Nisi baš mnogo bistar, zar ne?« 

»Nikad je nisam pitao koliko koštaju, a ona mi nikad nije rekla. Bio sam samo šatler 
na njenom brodu.« 

»Satler? Zvuči uzbudljivo. Uvek sam želeo da radim tako nešto kada sam bio tvojih 
godina. Ali nikad nisam imao hrabrosti.« Krupni čovek je iznenada prešao pogledom po 
terminalu, uznemirenog izraza lica. »Сиј, Alfred se neće pojaviti. Uzmi njegovu kartu. 
Jenostavno idi na šalter i zatraži je.« 

»Ali ja nemam Alferdova dokumenta«, reče Džo. 

»Alferd nikad ne nosi dokumenta. Uvek gubi novčanik i tome slično. Kad god 
rezervišem mesto za njega, obavezno kažem da će se najverovatnije pojaviti bez 
dokumenata. Samo im reci da si Alferd A. Daglas. Daće ti je. Sada požuri.« 

»Pa, dobro.« Progurao se kroz gužvu do jednog šaltera. 

»Oprostite«, reče on. »Imate li kartu za Alfreda A. Daglasa?« 

Službenik je pretražio evidenciju. »Aha. Evo je.« Iscerio se na Džoa. »Mora da ste 
se sjajno provodili na Zemlji.« 

»A?« 

»Karta vas čeka već tri dana.« 

»Oh«, reče Džo. »Bilo mi je u neku ruku loše i nisam želeo da me roditelji vide pre 
nego što se oporavim.« 

Službenik klimnu glavom i namignu. »Evo vaše karte.« 

»Hvala«, rekao je Džo i vratio se do Oskara. 

»Upravo se ukrcavaju u sledeći brod«, reče Oskar. »Hajdemo, hajdemo. 
Jednostavno će morati da nađe drugi način da dospe tamo.« 

Na brodu Džo upita:»Znate li da je Slimp još uvek na Mesecu?« 

»Očekivao bih da jeste. Čuo sam da nikad nikuda ne ide.« 

»Mislite li da će mi biti teško da ga nađem?« 

»Sumnjam. Zar nije lep ovaj prizor napolju?« 


Oskar mu je pripovedao ko zna koju po redu bezobraznu pričicu kada su izašli sa 
terminala na Mesecu. Blistav srp sunčeve svetlosti presecao je plastikupolu koja se 
uzdizala milju iznad njih. S njihove desne strane, Mesečeve planine su zavijale u daljinu, 
a iza njih je lebdela Zemlja, nalik na zelenkastu pločicu. 

Neko je iznenada povikao: »Evo ih!« 

Neka žena je vrisnula i uzmakla. 

»Drž'te ih!« povikao je neko drugi. 

»Sta, za ime...« zamucao je Oskar. 

Džo se osvrnuo i po navici podigao levu ruku. Ali kandži nije imao. Bilo ih je 
četvoro — jedan ispred, jedan iza, po jedan sa svake strane. Trgao se unazad i udario u 
Oskara, koji se raspao. Parčići su se vrteli i zujali oko Džoovih stopala i ispod njih. 

Osvrnuo se kada su još četvorica eksplodirala. Vazduhom su se uz šumno zujanje 
kovitlali parčići, okružujući ga, približavajući se, zamagljujući zapanjena lica ostalih 
putnika. Iznenada su se svi stopili i prekrili ga drhtavom tamom. Svetio se pojavilo u 
trenutku kad je padao u nesvest. 

»Bozi!« vrištao je neko »Bozi...!« 

Džo se spustio u mehurastu stolicu u veoma maloj sobi koja je, činilo se, bila u 
pokretu, ali nije bio siguran. Oskarov glas reče: »Aprilili! Iznenađenje.« 

»Džup!« dreknu Džo i ustade. »St' 5' koji ахир — šta se dešava?« 

»Aprilili«, ponovi glas. »Meni je rođendan. Grozno izgledaš; nisi valjda dopustio da 
te sve ovo uznemiri ?« M 

»Na smrt sam preplašen. Šta je ovo? Ko si ti?« 

»Ja sam Slimp«, reče Slimp. »Mislio sam da znaš.« 

»Da znam šta?« 

»Citavu zvrčku sa Oskarom i Alfredom i Bozi. Mislio sam da se samo poigravaš.« 

»Poigravam čime? Gde sam?« 

»Na Mesecu, naravno. Prosto sam mislio da bi to bio pametan način da te 
dovučem ovamo. Znaš, San Severina ti nije platila kartu. Čini mi se da je jednostavno 
pretpostavila da ću ja to učiniti. S obzirom da ja plaćam, moraš mi dopustiti malo 
zabave. Nisi shvatio?« 

»Shvatio šta?« 

»Bila je to književna aluzija. Stalno ih pravim.« 

»Pa, pripazi malo sledeći put. Ko si ti uopšte ?« 

»Sveprisutni lingvistički multipleks. Za tebe, Slimp.« 

»Nekakav kompjuter?« 

»Hm, hm. Manje-više, da.« 

»Sta sad treba da se desi?« 

»To ti treba da mi kažeš«, reče Slimp. »Ja samo pomažem.« 

»Oh,« reče Džo. 

Iza mehuraste stolice začuo se kikot, i napolje je izmarširao D'ik, seo ispred Džoa i 
prekorno ga pogledao. 

»Kuda me vodiš?« 

»Do moje matične konzole. Tamo se možeš odmarati i kovati planove. Sedi i opusti 
se. Bićemo tamo za tri ili četiri minuta.« 

Džo sede. Nije se opustio, već je uzeo okarinu i svirao dok se u prednjem zidu nisu 
otvorila vrata. 

»Dome, moj dome, istog ti se dana vratih«, reče Slimp. »Zar nećeš da uđeš?« 


IX 


»Ja« — bacio je ogrtač na konzolu — »moram« — zavitlao je vrećicu u stakleni zid — 
»da odem odavde!« Njegov završni pokret bio je šut iz zaleta i D'ik se izmakao; Džo je 
posrnuo i dršćući povratio ravnotežu. 

»Ko ti brani?« upita Slimp. 

»Idi u džup«, promrsio је Džo. »Slušaj, ovde sam već tri nedelje, i svaki put kada se 
spremam da odem, zaglavimo u jednom od onih smešnih razgovora koji traju po devet 
sati, a onda sam suviše umoran.« Krenuo je preko dvorane i uzeo ogrtač. »U redu, glup 
sam. Ali zašto toliko uživaš da mi time probijaš uši? Nisam ja kriv što sam levi 
bespleksnjak« 

»Nisi bespleksnjak«, reče Slimp. »Tvoj pogled na svet je sada prilično kompleksan 
— mada u tebi ima još dosta sasvim razumljive čežnje za starim simpleksnim 
shvatanjima. Ponekad pokušavaš da ih podržiš čisto radi prepirke. Kao onda kad smo 
raspravljali o ograničavajućim psihološkim činiocima u razumevanju varljive sadašnjosti, 
a ti si uporno tvrdio da« 

»О, ne, nemoj ореї!« reče Džo. »Neću da se upuštam u još jednu raspravu.« 
Stigao je do vrećice na drugom kraju dvorane. »Odlazim. Idemo, D'ik«. 

»Ti se«, reče Slimp, mnogo autoritativni je nego inače, »glupo ponašaš«. 

»Dakle simpleksan sam. Svejedno idem«. 

»Inteligencija i stepen složenosti uma nemaju veze jedno s drugim.« 

»Tamo je svemirski brod kojim si me naučio da upravljam za četiri dana«, reče 
Džo, pokazujući kroz stakleni zid. »Stavio si mi hipnotički implantat kursa u um prve 
noći koju sam proveo ovde. Za ime svetlosti sedam sunaca, šta mi stoji na putu?« 

»Ništa«, odgovori Slimp. »! ako bi izbacio sebi iz glave pomisao da te nešto 
sprečava, mogao bi da se opustiš i uradiš to na razuman način.« 

Džo se ogorčeno okrenuo prema trideset stopa visokom zidu prekrivenom 
mikrospojevima i logičkim modulima, treperavim kontrolnim lampicama i tastaturama 
reprogramatora. »Slimpe, sviđa mi se ovde. Fino je imati tebe za druga, zaista jeste. Ali 
ja svu hranu i vežbe dobijam na gotovo; počinjem da ludim. Misliš li da mi je lako da tek 
tako išetam i ostavim te?« 

»Nemoj biti tako uzbuđen«, reče Slimp. »Nisam programiran da izađem nakraj sa 
takvim nečim? 

»Znaš li da sam, otkako sam prestao biti šatler, radio manje nego tokom bilo kog 
perioda slične dužine u ranijem životu?« 

»Takođe si se promenio više nego u bilo kom periodu slične dužine.« 

»Сиј, Slimpe, probaj da shvatiš«. Ispustio je ogrtač i vratio se do konzole, velikog 
stola od mahagonija. Izvukao je stolicu, uvukao se na njeno mesto i obgrlio kolena. 
»Slimpe, mislim da me ne razumeš. Zato slušaj. Pogledaj sebe: u kontaktu si sa svim 
bibliotekama i muzejima u ovom galaktičkom kraku. Imaš mnogo prijatelja, ljude kao 
San Severina i druge koji uvek svrate da te vide. Pišeš, komponuješ, slikaš. Misliš li da bi 
mogao biti srećan u malom društvu sa samo jednim proizvodom, gde u subotu uveče 

možeš samo da se napiješ, imaš jedno jedino telepozorište, nijednu biblioteku, gde je 
možda njih četvoro završilo Univerzitet i, u svakom slučaju nikad ih ne vidiš jer mnogo 
zarađuju i svi znaju sve o tuđim problemima?« 

»Ne.« 

»Vidiš, Slimpe, a ja bih.« 

»Zašto si onda otišao?« 

»Zbog poruke i mnogih stvari koje, zapravo, nisam umeo da cenim. Nisam siguran 
da sam bio spreman da odem. Ti tamo ne bi mogao biti srećan. Ja bih. To je vrlo 
jednostavno, ali nisam siguran da me u potpunosti razumeš«. 

»Razumem«, reče Slimp. »Nadam se da možeš biti srećan na takvom mestu, zato 
što se svemir uglavnom od njih i sastoji. Suđeno ti je da veći deo vremena provedeš na 
njima, i bilo bi prilično tužno kad ne bi umeo da ih ceniš.« 

D'ik je zavirio pod sto i skočio Džou u krilo. Uvek je bilo deset stepeni toplije pod 
stolom, i D'ik i Džo su se kao toplokrvna stvorenja, nezavisno ili zajedno, neprekidno 
vraćali tom mestu. 

»Sad ti slušaj«, reče Slimp. 

Džo je naslonio glavu na bočnu stranu stola. D'ik mu je iskočio iz krila, izašao i 
vratio se trenutak kasnije vukući plastičnu vrećicu. Džo ju je otvorio i izvukao okarinu. 

»Ima stvari koje mogu da ti kažem, i većinu sam ti rekao. Ima i stvari koje moraš da 
me pitaš. Postavio si mi veoma malo pitanja. Znam mnogo više o tebi nego ti o meni. | 
ako treba da budemo prijatelji — što je veoma važno za obojicu — stvari se moraju 
promeniti«. 

Džo spusti okarinu. »Tačno je — ne znam mnogo o tebi, Slimpe. Odakle si ti?« 

»Izgradio me je El na samrti da sačuvam svest koja mu se rastakala.« 

»EI?« upita Džo. 

»Skoro si ih zaboravio, zar ne?« 

»Nisam« 

»Vidiš, ja imam um jednog Ela.« 

»Ali ne rastužuješ me.« 

»Ja sam pola El-pola mašina. Zato nemam zaštitu.« 

»Ti si EI?« ponovo je, s nevericom, upitao Džo. »Nikad mi nije palo na pamet. 
Misliš li da će se nešto promeniti pošto si mi to rekao?« 

»Sumnjam«, reče Slimp. »Ali ako samo kažeš nešto o nekom od svojih najboljih 
prijatelja, izgubiću dobar deo poštovanja prema tebi.« 

»Sta je s mojim najboljim prijateljima?« upita Džo. 

»Još jedna aluzija. Kao da ni nju nisi shvatio.« 

»Slimpe, zašto ne krenemo zajedno?« iznenada upita Džo. »Ja idem — odlučio 
sam. Zašto ne pođeš sa mnom?« 

»Sjajna zamisao. Mislio sam da se nikad nećeš setiti. Uostalom, to je i jedini način 
da odeš odavde. Naravno, sredina u koju idemo veoma je neprijateljska za slobodnog 
Ela. Idemo pravo na teritoriju Carstva. Oni štite Elove i prilično se uznemire ako neki 
odbaci zaštitu i odluči da bude slobodan. Zna se da su radili prilično svirepe stvari.« 

»Pa, ako neko bude pitao, samo kaži da si kompjuter. Kao što rekoh, ne bih ni sam 
znao da mi nisi rekao.« 

»Nemam nameru da se izvlačim«, neumoljivo reče Slimp. 

»Onda ću ja reći da si kompjuter. Ali hajdemo sada. Zadržaćemo se još satima ako 
ovako nastavimo. Osećam da smo na rubu nove rasprave.« Izvukao se ispod stola i 
krenuo prema vratima. 

»Kometa?« 

Džo je zastao i osvrnuo se preko ramena. »Da? Nemoj sada da se predomišljaš.« 

»Oh, ne. Zasigurno idem. Ali... pa, kad bih se — budimo pošteni — prosto vukao 

ulicama, zar zaista misliš да bi rekli samo, »Oh, evo ga sveprisutni lingvistički 
multipleks« a da ne posumnjaju da sam El?x 

»Ako bih išta rekao, to bi bilo to.x 

»U redu. Uhvati tunel za Ploču, a ja ću ti se pridružiti za četrdeset minuta.« 

D'ik je osmonoške skakutao za Džoom dok je ovaj trčao preko ispucale, prašnjave 
Mesečeve ravnice prema jajastom brodu. 


Tunel je bio veštačka stazisna struja koja je brzo prebacivala brodove iza Plutona, 
odakle su mogli da napuste sistem bez straha od teških oštećenja sunčevim vetrom. 

Velika plastična ploča, stranice desetak milja, služila je kao oslonac za zgrade, 
atmosferu i nekoliko zabavnih parkova. Džo je spustio brod na sporednu ulicu i 
iskoračio u studeni vazduh. 

Na trgu su vojnici uvežbavali strojevi korak. 

»Zašto to rade?« upitao je čoveka u uniformi koji je stajao po strani. 

»To je ratna jedinica carske vojske. Odlaze odavde za nekoliko dana; neće se dugo 
zadržavati.« 

»Ne žalim se«, reče Džo. »Samo sam radoznao.« 

»Oh«, reče vojnik i zaćuta. 

»Kuda idu?« upita Džo trenutak kasnije. 

»Slušaj«, reče vojnik, obraćajući se Džou kao nekom nasrtljivom detetu, »sve što je 
u vezi sa carskom vojskom, a ne vidi se, predstavlja tajnu. Ako te se njihovo odredište 
ne tiče, otkači se. Ako te se pak tiče, vidi da li možeš nešto da saznaš od princa 
Naktora.« 

»Naktora?« upita Džo. 

»Onoga tamo.« Vojnik pokaza na tamnoputog čoveka šiljate bradice koji je 
predvodio jedan vod. 

»Ne bih rekao da me se tiče«, reče Džo. 

Vojnik ga je pogledao s gađenjem, ustao i udaljio se. Crni ogrtači su zalepršali kao 
jedan kad su se vojnici oštro okrenuli nalevo krug. 

Među posmatračima nasta komešanje. Uperili su pogled naviše i počeli nešto da 
pokazuju uzbuđeno se dovikujući. 

Sunce ga je obasjalo dok je obrćući se padao prema trgu i postajao sve veći. Bio je 
grubo kockast i — ogroman. Kad bi jednu stranu obasjala svetlost, druga bi nestala; Džo 
ga je posmatrao dok mu se iznenada nije vratio osećaj za razmere: stranica tog 
predmeta iznosila je skoro četvrt milje. 

Udario je o trg, i Džo i svi vojnici i jedna od većih zgrada se srušiše. Nastala je opšta 
pometnja, sirene su zavijale, a ljudi trčali prema predmetu i od njega. 

Džo je potrčao prema njemu. Niska gravitacija mu je pomogla da stigne prilično 
brzo. Nekoliko velikih pukotina prostiralo se u cik-cak liniji preko cele ploče. Skočio je 
preko jedne i ispod sebe ugledao zvezde. 

Zadržavši dah, spustio se s druge strane i nastavio nešto sporije. Predmet je bio 
prekriven ključalim želatinom koji mu je bio iznenađujuće poznat, ali nije mogao da se 
seti odakle. Koliko je mogao da vidi kroz smesu koja se blago pušila, strana pred kojom 
je stajao bila je od stakla. A iza stakla su se kroz tamu transplutonske noći nazirali 
mikrospojevi, logički moduli i bledo treperenje kontrolnih lampica. 

»Slimp!« uzviknu Džo, trčeći prema njemu. 

»Pssst«, začu se poznati glas, prigušen želatinom. »Pokušavam da ne skrenem 
pažnju na sebe.« ы 

Pojavili su se vojnici. »Sta je ovo kog vraga?«— reče jedan. 

»Sveprisutni lingvistički multipleks«, reče drugi. 

Prvi se počešao po glavi i pogledom odmerio zid. »Stvarno ga svugde ima, zar ne?« 

Treći je ispitivao ivicu pukotine na trgu. »Misliš li da će morati da dovuku nekog 

prokletog Ela da ovo popravi?« 

Slimp prošaputa: »Neka mi samo jedan kaže nešto u lice. Samo jedan... 

»Oh, umukni«, reče Džo, vili ti neću dati da se oženiš mojom kćerkom.« 

»Sta to treba da znači ?« 

»To je aluzija«, objasni Džo. »Malo sam čitao prošle nedelje dok si se odmarao.« 

»Jako zabavno, jako zabavno«, reče Slimp. 

Vojnici počeše da se udaljavaju. »Neće dovlačiti Ela«, reče jedan, češući se iza uva. 
»Ovo je vojna gradnja. Uostalom, mi zapravo najviše i gradimo. Mada bih voleo da je 
neki prokleti El ovde.« 

Nekoliko Slimpovih kontrolnih lampica promeni boju iza želatina. 

»Kakvim si to džupom prekriven?« upita Džo, odmakavši se. 

»To je moj svemirski brod«, reče Slimp. »Koristim organoformu. Mnogo je 
udobnije za nežive predmete kao što sam ja. Jesi li ikada video neku?« 

»Ne — da. Tamo na Rajsu. U njoj su stigli Tritovijanac i ostali.« 

»Čudno«, reče Slimp. »Obično ih ne koriste. Nisu baš preterano neživi.« 

Oko kompjutera se okupljalo sve više ljudi. Sirene su se približavale. 

»Hajdemo odavde«, reče Džo. »Kako si ti«? 

»Sasvim dobro«, reče Slimp. »Zanima me u kakvom je stanju trg.« 

»Okrvavljen ali uspravan«, reče Džo. »Još jedna aluzija. Sad kreni. Vidimo se na 
Podjednakom.« 

»U redu«, reče Slimp. »Odmakni se. Polećem.« 

Proključao je i načinio čudovišno srrrk. Džo se zateturao pod naletom vetra. Ljudi 
ponovo zavrištaše. 

Na Džoovom brodu, D'ik se skrivao ispod komandne table, prekrivši glavu 
prednjim šapama. Džo pritisnu dugme za uzletanje i roboti preuzeše brod. Zbrka na 
trgu ostade ispod njih. Džo proveri sistem hiperstazisa i dade signal za skok. 

Stazisni generatori se uključiše, i brod polako poče da tone u hiperstazis. Džo je još 
tonuo kad se brod propeo i bacio ga na komandnu tablu. Dočekao se ispruženim 
rukama i odbio se, bolnih zglobova. D'ik je vrisnuo. 


X 


v 
DZo je iščupao očnjake iz donje usne. 

»Ne igraš šah«, nastavi glas. »Ako zauzmeš moje polje, neću nestati sa table. 
Sledeći put pazi.« 

»Gnnnnnnnngh«, reče Džo, trljajući usta. 

»l ja tebi, sve po spisku.« 

Džo je zatresao glavom i stavio senzorski šlem. Mirisalo je na ustajali džup. Zvučalo 
je kao staro gvožde pod pritiskom hidraulične prese. Ali izgledalo je vrlo lepo. 

Rampe su se uvrtale u oblike što su se rascvetavali poput cvetova. Iz njihovih 
vrhova izvijali su se tanki metalni izdanci, a krhke osmatračke kupole počivale su na 
vitkim stubovima. 

»Mogao bi da izađeš i vidiš da li si nam pričinio neku štetu.« 

»Oh«, reče Džo. »Da. Naravno.« 

Došao je do brave i upravo se spremao da je otvori, kad je primetio da znak 
upozorenja još uvek svetli. »Hej«, povikao je u interkom, »tamo napolju nema 
vazduha.« 

»Mislio sam da ćeš se sam za to pobrinuti«, odvrati glas. »Samo trenutak.« Znak se 
ugasi. 

»Hvala«, reče Džo. Povukao je polugu za otvaranje. »Ko si ti uopšte ?« 

S druge strane vrata ugledao je proćelavog čoveka u belom mantilu kako silazi niz 

jednu od rampi. »Zamalo si razneo Geodetsku osmatračku stanicu, balavče. »Njegov 
stvaran glas bio je mnogo slabiji. »Bolje uđi u polje sila pre nego što ovaj vazduh 
nestane. Nije mi jasno šta si uopšte mislio da radiš«. 

»Okončavao sam stazisni skok ka Podjednakom. Simpleksno od mene, zar ne?« 
Džo pođe uz rampu sa čovekom koji slegnu ramenima. 

»Nikad ne prihvatam takve sudove«, reče on. »Sada mi reci šta ti je struka«. 

»Rekao bih da je nemam«. 

Covek se namršito. »Mislim da nam u ovom trenutku nije potreban sažimač. 
Obično su izuzetno dugovečni«. 

»Znam otprilike sve o uzgajanju i skladištenju plijazila«, reče Džo. 

Covek se nasmešio. »Bojim se da to neće biti od neke koristi. Došli smo tek do sto 
šezdeset sedmog toma: Bba do Bbaab«. 

»Obično ga zovu džup«, reče Džo. 

Covek se dobrodušno nasmešio. »Dž je još uvek jako daleko. Ali, ako budeš živ kroz 
petsto ili šesto godina, prihvatićemo tvoj prilog«. 

»Hvala«, reče Džo. »Ali dotle ću zaboraviti«. 

»Vrlo dobro«, reče čovek, okrenuvši se prema njemu. »Zbogom«. 

»Cekajte, šta ćemo sa oštećenjem mog broda? Zar nećete proveriti? Kao prvo, ne 
bi trebalo da se nalazite ovde. Dobio sam slobodan prolaz kroz ovu struju«. 

»Mladiću«, reče čovek, »pre svega, mi imamo pravo prvenstva. Drugo, ako nećeš 
posao, zloupotrebljavaš gostoprimstvo time što udišeš naš vazduh. Treće, u toku je 
izrada preliminarnih radova za stavku biologija čoveka — i ako mi još budeš dosađivao, 
uzeću te kao uzorak i dati da te iseckaju na komadiće. Nemoj misliti da neću«. 

»A moja poruka?« bunio se Džo. »Moram da odnesem na Carsku Zvezdu poruku 
koja se tiče Elova. Važno je. Zato sam se i zakucao u vas«. 

Čovekovo lice postade neprijateljsko. 

»Jednog dana«, reče on ravnim glasom, »dovršićemo ovaj projekat, i tada će biti 
dovoljno znanja da Elovi postanu ekonomski neisplativi, pošto će gradnja moći da se 
nastavi i bez njih. Ako hoćeš da im učiniš uslugu, odmah ću narediti da te iseckaju. Otac 
upravo radi na adrenalinu. Ima strahovito mnogo posla kod bronhiola. Tek smo započeli 
ciste, a dvanaestopalačno crevo je potpuna misterija. Ako hoćeš da predaš poruku, 
učini to ovde«. 

»Ali ja ne znam kako ona glasi« reče Džo, povlačeći se prema ivici polja sila. 
»Mislim da bi trebalo da idem«. 

»Imamo kompjuter baš za probleme kao što je tvoj«, reče čovek. »Nikuda ti nećeš 
sa plućima punim našeg vazduha«, dodade i baci se na Džoa. 

Džo je video kuda se baca i jednostavno ga tamo više nije bilo. 

Polje sila je bilo propustljivo i on se izmigoljio izvan njega. Uskočio je u brod i 
zalupio vrata za sobom. Znak upozorenja zasvetleo je svega sekundu kasnije. 

Krenuo je unazad, iskreno se nadajući da je automatski pilot još uvek u stanju da 
savlada struje i pređe u niži stazisni nivo. Uspeo je, mada pomalo trzavo. Geodetska 
osmatračka stanica izbledela je na vizirima senzorskog šlema koj je ležao na komandnoj 
tabli licem naviše. 


Lako se spojio sa Slimpom na orbiti oko Podjednakog. Bila je to planeta od zaleđenog 
metana, sa tako snažnom vulkanskom aktivnošću da joj je površina stalno pucala i 
bivala raznesena. Predstavljala je jedinog pratioca usijanog belog patuljka, a sa orbite 
su ta dva tela izgledala kao dva oka koja zure u noć, jedno blistavo i nalik na dragulj, a 
drugo srebrno-sivo. 

»Slimpe, hoću kući. Na Rajs. Odustani od svega«. 

»Za ime sveta, zašto?« začu se preko interkoma glas kompjutera, pun neverice. 
Džo se nalaktio, mrko gledajući okarinu. 

»Multipleksni svemir me ne privlači. Ne sviđa mi se. Hoću da pobegnem od njega. 
Ako sam sada kompleksan, to je jako loše, to je greška, i ako se ikada vratim na Rajs, 
daću sve od sebe da budem simpleksan. Zaista hoću«. 

»Sta te je spopalo?« 

»Ljudi mi se prosto ne dopadaju. Mislim da je to prosto. Jesi li ikad čuo za 
Geodetsku osmatračku stanicu?« 

»Kako da ne. Naleteo si na njih?« »Aha«. 

»To je zaista nesreća. Pa, postoje neke žalosne stvari u multipleksnom svemiru sa 
kojima moraš izlaziti na kraj. Jedna od njih je simpleksnost. »Simpleksnost?« upita Džo. 
»Kako to misliš?«« 

»| treba da si zahvalan što si stekao nešto multipleksnosti viđenja, inače se nikad 
ne bi živ izvukao odande. Čuo sam da su ih sretala druga simpleksna bića. Nisu se 
vratila«. 

»Oni su simpleksni?« 

»Gospode bože, naravno. Zar nisi mogao i sam da zaključiš?« 

»Ali oni skupljaju sve te podatke. I mesto na kome žive — predivno je. Ne može se 
tako nešto izgraditi ako si glup«. 

»Kao prvo, najveći deo Geodetske osmatračke stanice izgradili su Elovi. Drugo, kao 
što sam već dosta puta rekao, inteligencija i stepen složenosti uma ne moraju da idu 
zajedno«. 

»Ali kako sam mogao da znam?« 

»Pretpostavljam da neće biti naodmet da utvrdim simptome. Da li su te išta 
upitali?« 

»Ne«. 

»To je prvi znak, mada ne i sam po sebi dovoljan. Da li su te ispravno procenili, 
koliko si mogao da zaključiš iz njihovih reci?« 

»Ne. Mislili su da tražim posao«. 

»Iz čega sledi da je trebalo da postavljaju pitanja. Multipleksna svest uvek 
postavlja pitanja ako mora«. 

»Sećam se«, reče Džo, spustivši okarinu, »da me je Harona, kada je pokušavala da 
mi to objasni, pitala koja je najvažnija stvar na svetu. Da sam ih to pitao, znam šta bi 
rekli: njihov prokleti rečnik, ili enciklopedija, ili šta već jeste«. 

»Vrlo dobro. Svako ko može da da apsolutno određen odgovor na to pitanje, 
simpleksan je«. 

»Ja sam rekao džup«, čežnjivo se priseti Džo. 

»Oni prikupljaju i sređuju celokupno znanje svemira«. 

»Pretpostavljam da je to važnije od džupa«, reče Džo. 

»Sa kompleksne tačke gledišta, možda. Ali multipleksno gledano, obe stvari izlaze 
na isto. Pre svega, u pitanju je prilično težak posao. Poslednje što sam čuo je da su stigli 
do B, a siguran sam da nemaju Aaaaaaaaaaaaaavdqx. 

»Sta je... pa, ono što si upravo rekao?« 

»Ime za prilično komplikovah skup determinističkih moralnih vrednovanja 
ustanovljenih relativističkim viđenjem dinamike trenutka. Proučavao sam ga pre koju 
godinu«. 

»Izraz mi nije bio poznat«. 

»Upravo sam ga izmislio. Ali ono što označava sasvim je stvarno i dostojno stavke 
u rečniku. Ne verujem da bi ga uopšte razumeli. Ali od sada ću ga zvati Aaaa- 
aaaaaaaaaaaadqx, a pošto obojica znamo reč, ona је važeća«. 

»Mislim da shvatam«. 

»Pored toga, prikupljanje svog znanja, čak i svog dostupnog znanja, iako je vredno 
divljenja, jednostavno je... jedina reč je simpleksno«. 

»Zašto«? 

»Neko može naučiti sve što mu treba ili ono što želi. Ali potreba da se nauči sve 
što se želi, kakvu ima Geodetska osmatračka stanica, lišena je svakog smisla. Šta se to 
desilo tvom brodu?« 

»Sudar sa Geodetskom osmatračkom stanicom«. 

»Ne sviđa mi se to«. 

»Uzletanje je bilo nekako trzavo«. 

»To mi se uopšte ne sviđa. Osobito ako imamo u vidu koliki nam put predstoji. 
Zašto ne skokneš kod mene, pa da putujemo zajedno? Ova organoforma je prava 
lepotica, a čini mi se i da sam malo bolje ovladao poletanjem i sletanjem«. 

»Ukoliko obećaš da mi nećeš slomiti kičmu pri sletanju«. 

»Obećavam«, reče Slimp. »Uspostaviću vezu. Okreni se ulevo i slobodno napusti 
tu krntiju.« 

Spojili su se. 

»Džo«, reče Slimp, dok se elastična cev spajala sa vazdušnom komorom, »možeš 
da se vratiš ako to zaista želiš. Ali dolazimo do tačke posle koje je povratak teži od 
napredovanja. Stekao si obimno usko stručno obrazovanje. Ne mislim samo na ono 
čemu smo San Severina i ja pokušali da te naučimo; učio si čak i na Rajsu.« 

Džo je krenuo kroz cev. »Još uvek hoću kući.« Usporio je kad se približio sobi sa 
konzolom. »Slimpe, čak i ako si simpleksan, ponekad upitaš: ko sam ja? U redu, rekao si 
da je Geodetska osmatračka stanica simpleksna. Zbog toga se osećam malo bolje. Ali u 
suštini sam još uvek običan klinac koji želi da se vrati na polja džupa i možda sredi par 
divljih keparda. Eto ko sam i šta znam.« 

»Kad bi se vratio, otkrio bi da si okružen ljudima vrlo sličnim onima sa Geodetske 
stanice. Džo, napustio si dom jer nisi bio srećan. Sećaš li se zašto?« 

Džo je stigao do sobe sa konzolom i zastao, oslonivši se rukama na dovratak. 
»Džup, naravno, naravno da se sećam. Jer sam mislio da sam drugačiji. Tada je došla 
poruka, i pomislio sam da je ona dokaz moje posebnosti, inače mi je ne bi poverili. 
Razumeš, Slimpe,« — nagnuo se napred — »kad bih zaista znao da sam nešto posebno 
— mislim, kad bih bio siguran u to — uopšte me ne bi uznemiravale stvari poput 
Osmatračke stanice. Ali većinom se osećam nesrećno i izgubljeno i prosečno.« 

»Ti si ti, Džo. Ti si ti i sve što je deo tebe, od običaja da satima sediš i posmatraš 
D'ika kad želiš da razmišljaš, do osobine da na plavo reaguješ za desetinku sekunde brže 
nego na crveno. Ti si sve što si ikad pomislio, sve čemu si se nadao, i sve što si mrzeo. 
Kao i sve što si naučio. A naučio si mnogo, Džo.« 

»Kad bih samo znao da je to moje, Slimpe. To je ono u šta hoću da se uverim: da je 
poruka zaista važna i da sam ja jedini koji je u stanju da je prenese. Kad bih zaista bio 
siguran da je obrazovanje koje sam dobio načinilo od mene — pa, kao što rekoh, nešto 
posebno, onda mi ne bi smetalo da nastavim. Džup, bio bih presrećan.« 

»Džo, ti si ti, a to je važno u onoj meri, u kojoj sam to želiš.« 

»Možda je to najvažnija stvar na svetu, Slimpe. Ukoliko postoji odgovor na to 

pitanje, Slimpe, možda glasi baš tako: da znaš da si to ti i niko drugi.« 

U trenutku kada je Džo ušao u sobu sa konzolom, zvučnici komunikatora 
zabrujaše. Kada se okrenuo, šum se pojačao. »$а је to, Slimpe?« 

»Nisam siguran.« 

Vrata se zatvoriše, cev se odvoji, i oštećena krstarica poče da otplovljava iz 
vidokruga. Džo ju je posmatrao kroz staklo prekriveno organoformom, koja je blago 
iskrivljavala sliku. 

Iz zvučnika se sada čuo smeh. 

D'ik se počešao šapom iza uveta. 

»Dolazi odande«, reče Slimp, »i to užasno brzo.« 

Smeh se pojačao, dobio histeričan prizvuk, ispunio visoku prostoriju. Nešto je 
proletelo pored Slimpovog staklenog zida, iznenada se obrnulo i primaklo mu se na 
svega dvadeset stopa. 

Smeh prestade, a umesto njega se začu iscrpljeno dahtanje. 

Stvar napolju izgledala je kao ogromna kamenica, s tom razlikom što joj je prednja 
strana bila uglačana. Polako su dolebdeli do tačke u kojoj su zaklanjali blesak 
Podjednakog, i bela svetlost uzmače sa površine; Džo je uvideo da je u pitanju providna 
ploča. Iza nje se neka prilika naginjala napred, podignutih ruku i široko razmaknutih 
nogu. Čak i sa te razdaljine Džo je video kako joj se grudni koš nadima u skladu sa 
dahtanjem koje je ispunjavalo sobu grmljavinom. »Slimpe, utišaj to malo, hoćeš?« 

»Oh izvini.x Dahtanje više nije bilo nalik na gromove koji mu se prolamaju uz samo 
uvo, već je postalo pristojno udaljen zvuk razumne jačine. »Zeliš li da mu se obratiš, ili 
da ja to učinim?« 

»Samo napred.« 

»Ko si ti?« upita Slimp. 

»Ni Taj Li. Ko si ti, proklet bio, i zašto smatraš da si zanimljiv?« 

»Ja sam Slimp. Čuo sam za tebe, Ni Taj Li.« 

»Nikad nisam čuo za tebe, Slimpe. Mada znam da je trebalo. Zašto si tako 
zanimljiv?« 

»Ko je on?« prošapta Džo. u 

»Pssst«, reče Slimp. »Reći ću ti kasnije. Šta si to radio, Ni Taj Li?« 

»Jurio sam prema onom suncu, buljio u njega, mislio kako je lepo, smejao se zbog 
te lepote i zato što bi me uništilo i ostalo lepo, i pisao pesmu o lepoti sunca i planete 
koja kruži oko njega; sve sam to radio dok mi se nije ukazalo nešto zanimljivije: da 
pokušam da otkrijem ko ste.« 

»Onda pređi kod nas i saznaj nešto više.« 

»Već mi je poznato da si ti sveprisutni lingvistički multipleks sa svešću na bazi 
elovskog uma«, odgovori Ni Taj Li. »Da li postoji još nešto što bih mogao saznati pre 
nego što otplovim u plamen?« 

»Sa mnom je mladić tvojih godina o kome ne znaš ništa.« 

»U tom slučaju dolazim. Izbacite cev.« Krenuo je napred. 

»Kako je znao da si ЕІ?« upitao је Džo dok im se kamena gromada približavala. 

»Ne znam«, reče Slimp. »Neki su u stanju da to odmah zaključe. Takvi mi se više 
sviđaju od onih koji sede i razgovaraju s tobom čitav sat pre nego što počnu da 
postavljaju pitanja. Samo kladim se da ne zna koji sam ja El.« 

Cev se spojila sa Nijevim brodom. Trenutak kasnije vrata su se otvorila i unutra je, 
palčeva zavučenih u džepove, dokono stupio Ni Taj Li i osvrnuo se oko sebe. 

Džo je još uvek nosio crni ogrtač koji mu je San Severina kupila na Pacovskoj Rupi. 
Ni Taj Li je, međutim, izgledao kao čist šatler. Nosio je samo izbledele radne pantalone 
izlizane na jednom kolenu Preduga srebrno-plava kosa bila mu je uvezana iznad čela i 
ušiju, lica visokih jagodica i zakošenih istočnjačkih očiju boje škriljaca. 

Oči mu se zaustviše na Džou i on se iskezi. »Zdravo«, rekao je i prišao mu. 

Pružio je ruku, i Džo ju je prihvatio. Na prstima desne ruke nalazile su se kandže. 

Ni nakrivi glavu. »Napisaću pesmu o izrazima tvog lica dok smo se rukovali. Ti si sa 
Rajsa, radio si na poljima džupa, ležao kraj vatri na Novom Ciklusu i ubijao keparde koji 
bi se provukli kroz ogradu.« Ne otvarajući usta, ispustio je tih, tužan zvuk. »Hej, Slimpe. 
Znam svo njemu, i zato idem.« Počeo je da se okreće. 

»Bio si na Rajsu? Stvarno si bio na Rajsu?« upita Džo. 

Ni se okrenuo prema njemu. »Da, bio sam. Došao kao šatler i neko vreme radio na 
polju sedam. Tamo sam stekao ovo.« Podigao je kandže. 

Pri dnu Džoovog vrata pojavio se pulsirajući bol kakav nije osetio od trenutka kad 

je prvi put svirao Elovima. »Radio sam na polju sedam neposredno pred Novi Ciklus.« 

»Da li je Čuvar Džems ikada ulio malo pameti u glavu onog svog bezobraznog sina? 
Uglavnom sam u stanju da podnesem ljude, ali sa tom nametljivom sveznalicom 
potukao sam se četiri puta. Jednom sam ga skoro ubio.« 

»Ja... ja sam ga stvarno ubio«, prošapta Džo. 

»Oh«, reče Ni. Zatreptao je. Ne mogu reći da sam iznenađen.« Ipak je izgledao 
zatečen. 

»Stvarno si bio tamo«, reče Džo, »ili mi samo čitaš misli?« 

»Bio sam tamo. Lično. Tri i po nedelje.« 

»To nije mnogo«, reče Džo. 

»Nisam rekao da sam dugo bio.« 

»Ali stvarno si bio«, ponovi Džo. _ 

»Svemir nije tako veliki, prijatelju. Šteta što je tvoja kultura tako simpleksna, inače 
bih duže ostao i više saznao o tebi.« Još jednom se okrenuo da pode. 

»Секај malo!« povikao je Džo. »Hoću... treba da razgovaram s tobom.« 

»Zaista?« 

Džo klimnu glavom. 

Ni Taj je ponovo zavukao ruke u džepove. »Već dugo nikome nisam bio potreban. 
Možda je stvar dovoljno zanimljiva da se o njoj napiše pesma.« Kočoperno se odšetao 
do konzole i seo na sto. »Onda ću ostati još malo. O čemu to treba da razgovaramo?« 

Džo je ćutao, dok su mu se misli komešale. »Ovaj, od čega je načinjen tvoj 
svemirski brod?« upitao je najzad. 

Ni Taj je pogledao u tavanicu. »Hej, Slimpe«, povikao је, »Je |' me ovaj tip 
zavitlava? Nije mu stvarno potrebno da zna od čega je načinjen moj brod, zar ne? Ako 
me zavitlava, idem. Ljudi me sve vreme zavitlavaju, o tome znam sve i nimalo me ne 
zanima.« 

»Nešto treba da ga podstakne da bi dospeo do onog što je važno«, reče Slimp. »A 
ti treba da budeš strpljiv.« 

Ni Taj je pogledao Džoa. »U pravu je, da znaš. Uvek ispuštam reči i odeljke iz 
pesama zato što prebrzo pišem. Onda ih niko ne razume. Isto tako, ne znam za 
strpljenje. Ovo bi ipak moglo da bude veoma zanimljivo. Je I' ovo tvoja okarina?« 

Džo klimnu glavom. 

»Nekad sam svirao na okarini.« Prineo ju je usnama i odsvirao vedru melodiju koja 
se pri kraju iznenada usporavala. 

Knedla u Džoovom grlu još više zape. Ta pesmica je bila prvo što je ikada naučio da 
odsvira. 

»To je jedina melodija koju sam naučio. Trebalo je više da učim. Evo ti, sviraj. 
Možda će te to podstaći.« 

Džo je samo odmahnuo glavom. 

Ni Taj je slegnuo ramenima, malo prevrtao okarinu po rukama, pa upitao, »Boli 
te?« 

»Aha«, reče Džo posle nekog vremena. 

»Ja tu ništa ne mogu«, reče Ni Taj. »Jednostavno sam mnogo toga doživeo.« 

»Smem li da se umešam?« upita Slimp. 

Ni ponovo slegnu ramenima. »Naravno«. 

Džo klimnu glavom. 

»Džo, uvidećeš čitajući da izvesni pisci kao da su otkrili sve što i ti, činili sve što i ti. 
Postoji jedan drevni pisac naučne fantastike, Teodor Sterdžen, koji me raspameti svaki 
put kad ga čitam. On kao da je video svaki odsjaj na prozorskom staklu i svaku senku na 
mrežastim vratima koju sam ja ikad video, radio sve što sam ja ikad radio, od sviranja 
gitare do višenedeljnog izležavanja na brodu u Arkanzas Pasu, u Teksasu. A on je tobože 

pisao prozu, i to pre četiri hiljade godina. Zatim ćeš otkriti da i mnogi drugi, koji nisu ni 
videli ni činili što i ti, nalaze isto kod istog pisca. Takvi su pisci retki. Ali Ni Taj Li je jedan 
od njih. Pročitao sam mnoge tvoje pesme, Ni Taj. Moje uvažavanje za njih je toliko da bi 
ti sigurno bilo neprijatno kad bih ga izrazio.x 

»Auh«, reče Ni Taj. »Hvala.« Na licu mu se pojavio tako širok osmeh da ga nije 
mogao sakriti ni obaranjem glave. »Najbolje pesme sam izgubio. Ili ih nisam ni zapisao. 
Voleo bih da ti ih mogu pokazati. Stvarno su lepe.x 

»I ja bih voleo da ih vidim«, reče Slimp. 

»Hej.« Ni Taj je podigao pogled. »Ali ja sam ti potreban. Ne sećam se ni šta si me 
pitao« 

»O tvom brodu«, reče Džo. 

»Jednostavno sam izbušio parče neporoznog meteora, otpozadi nabio kajzonski 
pogon i sproveo komande za kontrolu potiska.« 

»Da, да!« povika Slimp. »Tačno tako se radi. Zavrnuo si kajzonca pomoću kontra- 
ključa. Navoj je bio levi, zar ne? Toliko je godina prošlo, ali kako je to bio sladak 
»brodić!« 

»U pravu si za navoj«, reče Ni Taj. »Samo što sam se koristio kleštima.« 

»Nema veze. Bitno je da si to učinio. Kažem ti, Džo, kod nekih pisaca to je upravo 
jezivo.« 

»Imam ja i jedan problem«, reče Ni Taj. »Nikad ništa ne radim dovoljno dugo da 
bih ga upoznao — samo koliko mi treba da ga opišem u rečenici ili stihu, a onda 
prelazim na sledeće. Mislim da se bojim, i da pišem kao nadoknadu za stvari koje ne 
mogu da uradim.« 

U tom trenutku osetio sam mali ali oštar ubod bola. Rekao sam istu stvar Nornu 
sat pre nego što smo se slupali na Rajsu, dok smo raspravljali o mojoj najnovijoj knjizi. 
Sećate me se? Ja sam Dragulj. 

»Ali ti si moj vršnjak«, najzad se oglasi Džo. »Kad si pre stigao sve to da napišeš i 
doživiš?« 

»Pa, ja... hoću da kažem, to je... rekao bih da u stvari ne znam. Tek tako. 
Pretpostavljam da ima mnogo toga što nikad neću doživeti jer previše pišem.« 

»Još jedna upadica«, reče Slimp. »Bi li ti bilo neprijatno ako mu sve ispričam ?« 

Ni Taj odmahnu glavom. 

»To je kao ono sa Oskarom i Alfredom«, reče Slimp. 

Ni Taja kao da je, začudo, ispunilo olakšanje. »lli Polom V. i Artirom R.«, dodao je. 

»Ili Zanom К. i Reojmonom R.«, reče Slimp u ritmu. 

»Ili Vajlijem i Koletom.« 

»U pitanju je rekurentni književni obrazac«, objasnio je Slimp. »Stariji pisac, mladi 
pisac — često puko dete — i nešto tragično. | svetu biva podareno nešto predivno. To 
se dešava svakih dvadeset pet ili pedeset godina od romantizma naovamo.« 

»Ko je bio stariji pisac?« upita Džo. 

Ni Taj obori pogled. »Mjuels Eronlajd.« 

»Nikad nisam čuo za njega«, reče Džo. 

Ni Taj zatrepta. »Oh, mislio sam da svi znaju za čitavo to neprijatno 
zamešateljstvo.« 

»Voleo bih da ga upoznam«, oglasi se Džo. 

»Sumnjam da hoćeš«, reče Slimp. »Ono što se desilo je vrlo, vrlo tragično.« 

»Eronlajd је bio El.« Ni Taj uze vazduh i poče da objašnjava. »Dugo smo putovali, 


»Dugo si putovao sa Elom?« 


»Pa, on je samo delimično bio... Zastao je. »Ja tu ništa ne mogu«, rekao je. 
»Doživeo sam to. Kunem se da ništa ne mogu.« 

»Onda znaš za tugu Elova«, reče Džo. 

Ni Taj klimnu glavom. »Da. Znaš, prodao sam ga. Bio sam očajan, bio mi je 
potreban novac, i on mi je rekao da to učinim.« 

»Prodao si ga? Ali zašto...« 

»Finansijski razlozi.« 

»Oh.« 

»Tim novcem sam kupio jeftinijeg Ela da izgradi svet koji smo uništili, tako da znam 
za tugu Elova i tugu vlasništva nad njima — mada je to bio mali svet i izgradnja je kratko 
trajala. Objašnjavao sam to San Severini pre nekoliko dana i ona se veoma uznemirila 
— i ona je kupovala i prodavala Elove i koristila ih da ponovo izgradi...«". 

»Poznaješ San Severinu?« 

»Da. Davala mi je časove međujezika kad sam bio šatler...« 

»Ne!« uzviknu Džo. 

Ni Taj je zatresao glavom i prošaputao; »Kunem se da ja tu ništa ne mogu. Kunem 
se.« 

»Ne!« Okrenuo se i rukama poklopio uši, čučnuo i zateturao se. 

Iza njega Ni Taj povika: »Slimpe, i ti kažeš da sam mu potreban?« 

»Veoma uspešno zadovoljavaš njegove potrebe.« 

Džo se okrenu. »Marš napolje!« 

-Ni Taj je uplašeno ustao sa stola. »To је moj život, proklet bio, ne tvoj. Moj je!« 
Ščepao je Nijevu ruku sa kandžama. »Moj. Ja sam odustao od njega — ali to ne znači da 
ga možeš prisvojiti.« 

Ni je naglo uvukao vazduh. »Više nije zanimljivo«, reče on brzo, odmičući se od 
stola. »Premnogo sam puta prošao kroz sve to.« 

»Ali ja піѕат!« viknu Džo. Osećao se kao da je nešto u njemu premlaćeno i 
izvređano. »Ne možeš mi ukrasti život.« 

Ni ga je iznenada gurnuo. Džo je pao na sto, i pesnik se nadneo nad njim, tresući 
se. »Zašto kog vraga misliš da je tvoj? Možda si ga ukrao od mene. Kako to da nikad 
ništa ne završim? Kako to da me, čim dobijem posao, zaljubim se, dobijem dete, nešto 
iznenada otrgne od toga i uvali u još jednu hrpu govana odakle ponovo moram sve iz 
početka? Da li mi ti to činiš? Da li me ti otržeš od onoga što je moje i prisvajaš hiljade 
divnih života koje sam započeo?« Iznenada je zažmurio i položio levu ruku na desno 
rame. Zabačene glave prošištao je prema tavanici: »Gospode, koliko sam već puta ovo 
rekao. Već mi je dosadilo, prokleto bilo. Dosadilo mi je.« Zaderao je rame kandžama, i 
pet potočića krvi poteče mu na grudi — a za jedan jezovit časak Džou je pred očima 
iskrsla slika trenutka kad je pobegao od Lilinog smeha i stojeći zabačene glave i 
sklopljenih očiju prevukao kandžama preko ramena. Otresao se tog sećanja i zatreptao. 
Ispod svežih ogrebotina na Ni Tajevom ramenu videli su se tragovi mnogih starih 
ožiljaka. 

»Uvek se vratim, uvek dođem na isto mesto, uvek sve isto opet i opet i opet!« 
povika Ni Taj. 

Zateturao se prema vratima. 

»Čekaj!« 

Okrenuo se na trbuh i na kolenima zabauljao za njim. 

»Sta nameravaš!« Bacio se na Ni Taja, obuhvatio ga i stavio ruku preko vrata. 

Ni Taj je kandžama obuhvatio Džoovu podlakticu. Džo je zatresao glavom — Bili 
Džems mu je preprečio izlaz iz tora i na isti način mu položio kandže na ruku, i tako je 
sve počelo. 

»Preći ću na svoj brod«, reče Ni Taj ravnim glasom, »Okrenuti se prema suncu i 
dati gas do daske. Jednom sam to učinio smejući se. Ovog puta ću verovatno plakati. A 
za tu paklenu rupu bi najbolje bilo da je zanimljiva.« 

s Ali zašto?« 

»Zato što će jednog dana«, i Ni Tajevo lice se iskrivi od napora koji su mu 
pričinjavale reći, »neko drugi srljati u srebrno sunce, isprva se smejući, zatim plačući, i 
biće onih koji su već čitali o tome, setiće se i iznenada shvatiti, zar ti nije jasno? Shvatiće 
da nisu jedini...« 

»Ali niko nikad neće čitati šta ti misliš о..« 

Ni Taj mu je odgurnuo ruku i potrčao niz cev, za dlaku promašivši D'ika koji je 
dolazio sa svežnjem papira u ustima. 

Cev se otkačila i organska pena se sklopila tvoreći neprekinuti omotač kad su se 
vrata sobe sa konzolom zatvorila. Džo je video kako se Ni Taj naginje nad komandama; 
zatim je ustao i prislonio lice i šake na osmatrački ekran kada je autopilot poveo šuplji 
meteor pravo u ognjeni blesak sunca. Džo ga je pratio pogledom dok ga stisnuti kapci 
nisu zaboleli od žmirenja. Jecaji koji su dopirali preko interkoma čuli su se možda još 
minut pošto je brod nestao sa vidika. 

Džo je rukom otro čelo i okrenuo se od zida. u 

D'ik je sedeo na svežnju hartije, žvaćući raskupusani ugao jednog lista. »Sta je 
оуо?« 

»Ni Tajeve pesme«, reče Slimp. »Poslednje koje je napisao.« 

»D'ik, jesi li ih ti ukrao sa njegovog broda?« upita Džo. 

»Jedino što možeš sa takvima kao što je on jeste da im otmeš delo pre nego što ga 
unište. Na taj način smo došli do svih njegovih dela koja posedujemo. Sve ovo se već 
desilo«, umorno reče Slimp. 

»Ali D'ik to nije znao«, reče Džo. »Samo si krao, zar ne?« 

Pokušao je da zvuči prekorno. 

»Potcenjuješ svoje đavo-mače«, reče Slimp. »Ono nema simpleksan um.« 

Džo se sagnuo i cimao papire ispod D'ika dok se on konačno nije prevrnuo na pod i 
nekoliko puta ga pljesnuo po ruci. Zatim ih je odneo do stola i zavukao se ispod njega. 

Kad se pojavio tri sata kasnije, Džo je polako odšetao do staklenog zida i još jednom 
začkiljio prema belom patuljku. Okrenuo se, odsvirao tri tona na okarini i spustio ruku. 
»Mislim da je ovo do sada najmultipleksnija svest koju sam sreo.« 

»Možda i jeste«, reče Slimp. »Ali sada si i ti multipleksan.« 

»Nadam se da neće zaroniti u sunce«, reče Džo. 

»Ne ukoliko usput nađe nešto zanimljivije.« 

»Tamo nema baš mnogo toga.« 

»Ne treba mnogo da se zainteresuje um kao što je Lijev.« 

»Ono što si govorio o multipleksnosti i razumevanju uglova viđenja. On je u 
potpunosti preuzeo moj ugao viđenja i u pravu si: bilo je jezivo.« 

»Potrebna je multipleksna svest da bi se uočila multipleksnost druge svesti.« 

»Jasno mi je zašto«, reče Džo. »Koristio se svim svojim iskustvima da bi razumeo 
moja. Zbog toga sam se čudno osećao.« 

»Znaš da je napisao te pesme pre nego što je uopšte znao da postojiš.« 

»Tačno. Ali to samo čini sve još neobičnijim.« 

»Mislim«, reče Slimp, »da si obrnuo izraz. Koristio si se svojim iskustvima da bi 
razumeo njegova.« 

»Jesam li?« 

»U poslednje vreme stekao si mnogo iskustva. Uredi ih multipleksno i biće ti 
mnogo jasnija. A kada se dovoljno razjasne, ostaće dovoljno nejasnoća da bi bio u 
stanju da postavljaš ispravna pitanja.« 

Džo ih je neko vreme ćutke uređivao. Onda je upitao: »Kako se zvao El na kome je 
zasnovan tvoj um?« 

»Mjuels Eronlajd«, reče Slimp. 

Džo se ponovo okrenuo prema prozoru. »Onda se sve ovo već desilo.« 

Nakon još jednog minuta tišine Slimp reče; »Znaš da ćeš poslednju etapu 
putovanja morati da pređeš bez mene.« 

»Upravo sam počeo to da uviđam«, reče Džo. »Miltipleksno.« 

»Dobro.« 

»Biću obuzet smrtnim strahom.« 

»Ne bi trebalo«, reče Slimp. 

»Zašto?« 

»U vrećici imaš kristalizovanog Tritovijanca.« 

Naravno, mislio je na mene. Nadam se da me niste zaboravili, jer ako jeste, ostatak 
priče biće vam nerazumljiv. 

XII 


»Sta bi trebalo da uradim s njim?« upita Džo. 

Položio me je na somotoski podmetač na stolu. Laka izmaglica iz isparivača 
prigušivala je svetla na visokoj tavanici prostorije sa konzolom i davala im oreole. 

»Koja je najmultipleksnija stvar koju možeš da uradiš kad nisi siguran šta treba da 
činiš?« 

»Da postavljam pitanja.« 

»Onda ih postavljaj.« 

»Hoće li odgovoriti? 

»Postoji i jednostavniji način da to saznaš od raspitivanja kod mene«, reče Slimp. 

»Samo trenutak«, reče Džo. »Moram da uredim opažanja multipleksno. Još se 
nisam na to navikao«. Trenutak kasnije on upita, »Zašto ću morati da stupim u carsku 
vojsku i služim princa Naktora?« 

»Izvrsno«, reče Slimp. »To sam se i ja pitao.« 

Zato što vojska ide kud i ti, odaslah. Bilo je takvo olakšanje progovoriti. Ali to je 
jedna od muka kristalizacije: možeš da odgovoriš jedino ako ti postave direktno pitanje. 

Igrom slučaja, u pauzi između Džoove rečenice »Još se nisam na to navikao« i 
njegovog pitanja, bučno se oglasio radio i glas princa Naktora objavio je da se sva 
ljudska bića u toj oblasti neodložno moraj u prijaviti u njegove trupe, na šta je Slimp 
rekao: »Сїпї mi se da ovo rešava problem.« Prema tome, nema ničeg tajanstvenog u 
vezi sa Džoovim pitanjem. Onima koji su pratili tekst do ovog mesta hoću da naglasim 
da se multipleksnost savršeno uklapa u zakone logike. Izostavio sam taj događaj jer sam 
mislio da odvlači pažnju, i pretpostavio da se iz Džoovog pitanja sa savršenom 
sigurnošću može zaključiti šta se dogodilo, uveren da će do toga multipleksni čitalac 
sam doći. Postupio sam na taj način na više mesta u priči. 

»Zašto jednostavno ne mogu da predam poruku i nastavim za svoj račun?« 

Jedna od tobožnjih aktivnosti za koju ste sposobni u kristalizovanom obliku jeste 
postavljanje retoričkih pitanja. Jesi li spreman da predaš poruku? odaslah. 

Džo tresnu obema pesnicama po stolu. Činilo se da soba podrhtava dok sam se 
ljuljao napred-nazad. 

»Džup! Kako glasi poruka? To sad moram da saznam, Kako glasi?« 

Pojavio se neko ko će osloditi Elove. 

Džo ustade, i njegove mladalačke crte se produbiše od zabrinutosti. »To je veoma 
važna poruka.« Zabrinutost se pretvorila u mrštenje. »Kad ću biti spreman da je 
predam?« 

Čim se pojavi neko ko će ih osloboditi. 

s Ali prešao sam sav ovaj put...« Džo zastade. »Ja? Ја da ih oslobodim? Ali... možda 
ću biti spreman da predam poruku, ali kako ću znati kad sam spreman da ih 
oslobodim?« 

Ako ne znaš, odaslah, onda to očigledno nije ta poruka. 

Džo se osećao zbunjen i postiđen. »Ali morala bi biti.« 

Ništa me nije pitao, stoga mu ništa nisam mogao odaslati. Ali Slimp je odgovorio 
umesto mene: »To je ta poruka, ali si je krivo protumačio. Pokušaj da daš drugo 
tumačenje koje neće sadržati protivrečnosti.« 

Džo se okrenuo od stola. »Ne vidim dovoljno«, reče on obeshrabreno. 

»Ponekad moraš gledati tuđim očima«, reče Slimp. »Ako bi u ovom času mogao 
upotrebiti Draguljeve, mislim da bi učinio sebi veliku uslugu.« 

»Zašto?« 

»Sve si tešnje vezan za Elove i našu borbu za oslobođenje. Od svih ne-elovskih 
vrsta, Tritovijanci najaktivnije učestvuju u toj borbi. Prosto zato. Pored toga, veoma bi ti 
olakšalo vojničku karijeru.« 

»Može li se to učiniti?« upita Džo. 

»Vrlo jednostavno«, reče Slimp. »Možeš to i sam izvesti. Uzmi Tritovijanca.« 

Džo se vratio do stola i podigao me sa somota. 

»Sad podigni desni kapak.« 

Učinio je to i još ponešto, sledeći Slimpova uputstva. Minut kasnije vrisnuo je od 
bola, vrteći se udaljio od stola i pao na kolena, prekrivši lice rukama. 

»Bol će uskoro nestati«, mirno reče Slimp. »Mogu ti isprati oko ako te jako peče.« 

Džo odmahnu glavom. »Nije to bol, Slimpe«, prošaputao je. »Vidim. Vidim te, 
sebe, D'ika, Dragulj, ali istovremeno. Vidim i vojni brod koji me čeka, pa čak i princa 
Naktora. Ali brod je udaljen sto sedamdeset milja, D'ik je iza mene, ti svud oko mene, 
Dragulj u meni, a ja — više nisam ja.« 

»Najbolje da malo vežbaš hodanje«, reče Slimp. »Spiralne stepenice su posebno 
teške u početku. Kad malo razmislim, još bolje bi bilo da navikneš da mirno sediš i 
razmišljaš. Onda možemo preći na nešto složenije.« 

»Ja više nisam ja«, tiho ponovo Džo. 

»Sviraj okarinu«, predloži Slimp. 

Džo je posmatrao samog sebe kako vadi instrument iz vrećice, prinosi ga usnama i 
sklapa kapke, jedan preko levog oka, drugi preko blistavog predmeta koji je zamenio 
desno. Cuo je sebe kako započinje dugu, sporu melodiju i zatvorenih očiju video kako 
mu se D'ik oprezno prikrada i spušta njušku u njegovo krilo. 


Nešto kasnije Džo reče; »Znaš, Slimpe, ne mislim da mi je razgovor sa Draguljem išta 
doneo.« 

»Sigurno mnogo manje nego pogled kroz njega.« 

»Poruka mi je još uvek užasno nejasna.« 

»Moraš uzeti neke stvari u obzir. Kad neko postane tako ratoboran kao što je on, 
čak i najsimpleksniji umovi počinju da se ponašaju upravo linearno. Ali on је 
Tritovijanac na mestu. U stvari, ako pogledaš multipleksno, rekao ti je dosta toga.« 

Džo je posmatrao sopstveno lice kako dobija usredsređen izraz. Bio je prilično 
smešan, pomislio je usput — nalik na veoma zabrinutu vevericu slamnate glave koja 
nosi dijamantski monokl. »Poruka mora da glasi: Pojavio se neko ko će osloboditi 
Elove. A ja moram biti spreman da oslobodim Elove. Samo što ja neću biti taj koji će ih 
osloboditi«. Čekao je da Slimp potvrdi njegovo rasuđivanje. Slimp je, međutim, ćutao. 
Zato je Džo nastavio: »Voleo bih da sam to ja. Ali mislim da ima razloga zašto je to 
nemoguće. Takođe moram biti spreman da predam poruku. A moći ću zaista da budem 
spreman jedino ukoliko se uverim da je spreman i onaj ko će osloboditi Elove, ma ko to 
bio.« 

»Vrlo dobro«, reče Slimp. 

»Gde ću naći tu osobu i kako ću se uveriti da je spremna da oslobodi Elove?« 

»Možda ćeš sam morati da je pripremiš.« 

»Ja« 

»Stekao si poprilično obrazovanje u poslednjih nekoliko meseci. Moraćeš da 
preneseš dobar deo svog znanja nekome ko je simpleksan koliko i ti na početku 
putovanja.« 

»l izgubim i ono malo vlastitog ja što mi je ostavio Ni Taj?« 

»Da.« 

»Onda to neću učiniti«, reče Džo. 

»Ma hajde, molim te.« 

»Сиј, stari život su mi ukrali. Sad hoćeš да dam i ovaj novi nekom drugom. Neću їо 
učniti.« 

»To je veoma sebičan način...« 

»Pored toga, dovoljno znam o simpleksnim društvima da bi mi bilo jasno da jedino 
što možeš da im učiniš sa vojskom jeste da možda uzdrmaš jednog ili dvojicu i pritom 
upropastiš svoj život. A to neću.« 

»Oh«, reče Slimp. »Uspeo si to da zaključiš.« 

»Jesam. Bilo bi vrlo bolno.« 

»Upropastićeš ga, pošao ti ili ne. Jedina razlika je u tome što nećeš moći da predaš 
poruku u slučaju da ne pođeš.« 

»Neće li ta osoba biti spremna i bez mene?« 

»Stvar je u tome što nemaš načina da to saznaš.« 

»Prihvatiću rizik«, reče Džo. »Idem negde drugde. Pouzdaću se u sreću da će sve 
ispasti dobro bio ja tamo ili ne.« 

»Nemaš pojma koliko je to rizično. Slušaj, imamo nešto vremena. Hajde da 
načinimo mali izlet. Hoću da ti pokažem nešto zbog čega ćeš se predomisliti.« 

»Slimpe, nisam siguran da bih u ovom trenutku mogao da podnesem posetu 
porobljenim, iskorišćavanim i napaćenim Elovima. Njima bi da me odvedeš, zar ne?« 

»Patnja Elova je nešto što se dešava tebi, a ne Elovima«, reče Slimp. »Nemoguće je 
razumeti patnju Elova posmatranu iz ugla samih Elova ako nisi jedan od njih. Jedna od 
stvari od kojih ih Carstvo štiti je i razumevanje. Ni sami Elovi se ne slažu oko toga u 
čemu je tolika strahota situacije u kojoj se nalaze. Ali sticaj okolnosti je takav da nam 
moraš verovati na reč. Postoje prepreke koje ni mutipleksnost ne može da savlada. 
Ponekad može da ih raznese, ali to je veoma teško i ostavlja duboke ožiljke. A 
prihvatanje činjenice da su nesavladive prvi je korak ka njihovom uništenju. Pokazaću ti 
nešto što možeš da shvatiš na svim stepenima složenosti. Razgovaraćemo sa San 
Severinom.« 

XIII 


»Je li ovo jedan od svetova koje je nanovo izgradila uz pomoć Elova?« upita Džo, 
obuhvativši pogledom prvo srebrne ulice pustog grada, a zatim zatalasana, šumovita 
brda koja su se pružala do namreškane površine jezera iza njih. 

»Jeste«, reče Oskar. »Prvi dovršen, a poslednji koji će biti ponovo naseljen.« 

»Zašto?« upita Džo, prekoračivši novu tučanu rešetku slivnika na pločniku. 
Plavičasti blesak sunca odražavao se u spiralnom prozoru koji je obavijao visoku kulu 
njima sleva. Veličanstvena, prazna fontana nalazila im se zdesna. Dok su prolazili pored 
nje, Džo je prešao prstima preko suvog granitnog oboda bazena prečnika četrdeset 
stopa. 

»Zato što je ona ovde.« 

»Koliko je još posla preostalo?« 

»Svi svetovi su izgrađeni. Ponovo je uspostavljeno četrdeset i šest civilizacija. Ali 
etički sistemi traže vremena. Biće gotovi za šest meseci, možda nešto više.x Oskar 
pokaza rukom prema crnim metalnim vratima zakovanim mesinganim ekserima. »Kroz 
ona tamo.« 

Džo je prešao pogledom po ogromnim stubovima oko njih. »Prelepo je«, reče on. 
»Zaista jeste. Mislim da mi je sad jasnije zašto je htela sve to da izgradi.« 

»Unutra«, reče Oskar. 

Džo ude unutra. 

»Niz stepenice.« 

Koraci su im odjekivali duž širokog, sumračnog stepeništa. 

»Ovuda.« Oskar je gurnuo manja vrata u sivom kamenom zidu. 

Džo je nabrao nos kad je ušao. »Čudan mi...« 

Bila je gola. 

Ruke i noge bile su joj lancima prikovane za pod. 

Kada joj je siva traka svetlosti pala preko pogrbljenih leda, propela se, zatežući 
lance, i zaurlala, iskezivši zube čiju je neobičnu dužinu tek sad opazio. Urlik se presekao 
u hrapovom krkljanju. 

Posmatrao ju je. 

Posmatrao je sebe kako je posmatra i povlači se prema vratima, koja su se 
zanjihala i zalupila iza njega. 5 

Оа napora su јој se rameni mišići napeli i jasno su se ocrtavali. Zile su јој 
poiskakale i zategle se ро vratu, а raščupana, zamršena kosa prekrivala јој је polovinu 
lica. Češalj pomislo je glupo. O bože, crveni češalj. Video je kako mu iz pravog oka 
počinju teći suze, dok se drugo osušilo i speklo. 

»Sada je drže ovde«, reče Oskar. »Lanci su dovoljno kratki da je spreče da se 
ubije.x 

»Ко...« 

»Ne zaboravi da ih je bilo još dvadeset i šest. Oh, davno je prošlo vreme Када bi 
pustila Elove da je mogla. Ali sada je ostali drže ovde na ovakav način. A njeni Elovi 
nastavljaju s poslom.« 

»Nije pošteno!« uzviknu Džo. »Zašto je neko ne oslobodi?« 

»Znala je u šta se upušta. Prethodno im je rekla šta će morati da učine. Poznavala 
je svoja ograničenja.« Oskar načini bolnu grimasu. »Sedam Elova. Više nego što je iko 
ikada posedovao u jednom trenutku. Zaista suviše. Što više Elovi grade, tuga je sve 
veća. Povećava se geometrijski, kao i cena.« 

Džo je buljio u nju, opčinjen i užasnut, dok mu se srce kidalo. 

»Došao si da razgovaraš s njom«, reče Oskar. »Izvoli«. 

Džo joj je oprezno prišao i video sebe kako to čini. Ručni zglobovi i članci bili su joj 
puni krasta. 

»San Severina ?« 

Trgla se unazad sa pridavljenim hropcem u grlu. 

»San Severina, moramo da razgovaramo.« 

Preko njene leve nadlanice potekao je uzan potočić krvi. 

»Zar ne možeš da razgovaraš sa mnom? San Severina...« 

Uz zveket lanaca bacila se na njega, škljocajući zubima, sigurno bi ga ugrizla za 
nogu da se nije na vreme izmakao. Pregrizla je jezik i sa vriskom se stropoštala na 
kamen, usta punih krvi. 

Džo je jedino uspeo da vidi sebe kako lupa na vratima i minut kasnije Oskar ga je 
držao u rukama. Oskar je pritisnuo kvaku, otvorio vrata, i zajedno sa Džoom se 
doteturao do podnožja stepeništa. | on je teško disao kad su počeli da se uspinju. 
»Skoro sam je žalio«, rekao je na pola puta do vrha. 

Džo se zapanjeno okrenuo prema njemu. »Nemoj reći...« 

»Zao mi je Elova«, reče Oskar. »Ne zaboravi da sam i ja jedan od njih.« 

Džo je posmatrao sebe kako ponovo počinje da se penje, ispunjen zbunjenošću. 
»Ja je žalim«, reče on. 

»Dovoljno da bi stupio u vojsku?« upita Oskar. 

»Džup«, reče Džo. »Da«. 

Kada su kroz gornja vrata ponovo izašli na ulicu, Džo je zažmurio, nenaviknut na 
svetlost. »Ni Taj«, rekao je trenutak kasnije. »On je rekao da je došao da razgovara sa 
San Severinom pre nekoliko dana.« 

Oskar klimnu glavom. 

»Ovamo? Video ju je ovakvu?« 

Oskar ponovo klimnu. 

»Onda je učinio isto što i ja«, reče Džo. Krenuli su ulicom. »Nadam se da je zaronio 
u sunce.« 

»Zar je nisu mogli nečim uspavati, ili možda hipnotisati?« naglas je razmišljao Džo, 
zureći kroz stakleni zid u sobu sa konzolom. 

»Kad zaspi, Elovi prestaju da grade«, objasni Slimp. »Da bi Elovi gradili, vlasništvo 
sve vreme mora biti svesno.« 

»To sam manje-više uspeo da zaključim. Kako uopšte možeš biti siguran da je 
svesna ispod te... zveri? Može li iko dopreti do nje?« 

»Ta zver je njena zaštita«, objasni Slimp. »Jesi li spreman da odeš?« 

»Da spremniji ne mogu biti.« 

»Onda upamti jednu kompleksnu izreku koju nadalje treba multipleksno da 
vrednuješ.- jedini bitni elementi bilo kog društva su umetnost i zločin, zbog toga što su 
u stanju da ga prisile na promenu sami za sebe, dovodeći društvene vrednosti u 
pitanje.« 

»Je li to tačno?« 

»Ne znam. Nisam multipleksno procenjivao. Ali ti ćeš, kao sledeće, promeniti 
društvo. Nemaš znanja da to učiniš putem umetnosti kao, recimo, Ni Taj.« 

»Već mi je jasno, Slimpe«, reče Džo. »Kad smo već kod toga, Slimpe, kuda ide 
vojska?« 

»Na Carsku Zvezdu«, reče Slimp. »Jesi li smislio koji će biti tvoj prvi zločin?« 

Džo za trenutak ućuta. »Pa, dok nisi otkrio odredište, mislio sam da će to biti 
neopravdano odsustvovanje. Više nisam u toj meri siguran.« 

»U redu«, reče Slimp. »Zbogom, Džo.« 


»Zbogom.« 
XIV 


DZo je skoro odmah zaključio da mu se ne dopada vojska. Vrzmao se oko tri minuta sa 
ostalim regrutima po deset milja dugačkom svemirskom brodu dok nije naišao princ 
Naktor. Kad su se regruti povukli, princ Naktor je ugledao D'ika. Đavo-mače je mlatilo 
nogama po vazduhu i cvrkutalo. Kada je Džo pošao da ga podigne, princ Naktor je 
upitao. »Je li to tvoje?« 

»Da, gospodine«, reče Džo. 

»Ne možeš to uneti na brod.« 

»Naravno, gospodine«, reče Džo. »Odmah ću se pobrinuti za to.« Uz pomoć 
razvijene moći viđenja nije mu bilo teško da nade neko mesto na ratnom brodu gde će 
sakriti D'ika. Brod je bio renoviran nekoliko godina ranije, i dosta stare opreme je 
uklonjeno i zamenjeno kompaktnijim komponentama. Stara osmatračnica, gde je bio 
smešten direktni fotokontaktni regenerator, izbačena je, a odeljak unutar staklenog 
trupa isprva korišćen kao ostava za stvari koje nikad ni-kom neće zatrebati, a zatim 

zapečaćen. 

Džo je šmugnuo iz gomile, zgrabio klešta iz ormarića sa alatom i pronašao 
zapečaćeni prolaz. Strgao je plombu sa vrata, šutnuo D'ika u tminu iza njih, i taman se 
spremao da ih zatvori, kad mu je sinula jedna zamisao. Vratio se do ormarića, uzeo 
šablon sa slovima, kanticu žute boje i četkicu. Vratio se do ulaza i na vratima napisao: 


ULAZ REZERVISAN 
SAMO ZA Dž-O 
OSOBLJE 


Vratio se uz stepenice taman na vreme da zaduži opremu i uniformu. Starešina 
odeljenja zatražio mu je dozvolu i otišao da pretrese kontrolni kompujeter kada mu je 
Džo rekao da je nema. Džo se vratio do vrata i prošao kroz njih. Dospeo je u hodnik koji 
je bio toliko nizak da mu je pri hodu žuta glava češala tavanicu i kupila prašinu sa nje. 
Tada je začuo muziku. 

Čuo je taj instrument još davno, kad je bio šatler. Ronova gitara. S tim što je neko 
na ovoj gitari svirao drukčije, mnogo brže. A glas — nikad nije čuo takav glas. Bio je 
lagan i raskošan poput njegove okarine. 

Čekao je. Mučilo ga je iskušenje da uđe i pogleda, ali mu se odupro. Saslušao je 
pesmu do kraja, i kada je čuo da počinje iz početka, uzeo okarinu i počeo da je prati. 
Pevanje je prestalo; gitara je zanemela. Džo je dovršio pesmu i izašao iz hodnika. 

Sedela je na podu ispred gomile kristalnih blokova. Stakleni zid broda propuštao je 
belu svetlost Podjednakog. Podigla je pogled prema njemu i lice joj se — bilo je to lice, 
tamno, finih crta, okrunjeno gustom smeđom kosom koja je padala na jedno rame — 
iskrivilo u grimasu nemuštog straha. 

»Šta radiš?« upita Džo. 

Uzmakla je i naslonila se na površinu kristalnih blokova, ruke prislonjene uz 
žućkasti rezonator gitare; prstima je prelazila preko drveta, ostavljajući sjajne tragove 
na laku. 

»Jesi li videla D'ika?« upita Džo. »Osmonogo, rogato davo-mače, otprilike ovoliko? 
Ušlo je pre petnaestak minuta«. 

Odmahnula je glavom, sa žestinom koja mu je govorila da je njeno odricanje opšte 
i ne odnosi se samo na postavljeno pitanje. 

»Ko si ti?« upita on. 

Upravo tada D'ik se pomolio iza kristalnih blokova, zašenio pred njom, izvrnuo se 
na leda, zamlatarao nogama po vazduhu, mjauknuo, isplazio jezik, jednom rečju 
potrudio se da bude savršeno dopadljiv. Džo je ispružio nogu i počešao D'ikov trbuh 
golim nožnim palcem. Bio je go još od zaduživanja, a uniforma mu je stajala prebačena 
preko ruke. 

Devojka je nosila belu bluzu sa rol-kragnom i plavu suknju koja joj je dopirala do 
ispod kolena. Ono što ju je uplašilo kod njega kao da se nalazilo iza uniforme, pošto je 
buljila u nju kao da pokušava da je prosvrdla pogledom. Na osnovu trzaja mišića njenog 
lica, zaključio je da su joj se misli još više zbrkale. 

»Dopada mi se tvoje pevanje«, reče Džo. »Ne bi trebalo da se plašiš. Zovem se 
Džo. Šta ti radiš ovde?« 

Iznenada je zažmurila, pustila da joj gitara padne u krilo i šakama poklopila uši. 
»Pevam«, izgovorila je brzo. »Samo pevam. Pevam najvažniju stvar na svetu, znaš. 
Nikome ne smetam. Ne, ne govori ništa. Odbijam da odgovaram na pitanja« 

»Izgledaš prilično zbunjena«, reče Džo. »Hoćeš li možda da ih postavljaš?« 

Odmahnula je glavom, a zatim je uvukla u ramena kao da želi da izbegne udarac. 

Džo se namrštio i iskrivio jedan, pa drugi ugao usana. Neko vreme je grickao usnu i 
najzad rekao; »Ne verujem da si baš toliko simpleksna.« Samo se još više zgurila uz 

kristalne blokove. »Znaš, ja u stvari nisam vojnik.« 

Podigla je pogled. »Zašto onda imaš uniformu?« 

»Gle! Upravo si mi postavila pitanje.« 

»Oh!« Uspravila se i šakom poklopila usta. 

»Imam uniformu zato što sam bio veoma blizu toga da postanem vojnik. Moram 
da je nosim jedino kad izađem. Ako te plaši, skloniću je.« Zavitlao je uniformu preko 
kristalnog zida. Devojka je opustila ramena i vidno odahnula. »Kriješ se od vojnika«, 
polako reče Džo. »Kad bi te našli, najviše bi ti odgovaralo da te smatraju simpleksnom. | 
ti ideš na Carsku Zvezdu?« 

Klimnula je glavom. 

»Ko si ti?« 

Podigla je gitaru. »Radije ti ne bih rekla. Nije da nemam poverenja u tebe, ali što 
manje ljudi na ovom brodu to zna, tim bolje.« 

»U redu. Ali hoćeš li mi onda dati odgovor na drugo pitanje?« 

»Da. Svi ovi vojnici pod komandom princa Naktora idu na Carsku Zvezdu da me 
ubiju u slučaju da stignu tamo pre mene.« 

»To nije odgovor na pitanje koje sam želeo da ti postavim.« 

Videlo se da se oseća užasno neprijatno. 

»Ali mislim da je prilično dobar.« Nasmešio se. 

Pružila je ruku da počeše D'ika po trbuhu. »Jednog dana ću naučiti i to odgo-vori- 
pre-nego-što-te-pitaju. Ostavlja takav utisak kad uspe. Mislila sam da ćeš pitati šta se 
ovde dešava.« 

Džo je izgledao zbunjen. Onda se nasmejao. »Kriješ se od vojnika sedeći im pred 
nosom. Vrlo multipleksno. Vrlo multipleksno.« Prekrstivši noge, seo je na pod tako da 
se D'ik nalazio između njih. 

»Isto tako, ali idem s njima, prilično je sigurno da neću stići posle njih. U najgorem 
slučaju, stići ćemo istovremeno.« Napućila je usne. »Ali moram naći načina da stignem 
prva.« 

Džo je takođe počeo da češka D'ika, i prsti im se sretoše. Iscerio se. »Hteo sam 
samo da te pitam odakle dolaziš. Znam kuda si se uputila i gde si sada.« 

»Oh«, reče ona. »Jesi li čuo za gospođicu Peripiker?« 

»Koga?« 

»Šta. Akademija gospođice Peripiker za mlade dame.« 

»Šta je to?« 

»Odatle dolazim. To je savršeno grozno mesto na koje dolaze u suštini dobre 
devojke iz najboljih porodica i uče da se ponašaju tako simpleksno da ne poveruješ.« 

»Ne verujem ti«, reče Džo. 

Nasmejala se. »Ja sam jedan od promašaja gospođice Peripiker. Tamo ima dosta 
zabave — tenis, anti-g odbojka, rukomet na četiri gola — moj omiljeni sport — i 
trodimenzionalni šah. Bilo je svega nekoliko nastavnika koji su zaista nešto znali. Ali ono 
što zaista volim — pevanje i sviranje gitare — naučila sam sama.« 

» to vrlo dobro.« 

»Hvala«. Izmamila je iz žica opadajući niz akorda, otvorila usta i zapevušila 
melodiju čija se visina menjala u širokim, neobičnim razmacima koji su naizmence 
pobuđivali zadovoljstvo, čežnju i radost kakve Džo nije osetio otkako je pevao Elovima. 

Zastala je. »Tu pesmu su sastavili Elovi. Ona mi je jedna od najdražih.« 

»Predivna je«, reče Džo, zatreptavši. »Nastavi, molim te. Otpevaj je dokraja.« 

»To je sve«, reče ona. »Vrlo je kratka. Samo tih šest tonova. Oni prenesu svoju 
poruku i pesma se prekida. Sve što Elovi naprave veoma je ekonomično.« 

»Oh«, reče Džo. Melodija je bila kao duga razapeta kroz njegove misli, široka i 
umirujuća. 

»Otpevaću dru...« 

»Ne«, reče Džo. »Pusti me da malo promislim o ovoj.« 

Nasmešila se i ćutke spustila ruku sa žica. 

Džo je kružio rukom po D'ikovom trbuhu. Đavo-mače je tiho frktalo. »Reci mi«, 
reče Džo, »zašto princ Naktor želi da te ubije na Carskoj Zvezdi?« 

»Otac mi je vrlo bolestan«, objasnila je. Iznenada su me pozvali da napustim 
gospođicu Peripiker i vratim se, jer izgleda da može umreti svakog časa. Kad umre, 
naslediću presto Carstva — ako budem tamo. Ako ne, oteće mi ga princ Naktor. Celim 
putem se utrkujemo.« 

»Ti si prestolonaslednica Carstva?« 

Klimnula je glavom. 

»Mora da si prilično značajna«, začuđeno reče Džo. 

»Biću niko i ništa ako ne preteknem Naktora. Godinama je čekao da se ovo desi.« 

»Zašto da presto ne nasledi Naktor, već ti?« 

»Zato što bih, između ostalog, oslobodila Elove. Princ Naktor hoće da ih zadrži pod 
zaštitom.« 

»Shvatam.« Klimnuo je glavom i obgrlio kolena. »Kako bi to učinila i zašto Naktor 
to ne želi?« 

»Ekonomski razlozi«, reče devojka. »Imam podršku dvadeset i šest najbogatijih 
ljudi Carstva. Uzdaju se da ću stvar rešiti multipleksno. Čekaju me na Carskoj Zvezdi da 
čuju kakav je ishod mog sukoba sa Naktorom. Odbijaju da podrže Naktora, tako da on 
raspolaže samo vojskom. lako je prilično multipleksna osoba, poseduje samo jedan 
instrument moći kojim je u stanju da se koristi. A ako možeš da ideš samo u jednom 
pravcu, vrediš koliko i da si simpleksan, želeo ti to ili ne. | tako me oni čekaju, okupljeni 
u odaji Saveta, poduprtoj bronzanim stubovima, gde vitraži na prozorima od 
zatamnjenog stakla bacaju mnogostruke senke na plave pločice, a negde, na kristalnom 
krevetu, moj otac leži na samrti...« 

»Džup«, zadivljeno reče Džo. 

»Nikad nisam bila tamo. Citala sam o tome u romanu Mjuelsa Eronlajda. Svi smo 
čitali njegovu političku trilogiju kod gospođice Peripiker. Jesi li čitao njegova dela?« 

Džo odmahnu glavom. »Samo...« 

»Da?« 

»Mislim da imam poruku za njih, tamo u odaji Saveta.« 

»Poruku?« 

»Zato i idem na Carsku Zvezdu. Treba da predam poruku, i mislim da je kucnuo čas 
da to učinim.« 

»Kakvu poruku ?« 

Džo je spustio ruke sa kolena. »Nisi baš preterano željna da mi kažeš ko si; mislim 
da će biti najbolje da zadržim poruku za sebe dok ne stignem u odaju Saveta.« 

»Oh.« Pokušala je da se napravi zadovoljna time, ali na licu joj se videlo da je i 
dalje radoznala. 

»Reći ću ti samo ovo«, reče Džo, smešeći se. »Odnosi se na Elove.« А 

»Oh«, ponovi опа, sporije. Iznenada je klekla i naslonila se па gitaru. »Сиј, hajde 
da se dogovorimo. Ne možeš ući u odaju Saveta bez moje pomoći...« 


»Zašto?« 
»Niko ne može. Snažni energetski prsten koji štiti odaju otvara se samo na 
dvadeset osam otisaka misli — najbolje da pročitaš kod Eronlajda. Dvadeset i šest se 


već nalazi unutra. Moj otac umire, i sumnjam da je njegov otisak još prepoznatljiv. Tako 
preostajem samo ja. Pomoći ću ti da uđeš u odaju Saveta ako mi pomognes da 
savladam princa Naktora.« 

»U redu«, reče Džo. »U redu. To je pošteno.Kakva ti je pomoć potrebna?« 

»Hm«, reče ona. Ponovo je sela. »Imaš uniformu, pa možeš da se iskradeš odavde i 
ponovo se ušunjaš.« 

Džo je klimnuo glavom i čekao da nastavi. 

Ona je, međutim, samo slegla ramenima, a zatim ga upitno pogledala. »To je već 
nešto, zar ne?« 

»Hoćeš da kažeš da sam treba da dođem do ostalog«, reče Džo. »Pokušaću. Kakvu 
si pomoć imala do sada?« 

»Imam mali kompjuter koji ometa prisluškivače i tragače.« 

»Možda sam mali«, začu se glas ispod Džoove uniforme prebačene preko 
nagomilanih blokova, »ali još nisam dostigao punu veličinu.« 

»A?« reče Džo. 

»To je Slimp«, reče devojka. »Sveprisutni...« 

»... lingvistički multipleks«, dovrši Džo. »Da. Jednog sam već upoznao.« Tek tada je 
shvatio da su razbacani kristali u stvari logički moduli. Međutim, bilo ih je iznenađujuće 
malo. Bio je navikao da ih vidi poslagane na šezdeset stopa visokom zidu sobe sa 
konzolom. 

»On je došao na ideju da se sakrijemo na ratnom brodu.« 

Džo klimnu glavom i ustade. »Ako svi budemo sarađivali, možda možemo da 
sredimo stvar, mada imam osećaj da će biti pomalo zapetljano. Da, mislio sam da 
priupitam nešto. Na koju planetu u sistemu Carske Zvezde idemo?« 

Devojka je izgledala veoma iznenađena. 

»Pa, ne idemo na samu zvezdu, zar ne?« 

Slimp reče: »Ne bih rekao da mu je poznato. Stvarno bi trebalo da pročitaš 
Eronlajda.« 

»Mislim da ne zna u čemu je stvar«, reče ona, grickajući palac. »Da mu kažem?« 

»Ja ću.« 

»Hoćeš da kažeš da ljudi zaista žive na zvezdi?« 

»Mogli bi«, reče Slimp. »Površinska temperatura Aurige je niža od hiljadu i po 
stepeni. U pitanju je veoma tamna zvezda, i ne bi bilo teško postaviti sistem za hlađenje 
koji bi snizio temperaturu do razumne... 

»Ne žive na njoj«, reče devojka. »Ali oko Aurige nema planeta«. 

»Gde se onda...« 

»Pusti mene. Molim te«, ponovi Slimp. »Aurige nije samo najveća zvezda u 
galaksiji — stotinama puta masivnija od Sunca, hiljadama puta veća. Ali nije samo 
zvezda u pitanju...« 

»Stvar je komplikovanija...« 

»Multiplikovanija«, reče Slimp. »Odvajkada je poznato da je Aurige dvojna zvezda. 
Međutim, tamo najmanje sedam džinovskih zvezda — u poređenju sa Suncem — izvodi 
prilično složen, ali lep ples jedna oko druge«. 

»A sve oko jedne tačke«, reče devojka. »Ta tačka je središte Carstva«. 

»Stalna tačka«, reče Slimp, »u svetu koji se okreće. To je aluzija. Ta tačka je 
gravitaciono središte tog ogromnog multipleksa materije i središte moći Carstva«. 

»I mesto odakle se njime upravlja«, reče devojka. 

»Možeš li da zamisliš kakvom su nepojamnom naprezanju izloženi i prostor i 
vreme u toj tački? Tamo se razdvajaju niti stvarnosti. Vremenska sadašnjost spaja 
prostornu prošlost sa mogućom budućnošću, i oni se potpuno prepliću. Samo 
najmultipleksniji umovi mogu da odu tamo i vrate se putem kojim su i došli. Ako stigneš 
U sredu, izaći ćeš u četvrtak, sto godina ranije i hiljadu svetlosnih godina dalje«. 

»Tu se nalazi prostorno-vremenski prolaz«, objasni devojka. »Savet ga kontroliše i 
na taj način drži vlast u rukama. Hoću da kažem, ako možeš da skokneš u budućnost i 
vidiš šta će se desiti, a zatim u prošlost da središ da se to odvija kako tebi odgovara, 

onda manje — više imaš svemir u šaci«. 

»Manje-više«, reče Džo. »Koliko imaš godina?« 

»Sesnaest«, reče devojka. 

»Dve godine si mlada od menex, reče Džo. »A koliko si puta prošla kroz prolaz na 
Carskoj Zvezdi?« 

»Nikad«, iznenađeno reče ona. »Ovo je prvi put da napuštam gospođicu Peripiker. 
Samo sam čitala o tome«. 

Džo klimnu glavom. »Reci mi« — pokazao je prstom na gomilu logičkih modula — 
»da li je ovaj Slimp zasnovan na svesti Ela?« 

»Znaš šta...« poče Slimp. 

»Da znaš da si veoma netaktičan«, izjavi devojka, uspravivši se. »Od kakvog je to 
značaja...« 

»Ni od kakvog«, reče Džo. Uzdahnuo je. »Jedino mi se čini da se sve ovo već desilo. 
Takode mislim da imam mnogo da ti kažem«. 

»A šta to?« 

»O čemu on to priča? upita Slimp. 

»Slušaj«, reče Džo. »Za oslobođenje Elova trebaće ti više vremena nego što misliš. 
Moraćeš da iskusiš nepodnošljivu tugu vlasništva nad Elovima...« 

»Oh, nikad ne bih posedovala.« 

»Posedovaćeš«, tužno reče Džo. »l to više nego što je iko ikada posedovao. То je 
verovatno jedini način na koji ćeš moći da ih oslobodiš«. Džo odmahnu glavom. »Izbice 
rat, i mnogo toga što smatraš lepim i važnim biće uništeno«. 

»Oh, rat! S kim...« 

Džo slegnu ramenima. »Verovatno s princem Naktorom«. 

»Oh, ali čak ni u slučaju rata ne bih... Oh, Slimpe, znaš da nikad ne bih... 

»Mnogi će umreti. Mislim da će prilike biti takve da ćete Savet i ti zaključiti da je 
nabavka Elova jedini način da se sve ponovo izgradi. | nabavićete ih. Oboje ćete morati 
da ponesete težak teret tuge i još gorih stvari. Ali daleko u budućnosti, kada se sve što 
pričam bude dešavalo, srešćeš jednog momka«. Osmotrio je svoj odraz u staklu. »Hteo 
sam da kažem da će ličiti na mene. Ali ne previše. Njegove oči — pa, neće imati ovu 
staklenu stvar umesto desnog oka. Ruke — imaće kandže na levoj. Biće mnogo tamniji 
od mene jer je provodio mnogo više vremena napolju nego ja u poslednje vreme. 
Govor će mu biti skoro nerazumljiv. lako će mu kosa biti otprilike iste boje kao i moja, 
biće mnogo duža i jako raščupana...« Džo je iznenada posegao u vrećicu i počeo da je 
prekopava. »Evo ga. Zadrži to dok ga ne sretneš. Tad mu ga daj«. Dao joj je crveni 
češalj. 

»Zadržaću ga«, reče ona zbunjeno. Okrenula ga je u ruci da ga prouči. »Ako tako 
loše govori, mogu mu davati časove međujezika. U tom pogledu, gospođica Peripiker 
bila je pravi fanatik«. 

»Znam da možeš«, reče Džo. »Oboje me zapamtite, i kada ga sretnete, pokušajte 
da ga načinite što sličnijim meni. Evo, ovako ćete ga prepoznati«. Pokazao je na D'ika. 
»Vodiće ovakvu zverčicu kao ljubimca. Hteće da ide na Carsku Zvezdu, kao mi sada, ali ti 
ćeš tada ići na drugu stranu. Nosiće poruku koju treba da preda, ali neće znati kako ona 
glasi. Biće veoma nesiguran u sebe, i neće znati kako je došlo do toga da poseduješ tako 
neverovatna stvorenja kao što su Elovi«. 

»Ali ni ja пе razumem«. 

»Tada ćeš razumeti«, reče Džo. »Umiri ga. Reci mu da će saznati sadržaj poruke 
kad bude trebalo da je preda. On je veoma nesiguran dečkić«. 

»Po tvom opisu mi se ne čini preterano privlačnim«. 

Džo slegnu ramenima. »Verovatno ćeš do tada proširiti svoj osećajni opseg. Biće 
nečega u njemu...« 

»Znaš«, iznenada reče ona, podigavši pogled sa češlja, »mislim da si veoma lep 
dečkox. Nasmešila se osmehom u kome je bilo i skromnosti i iznenađenosti sobom. 

Džo je zaurlao od smeha. 

s Nisam mislila... Oh, izvini ako sam išta rekla...« 

»Ne!« Džo se otkotrljao na pod. »Ne, sve je u redu!« Mlatarao je nogama po 
vazduhu. »Ме, sasvim је u redu«. Vratio se u sedeći položaj i prestao da se smeje. 

Preplela je šake, uhvativši nabor na suknji. 

»Nisam imao nameru da ti se smejem«, reče Džo. 

»Nije to u pitanju«. 

Nagnuo se napred. »Onda mi reci šta je«. 

»Jednostavno — pa, otkako sam otišla od gospođice Peripiker, dešavaju mi se 
najneobičnije stvari. A svako koga sretnem kao da zna za bleb bolje od mene šta se 
dešava«. 

»... bleb?« 

»0, bože. Ni to nisam htela da kažem. Gospođica Peripiker bi dobila napad«. 

»Ovaj... šta tačno znači bleb?« 

Zakikotala se i nesvesno prigušila glas kad se nagnula prema njemu. »To je ono što 
skupljaju sve devojke kod gospođice Peripiker!« 

Džo klimnu glavom. »Jasno mi je otprilike šta hoćeš da kažeš. Nisi dugo 
multipleksna, zar ne?« 

»Nisam. A do pre koju nedelju, pokazala je na Slimpa, »on je bio Slisp«. 

»Znaš«, reče Slimp, »ne moraš baš sve da mu kažeš«. 

»U redu je«, reče Džo. »Razumem«. 

»Doživela sam toliko pustolovina otkako sam krenula. Sve jednu neobičniju od 
druge«. 

»Kakvih pustolovina?« upita Džo. »Pričaj mi o njima«. 

»Poslednju sam doživela na brodu na kome sam bila pre ovoga — tamo nisam 
morala da se krijem — na njemu je bio šatler kome sam davala časove međujezika. 
Otkrila sam da piše prekrasne pesme. Mislim da su potpuno izmenile moj život — znam 
da to zvuči prilično melodramatično i pretpostavljam da ti nije jasno kako je to moguće. 
U svakom slučaju, on me je upoznao sa Slimpom. Slimp mu je bio prijatelj pre nego što 
je postao Slimp. Slimp kaže da je zamisao o sakrivanju na ratnom brodu potekla od 
njega. Očigledno je jednom i tog momka gonila vojska, i...« 

»Ni Taj je to već radio?« 

»Otkudznašda se tako zove?« 

»Citao sam njegove pesme«, reče Džo. »Јаѕпо mi je kako su ti izmenile život. On ti 
stavlja do znanja koliki deo tvog života pripada tebi, a koliki istoriji«. 

»Da. Da, baš to me se najviše dojmilo«. 

Oborila je pogled u krilo. »A ako si prestolonaslednica Carstva, toliko pripada 
istoriji da jedva ako nešto ostaje tebi«. 

»Ponekad čak i ako nisi.« Posegao je u vrećicu i izvukao okarinu. »Svirajmo 
zajedno.« 

»U redu«, reče ona i uze gitaru. Započeli su tihu, lelujavu melodiju. Iza staklenog 
zida mirno je proticala noć, kao da sluša svirku mladića i devojke dok brod klizi kroz 
tamu. 

»Gledaš me«, reč ona najzad, »kao da veoma mnogo znaš o meni. Da li mi čitaš 
misli?« 

Džo odmahnu glavom. »Radi se samo o simpleksnom, kompleksnom, i multip- 
leksnom.« 

»Сак i govoriš kao da znaš.« 

»Znam da je ovaj Slimp zasnovan na svesti Mjuelsa Eronlajda.« 


44 


Okrenula se. »Slimpe... nisi mi to rekao!« 

»Nisam znao. Ni Taj mi nije rekao. Rekao mi je samo da sam zasnovan na Elu,a nei 
na kom.« 

»A ti si San Severina.« 

Ponovo se okrenula prema njemu. »Ali malopre si rekao da...« 

»A sad kažem da znam.« 

»Kako vreme prolazi«, izjavi Slimp, »ljudi stiču nova znanja. To nam je jedina 
nada.« 

Kroz zid ratnog broda nazirale su se tamne i usplamtele mase multipleksnog 
sistema Carske Zvezde. 

San Severina je otišla do zida i naslonila obraz na staklo. »Džo, jesi li ikad prošao 
kroz prolaz na Carskoj Zvezdi? Možda zato toliko znaš o budućnosti.« 

»Ne. Ali vi ćete proći.« 

Podigla je glavu i oči joj se raširiše. »Oh, poći ćeš sa mnom, zar ne? Bojim se da 
idem sama.« 

Dotakla mu je rame. 

»Džo, da li znaš hoćemo li uspeti ili ne?« 

»Znam samo da će sve potrajati duže nego što mislimo, uspeli mi ili ne.« 

Prsti su joj skliznuli niz njegovu ruku i sklopili se oko nje. »Ali ti ćeš mi pomoći. 
Pomoći ćeš mi.« 

Podigao je ruke i položio joj ih na ramena. Učinila je isto. »Pomoći ću ti«, reče on. 
Carska Zvezda se približavala. »Naravno da ću ti pomoći, San Severina. Kako bih to 
mogao da odbijem posle svega što si učinila za mene?« 

»Sta sam učinila?« upitala je, ponovo zbunjena. 

»Psst«, rekao je i prstom joj dotakao usne. »Ako postavljaš pitanja na koja ti niko 
ne može dati odgovor, treba samo da pričekaš i vidiš.« 

D'ik je štucnuo u snu a Slimp se nenametljivo nakašljao. Ponovo su se okrenuli da 
pogledaju Carsku Zvezdu, a iz zaštitne duplje od kostiju i mesa pogledao sam i ja, i video 
mnogo dalje. 

Ja sam Dragulj. 


XV 


Muuttipleksni čitalac je do sada već uvideo da je priča mnogo, mnogo duža nego što 
mislite, ciklična i samoobjašnjavajuća. Veliki deo sam morao da izbacim; ali dovoljno je 
da uredite svoja opažanja multipleksno i praznine vam neće smetati. 

Nema kraja! čujem jedan iskompleksirani glas. 

Nije tačno. Pogledajte drugu stranicu. Tamo sam rekao da smo D'ik, okarina i ја 
ostali uz njega do kraja, dakle, kraj postoji. 

Hoćete kamenčić za mozaik? 

Evo jednog. Kraj je došao uskoro pošto su San Severini (posle mnogih putovanja 
kroz prolaz), tada ćelavoj, izboranoj, povredenoj, lečenoj i sto godina staroj, dopustili 
da se odrekne vlasti, a s njom i imena i većeg dela bolnijih uspomena. Odabrala je 3-Psa 
za sadruga i ime Harona, i povukla se na satelit zvani Rajs, gde tokom narednih petsto 
godina nije imala nikakvih napornijih obaveza osim da čuva kapiju transportne zone i 
bude ljubazna prema deci, što je odgovaralo njenim godinama. 

Još jedan kamenčić? Bleb je rosa koju, kap po kap, sa listova ljubičaste paprati, u 
zoru skupljaju devojke iz akademije gospođice Peripiker za mlade dame. 

Oh, mogao bih vam pričati dobre i loše vesti o pobedama i porazima. Princ Naktor 
je započeo rat koji je spržio osam svetova, uništio pedeset dve civilizacije i trideset dve 
hiljade trista pedeset sedam celovitih i međusobno različitih etičkih sistema: mali poraz. 
A sada, velika pobeda: princ Naktor je, sticajem okolnosti do koga vam ostavljam da 

sami dođete, u ludom strahu, obliven znojem, u ponoć bežao kroz džunglu Central 
Parka na Zemlji kada je D'ik zevnuo, pojavio se iza cestara drveća i sasvim ga slučajno 
zgazio — dostigavši do tog vremena punu veličinu od pedeset stopa. 

Ispričao sam kako je San Severina, stara i ćelava i pod imenom Harona, prva 
govorila dečaku Kometi Džou o simpleksnom, kompleksnom i multipleksnom pod 
građevinom zvanom Bruklinski most na svetu zvanom Rajs. Mogao bih isto tako pričati 
kako je Džo, podjednako izboran i star i pod imenom Norn, prvi naučio devojčicu San 
Severinu pesmi koju su kasnije zajedno svirali u napuštenom odeljku ratnog broda, na 
svetu koji u ovoj priči nije pominjan — pod građevinom zvanom Bruklinski most. 

Mogao bih pričati kako se, prilikom konačnog oslobođenja Elova, kada se gomila 
utišala da čuje raskošnu muziku, čovek po imenu Ron, koji je kao dečak pevao Elovima 
kad je bio šatler, dok su mu u uglovima očiju treperile suze, grla stegnutog od navale 
osećanja i onda i sada, okrenuo prema Elu koji mu je stajao sa strane, sabijen u 
neverovatnom mnoštvu ljudi, i prošaputao — misleći ne samo na napregnutu pažnju 
koja ga je okruživala i neverovatan učinak kratke pesme, već i na potresni trenutak 
oslobođenja — »Jesi li ikada video nešto slično? x 

El je ćutao, ali je zato momak istočnjačkog lica koji mu je stajao sa strane uzvratio 
sa strahovitim, prigušenim besom, »Ja jesam!« a zatim rekao Elu, »Hajde, Mjuelse, da 
se čistimo odavde, a?« i El i momak su se počeli probijati ka rubu gomile, da bi potom 
započeli putovanje neverovatno koliko i ono o kome sam vam pričao, dok je Ron stajao 
kao ukopan razjapljenih usta, sa nevericom posmatrajući to svetogrđe. 

Srećan poraz: kada je princ Naktor spalio Džoovo telo na zaleđenim ravnicama 
planete koja je kružila oko Podjednakog — srećan zato što je Džou dao slobodu da 
koristi mnoga imena i mnoga tela. 

Tragična pobeda: kada je Slimp uništio um princa Naktora svega nekoliko časova 
pre njegovog susreta sa D'ikom u Central Parku, tresnuvši u punoj veličini — što će reći 
daleko, daleko veći nego u ovoj priči — u Geodetsku osmatračku stanicu, gde je Naktor 
bio sakrio svoj mozak, smestivši ga u jaje od slonovače ispunjeno hranljivim rastvorom 
duboko unutar stanice — tragična zato što je pri sudaru i Slimp bio konačno uništen. 

Mogu da pričam i o samom kraju, koji se dešava kad i sam početak, kada se najzad 
zaista pojavio neko ko će osloboditi Elove, i Kometa Džo — tada još uvek pod imenom 
Norn — Kaj, Marbika i ja smo nosili poruku sa S. Doradusa na Carsku Zvezdu u 
organoformi, kada je iznenada otkazao mehanizam za oblaganje, usled čega smo 
skrenuli sa kursa. Dok sam se sa ostalima borio da spasem brod, za trenutak sam se 
okrenuo i ugledao Norna na pramcu kako zuri u blistavo sunce prema kome smo padali. 
Počeo je da se smeje. К 

Trudeći se iz petnih žila da vratim brod na kurs, upitao sam, »5а tu ima smešno?« 

Polako je odmahnuo glavom, ne skrećući pogled. »Jesi li ikad pročitao neku Ni Taj 
Lijevu pesmu, Dragulju?x 

Kao što rekoh, to je bilo na početku, i tada još nisam bio pročitao nijednu. Nisam 
bio ni kristalizovan. »Nije vreme za književne rasprave.« povikao sam — iako me je on 
neposredno pre nesreće satima strpljivo slušao kako opisujem knjigu koju sam 
nameravao da napišem. 

Kaj je doplivao kroz proto-protoplazmu. »Mislim da ništa ne možemo da učinimo.« 
Svetlost koja se probijala kroz zelenkasti želatin obasjala je njegovo lice iskrivljeno od 
straha. 

U trenutku kada sam ponovo pogledao Norna, koji je i dalje nepomično stajao, u 
tami je zablistala razlivena mrlja svetlosti. Prestao je da se smeje i niz lice su mu potekle 
suze. 

»Tu je jedan satelit«, povikala je Marbika iz tame unutrašnjosti. »Možda se 
možemo spustiti...« 


46 


Što smo i učinili. 

Na satelit zvani Rajs gde nije bilo ničega osim simpleksne kulture sa jednim 
proizvodom i transportne zone. 

Oni su umrli. Jedino sam ja bio u stanju da nastavim, mada je Norn uspeo da preda 
poruku drugom nosiocu, i nastavio sam da bih obezbedio predaju poruke... 

Jesam li već ispričao ovaj deo priče? 

Sumnjam. 

U ovom ogromnom multipleksnom svemiru ima skoro isto toliko svetova zvanih 
Rajs koliko i građevina zvanih Bruklinski most. To je početak. To je kraj. Vama ostavljam 
da multipleksno uredite svoja opažanja i pređete put od početne do krajnje tačke. 

UJKA 
EJNAR 


Ray Bradbury, 
UNCLE EINAR 
S engleskog preveo 


Zoran Jakšić 


Trebaće ti samo minut«, reče slatka ženica ujkaEjnara. 

— »Odbijam«, reče on. »A za to mi je potrebna samo sekunda.« 

»Čitavo jutro sam radila«, reče ona i podboči svoj vitki struk, »a ti nećeš da 
pomogneš? Grmi, znači, padaće kiša.« 

»Neka samo pada«, reče on mrgodno. »Neću da me prosvira munja samo zato da 
bih ti prosušio veš.« 

»Ali ti si tako brz u tome.« 

»Ponovo odbijam.« Njegova široka, kožasta krila nervozno su treperila iza 
ozlojeđenih leđa. 

Ona mu pruži tanki kanap za koji je bilo prikačeno četiri tuceta sveže opranih 
komada rublja. Zgađeno ga je vrteo medu prstima. »Znači dotle je došlo«, gorko je 
promrmljao. »Dotle, dotle, dotle.« Gotovo se rasplakao gnevnim i gorkim suzama. 

»Ne plači; opet ćeš ga pokvasiti«, reče ona. »Skoči sada, projuri sa njim.« 

»Projuri sa njim.« Glas mu je bio šupalj, dubok i strašno povreden. »A ja kažem: 
neka grmi, neka lije!« 

»Da je lep, sunčan dan, ne bih ni pitala«, reče ona razložno. »Sve moje pranje 
propade ako nećeš. Visiće svuda po kući...« 

To je upalilo. Više od svega mrzeo je kad se veš rasprostre i okači na sve strane 
tako da čovek mora da puzi ispod njega da bi prešao sobu. Skočio je na noge. Njegova 
široka zelena krila zabrujaše. »Samo do kraja pašnjaka!« 

Fijuk: on skoči; krila su mu gutala i milovala svezi vazduh. | dok kažete »Ujka Ejnar 
ima zelena krila«, on je već jedrio nisko iznad svog imanja, vukući za sobom rublje u 
vidu duge, lepršave petlje kroz mlatarave udare i zamahe svojih krila. 

»Hvataj!« 

Kada se vratio sa puta, on spusti rublje, suvo poput kokica, na niz čistih prostirki 
koje je ona raširila za to. 

»Hvala!« kliknula je. 

»Gahh!« povikao je i odleteo pod jabukovo drvo da turobno premišlja. 

Divna, svilasta krila ujka Ejnara visila su iza njega poput zelenih jedara i šuštala i 
šaptala sa njegovih ramena kad god bi kihnuo ili se naglo pokrenuo. Bio je jedan od 
nekolicine članova Porodice čija je obdarenost bila vidljiva. Svi njegovi tamni nećaci i 
rođaci krili su se po gradićima širom sveta, činili neviđene stvari svojim umom ili 
veštičjim prstima i belim zubima; sipali sa neba u vidu vatrenih jezika ili hitali po 
šumama u vidu vukova obasjanih mesečinom. Ziveli su u srazmernoj bezbednosti pred 
normalnim ljudima. Ali to nije bilo slučaj sa čovekom velikih zelenih krila. 

Nije on mrzeo svoja krila. Daleko od toga! U mladosti je uvek leteo noću, zbog toga 
što je noć doba kao izmišljeno za krilate ljude. Dnevno svetio sadržavalo je opasnosti, 
uvek je tako bilo, uvek će tako biti; ali noćima, ah, noćima, jedrio je nad ostrvima oblaka 
i okeanima letnjeg neba. Bez ikakve opasnosti po sebe. Bilo je to bogato, puno 
krstarenje, pravo veselje. 

Ali sada više nije mogao da leti noću. 

Vraćajući se kući, prema nekom visokom planinskom prevoju u Evropi, nakon 
Okupljanja članova Porodice u gradu Melinu, Ilinois (pre više godina), popio je previše 
bogatog, grimiznog vina. »Sve će biti u redu«, rekao je sebi, smušeno, dok je mahao 
krilima na dugom putu pod jutarnjim zvezdama, nad usnulim seoskim bregovima 
obasjanim mesečinom iza grada Melina. A onda — pukotina usred neba... 

Visokonaponski stub. 

Poput patke na ražnju! Silno varničenje. Lice mu je pocrnelo u plavom blesku žice, 
odbranio se od elektriciteta silovitim udarom krilima unazad, i pao. 

Njegov udarac o mesečinom osvetljenu livadu pod stubom napravi zvuk kao da je 
veliki telefonski imenik pao s neba. 

Rano sledećeg jutra, dok su mu se rosom natopljena krila silovito tresla, on ustade. 
Bilo je još uvek mračno. Na istoku se videla bleda traka zore. Uskoro će se traka obojiti i 
letenje će biti sasvim nemoguće. Nije mogao ništa drugo da učini nego da se sakrije u 
šumi i čeka čitav dan u najdubljem gustišu dok nova noć ne pokloni njegovim krilima 
tajnovito kretanje nebom. 

Tako je sreo svoju ženu. 

Tokom dana, koji je bio topao za prvi novembar u državi Ilinois, mlađana Brunila 
Veksli izašla je da dozove izgubljenu kravu pa je u jednoj ruci držala srebrnu vedricu dok 
se probijala kroz grmlje i lukavo dozivala nevidljivu kravu da se, molim, vrati kući, ili će 
utroba da joj pukne od nepomuženog mleka. Činjenica da bi se krava sigurno vratila 
kada stvarno oseti potrebu da joj se potegnu vimena uopšte se nije ticala Brunile Veksli. 
Bio je to divan izgovor za lutanje po šumi, oduvavanje drača i grickanje cvetova; sve je 
to Brunila Veksli i radila kada je naletela na ujka Ejnara. 

Usnuo kraj grma, učini joj se kao čovek pod zelenim skrovištem. 

»On«, reče Brunila vatreno. »Сомек u šatoru za logorovanje.« 

Ujka Ejnar se probudi. Sator za logorovanje rasprostre se iza njega poput velike 
zelene lepeze. 

»Oh«, reče Brunila, tragačica za kravama. »Krilati čovek.« 

Tako je ona to primila. Bila je zapanjena, to da, ali nikada je niko u životu nije 
povredio i zbog toga se nije plašila nikoga, a videti krilatog čoveka baš je bilo zabavno i 
ona je bila ponosna što ga je srela. Ona poče da priča. Za sat već su bili stari prijatelji, a 
za dva je zaboravila da njegova krila uopšte postoje. A on joj nekako priznade kako se 
zgodilo da se nađe u šumi. 

»Da, primetila sam da si nekako izubijan«, reče ona. »To desno krilo baš loše 
izgleda. Najbolje da te odvedem kući i da ga namestim. lonako nećeš moći tako da letiš 
sve do Evrope. A ko bi danas i da živi u Evropi?« 

Zahvalio joj je, ali nije baš jasno video kako bi mogao da prihvati poziv. 

»Ali ja živim sama«, reče ona. »Jer, kao što vidiš, baš sam ružna.« 

Ustrajao je na tome da nije. 

»Kako ljubazno od tebe«, reče ona. »Zato što jesam, neću da se zavaravam. Moji 
su pomrli, meni je ostala farma, velika, samo za mene, podaleko od Melina, a meni je 
potrebno društvo za razgovor.« 

Ali zar ga se ne plaši, upita on. 

»Ponosna sam i zavidim ti, to je bliže istini«, reče ona. »Moduli?« | ona pogladi 
njegov veliki, opnasti ogrtač s brižnom zavišću. Zadrhtao je na dodir i ugrizao se za jezik. 

I tako, nije mu preostalo ništa drugo nego da pođe do njene kuće po lekove i 
meleme i bre! kakvu je opekotinu imao preko lica, pod očima! »Imaš sreće što nisi 
oslepeo«, reče ona. »Kako se to dogodilo?« 

»Pa...«, reče on, i već su bili na farmi, jedva primetivši da su prepešačili čitavu 
milju, zagledani jedno u drugo. 

Prođe dan, pa još jedan, i on joj zahvali na vratima i reče da mora da ide, da je 
duboko zahvalan za meleme, negu, hranu. Bio je sumrak, a između ovog trenutka, a to 
je šest uveče, i pet sati sledećeg jutra, moraće da prede jedan okean i jedan kontinent. 
»Hvala; zbogom«, reče on, poče da leti po sumraku i tresnu pravo u javorovo stablo. 

»Oh!« vrisnu ona i dotrča do njegovog besvesnog tela. 

Kada se sledećeg sata probudio, znao je da više nikada neće leteti po mraku; 
njegovo osetljivo noćno čulo je nestalo. Krilata telepatija koja ga je upozoravala gde su 
mu se tornjevi, drveće i bregovi isprečili na putu, prefinjeno čulo i osećaj koji ga je 
vodio kroz lavirinte šuma, obronaka i oblaka, sve to bilo je zauvek spaljeno onim 
udarcem po njegovom licu, onim plavim električnim prženjem i siktanjem. 

»Kako?« tiho je zaječao. »Kako da idem u Evropu? Ako budem leteo danju, videće 
me i — bedna šala — možda ustreliti. Ili će me možda zadržati u zoološkom vrtu, kakav 
bi to bio život! Brunila, reci mi, šta da radim?x 

»Oh«, prošapta ona, zagledana u svoje ruke. »Smislićemo već nešto... 

| venčali su se. 

Čitava Porodica dođe na venčanje. Kroz veliku jesenju lavinu javorovog, 
platanovog, hrastovog, brestovog lišća šuštali su i lepetali, padali kao kiša kestenja, 
lupali po zemlji kao zimske jabuke, uz sveprisutni miris minulog leta na vetru koji su 
stvarali svojom hitnjom. Ceremonija je bila kratka, kao kada se crna sveća upali i smesta 
ugasi, a dim još uvek ostane u vazduhu. Njena kratkoća, tama, izvođenje unatraške i 
naopačke uopšte nisu dotakli Brunilu, koja je slušala samo silnu plimu krila ujka Ejnara 
koja su tiho mrmorila nad njima dok su dovršavali ritual. A što se tiče ujka Ejnara, rana 
preko njegovog nosa gotovo je zacelila, i dok je držao Brunilu za ruku, on oseti kako 
Evropa postaje nejasna i kako se topi u daljini. 

Nije morao da vidi naročito dobro da bi poleteo pravo uvis ili da bi se spustio 
ravno dole. Bilo je prirodno da je te noći njihovog venčanja uzeo Brunilu u naručje i 
odleteo pravo u nebo. 

Jedan farmer, pet milja daleko, pogleda niski ponoćni oblak i ugleda daleko 
svetlucanje i vrcanje. 

»Sevanje zbog vrućine«, primeti on i ode da spava. 

Sišli su tek pred jutro, sa rosom. 

Brak se održao. Trebalo je samo da pogleda, i uživala je u pomisli da je jedina žena 
na svetu udata za krilatog čoveka. »Koja to još može da kaže?« pitala je ogledalo. A 
odgovor je bio: »Nijedna!« 

On, sa druge strane, otkri veliku lepotu iza njenog lica, veliku dobrotu i 
razumevanje. Malo je promenio svoj jelovnik da bi se prilagodio njenim idejama i bio je 
pažljiv sa krilima po kući; razbijeni porculan i polupane lampe značili su mnogo 
nerviranja i on ih se klonio. Promenio je svoje navike u vezi sa spavanjem zato što 
ionako nije više mogao da leti noću. A ona je zauzvrat prepravila stolice tako da budu 
udobne za njegova krila, dodala malo matrijala ovde ili ga skinula tamo, a stvari koje je 
govorila bile su stvari zbog kojih ju je voleo. »Svi smo mi u svojim čahurama. Vidiš kako 
sam ružna?« rekla je. »Ali jednog dana probiću se napolje, raširiti krila i biti tako pristala 
i zgodna kao ti.« 

»Davno si se ti probila«, reče on. 

Razmislila je o tome. »Da«, morala je da prizna. »A znam i kog dana. U šumi kada 
sam tražila kravu, a našla šator!« Nasmejali su se, a dok ju je grlio osećala se tako divno 
da je znala da ju je venčanje oslobodilo ružnoće, kao što se blistavi mač oslobađa 
korica. 

Imali su decu. Najpre je došao strah, isključivo sa njegove strane, da će biti krilata. 

»Besmislica, baš bih to volela!« reče ona. »Bar ne bismo mogli da ih nagazimo.« 

»Ali onda«, uskliknuo je on, »zaplitala bi ti se u kosu!« 

»Auf!« povika ona. 

Rodilo se četvoro dece, tri dečaka i devojčica koji, po svojoj energiji, kao da su 
stvarno bili krilati. Za nekoliko godina skakutali su kao žabe, a u vrelim letnjim danima 
tražili su od svog oca da sedi pod jabukom, hladi ih svojim osvežavajućim krilima i priča 
im divlje, zvezdane priče o oblacima — ostrvima, okeanima neba, o šarama magle i 
vetra i o tome kako ti se ukus zvezda topi u ustima, kako to izgleda kada kao kamičak 
počneš da padaš sa Mont Everesta i onda se pretvoriš u zeleni cvet, kada ti se krila 
rascvetaju neposredno pre nego što dodirneš dno! 

To je bio njihov brak. 

A danas, nakon šest godina ovde je sedeo ujka Ejnar, bio je tu, trulio je pod 

jabukom, sve nestrpljiviji i sve neprijatniji; ne zato što je tako želeo, već zato što i nakon 
dugog čekanja još uvek nije bio sposoban da leti divljim noćnim nebom; njegovo 
posebno čulo nikada se nije povratilo. Sedeo je tu potišteno, ništa bolji od letnjeg 
suncobrana, zelenog i odbačenog, napuštenog od nemarnih izletnika koji su nekada 
tražili utočište u njegovoj prozračnoj senci. Zar treba da sedi tu zauvek, plašeći se da leti 
danju zbog toga što bi ga neko mogao videti? Zar da jedino leti kao sušac rublja za svoju 
ženu, ili da bude ventilator deci tokom vrelih avgustovskih podneva? Uvek mu je bilo 
posao da leti poslovima Porodice, brži od oluje. Kao bumerang fijukao bi nad brdima i 
dolinama i sletao poput semena maslačka. Uvek je imao novca; Porodica je znala da 
koristi krilatog čoveka na razne načine! A sad? Gorčina! Krila su mu treptala i lepetala 
po vazduhu, a zatočenik je od toga grmeo. »Tata«, reče mala Meg. 

Deca su stajala i gledala u njegovo od misli potamnelo lice. »Tata«, reče Ronald. 
»Grmi još malo!« 

»Hladan je martovski dan, uskoro će biti kiša i puno grmljavine«, reče ujka Ejnar. 

»Hoćeš li doći da nas gledaš? pitao je Majki. »Bežite, bežite! Pustite tatu da 
razmišlja!« 

Bio je lišen ljubavi, deca su bila lišena ljubavi, a ljubav dece. Razmišljao je samo o 
nebesima, horizontima, beskrajima dnevnim i noćnim, osvetljenim zvezdama, 
mesečinom ili suncem, oblačnim ili vedrim, ali uvek su to bila nebesa, horizonti i 
obzorja koji se prostiru oko tebe u beskraj dok letiš visoko. Pa ipak, bio je ovde, 
utabavao livadu, držao se nisko u strahu da ga ne vide. Beda u najdubljem ponoru! 

»Tata, dođi da nas gledaš; mart je!« uskliknula je Meg. »Idemo na breg sa svom 
decom iz grada!« 

Ujka Ejnar zagrokta. »Kakav breg?« 

»Zmajev breg, naravno«, otpevaše svi uglas. 

Sada ih je gledao. 

Svako dete je držalo velikog papirnatog zmaja, lica su im blistala od iščekivanja i 
životinjske radosti. U njihovim prstićima bile su lopte belog prediva. Sa zmajeva, 
crvenih, plavih, žutih i zelenih, visili su repovi od pamuka i svile. 

»Puštaćemo svoje zmajeve!« reče Ronald. »Zar nećeš doći?« 

»Ne«, reče on tužno. »Niko me ne sme videti, ili ima da bude belaja.« 

»Možeš da se sakriješ i gledaš iz šume«, reče Meg. »Sami smo napravili zmajeve. 
Zato što znamo kako.« 

»Otkud znate?« 

»Ti si nam otac«, kliknuli su u jedan glas. »Eto otkud!« 

Dugo je gledao decu. Uzdahnuo je. »Praznik zmajeva, je li?« 

»Tako je!« 

»Ja ću pobediti«, reče Meg. 

»Ne, nego ja!« pobunio se Majki. 

»Ja, ja«, pištao je Stiven. 

»Sinulo mi je!« zagrme ujka Ejnar i poskoči visoko uz zaglušujuću tutnjavu krila. 
»Deco! Deco, tako vas volim!« 

»Tata, šta ne valja?« reče Majki, povlačeći se. 

»Ništa, ništa, ništa!« pevušio je Ejnar. On raširi krila najviše što je mogao i sklopi 
ih. Vuum! Tresnula su poput cimbala. Deca popadaše od udara vetra. »Imam ga, imam 
ga, opet sam slobodan! Vatra i gromovi! Paperje na vetru! Brunila!« pozva Ejnar prema 
kući. Žena mu se pojavi. »Slobodan sam!« povikao je, zajapuren i visok, podignut na 
vrhove prstiju. »Сиј, Brunila, više mi ne treba noć. Mogu da letim danju! Ne treba mi 
noć. Od sada ću leteti svakogdana i kojeg god hoću dana u godini! — ali, Bože, ja traćim 
vreme na priču, gle!« 

I dok su zabrinuti članovi porodice gledli, on dohvati pamučni rep jednog od malih 

zmajeva, veza ga za svoj pojas, dohvati klupko konca, strpa jedan kraj u usta, dade drugi 
kraj svojoj deci i vinu se gore, gore u vazduh, daleko u martovskom vetru. 

A njegova deca su trčala po livadama i preko farmi, puštala vrpcu u dnevno nebo, 
vičući i saplićući se, dok je Brunila stajala pozadi u dvorištu, mahala i smejala se 
gledajući šta se dešava; a njena deca odjuriše do dalekog Zmajevog brega i tamo su 
stajala, njih četvoro, držeći klupko konca u radosnim, ponositim prstima, svako od njih 
je povlačilo, upravljalo i vuklo. A deca iz Melina stizala su trčeći da puste uz vetar 
sopstvene male zmajeve, pa bi ugledala ogromnog zelenog zmaja kako poskakuje i klizi 
po nebu i uskliknula: 

»Oh, oh, kakav zmaj! Kakav zmaj! Oh, i ja bih da imam takvog zmaja! Gde, gde ste 
ga nabavili!« 

»Naš otac ga je napravio!« povikali bi Meg, Majki, Stiven i Ronald i slavobitno 
povukli kanap, a brujavi, grmoviti zmaj na nebu pojurio bi naniže, ponovo se vinuo i 
napravio veliki i čarobni znak uzvika preko oblaka. 

1. Izjava Džoela Hetmana juniora 


Ja sam najnesrećniji među svim ljudima. Bogat, ugledan, prilično dobro obrazovan, 
zdrav — i sa mnogim drugim prednostima koje obično cene oni koji ih imaju i zbog kojih 
zavide oni koji ih nemaju — a ponekad mislim da bih bio manje nesrećan kad bih te 
prednosti izgubio, jer onda kontrast između mog spoljašnjeg i mog unutrašnjeg života 
ne bi neprestano zahtevao bolnu pažnju. Možda bih pod udarima oskudice i napora 
ponekad zaboravio sumornu tajnu koja večito prinuđuje na razmišljanje ali i sprečava 
razumevanje. 

Jedino sam dete Džoela i Džulije Hetman. On je bio imućni provincijski džentlmen, 
ona — prelepa i uspešna žena kojoj je on bio strasno privržen, naklonošću, sada znam, 
ljubomornom i despotskom. Porodična kuća se nalazila nekoliko milja od Nešvila u 
Tenesiju; bila je to velika građevina nepravilnih oblika, bez usmerenja ka nekoj 
određenoj arhitektonskoj vrsti, malo po strani od druma, okružena parkom koji se 
sastojao od drveća i žbunja. 

U ono doba o kome pišem bilo mi je devetnaest godina i bio sam student na Jelu. 
Jednog dana dobio sam telegram od moga oca, sa neobjašnjenim zahtevom koji bejaše 
iskazan sa takvom hitnošću da sam, poslušavši, smesta krenuo kući. Na železničkoj 
stanici u Nešvilu jedan daleki srodnik me je čekao da me obavesti o razlogu što sam 
pozvan natrag: moja majka bila je varvarski ubijena — zašto i od strane koga, niko nije 
mogao pretpostaviti, ali okolnosti bejahu sledeće: 

Moj otac bio je otišao u Nešvil, sa namerom da se vrati sledećeg popodneva. 
Nešto ga je sprečilo da obavi taj posao, pa se vratio iste noći, stižući baš pred zoru. Kad 
je svedočio pred mrtvozornikom, objasnio je da nije imao ključ, a nije hteo da 
uznemirava poslugu koja je spavala, pa je zato, bez neke jasno određene namere, 
pošao iza kuće. Dok je zaokretao za ugao zgrade, začuo je zvuk kao da se neka vrata 
tiho zatvaraju, i video u mraku, nejasno, figuru jednog čoveka, koja je istog trena 
nestala među drvećem parka. 2игпо gonjenje i kratkotrajna pretraga terena u uverenju 
da je uljez bio u tajnoj poseti nekome od posluge nisu dali rezultata, zato je on ušao 
kroz ta otključana vrata i popeo se stepenicama do sobe moje majke. Vrata te sobe bila 
su otvorena, on je zakoračio u crni mrak i pao naglavačke jer se sapleo o nešto teško na 
podu. Mogao bih da poštedim sebe detalja: bila je to moja jadna majka, zadavljena 
ljudskim šakama. 

Ništa nije bilo odneto iz kuće, sluge nisu čuli nijedan zvuk, i, sa izuzetkom onih 
užasnih tragova prstiju na grlu mrtve žene — dragi Bože! Kad bih bar njih mogao 
zaboraviti! — nikakav trag ubice nikad nije nađen. 

Napustio sam studije i ostao uz svog oca, koji se, prirodna stvar, mnogo promenio. 
Oduvek staložen i ćutljiv, zapao je sada u tako duboku potištenost da ništa nije moglo 
zadržati njegovu pažnju, a ipak je sve — zvuk nečijeg koraka, iznenadno zatvaranje 
nekih vrata — moglo pobuditi u njemu kratkotrajno, grčevito interesovanje; strah, 
moglo bi se reći. Svako malo iznenađenje čula navelo bi ga da se vidno trgne, ponekad i 
da pobledi, potom da opet zapadne u melanholiju i apatiju dublju nego ranije. 
Pretpostavljam da se za takve ljude kaže da su »nervno upropašćeni«. A ja, ja sam tad 
bio mlađi nego što sam sad — o, mnogo to znači. Mladost je planina Gileada, u kojoj 
postoji melem za svaku ranu. Ah, kada bih mogao opet boraviti u toj čarobnoj zemlji. 
Neupoznat sa jadom, nisam znao kako da ocenim veličinu svoje ožalošćenosti; nisam 
mogao dobro da procenim koliko je udarac bio jak. 

Jedne noći, nekoliko meseci posle tog strašnog događaja, vraćali smo se pešice iz 
grada, moj otac i ja. Pun mesec bejaše oko tri sata iznad istočnog horizonta; čitavim 
pejzažom vladao je svečani mir letnje noći; uzletali su samo zvuci naših koraka i 

neprestana pesma cvrčaka. Crne senke drvoreda presecale su drum poprečno, a na 
kratkim prostorima između tih senki drum je blistao avetinjski belo. Dok smo se 
približavali kapiji našeg boravišta, čija je fasada bila u senci, i u kome nije gorelo nijedno 
svetio, moj otac iznenada stade i zgrabi me za mišicu, govoreći glasom jedva čujnijim od 
daha: 

»Bože! Bože! šta je ono?« 

»Ja ništa ne čujem«, odvratio sam. 

»Ali vidi-vidi!l« reče on, pokazujući prstom niz put, pravo napred. 

Rekao sam: »Ničeg tamo nema. Hajdemo, oče, da uđemo — nije ti dobro.« 

Pustio je moju mišicu, stajao je kruto i nepomično na sredini osvetljenog druma i 
zurio kao neko koga je um napustio. Na njegovom licu su se, na mesečini, videli bledoća 
i krutost neizrecivo bolni. Blago sam ga povukao za rukav, ali on je bio zaboravio da 
postojim. Ubrzo potom počeo je da uzmiče unatraške, korak po korak, ni za tren ne 
skrećući svoj pogled sa onoga što je video, ili što je mislio da je video. Napola sam se 
okrenuo da pođem za njim, ali sam stajao neodlučan. Ne sećam se da sam osetio ikakav 
strah, osim ako je iznenadna jaka hladnoća fizička manifestacija straha. Činilo se da je 
neki ledeni vetar dotakao moje lice i obuhvatio moje telo od glave do pete; osećao sam 
pomicanje pramenova kose na mojoj glavi. 

U tom trenutku moju pažnju je privuklo svetio koje je iznenada poteklo sa jednog 
od gornjih prozora kuće; jedna sluškinja je, probuđena ko-zna-kakvim predosećanjem 
zla, slušajući neki svoj impuls koji nikad nije umela da imenuje, upalila jednu lampu. Kad 
sam se okrenuo da potražim svog oca, njega tamo nije bilo, i za sve ove godine koje 
prođoše, nijedan šapat o njegovoj sudbini nije prešao preko granice nagađanja iz 
oblasti nepoznatog. 


2. Izjava Kaspara Gratana 


Danas se za mene kaže da sam živ; sutra će, ovde u ovoj sobi, ležati besvesni oblik od 
gline koji je predugo bio ja. Ako neko podigne platno sa lica te neprijatne stvari, biće to 
radi zadovoljavanja obične morbidne radoznalosti. Neki će, nesumnjivo, ići i dalje, i 
pitati; »Ko je to bio?« Pišući ovo, dajem jedini odgovor koji sam u stanju da sačinim: 
Kaspar Gratan. To bi, nesumnjivo, trebalo da bude dovoljno. To ime je zadovoljavalo 
moju malenu potrebu tokom dvadeset godina u jednom životu čije je ukupno trajanje 
nepoznato. Istina je, to ime sam dao sam sebi, ali pošto nikakvo drugo nisam imao, 
postupio sam ispravno. U ovom svetu čovek mora imati ime; time se spre-čavaju 
zabune, čak i ako se ne utvrđuje identitet. Neki ljudi su, međutim, obeleženi brojevima, 
koji su takođe, čini se, neadekvatna obeležja. 

Na primer, jednog dana sam išao ulicom nekog grada, daleko odavde, i sreo 
dvojicu uniformisanih, od kojih jedan, napola zastajući i radoznalo piljeći u moje lice, 
reče svom drugaru: »Ovaj liči na 767.« Nešto u tom broju učinilo mi se poznatim i 
užasnim. Pokrenut neodoljivim impulsom, bacio sam se u pobočnu uličicu i onda trčao 
sve dok nisam pao, iscrpljen, na nekom seoskom putu. 

Nikad ne zaboravih taj broj; u pamćenje mi se vraća uvek u pratnji luđačkih 
nepristojnosti, bučnog bezradosnog smeha, i treska gvozdenih vrata. Zato velim da je 
ime, makar i samoizabrano, bolje nego cifra. A ja ću u registru onog lončarevog polja 
uskoro imati oba. Kakvo bogatstvo! 

Moram da zamolim nalazača ovog spisa da ima malo obzirnosti. Ovo nije moj 
životopis; meni je uskraćeno znanje potrebno da se to napiše. Ovo je samo zapis 
izlomljenih i po svemu sudeći nepovezanih uspomena, od kojih su neke jasne i nanizane 
kao brilijantna zrna na koncu a druge daleke i čudne, nalik na grimizne snove 

razdvojene prostorima praznim i crnim — veštičje vatre koje gore nepomično i crveno u 
velikoj pustoši. 

Stojeći na obali večnosti, okrećem se da poslednji put pogledam kopno, duž staze 
kojom sam došao. Tu se vide, prilično jasno, otisci stopala, u dužini od dvadeset godina: 
otisci krvarećih stopala. Vode kroz bedu i bol, krivudaju nesigurno, kao kad se čovek 
tetura pod teretom... 

Dalek, prijatelja lišen, sumoran, spor. 

Ah, pesnikovo predskazanje mene — tako divno, tako užasavajuće divno! 

Još unazad, iza mesta gde počinje ova via dolorosa — ova epopeja patnje sa 
epizodama greha — ne vidim ništa jasno; ponešto se pomalja iz oblaka. Znam da 
putanja obuhvata samo dvadeset godina, a ipak, ja sam star. 

Covek ne pamti svoje rođenje — o tome mu se mora pričati. Ali sa mnom je 
drukčije; život je meni prišao punih ruku i darivao me svim mojim sposobnostima i 
moćima. O nekoj mojoj ranijoj egzistenciji ne znam ništa više nego što o njoj znaju 
drugi, jer raspolažem samo mucavim nagoveštajima koji mogu biti uspomene, ali ne 
mogu biti i snovi. Znam da sam se osvestio sa zrelim telom i umom—svest prihvaćena 
bez iznenađenja ili nagađanja. Jednostavno sam se našao u šumi, u hodu, poluobučen, 
oguljenih nogu, neiskazivo umoran i gladan. Videvši jednu farmu, približio sam se i 
zatražio hranu, koju mi je dao neko ko me je pitao za ime. Nisam znao ime, a ipak znao 
sam da svi imaju imena. Bilo mi je silno neprijatno, i povukao sam se, pa pošto je 
dolazila noć, legao sam na šumsko tlo i zaspao. 

Sledećeg dana, ušao sam u jedan veliki grad koji neću imenovati. Niti ću 
prepričavati dalje događaje ovog života koji se sad okončava — života provedenog u 
lutanju, uvek i svuda pod avetinjskim prisustvom neodoljivog osećanja da je neki zločin 
počinjen kao kazna za nešto rđavo i da se sada treba užasno plašiti kazne zbog zločina. 
Da vidim mogu li to pretvoriti u priču. 

Kao da sam nekad živeo blizu nekog velikog grada, i bio imućni farmer, oženjen 
ženom koju sam voleo ali u koju nisam imao poverenja. Imali smo, čini se ponekad, 
jedno dete, mladića brilijantnih osobina i perspektiva, taj mi je uvek samo mutna figura, 
nikad jasno ocrtan, često sasvim izvan slike. 

Jedne zlosrećne večeri palo mi je na um da vernost svoje žene proverim na onaj 
vulgaran, banalan način dobro znan svakome ko je upoznat sa literaturom stvarnog i 
izmišljenog. Pošao sam u taj grad, govoreći ženi da bi trebalo da budem odsutan sve do 
sledećeg popodneva. Ali vratio sam se pre zore i zašao iza kuće, sa namerom da uđem 
kroz vrata koja sam prethodno, u tajnosti, tako sredio da i kad se čini da su zaključana 
mogu lako da se otvore. Približavajući im se, čuo sam njihovo tiho otvaranje i zatvaranje 
i video kako se jedan muškarac iskrada u tamu. Sa ubistvom u srcu bacio sam se za 
njim, ali nestao je čak i bez zle sreće da ga identifikujem. Sada mi se čak dešava, 
ponekad, da ne uspem sebe da ubedim čak ni da je to bilo ljudsko biće. 

Poludeo od ljubomore i besa, slep i pozveren od svih elementarnih strasti 
uvređene muškosti, ušao sam u kuću i odjurio uz stepenice do vrata sobe moje žene. 
Bila su zatvorena, ali pošto sam ranije petljao i oko te brave, sad sam ih lako otvorio i 
uprkos crne tame uskoro sam stao uz stranu njenog kreveta. Pipanjem sam utvrdio da 
je krevet razmešten ali prazan. 

»Ona je dole«, pomislio sam, »i uplašena mojim ulaskom izmakla mi je u tami 
hola«. 

Sa namerom da je tražim, okrenuo sam se da napustim sobu, ali sam krenuo u 
pogrešnom pravcu — tamo gde je i trebalo! Stopalom sam naleteo na nju, zgurenu u 
uglu sobe. Istog trena moje su šake bile na njenom grlu, ugušile su vrisak, moja su 
kolena bila na njenom telu koje se borilo; i tu u mraku, bez ijedne reči optužbe ili 
prekora, davio sam je dok nije umrla! 

Tu se san završava. Pričao sam to u prošlom vremenu, ali bi sadašnje bolje 
odgovaralo, jer se ova mračna tragedija odvija iznova i iznova u mom duhu — uvek iz 
početka spremam taj plan, trpim potvrdu, ispravljam nepravdu. Onda je sve prazno; a 
posle toga kiše tuku po prljavim prozorskim staklima, ili snegovi padaju na moju 
nedovoljnu odeću, točkovi štropoću po gnusno prljavim ulicama gde moj život leži u 
bedi i mizernom zaposlenju. Ako ikad ima sunca, to ne pamtim; ako ima ptica, one ne 
pevaju. 

Postoji još jedan san, još jedna noćna vizija. Stojim među senkama na mesečinom 
obasjanom putu. Svestan sam drugog prisustva, ali čijeg, to ne mogu tačno da odredim. 
U senkama jedne velike građevine primećujem sjaj bele odeće; onda se na drumu sa 
mnom suočava figura jedne žene — moje ubijene supruge! Smrt je u tom licu; na grlu 
su tragovi. Oči su uperene u moje oči, sa beskonačnom težinom koja nije ni prekor, ni 
mržnja, ni pretnja, ni ma šta drugo manje strašno od prepoznavanja. Pred tim strašnim 
priviđenjem uzmičem užasnut — i osećam taj užas sad dok pišem. Ne mogu više 
oblikovati reči kako valja. Gle! one... 

Smirio sam se, ali, zapravo, nema se više šta reći: taj događaj se završava kako je i 
počeo — u tami i sumnji. 

Da, opet vladam sobom: »kapetan duše svoje«. Ali to nije predah; to je druga faza, 
drugi stupanj okajanja. Pokajništvo moje, po jačini konstantno, promenljivo je po vrsti: 
jedna od njegovih varijanti je smirenost. Pa, na kraju, ova je kazna samo doživotna. 
»Doživotno osuđen na pakao« — glupa kazna: osuđenik odabira koliko će biti njeno 
trajanje. Moja danas ističe. 

Svima i svakome, mir koji ne beše moj. 


3. Izjava pokojne Džulije Hetman, posredstvom 
medijuma Bejroulza 


Povukla sam se rano i skoro istog časa mirno zaspala, a iz sna sam se probudila sa 
onim neodredljivim osećanjem opasnosti koje je, pretpostavljam, često iskustvo u tom 
drugom, ranijem životu. U neosnovanost tog straha bila sam sasvim ubeđena, ali tim 
ubeđenjem nisam strah oterala. Moj muž, Džoel Hetman, nije bio kod kuće; posluga je 
spavala u drugom delu zgrade. Ali takve okolnosti bile su dobro znane; nikad ranije me 
nisu uznemiravale. Svejedno, taj čudni užas postao je tako neizdržljiv da sam savladala 
svoju nevoljnost da se pokrenem, pa sam se pridigla u sedeći položaj i upalila lampu 
pokraj moga kreveta. Nasuprot mojim očekivanjima, ovim nisam postigla olakšanje; 
naprotiv, činilo se da svetlost znači još veću opasnost, jer, razmišljala sam, svetlece 
ispod vrata i odavati moju prisutnost svakoj zloj stvari koja bi mogla vrebati napolju. Vi 
koji ste još u mestu, i podložni užasima imaginacije, pomislite kakav to monstruozan 
strah mora biti koji pokušava da zaštitu od zlonamernih postojanja u noći potraži u 
tami. Uskočiti u bliski dodir sa neviđenim neprijateljem — strategija očajanja. 

Gaseći lampu, navukla sam prekrivač preko glave i ležala drhteći, ćuteći, nemoćna 
da vrištim, zaboravljajući da se molim Bogu. U tom bednom stanju ležala sam — vi biste 
to rekli »satima«; kod nas sati ne postoje, kod nas ni vreme ne postoji. 

Najzad je došlo — tihi, nepravilni zvuk koraka na stepeništu. Spori to bejahu 
koraci, oklevajući, nesigurni, kao koraci nečega što nije videlo kud ide; mom 
poremećenom razumu utoliko strašniji, kao da se primiče neka slepa i bezumna zla 
spodoba koju ne vredi moliti. Čak sam pomišljala da sam možda ostavila lampu u holu 
upaljenu, te da pipavo kretanje tog stvora potvrđuje da je to monstrum noći. To je bilo 
glupo, i u neskladu sa mojim ranijim strahom od svetlosti, ali šta biste vi hteli? Strah 
nema mozga; strah je idiot. Kad posmatra, zapaža sasvim loše, a zatim daje kukavičke 

savete koji sa tim zapažanjima čak nisu ni povezani. To dobro znamo mi koji smo prešli 
u Zemlju straha, koji se šunjamo kroz večni suton među prizorima iz naših ranijih života, 
nevidljiv čak i samim sebi i jedni drugima, a ipak skrivajući se žalosno po usamljenim 
mestima; čeznući za razgovorom sa našim voljenim osobama, a nemi, plašeći se njih 
koliko i one nas. Ponekad nemoć nestane, zakon bude suspenodvan: besmrtnom 
snagom ljubavi ili mržnje razbijemo čaroliju — pa nas vide oni koje želimo da 
upozorimo, utešimo ili kaznimo. Ne znamo kako im izgledamo; poznato nam je samo to 
da delujemo zastrašujuće čak i na one koje najviše želimo da utešimo, i za čijom 
nežnošću i saosećanjem najviše čeznemo. 

Oprostite, molim vas, za ovu nevažnu digresiju od strane jednog stvorenja koje je 
nekada bilo žena. Vi koji tražite naše savete na ovaj nesavršeni način — vi ne razumete. 
Postavljate glupa pitanja o stvarima neznanima i stvarima zabranjenim. Mnogo od 
onoga što znamo i što bismo mogli preneti našim govorom, lišeno je značenja u vašem 
govoru. Mi sa vama moramo komunicirati kroz jednu mucavu inteligenciju u onom 
deliću našeg jezika koji je vama sve što možete govoriti. Mislite da smo iz drugog sveta. 
Ne, mi ne poznajemo nikakav svet sem vašeg, mada on za nas nema ni sunca, ni 
topline, ni muzike, ni smeha, ni ptičje pesme, ni ma kakvog druženja. O Bože! kako je to 
duh biti, zguren i drhtav u izmenjenom svetu, predat strahu i očajanju. 

Ne, nisam umrla od straha. Stvar se okrenula i otišla. Čula sam je kako ide niz 
stepenice, i to, činilo mi se, žurnim hodom, kao da se iznenada nečeg uplašila. Onda 
sam ustala da zovem pomoć. I tek što je moja drhtava ruka našla kvaku, ja — milostivo 
nebo! — začuh kako se to vraća. Dok se ponovo pelo uz stepenište, koraci su bili brzi, 
teški i bučni; od njih se kuća tresla, Pobegla sam u ugao i čučnula na pod. Pokušala sam 
da se molim Bogu. Pokušala sam da prizovem ime mog dragog muža. Tada sam čula 
naglo otvaranje vrata. Usledio je interval nesvesti, a kad sam došla sebi, osetila sam 
daveći stisak na grlu — osetiia sam kako moje ruke nejako udaraju po nečemu što me je 
nosilo unazad — osetila kako mi jezik izlazi između mojih zuba, napred. A onda sam 
prešla u ovaj život. 

Ne, ne znam šta je to bilo. Zbir svega onog što znamo u momentu smrti mera je 
onoga što kasnije znamo o svemu pre smrti. O toj egzistenciji mnogo znamo, ali ni na 
jednu njenu stranicu ne pada nikakvo novo svetio; u pamćenju je zapisano sve ono što 
možemo čitati. Nema ovde visova istine nadnetih nad konfuznim pejzažom područja 
sumnje. Još uvek boravimo u Dolini senke, vrebamo iz njenih pustih prikrajaka, zurimo 
iz njenog trnja i žbunja ka njenim ludim, opakim stanovnicima. Pa kako onda da stičemo 
nova znanja o toj bledećoj prošlosti? 

Ono što ću sada ispričati desilo se jedne noći. Mi znamo kada je noć, jer tada se vi 
povlačite u svoje kuće, a mi onda možemo da se pokrenemo iz svojih skrovišta i da 
kružimo, bez straha, oko svojih starih domova, da zavirujemo kroz prozore, čak i da 
ulazimo i zurimo u vaša lica dok spavate. Dugo sam se zadržavala oko onog boravišta 
gde sam tako surovo pretvorena u ovo što sam sad; tako mi radimo dokle god preostaje 
iko od onih koje volimo ili mrzimo. Uzalud sam tražila neki način da se manifestujem, da 
bih moga muža i moga sina obavestila o svojoj nastavljenoj egzistenciji i o svojoj velikoj 
ljubavi oštroj žalosti. Ako su spavali, svaki put bi se probudili, a kad sam se u svom 
očajanju usuđivala da im se približim kad su budni, okretali su ka meni te užasne oči 
živih, tako da su pogledi koje sam želela onemogućavali nameru koju sam imala. 

Te noći uzalud sam ih tražila, plašeći se da ću ih naći: nije ih bilo nigde u toj kući, i 
nigde u parku pod mesečinom. lako je za nas sunce zauvek izgubljeno, mesec nam 
ostaje, svejedno da li pun ili uzan. Ponekad sija noću, ponekad danju, ali uvek se diže i 
zalazi, baš kao u tom drugom životu. 

Napustila sam park i išla kroz belu svetlost i kroz tišinu duž puta, besciljno, u tuzi. 
Iznenada sam čula glas mog jadnog muža kako nešto zapanjeno uzvikuje, a i glas moga 

sina kako hrabri i odvraća; i tu, pokraj senke jedne grupe drveća stajahu njih dvojica — 
blizu, tako blizu! Njihova su lica bila ka meni okrenuta, oči starijeg uprte u mene. Video 
me je — najzad, najzad me je video! U saznanju da je tako, moj strah nestade kao 
surovi san. Magija smrti bila je razbijena: Ljubav je potukla Zakon. Luda od radosti 
povikala sam — mora biti da sam povikala: »On vidi, on vidi: shvatate!x A onda, 
ovladavajući sobom, krenula sam napred, smešeći se, svesno lepa, da se ponudim 
njegovom zagrljaju, da ga nežno utešim, i da, držeći ruku svoga sina u svojoj, 
progovorim reči koje bi trebalo da ponovo uspostave pokidane veze između živih i 
mrtvih. 

Avaj! avaj! Njegovo lice je pobelelo od straha, njegove oči su postale slične očima 
lovljene životinje. Uzmicao je od mene, dok sam prilazila, i najzad se okrenuo i pobegao 
u šumu — nije mi dato da saznam u kom pravcu. 

Mom jadnom dečaku, koji je ostao dvostruko usamljen, nikad nisam uspela da 
prenesem osećanje o mojoj prisutnosti. Uskoro i on mora preći u ovaj nevidljivi život i 
biti za mene izgubljen zauvek. 

= King KAMIONI 


Stephen King, TRUCKS, 1973 


S engleskog preveo Goran Skrobonja 


Tip se zvao Snodgras, i video sam da je sve spremniji da uradi nešto ludo. Oči su mu 
bile uvećane, videlo mu se dosta beonjače, kao kod psa koji se sprema za borbu. Dvoje 
klinaca što su se svojim starim fjurijem sjurili na parkiralište pokušavali su da 
razgovaraju s njim, ali on je nakrivio glavu kao da osluškuje druge glasove. Imao je 
stomačić utegnut i obložen dobrim odelom koje je na turu bilo malo izlizano. On je bio 
trgovački putnik i svoju torbu sa uzorcima držao je uza se, poput usnulog psa mezimca. 

»Probajte opet s radiom«, reče kraj šanka vozač kamiona. 

Kuvar slegnu ramenima i uključi ga. Provozao ga je kroz sve frekvencije i dobio 
samo atmosferske smetnje. 

»Prebrzo ste ušli«, protestovao je kamiondžija. »Možda ste nešto propustili.« 

»Đavola«, reče kuvar. Bio je to postariji Crnac zlatnog osmeha i nije gledao 
kamiondžiju. Gledao je kroz izlog koji se pružao čitavom dužinom restorana, na 
parkiralište. 

Tamo je bilo sedam ili osam teških kamiona čiji su motori hučali dubokom 
tutnjavom praznog hoda, kao da predu velike mačke. Bilo je tu nekoliko mekova, jedan 
hemingvej, i četiri ili pet rea. Kamioni s prikolicama, tegljači dugoprugaši sa mnogo 
registarskih tablica i CB antena pozadi, nalik na bičeve. 

Fjuri onih klinaca ležao je na krovu, na kraju dugih petljastih tragova klizanja u 
rastresitom tucaniku parkirališta. Bio je izudaran u bezobličnu olupinu. Na ulazu u 
okretnicu postaje za kamione nalazio se uništeni kadilak. Njegov vlasnik je buljio kroz 
zvezdasto izlomljen vetrobran poput ribe sa očišćenom utrobom. Sa jednog uveta visile 
su mu naočari s rožnatim okvirom. 


Ма pola puta odatle pa preko parkirališta ležalo je telo devojke u ružičastoj haljini. Ona 
je iskočila iz kedija kada je shvatila da neće uspeti. Dala se u trk ali nije imala ni trunčicu 
šanse. Ona je bila u najgorem stanju, mada je ležala sa licem okrenutim nadole. Oko nje 
su bili oblaci muva. 

Prekoputa, stari ford karavan spljeskan je kroz zaštitnu ogradu. To se desilo pre sat 
vremena. Od tada nikoga nismo primetili. Autoput se kroz izlog nije video, a telefon je 
bio u kvaru. 

»Prebrzo ste išli«, protestovao je kamiondžija. »Trebalo bi...« 

U tom trenutku, Snodgras skoči. Preturio je sto ustajući, lomeći šoljice za kafu, 
raspršivši mlazeve šećera na sve strane. Oči su mu bile pomamnije nego ikada, a usta su 
mu opušteno visila dok je blebetao: »Moramo napolje moramo napolje moramo 
napolje...« 

Klinac uzviknu, a njegova devojka vrisnu. 

Moja barska stolica bila je najbliža vratima i zahvatio sam mu deo košulje, ali on se 
otrgnuo. Totalno je šiznuo. Taj bi prošao i kroz vrata trezora banke. 

Otvorio je vrata s treskom i već se dao u sprint preko šljunka ulevo, prema 
odvodnom jarku. Dva se kamiona nadadoše za njim dok su im ispušne cevi izbacivale 
izduvne gasove dizela, tamnosmeđe nasuprot boji neba, a ogromni zadnji točkdvi 
raspršivali šljunak poput mitraljeza. 

U trku mu je nedostajalo najviše pet ili šest koraka do ivice ravnog parkirališta 
kada se osvrnuo da pogleda, lica iškrabanog strahom. Noge su mu se uplele jedna u 
drugu, on posrnu i skoro pade. Povratio je ravnotežu, ali bilo je prekasno. 

Jedan kamion je odustao, a drugi se sjurio dok mu je ogromna prednja rešetka 
divljački blistala na suncu. Snodgras vrisnu, i taj zvuk bi visok i tanak, gotovo izgubljen u 
teškoj rici reovog dizela. 

Nije ga podvukao. Kako se ispostavilo, bolje bi bilo da jeste. Umesto toga, podigo 
ga je i izbacio, kao fudbaler koji šutira loptu. Za trenutak se ocrtao naspram vrelog 
popodnevnog neba poput ubogaljenog strašila, a onda nestao u odvodnom jarku. 

Šištanje kočnica velikog kamiona bilo je nalik na zmajev dah, prednji točkovi mu 

zablokiraše rijući brazde u šljunkovitoj koži parkirališta i on se zaustavi samo nekoliko 
inča pre nego što je upao unutra. Đubre. 

Devojka u separeu vrisnu. Zarila je obe šake u obraze, vukući meso nadole, 
pretvarajući svoje lice u veštičju masku. 

Lomljava stakla. Okrenuo sam glavu i video da je kamiondžija stegnuo svoju čašu 
dovoljno snažno da je polomi. Mislim da toga još nije bio svestan. Mleko i nekoliko kapi 
krvi padoše na šank. 

Crni šanker se sledio pored radija, zapanjen, s krpom za sudove u ruci. Zubi su mu 
blistali. Za trenutak, jedini zvuk bilo je zujanje vestkloksa i tutnjava reovog motora dok 
se ovaj vraćao svojim pajtašima. Onda devojka poče da plače, i to je bilo u redu — ili, 
barem, bolje. 

Moja rođena kola bila su tamo, sa strane, takode izudarana u olupinu. Bio je to 
kamero iz 1971, i još uvek sam ga otplaćivao, ali nisam smatrao da je to više važno. 

U kamionima nije bilo nikoga. 

Sunce je sijalo i blistalo na praznim kabinama. Volani su se sami okretali. O tome 
se nije moglo razmišljati previše. Da previše o tome razmišljate, poludeli biste. Kao 
Snodgras. 

Prošla su dva sata. Sunce je počelo da se spušta. Kamioni su napolju patrolirali u 
sporim krugovima i osmicama. Upalili su svetla za vožnju i parkiranje. 

Dvaput sam prešao dužinu šanka ne bih li protegnuo noge, a onda seo u separe 
kraj dugog prednjeg izloga. Bila je to standardna postaja za kamione, blizu glavnog 
tranzitnog puta, s kompletnim servisnim instalacijama pozadi, kako za benzin tako i za 
dizel gorivo. Kamiondžije su ovamo svraćale na kafu i pitu. 

»Gospodine?« Glas je bio neodlučan. 

Ogledah se oko sebe. Bilo je to dvoje klinaca iz fjurija. Dečko je imao, izgleda, 
devetnaest godina. Imao je dugu kosu i bradu koja je tek počinjala da se hvata. Devojka 
mu je, čini se, bila mlada. 

»Jah?« 

»Šta se vama desilo?« 

Slegnuo sam ramenima. »Išao sam međudržavnim za Pelston«, rekoh. »Iza mene 
se pojavio kamion — spazio sam ga izdaleka u retrovizoru — i svojski nagario. Čuo se 
čitavu milju niz put. Sunuo je da obiđe folksvagen bubu i jednostavno ju je šibnuo s 
puta trzajem prikolice, kao kad lopticu od hartije prstom ćušneš sa stola. Pomislio sam 
da će i kamion da sleti. Ali nije. Folksvagen se šest-sedam puta prevrnuo i eksplodirao. 
A kamion je sledećeg koji je naišao sredio na isti način. Dolazio je za mnom, pa sam 
požurio da skrenem na izlaznu rampu.« Nasmejao sam se, ali šuplje. »Od svih mogućih 
mesta, pravo na postaju za kamione. S tiganja u vatru.« 

Devojka proguta knedlu. »Mi smo ugledali grejhaunda kako ide na sever trakom 
čiji je smer prema jugu. On je... orao... kroz kola. Eksplodirao je i izgoreo, ali pre toga... 
klanica.« 

Autobus grejhaund. То je bilo nešto novo. 1 loše. 

Odjednom, napolju se svi farovi jednoobrazno uključiše, kupajući parkiralište 
jezivim, beskrajnim bleskom. Krstarili su režeći tamo-amo. Kao da su im farovi dali oči, a 
u rastućem sumraku tamne kutije prikolica izgledale su poput pogrbljenih, zaravnjenih 
ramena praistorijskih džinova. 

Sanker reče: »Da li je bezbedno da se upali svetio?« 

»Uradite to«, rekoh ja, »pa ćete saznati«. 

Okrenuo je prekidače, i nad glavama nam se upali niz muvama išaranih kugli. 
Istovremeno, tamo napolju, neonski znak zamuca oživljavajući: »Konantova postaja za 
kamione i restoran — dobra klopa«. Ništa se nije desilo. Kamioni su nastavili da 
patroliraju. 

»Ne mogu da shvatim«, reče kamiondžija. Sišao je sa svoje barske stolice i hodao 
unaokolo, šake umotane u crvenu bandanu. »Nikakve probleme nisam im'o sa svojim 
kamionom. Dobra je to cura. Nešto iza jedan stao sam ovde da ručam špagete, i eto ti 
ga sad.« Zamahao je rukama i bandana zaleprša. »Moj rođeni kamion, eno ga baš sad 
tamo, onaj sa slabim levim zadnjim svetlom. Već šest godina ga vozim. Ali ako bih 
kročio kroz ta vrata...« 

»Tek počinje«, reče šanker. Oči su mu se smračile, tamno poput rude. »Mora da je 
gadno čim nema radija. Tek počinje.« 

Devojka je prebledela kao mleko. »Pustite to«, rekoh ja šankeru. »Još ne.« 

»Sta bi moglo do toga da dovede?« brinuo se kamiondžija. »Električne oluje u 
atmosferi? Nuklearni testovi? Sta?« 

»Možda su pobesneli«, rekoh ja. 


Oko sedam sati otišao sam do šankera. »Kako smo obezbedeni ovde? Mislim, ako 
budemo morali da ostanemo neko vreme?« 

Naborao je čelo. »Nije loše. Juče je bio dan isporuke. Dobili smo dvesta — trista 
hamburgera, voće i povrće u konzervama, suve žitne pahuljice... mleka ima samo ono u 
hladnjaku, al' je voda iz bunara. Ako uzmoramo, nas pet bismo mogli da izdržimo mesec 
i više dana.« 

Kamiondžija dođe i žmirnu na nas. »Totalno sam bez cigareta. A eto, ona ciga-ret- 
mašina...« 

»To nije moja mašina«, reče šanker. »Jok, vala.« 

Kamiondžija je imao čeličnu šipku za zatezanje koju je našao pozadi u prostoriji sa 
zalihama. Otišao je da poradi na mašini. 

Klinac je otišao tamo gde je bleštao i svetlucao džuboks i ubacio novčić. Džon 
Fogerti poče da peva kako je rođen na rečnom rukavcu. 

Seo sam i pogledao kroz izlog. Spazio sam nešto što mi se odmah nije svidelo. 
Patroli se pridružio laki ševi kamionet, kao šetlandski poni među peršeronima. 
Posmatrao sam ga kako nezaintersovano prelazi preko tela devojke iz Kedija, i zatim 
skrenuo pogled. 

»Mi smo ih stvorili! uzviknu devojka s iznenadnim očajem. »Ne smeju!« 

Momak joj reče da ćuti. Kamiondžija je uspeo da otvori cigaret-mašinu i poslužio 
se uzevši šest ili osam kutija vajsroja. Rasporedio ih je po džepovima, a onda jedno 
paklo rastrgnuo. Po napetom izrazu na njegovom licu, nisam bio siguran da li namerava 
da ih popuši ili da ih pojede. 

U džuboksu zasvira nova ploča. Bilo je osam sati. 

U pola devet nestalo je struje. 

Kad je nestalo svetla, devojka je vrisnula, vriskom koji se iznenada prekinuo, kao 
da joj je momak stavio ruku na usta. Džuboks je zamro uz sve dublji, zavijajući zvuk. 

»Šta je to, Hrista ти!« reče kamiondžija. 

»Ѕапкеги!« pozvah ja. »Imate li koju sveću?« 

»Mislim da imam. Cekajte... jah. Evo nekoliko.« 

Ustao sam i uzeo ih. Upalismo ih i stadosmo da ih redamo unaokolo. »Oprezno«, 
rekoh, »ako zapalimo ovo ovde, koštaće nas đavo i po.« 

Mrzovoljno se nasmejao. »Da znate.« 

Kada smo završili sa postavljanjem sveća, klinac i njegova devojka su se šćućurili 
jedno uz drugo, a kamiondžija je kraj zadnjih vrata posmatrao kako se još šest teških 
kamiona prepliću između betonskih ostrva sa gorivom. »Ovo menja stvar, zar ne?« 
rekoh ja. 

»Prokleto tačno, ako je struja nestala za stalno.« 

»Koliko loše?« 

»Hamburgeri će da se ukvare za tri dana. Ostalo meso će da ode jednako brzo. 
Konzerve će da budu u redu, k'o i suve stvari. Al' nije to najgore. Nećemo da imamo 
vodu bez pumpe.« 

»Koliko dugo?« 

»Bez vode? Nedelju dana.« 

»Napunite svaki prazan bokal koji imate. Punite ih sve dok ne ostane samo vazduh 
u slavinama. Gde su klozeti? U kazančićima ima dobre vode.« 

»Prostorija za osoblje je pozadi. Al' morate napolje da dođete do klonjare.« 

»Preko, do servisne zgrade?« Za to nisam bio spreman. Još ne. 

»Ne. Kroz bočna vrata pa gore.« 

»Dajte mi koju kofu.« 

Našao je dva galvanizovana vedra. Klinac se došetao. 

»Sta radite?« 

»Moramo da uzmemo vode. Koliko god možemo.« 

»Dajte mi onda kofu.« 

Pružih mu jednu. 

»Džeri!« povika devojka. »Ti...« 

On je pogleda i ona više ništa ne reče, već podiže salvetu i poče da je cepka po 
uglovima. Kamiondžija je pušio novu cigaretu i cerio se podu. Nije progovorio. 

Odosmo do bočnih vrata, kuda sam tog popodneva ušao, i stadosmo tamo na tren, 
posmatrajući kako senke rastu i smanjuju se dok kamioni idu napred-nazad. 
brujali kao žice. Da ga je neko tada šljepio, otišao bi ravno na nebo. 

»Opusti se«, rekoh ja. 

Malo se nasmešio. Bio je to bolestan osmeh, ali bolje nego da ga nema. 

»Važi.« 

Šmugnusmo napolje. 

Noćni se vazduh rashladio. Cvrčci su cvrčali u travi a žabe lupkale i kreketale u 
odvodnom jarku. Ovde napolju tutnjava kamiona bila je glasnija, više preteča, zvuk 
zveri. Iznutra je to bio film. Ovde napolju bilo je stvarno, moglo se poginuti. 

Klisnuli smo duž popločanog spoljnog zida. Mali ispust davao nam je nešto senke. 
Moj kamero se zgurio uz ciklonsku ogradu prekoputa, i slabo svetio saobraćajnog znaka 
svetlucalo je po izlomljenom metalu i lokvama benzina i ulja. 

»Ti uzmi ženski«, prošaputao sam. »Napuni iz kazančeta kofu i sačekaj.« 

Postojana tutnjava dizela. To je bilo varljivo: činilo se da dolaze, ali to su se samo 
odjeci odbijali o sporedne uglove zgrade. Bilo je to samo dvadeset stopa, ali delovalo je 
mnogo dalje. 

On otvori vrata ženskog klozeta i uđe unutra. Ja prođoh pored i nađoh se u 
Spazio sam samog sebe u ogledalu, napregnuto belo lice s tamnim očima. 

Skidoh poklopac porculanskog kazančeta i uronih čitavu kofu. Malo izlih nazad da 
mi se ne preliva, i odoh do vrata. »Hej?« 

»Jah«, izusti on. 

»Spreman?« 

»Jah.« 

Izađosmo ponovo. Napravili smo možda nekih šest koraka pre nego što su nas 
svetla zablesnula. Došunjao se, s točkovima koji jedva da su se okretali po šljunku. 
Секао je u zasedi i sada je đipio na nas, plamteći divljim krugovima svojih električnih 
farova, sa ogromnom hromiranom rešetkastom maskom nalik na režeće čeljusti. 

Klinac se sledio, s užasom otisnutim na licu, očiju praznih, ženica svedenih na 
veličinu čiode. Gurnuh ga snažno, prosuvši polovinu njegove vode. 

»Kreći!« 

Grmljavina tog dizel-motora prerasla je u vrisak. Posegnuo sam mu preko glave da 
cimnem i otvorim vrata, ali pre nego što sam stigao, neko ih gurnu iznutra. Klinac se 
baci unutra, a ja skočih za njim. Osvrnuo sam se i ugledao kamion — veliki piterbilt sa 
nadsvođenom kabinom — kako daje poljubac popločanom spoljnom zidu, zgulivši 
šiljate komade pločica. Začu se zaglušujuća, cijukava buka, kao da džinovski prsti grebu 
po školskoj tabli. Onda desni blatobran i uglovi maske tresnuše o još uvek otvorena 
vrata, izbivši staklo u kristalnom mlazu i lomeći čelične cevaste šarke na vratima kao da 
su od toalet papira. Vrata odleteše u noć nalik na nešto sa Dalijeve slike i kamion ubrza 
prema prednjem parkiralištu, dok mu je izduvna cev treštala poput mitraljeskog rafala. 
Bio je to razočaran, ljutit zvuk. 

Klinac spusti kofu i sruči se devojci u naručje, drhteći. 

Srce mi je teško tuklo u grudima, a listovi na nogama kao da su mi bili od vode. A 
kad sam već kod vode, vratili smo zajedno negde oko kofu i četvrt. Jedva da je izgledalo 
vredno svega toga. u 

»Hoću da blokiram taj ulaz«, rekoh šankeru. »Sta da upotrebim za to?« 

»Pa...« 

Kamiondžija se ubaci: »Zbog čega? Nijedan od tih kamiončina ne bi tuda mogao ni 
točak da proturi.« 

»Ne brinem se zbog kamiončina.« Kamiondžija krenu u lov na pljugu. 

»Imamo u prostoriji sa zalihama nešto panel ploča«, reče šanker. »Gazda je 'teo da 
digne šupu 'de bi čuv'o butan.« 

»Stavićemo ih preko i podupreti sa nekoliko separea.« »To će pomoći«, reče 
kamiondžija. 

Trebalo nam je oko sat za to, i na kraju se svi uključismo, čak i devojka. Bilo je 
prilično čvrsto. Naravno, prilično čvrsto nije isto što i dovoljno dobro, pogotovo ne ako 
ga nešto udari pri punoj brzini. Mislim da su svi to znali. 

Tri separea ostadoše postrojena duž velikog staklenog izloga i ja sedoh u jedan od 
njih. Sat iza šanka zaustavio se na 8:32, ali činilo se da ima već deset. Napolju, kamioni 
su krstarili i režili. Neki su otišli, žureći po neznanim zadacima, a drugi su pristigli. Sada 
je bilo već tri kamioneta, koji su važno kružili među svojom većom braćom. 

Počeo sam da dremam, i umesto da brojim ovce, brojao sam kamione. Koliko u 
državi, koliko u Americi? Prikoličari, kamioneti, nosači, šleperi, kamioni od tri — 
četvrtine tone, vojni kamioni za konvoje u desetinama hiljada, i autobusi. Košmarna 
vizija gradskog autobusa, s dva točka u slivniku i dva na trotoaru, kako urla i ore kroz 
vrišteće pešake kao kroz čunjeve. 

Stresoh to sa sebe i zapadoh u lagan, nervozan san. 


Mora da je bilo rano jutro kada je Snodgras počeo da vrišti. Tanušan mladi mesec se 
digao i ledeno sjao kroz visoko hitanje oblaka. Pridružio se nov, kloparavi zvuk, kao 
kontrapunkt grlenoj rici praznog hoda velikih kamiona. Potrazih ga i ugledah kombajn 
kako kruži oko zamračenog znaka. Mesečina se odbijala o okretanje oštrih zubaca 
njegove vršalice. 

Vrisak se ponovo začu, očigledno iz odvodnog jarka. »Pomozite... miili...« 

»Sta to bi?« Bila je to devojka. Oči su joj bile razrogačene u senkama, i izgledala je 
užasno preplašeno. 

»Ništa«, rekoh ja. 

»Pomozite... mili... « А 

»Živ je«, prošaputa опа. »0, Bože. Živ.« 

Nisam mogao da ga vidim. Ali i suviše dobro sam mogao da zamislim. Snodgras 
kako leži napola unutar, napola izvan odvodnog jarka, polomljenih nogu i kičme; sa 

blatom skorenim na pažljivo ispeglanom odelu, i belim, dahćućim licem okrenutim 
prema nezainteresovanom mesecu... 

»Ne čujem ništa«, rekoh. »A ti?« 

Pogledala me je. »Kako možete? Kako?« 

»Da si ga sada probudila«, rekoh, pokazujući palcem na klinca, » on bi možda čuo 
nešto. Možda bi otišao tamo. Da li bi to volela?« 

Lice poče da joj se trza i povlači kao da ga bodu nevidljive igle. »Ničega«, 
prošaputa ona, »ničega tamo nema.« 

Vratila se svom dečku i naslonila glavu na njegove grudi. Njegove je ruke obgrliše u 
snu. 

Niko se drugi nije probudio. Snodgras je plakao i jecao i vrištao dugo, a potom 
prestao. 


Zora. 


Stigao je još jedan kamion, nosač džinovskog tegljača za kola. Pridružio mu se i 
buldožer. To me je uplašilo. 

Kamiondžija dođe i povuče me za ruku. »Dođite pozadi«, prošaputao je uzbuđeno. 
»Dođite ovo da vidite.« 

Pratio sam ga pozadi do prostorije sa zalihama. Tamo je napolju patroliralo oko 
deset kamiona. Isprva nisam primetio ništa novo. 

»Vidite?« reče on i pokaza. »Baš onamo.« 

Tada sam ga ugledao. Jedan od kamioneta bio je nepokretan. Sedeo je tamo kao 
grumen, iz kojeg je iščilela svaka pretnja. 

»Nema benzina?« 

»Tako je, drugar. A sami svoje ne mogu da pune. Sređena stvar. Sve što treba da 
radimo jeste da sačekamo.« Nasmešio se i počeo da petlja oko cigarete. 

Bilo je oko devet sati, i ja sam jeo parče jučerašnje pite za doručak kada je počelo 
da trubi — dugim, kotrljajućim zvucima koji su tandrkali lobanjom. Otišli smo do 
prozora i pogledali napolje. Kamioni su nepokretno stajali u praznom hodu. Jedan 
prikoličar, ogromni reo s crvenom kabinom, došao je gotovo do same ivice trave 
između restorana i parkirališta. Na toj udaljenosti četvrtasta rešetkasta maska bila je 
ogromna i ubilačka. Gume su mu dosezale do visine ljudskog grudnog koša. 

Trube ponovo počeše da trešte; snažni, gladni zvuči izbacivani u pravim, ravnim 
linijama, odjekivali su nazad. Postojao je obrazac. Kratko i dugo u nekoj vrsti ritma. 

»To je Morze!« klinac, Džeri, uzviknu iznenada. 

Kamiondžija ga pogleda. »Otkud ti to znaš?« 

Klinac blago pocrvene. »Naučio sam u izviđačima.« 

»Ti?« reče kamiondžija. »Ti?Au.« Odmahnuo je glavom. 

»Nema veze«, rekoh ja. »Da li se sećaš dovoljno da...« 

»Naravno. Pustite me da čujem. Imate olovku?« 

Sanker mu pruži jednu i klinac poče da piše slova po salveti. Nešto kasnije 
prestade. »Stalno samo ponavlja 'Pažnja'«, reče on. 

Čekali smo. Truba je tukla svojim dugim i kratkim, po nepomičnom jutarnjem 
vazduhu. A onda se obrazac izmenio i klinac ponovo poče da piše. Visili smo mu nad 
glavom i posmatrali kako se formira poruka. »Neko mora da pumpa gorivo. Niko neće 
biti povređen. Svo gorivo mora da se pumpa. To će se uraditi sada. Sada će neko 
pumpati gorivo.« 

Zvuči se nastaviše, ali klinac prestade da piše. »Opet samo ponavlja 'Pažnja'«, reče. 

Kamion je nastavio da bez prestanka ponavlja svoju poruku. Nije mi se sviđao 
izgled tih reči, ispisanih na salveti u blokovima. Delovale su mašinski, nemilosrdno. Sa 
tim rečima neće biti kompromisa. Uradili ste, ili niste. 

»Pa«, reče klinac, »šta ćemo?« 

»Ništa«, reče kamiondžija. Lice mu je bilo uzbuđeno, u pokretu. »Sve što moramo 
da radimo jeste da čekamo. Mora da im svima ponestaje goriva. Jedan od malih je već 
stao tamo iza. Sve što moramo da radimo... К 

Truba zamuče. Kamion se vrati nazad i pridruži se svojim pajtašima. Čekali su u 
polukrugu, farova uprtih u nas. 

»Napolju je i jedan buldožer«, rekoh ja. 

Džeri me pogleda. »Mislite da će ovo da sravne sa zemljom ?« 

»Da.« 

Pogledao je šankera. »Ne bi mogli to da urade, zar ne?« 

Sanker slegnu ramenima. 

»Treba da glasamo«, reče kamiondžija. »Nikakva ucena, prokleti bili. Sve što 
moramo da radimo jeste da čekamo.« Ponovio je sada to tri puta, poput čarolije. 

»Važi«, rekoh ja. »Glasajmo.« 

»Čekajte«, reče kamiondžija odmah. 

»Mislim da bi trebalo da ih napunimo gorivom«, rekoh ja. Možemo da sačekamo 
bolju priliku da pobegnemo. Ѕапкеги?« 

»Ostanite unutra«, reče on. »Hoćete da im budete robovi? Na to će izaći. Hoćete 
da provedete ostatak života menjajući filtere za ulje svaki put kad jedna od tih stvari 
zatrubi? Jok ja.« Pogledao je mračno kroz prozor. »Nek crknu od gladi.« 

Pogledao sam klinca i devojku. 

»Mislim da je u pravu«, reče on. »To je jedini način da ih zaustavimo. Da je neko 
nameravao da nas izbavi, već bi to uradio. Sam Bog zna šta se dešava na drugim 
mestima.« A devojka, sa Snodgrasom u očima, klimnu glavom i koraknu bliže njemu. 

»To mu je što mu je«, rekoh ja. 

Otišao sam do cigaret-mašine i uzeo paklo ne gledajući koje je marke. Prestao sam 
da pušim pre godinu dana, ali ovo je izgleda bio dobar trenutak da ponovo počnem. 
Dim mi je oštro zastrugao po plućima. 

Dvadeset minuta prođe brzinom puža. Kamioni su čekali ispred. Pozadi su se 
postrojavali kod pumpi. 

»Mislim da je sve to bio samo blef«, reče kamiondžija. »Samo...« 

Tad odjeknu glasniji, oštriji, burniji ton, zvuk motora koji daje pun gas. Buldožer. 

Svetlucao je na suncu kao zolja, katerpilar s kloparavim čeličnim gusenicama. Crni 
dim bljunu iz njegove kratke izduvne cevi dok se okretao da se suoči sa nama. 

»Napašće«, reče kamiondžija. Na licu mu je bio izraz apsolutnog iznenađenja. 
»Napašće!« 

»Nazad«, rekoh ja. »Iza šanka.« 

Buldožer je još uvek davao gas. Poluge za menjanje brzina pomerale su se same. 
Vrelina mu je treperila iznad zadimljene cevi. Odjednom, sečivo buldožera se diže, sa 
teškim čeličnim zakrivljenjem na kojem se zgrušala sasušena zemlja. A onda, uz vrištavi 
urlik moći, on zatutnja pravo na nas. 

'бапК!' Gurnuh kamiondžiju, i to ih prenu. 

Između parkirališta i trave nalazila se niska betonska ivica. Buldožer nalete preko 
nje, dižući sečivo za tren, a zatim se glavačke zabi u prednji zid. Staklo eksplodira unutra 
s kašljućom rikom, i drveni ram prsnu u iverje. Jedan od kuglastih lustera se sruši, 
pljusnuvši još stakla. Grnčarija popada sa polica. Devojka je vrištala ali zvuk je bio 
gotovo izgubljen pod neprekidnom, treštavom rikom katovog motora. 

On krenu unazad, zveckajući preko sažvakane trake travnjaka, pa onda ponovo 
sunu napred razbacujući i kršeći preostale separee. Vitrina sa pitama srušila se sa 
šanka, razbacavši trouglaste komade pite po podu. 

Sanker je čučnuo stisnuvši oči, a klinac zagrlio devojku. Kamiondžija se izbuljio od 
straha. 

s Moramo da ga zaustavimo«, brbljao je. »Recite im da ćemo uraditi, uradićemo 
bilo šta«. 

»Malo je kasno, zar ne?« 

Kat krenu unazad i pripremi se za novi nalet. Sveži zaseci na njegovom sečivu 
blistali su i svetlucali na suncu. Bacio se napred sa zaglušujućom rikom i ovaj put srušio 
glavni potporni stub s leve strane onoga što je nekada bilo prozor. Parče krova se uruši 
Uz škripavi tresak. Podiže se talas prašine od maltera. 

Buldožer se izvukao napolje. Mogao sam iza njega da vidim grupu kamiona, kako 
čeka. 

Zgrabio sam šankera. »Gde su burad s naftom?« Pećnice su radile na butan, ali 
primetio sam i čunkove za peć s toplim vazduhom. 

»Iza skladišta«, reče on. 

Ščepah klinca. »Hajdemo.« 

Ustadosmo i odjurismo u skladište. Buldožer udari ponovo, i zgrada se zatrese. Još 
dva—tri udarca pa će moći da dođe pravo do šanka, na šoljicu kafe. 

Tamo su se nalazila dva velika bureta od po pedeset galona, sa priključkom za peć i 
obrtnim slavinama. Kraj zadnjih vrata bila je kutija praznih boca od kečapa. »Džeri, uzmi 
i ono.« 

Dok ih je on uzimao, ja sam skinuo košulju i iscepao je u krpe. Buldožer je udarao i 
dalje, i svaki udarac bio je propraćen novim zvukom lomljave. 

Sa slavine sam napunio četiri boce od kečapa, i on nabi krpe u njih. »Igraš 
fudbal*?«upitah ga ja. 

»U gimnaziji.« 

»U redu. Pravi se kao da ulaziš sa petice.« 

Izađosmo u restoran. Čitav prednji zid zjapio je prema nebu. Mlazevi stakla 
svetlucali su poput dijamanata. Jedna teška greda pala je dijagonalno preko otvora. 
Buldožer je uzmicao ne bi li je izvukao i ja pomislih da će ovaj put nastaviti sa naletom 
cepajući barske stolice a zatim demolirajući i sam šank. 

Kleknusmo i isturismo boce napred. »Zapalite ih«, rekoh kamiondžiji. 

Izvadio je šibice, ali ruke su mu se suviše tresle i on ih ispusti. Sanker ih podiže, 
kresnu jednu, i komadi košulje planuše masnim plamenom. 

»Brzo«, rekoh ja. 

Potrčali smo, klinac je vodio. Pod nogama nam se staklo mrvilo i škripalo. U 
vazduhu se osećao vreli miris nafte. Sve je bilo veoma glasno, veoma svetio. 

Buldožer jurnu. 

Klinac se provukao ispod grede i stao, ocrtavajući se pred tim teškim sečivom od 
kaljenog čelika. Ja izađoh udesno. Njegov prvi hitac podbaci. Drugi pogodi sečivo, i 
plamen se bezopasno razli po njemu. 

Pokušao je da se okrene, ali već je bilo nad njim, kotrljajuće uništenje, četiri tone 
metala. Ruke mu sunuše nagore, i on nestade, sažvakan. 

Zaobišao sam ga i jednu bocu lobom bacio u otvorenu kabinu a drugu pravo u 
mašineriju. Eksplodirale su zajedno, u bučnom skoku plamena. 

Motor buldožera se na tren uzdigao do gotovo ljudskog vriska gneva i bola. On se 
okrenu u mahnitom polukrugu, otkidajući levi ugao restorana, i pijano se otkotrlja 
prema odvodnom jarku. 

Čelične gusenice bile su šarene i tačkaste od krvi, a tamo gde je klinac bio nalazilo 
se nešto nalik na zgužvani peškir. 

Buldožer stiže gotovo do samog jarka, dok mu je plamen kuljao ispod oplate i iz 
kabine, a onda eksplodira u pravi gejzir. 


* Američki »fudbal« varijanta ragbija — prim. prev. 

Ja se spotakoh unazad i skoro padoh preko gomile krša. Smrdelo je nešto vrelo, i 
to ne samo nafta. Bila je to kosa u plamenu. Goreo sam ja. 

Zgrabio sam stolnjak, nabio ga preko glave, potrčao iza šanka, i gurnuo glavu u 
sudoperu dovoljno jako da je razbijem o njeno dno. Devojka je neprestano vrištala 
Džerijevo ime kao luđačku, vrišteću litaniju. 

Okrenuo sam se i ugledao ogroman nosač automobila kako se lalgano kotrlja 
prema nebranjenoj prednjoj strani restorana. 

Kamiondžija kriknu i jurnu prema bočnim vratima. 

»Nemojte!« povika šanker. »Ne radite to...« 

Ali već je bio napolju, u sprintu prema odvodnom kanalu i širokom polju iza njega. 

Kamion mora da je čuvao stražu tik izvan vidokruga bočnih vrata — jedan omanji s 
pločom na kojoj je bilo ispisano: »Vongova perionica — plati i nosi«. Pregazio ga je 
maltene pre nego što se to uopšte dalo videti. Onda je otišao, a ostao je samo 
kamiondžija sav iskrivljen i utisnut u šljunak. Izbacio ga je iz cipela. 

Nosač automobila je lagano prešao preko betonske ivice na travu, preko ostataka 
klinca, i zaustavio se gurnuvši svoju ogromnu njušku u restoran. 

Njegova truba se oglasi iznenada, razornim zvukom, koga je pratio sledeći, pa 
sledeći. 

»Prestanite!« cvilela je devojka. »Prestanite, o, molim vas, prestanite...« 

Ali trubljenje se još dugo nastavilo. Bio je dovoljan minut da se uoči obrazac. Bio je 
isti kao ranije. Zeleo je da neko nahrani i njega i ostale. 

»Ja ću«, rekao sam. »Jesu li pumpe uključene?« 

Šanker klimnu glavom. Ostario je za pedeset godina. 

»Ne!« vrisnu devojka. Bacila se na mene. »Morate ih zaustaviti! Smrviti, spaliti, 
izlomiti...« Glas joj zatreperi i slomi se u hrapavi jecaj tuge i gubitka. 

Sanker je zagrli. Ja odoh do ugla šanka, gazeći oprezno kroz krš, pa napolje kroz 
prostoriju sa zalihama. Srce mi je teško tuklo kada sam kročio na toplo sunce. Zeleo 
sam još jednu cigaretu, ali kod ostrva sa gorivom nema pušenja. 

Kamioni su još uvek bili u stroju. Kamion iz vešeraja čučao je na šljunku prekoputa 
kao lovački pas, režeći i stružući. Jedan sumnjiv pokret, i on bi me spljeskao. Sunce mu 
je svetlucalo na praznom vetrobranu, i ja se stresoh. Bilo je to kao da gledaš u lice 
idiota. 

Prebacio sam pumpu na »uključeno« i izvukao brizgalicu; odvrnuo sam prvi 
poklopac za benzin i počeo da pumpam gorivo. 

Trebalo mi je pola sata da ispraznim prvi rezervoar, a onda sam prešao na sledeće 
ostrvo. Prelazio sam sa benzina na dizel. Kamioni su marširali u beskraj. Sada sam 
počinjao da shvatam. Počinjao sam da uviđam. U čitavoj zemlji ljudi su radili ovo, ili 
ležali mrtvi kao kamiondžije, izbačeni iz sopstvenih čizama, sa jasnim tragovima 
gusenica u zgnječenoj utrobi. 

Onda se ispraznio i drugi rezervoar, pa predoh na treći. Sunce je bilo nalik na čekić, 
i glava je počela da me boli od isparenja. Na mekoj opni između palca i kažiprsta imao 
sam plikove. Ali oni za to nisu mogli da znaju. Mogli su da znaju za procurele cevi i loše 
zaptivače i zamrznute kardanske zglobove, ali ne i za plikove ili sunčanicu ili potrebu za 
vrištanjem. O svojim bivšim gospodarima morali su da znaju samo jedno, i to su znali. 
Da krvarimo. 

I poslednji rezervoar bi ispražnjen, pa bacih brizgalicu na tle. Bilo je još uvek 
kamiona, postrojenih iza ugla. Nakrivio sam glavu da razgibam vrat i zagledao se. Stroj 
je izlazio sa prednjeg parkirališta, uz put i izvan vidokruga, u dve ili tri kolone. Bilo je to 
nalik na košmar o losanđelskom autoputu u vreme najveće gužve. Horizont je treperio i 
poigravao od njihovih izduvnih gasova; vazduh je zaudarao na karburizaciju. 

»Ne«, rekoh ja. »Nema više benzina. Nestalo, momci.« 

I tada se začu dublja rika, bas ton od koga se zubi tresu. Zaustavljao se ogroman 
srebrnasti kamion; cisterna. Sa strane je bilo ispisano: »Punite Filips 66 — goriva za 
aerodromex! 

Pozadi se otkači teško crevo. 

Otišao sam tamo, uzeo ga, preklopio poklopac za napajanje na prvom rezervoaru, i 
pričvrstio crevo. Kamion poče da pumpa. Obuzeo me zadah petroleja — isti miris koji 
mora da su osećali dinosaurusi umirući posle pada u jame s katranom. Napunio sam i 
druga dva rezervoara, a onda se vratio poslu. 

Svest mi je odsvetlucala do tačke gde sam izgubio pojam i o vremenu i o 
kamionima. Odvrtao sam, zabijao brizgalicu u rupu, pumpao sve dok se vrela, teška 
tečnost ne bi prolila napolje, a onda vraćao poklopac. Plikovi su mi pukli, i limfa mi se 
slivala sve do ručnih zglobova. U glavi mi je tuklo kao da imam kvaran zub, a stomak mi 
se bespomoćno prevrtao od zadaha ugljovodonika. 

Onesvestiću se. Onesvestiću se i to će biti kraj. Pumpaću sve dok se ne srušim. 

Tada osetih na ramenima ruke, tamne šankerove ruke. »Uđite«, rekao je. 
»Odmorite se. Ja ću da nastavim do mraka. Probajte da spavate.« 

Pružio sam mu pumpu. 


А: пе mogu да spavam. 

Devojka spava. Pružila se dole и uglu s glavom па stolnjaku, ali lice neće да јој se 
opusti čak ni u snu. To je bezvremeno lice žene u vihoru rata, neodređene starosti. Još 
samo malo pa ću je dići. Sumrak je, i šanker je napolju već pet sati. 

A oni stižu i dalje. Gledam kroz izlomljeni prozor a njihova se svetla protežu više od 
milje, svetlucajući kao žuti safiri u sve većoj tami. Mora da ih ima sve do autoputa, a 
možda i dalje. 

Devojka će morati da odredi svoju smenu. Mogu da joj pokažem kako. Reći će da 
ne može, ali moći će. Živi joj se. 

Hoćete da im budete robovi?rekao je šanker. Na to će izaći. Hoćete da provedete 
ostatak života menjajući filtere za ulje svaki put kad jedna od tih stvari zatrubi? 

Mogli bismo, možda, da bežimo. Sada bi bilo lako stići do odvodnog jarka, s 
obzirom na to kako su se nagomilali. Da bežimo kroz polje, kroz močvare gde bi se 
kamioni zaglibili poput mastodonata, i odemo... 

...nazad u pećine. 

Da crtamo slike ugljenom. Ovo je bog sunca. Ovo je drvo. Ovo je mek koji gazi 
lovca. 

Čak ni to. Toliko je delova sveta sada asfaltirano. Asfaltirana su čak i igrališta. A za 
polja i močvare i guste šume postoje tenkovi, poluguseničari, nosači lasera, mejzera, 
radara koji reaguju na toplotu. I malo pomalo, oni ga mogu pretvoriti u svet kakav žele. 

Mogu da vidim konvoje kamiona kako pune močvaru Okifinoki peskom, buldožere 
kako rastržu nacionalne parkove i divljinu, ravnajući tlo, tabajući ga u jednu veliku 
ravnicu. A onda stižu kamioni s asflatom. 

Ali oni su mašine. Bez obzira šta da im se desi, kakvu god da smo im masovnu 
svest podarili, ne mogu da se razmnožavaju. Za pedeset ili šezdeset godina biće to 
samo rđajuće olupine iz kojih je nestala svaka pretnja, nepokretna trupla koja slobodni 
ljudi mogu da kamenuju i pljuju. 

A ako zatvorim oči mogu da vidim proizvodne trake u Detroitu i Dirbornu i 
Jangstaunu i Makinaku, nove kamione koje sklapaju radnici koji više čak ni пе 
otkucavaju svoje radne sate već samo padaju i bivaju zamenjeni. 

Sanker sada pomalo posrće. | оп je stari momak. Moram da probudim devojku. 

Dva aviona ostavljaju srebrne trake kondenzacije ugravirane preko sve tamnijeg 
istočnog horizonta. 

Zeleo bih da mogu da poverujem da u njima ima ljudi. 

A PERMIS DE MOURIR, 1977 


A šta vi ovde radite?x obratio mi se vratar. 


»Došao sam po dozvolu, čekam već skoro pola dana!« 

»E, moraćete doći ponovo. Kancelarija za prijem prijava je za danas završila s 
radom. Uostalom, možda vam se baš i ne žuri toliko«, zaključio je, cerekajući se 
blesavo. 

Poželeo sam da mu odgovorim da nemam vremena za gubljenje, ali on mi ionako 
ne bi verovao. Niko mi nije verovao kada sam izražavao tu svoju neodložnu želju da 
dobijem dozvolu. Ta neverica je verovatno vladala na svim stepenima hijerarhije jer 
sam, evo, već treći dan provodio čekajući pred kancelarijom za predaju molbi, a nisam 
uspeo da dođem na red pre njenog zatvaranja. Jednom sam došao pola sata, a drugi 
put čitav sat pre otvaranja kancelarije, ali sve uzalud, sala je uvek bila puna sveta. Jutros 
sam došao čak četiri sata ranije: tu se već nalazila gomila ljudi. Da sam već tada 
raspolagao svim činjenicama koje bi mi pomogle da shvatim, mo-gao bih da zaključim 
da su sva mesta neprekidno zauzeta, osim tri ili četiri rezervisana za nove kandidate. A 
to nikako nije značilo da molbi nije bilo. Da već unapred nisam bio čvrsto odlučio da se 
po svaku cenu dočepam te dozvole, ova gužva bi verovatno doprinela čvrstini moje 
odluke. Čak i kada se radi o smrti, kod ljudi se može javiti želja za takmičenjem, ako 
smrt počnu da smatraju svojim krajnjim ciljem. 

A ja sam upravo to odlučio: da umrem. Vi mi ne verujete? 

Kad vam kažem da sam besmrtan i da živim već više od... više od... Istinu govoreći, 
u to vreme nisam bio u stanju da se setim tačnog datuma svog rođenja: bio sam 
jednostavno uveren da živim već čitavu večnost, a sećanje na događaje koje sam 
proživeo, moglo je samo da učvrsti to moje uverenje. Ja, zapravo, nisam bio umoran od 
života. Još uvek su me zanimale mnoge stvari u mom poslu, još uvek sam strašno voleo 
društvo muškaraca i žena. Bio sam jednostavno prezasićen životom, kao da sam ga se 
prejeo. Eto razloga koji me je nagnao da zatražim tu dozvolu. Ja, u stvari, nisam mogao 
da izvršim samoubistvo, besmrtnik ne može da se ubije kao neki preistorijski čovek; za 
njegovu smrt potrebna su sredstva koja se mogu dobiti samo zakonskim putem. Bilo je 
stoga apsolutno neophodno da se obratim administrativnim službama da bih mogao da 
umrem. 

Podne je već bilo prošlo, izašao sam iz kancelarije za predaju molbi u komatoznom 
stanju; kada kažem komatozno, ja se u stvari koristim jednom stilskom figurom, jer 
ljudska bića nove ere ne pate od takvih poremećaja. Naša psihosomatska ravnoteža se 
upostavlja već pri rođenju i traje celog života. Međutim, ja volim da ponekad napravim 
neku takvu aluziju, mada ima veoma malo mojih savremenika koji se još interesuju za 
stare zaboravljene boljke. Suprotno većini ljudi, mislim da posedujem neophodnu 
osećajnost i maštu da bih postao pravi neurotičar; ipak moja mentalna ravnoteža je 
tako snažna da neutrališe sve podsticaje nesvesnog. Evo, sada sam izrekao tu veliku reč: 
ono što je čoveku omogućilo da se oslobodi davnašnjeg božanskog prokletstva, to je 
uklanjanje njegovog nesvesnog; čista metafora koja se medicinski gledano ovaploćuje u 
stalno istom duševnom raspoloženju, od početka do kraja našeg dugog postojanja. Ali 
nije me ta jednoličnost podstakla da poželim smrt. Ne, kao što sam vam već rekao, bio 
sam prezasićen godinama, nakljukan časovima, do guše sit sekundi, sve mi se smučilo. 

Grad se mekano pružao preda mnom unedogled; njegova blaga zatalasanost 
podsećala je na one pejzaže s brežuljcima kojima su se ljudi nekada divili, ali nigde nije 
bilo nijednog drveta, nijednog spomenika. Zlatasto sunce, koje se naziralo kroz toplotnu 
izmaglicu, davalo je tom turobnom pejzažu izuzetnu ljupkost. Sve senke su imale tople 
bakarne prelive kao na crtežima urađenim crvenom olovkom. Veoma sam voleo grad, 
svoj grad koji je pokrivao najveći deo svih pet kontinenata. Čitava večnost ne bi bila 
dovoljna da se ceo grad obiđe. Jednom sam poverovao da sam grad upoznao s kraja 
nakraj, dok sam koristio svoje slobodno vreme za brojna i česta putovanja. Docnije sam 
shvatio da sam otkrio samo delić njegovog prostranstva. 

»Dakle, šta je bilo?« zapitala me je Marija. 

»Ništa, nemoguće je doći na red!« 

»Neverovatna stvar! Rekla sam ti da je apsolutno neophodno imati podršku. Isto 
se dogodilo kada je moj brat hteo da izvrši samoubistvo. Tvrdoglavo je istrajao čitav 
mesec dana, odbijajući da pridobije nekog funkcionera. Kasnije je ipak popustio. Treba 
da se koristiš tom istom vezom«. 

Pogledao sam Mariju: bilo mi je čudno da vidim kako nestrpljivo očekuje moje 
samoubistvo. Meni je poznato da pravo na dobrovoljnu smrt predstavlja svetinju među 
besmrtnicima, ali kada sam utvrdio da žena, s kojom sam proveo najveći deo poslednjih 
šest godina svog života, počinje da se buni zato što imam teškoća da ostvarim svoju 
opravdanu želju za smrću, osetio sam izvesnu nelagodnost. 

»Dosta si lako sve ovo prihvatila«, rekao sam Mariji. 

»Slušaj, Jorže, treba da porazgovaramo; ti dobro znaš da ja ne pokazujem svoja 
prava osećanja. Osećanja koja se nalaze ovde (udarila je snažno rukom po svom 
trbuhu), prećutkujem zbog tebe. 

Očekivao sam da će se na njenim očnim kapcima pojaviti suze, ali kao i obično, 
suza nije bilo. Shvatio sam da mi se dopada da je malo mučim, možda sam imao 
nejasnu želju da se svetim zbog svoje bliske smrti. Bilo kako bilo, sve to nije imalo 
velikog dejstva na njen metabolizam. Mi se trudimo da vladamo našim životima i ne 
dozvoljavamo da oni upravljaju nama. Približio sam se Mariji i rukama obuhvatio njeno 
lice. 

»Vidiš, moj položaj nije jednostavan: na intelektualnom planu, ja osećam 
neodoljivu želju za tim samoubistvom. Ali svi atomi mog tela se grčevito drže života«. 

»Da, znam, to su nedeljivi atomi«. 

Oči su joj blistale. Poželeo sam da i dalje živim, zbog nje. Zašto mi se moj posao 
toliko dopadao, zašto sam osećao toliku naklonost prema ovom gradu, zašto sam voleo 
Mariju i zašto sam tako snažno želeo da umrem? Bilo je u svemu tome neke 
protivrečnosti koja mi se neprestano jasno ukazivala i protiv koje sam bio nemoćan. A 
nije se radilo ni o nervnom rastrojstvu ni o duševnoj bolesti! Već sam vam rekao; ne 
samo da smo besmrtni, već prosto pucamo od zdravlja. 

Legao sam na pod: meke izbočine su mi pošle u susret i okružile moje telo sa svih 
strana. Marija se ispružila pored mene, smešeći se nekako čudno. Svuda unaokolo, 
udobna toplina stana, bolje rečeno grada, ili još bolje, tog izvanrednog skupa 
polimornih struktura koje su se uklapale jedna u drugu, predstavljajući istovremeno 
stanove, trgove, ulice, spomenike i prevozna sredstva, a sve se to nalazilo ispod velike 
zaštitne opne koja pokriva najveći deo planete. Nismo mi vodili nekoliko nuklearnih 
ratova da sada ne bismo želeli da se zaštitimo od njihovih posledica, čak i ako znamo da 
je čovečanstvo jedno i jedinstveno. Sanjario sam. Odjednom zapitah Mariju. 

»Sta Zemlja, u stvari, predstavlja za tebe?« 

Izgovarajući ovo pitanje, mislio sam da ono sadrži objašnjenje moje želje za 
umiranjem. Odvajanje od planete je prouzrokovalo tako dubok poremećaj da se on kod 
besmrtnika ispoljavao tek nekoliko vekova posle njihovog rođenja. Odgovorila mi je s 
puno naivnosti: 

»Ovaj grad.« 

To je bilo tačno. Mi smo Zemlju pretvorili u mnogo lepši i raznolikiji svet nego što 
je ona bila u svom prirodnom stanju: dali smo nove oblike pejzažima, napravili smo novi 
raspored ekoloških vrednosti, ukinuli smo katastrofe. Kad bih pogledao Zemlju onakvu 
kakva je sada, onu kojoj sam se toliko puta divio u toku svojih putovanja, često bih 
pomišljao da su ljudi samo zbog toga stvoreni: da od bezoblične geološke mase, od 
neskladne flore i faune, naprave istinsko umetničko delo, u stalnom obnavljanju, 
izvanredni povod za razmišljanje o stvarnosti. Rekao sam jednostavno: 

»U pravu si, Marija.« 

Uzeo sam je u zagrljaj. Dok sam osećao kako njene dojke polagano uranjaju u moje 
grudi, ošinuo me kao munja nalet očajanja i tako užasnog beznađa da sam nekoliko 

trenutaka ostao kao gromom pogođen. Prvi put mi se dogodilo da osetim takav duševni 
bol. 

»Nije li tvoj brat, kada je poželeo da umre«, zapitao sam je, »imao utisak da se 
poremetila njegova psihosomatska ravnoteža? Nije li možda osetio, kako da kažem, 
neku vrstu nazadovanja, vraćanje na stadijum homo sapiensa?« 

»Cuti, ćuti, Jorže, ne govori, dobro znaš da je to nemoguće. Nije nam poznat 
nijedan takav slučaj na petnaest milijardi stanovnika grada«. 

I ovog puta je izgledalo da je ona u pravu. Dok sam je rasejano milovao, počeli smo 
da razmatramo samu srž problema; kako da stupim u vezu sa odgovornim 
funkcionerima, u pravi čas, da bih uspeo da savladam sve etape i dobijem tu dozvolu za 
umiranje za koju nisam čak ni formular popunio do ovog časa. 


Sutradan sam krenuo pravo ka cilju: potražio sam predsednika svog sindikata. Zašto to 


nisam ranije učinio? Sav taj ponos na pragu smrti sada mi je izgledao smešan. Čim se 
blenda na ulaznim vratima otvorila, Tifar se, srdačnog izgleda, uputio brzim koracima 
prema meni. 

»Zeleli ste da me vidite, Jorže, pogrešili ste što niste odmah došli.« 

Nisam rekao ništa; on me je dugo posmatrao. 

»Uzdržanost tipična za individualiste! Ah, Jorže, koliko je samo takvih ljudi kao što 
ste vi potrebno da bi naš posao pobuđivao interesovanje javnosti; ako ne nudimo 
neprestano nove stvari već samo one standardne, svi će nas brzo zaboraviti. To je 
normalno, mi smo našu planetu pretvorili u svet stvaralaštva. Stvarati, to je ono što kao 
krv napaja našu civilizaciju. Znate, žalićemo za vama! Ali želja za umiranjem se mora 
poštovati kao svetinja.« a 

Sve to mi je zvučilo nekako visokoparno. Uzdržao sam se da išta kažem. Čudna 
stvar, Tifar je bio vitak, čak dosta privlačnog izgleda i pored veoma velike starosti, ali 
nisam mogao da sprečim samog sebe da ga ne vidim debelog, sa trostrukim 
podvoljkom i isto tolikim stomakom; jednim pogledom skinuo sam mu s glave bujnu 
kosu kao najobičniju periku. Osmehnuo sam se i licemerno pretvorio tu ironiju u izraz 
naklonosti. 

»Na nesreću, više neću moći da učestvujem u tom sveopštem osećanju 
blaženstva.« 

Tifar je podigao obe ruke uvis jednim dvosmislenim pokretom koji je istovremeno 
izražavao i beskrajno čuđenje i veliku radost, rekavši: 

»Došlo je vreme za vas! Verujte da ću žaliti za vama. Ali, u isti mah, ja shvatam 
vašu sreću. Vidite, ja nisam imao tu priliku. Verovatno spadam među najstarije 
stanovnike ovog grada, ali nikad nisam stekao pravo na samoubistvo.« 

Mada je među nama postojala velika razlika u položaju koji smo zauzimali, pokuša 
sam da budem iskren. 

»Ne znam da li treba da čestitam vama ili sebi.« 

»Vidite, Jorže, već odavno nemam nikakvu želju da stvaram. Ali vi, vi ćete umreti 
na vrhuncu svoje karijere. Mislim da vam zavidim.« 

»Samo ako budem uspeo da to ostvarim.« 

»Kako to mislite?« 

Ispričao sam mu sve neprijatnosti koje sam doživeo u kancelariji za izdavanje 
dozvole. Tifar je prsnuo u grohotan smeh. 

»Vi ste, očevidno, želeli da sve postignete sami. Ali smrt nije nešto što može doći 
bez pripreme. Evo molbe koju treba da uputite pripremnoj kancelariji...« 

Videvši da ne razumem o čemu govori, dodao je: 

»To je mesto gde se dobija odobrenje da se može uputiti molba za dobijanje 
dozvole za umiranje.« 

Pošto je moje lice odavalo sve veće i veće nerazumevanje, Tifar je počeo da mi 
objašnjava, uz podsmešljiv ali srdačan osmeh: 

»Ne možemo se naprečac lišiti jednog tako dragocenog saradnika kao što ste vi. 

Potrebno je da od mene dobijete odobrenje za samoubistvox. 

s Ali smrt je neprikosnoveno pravo svih besmrtnika!« 

»Pod uslovom da ne lišava društvo njegovih najboljih ljudi. Evo, potpisao sam vašu 
molbu, od sada bi trebalo da sve formalnosti budu jednostavne. 

Mene, na kraju krajeva, uopšte nije zanimala organizacija društva; ja sam tražio 
jedino da umrem i nije me se ticalo da li neki ljudi pribegavaju zloupotrebi vlasti! Vlast 
je oduvek živela na teret onih koji proizvode, koji rade, koji stvaraju, verujući da 
predstavaju samo srž civilizacije, dok su, u stvari, samo njen otpad. Zahvalio sam Tifaru 
uzimajući dokument. Napravio je pokret rukom kao da odbija moju zahvalnost, a onda 
je rekao zamišljeno: 

»Nema na čemu, nema na čemu. Ah, da samo znate, vaš najnoviji model 
krmenadle s koskom ima velikog uspeha. (Pošto sam hteo da prekinem taj razgovor, 
nastavio je.) Da, da, ne pravite se previše skromni, taj model prodajem na svih pet 
kontinenata.« 

»Сијѓе, Tifar, to je samo nešto malo mesa izvađenog iz posuda sa protoplazmom і 
veštačka kost.« 

»Kost treba oblikovati, meso treba napraviti; sve to zahteva maštu kojom sada 
raspolaže mali broj naših ljudi. Da da, verujte mi, kada ne bi bilo ljudi poput vas, zbog 
jednoličnosti niko više ne bi jeo.« 

Zahvalio sam mu još jednom i otišao. Prošao sam kroz nekoliko praznih stanova, a 
zatim sam se našao u jednoj ulici-lavirintu koja je vijugala u tri dimenzije, ali kroz 
lavirinte teško prolaze samo oni koji to žele i ja sam odlučio da se vratim brzo u svoj 
dom ulaskom u vozilo intra-muros. Ušao sam u unutrašnjost zidne pregrade gde me je 
očekivala jedna pokretna struktura. Sve je tu bilo belo, nalik na mleko, na pamuk: moj 
pogled što se pomalo gubio u toj nejasnoj mekoći, ubrzo se zaustavio na putniku koji je 
sa mnom delio moju strukturu. Vladao je običaj da se vodi razgovor, da bi se izbegla 
dosada. Moj sused je iskoristio priliku: 

»Jeste li dobili pravo da podnesete molbu?« 

Pogledao sam ga sa nelagodnošću. 

»Ko vam je to rekao?« 

Covek je imao prepreden izraz na licu, a ni sam izgled lica nije mu išao u prilog, čak 
sam se začudio što izgleda tako star: ljudi nove ere nemaju tako duboke bore, osim ako 
žele da im se one naprave hirurškim putem. 

»Slušajte, Jorže, da li dozvoljavate da vas zovem Jorž?« 

Zašto se u govoru koristio izrazima iz jednog drugog doba? Svi ljudi su se jedni 
drugima obraćali po imenu. 

»Recite mi najpre odakle me poznajete?« 

»Ko ne poznaje najvećeg umetnika za meso našeg vremena?« 

To je bilo sasvim moguće: holovizijska mreža je često prikazivala reportaže о mom 
radu. Klimnuo sam glavom i dodao: 

»U redu, ali to ipak ne objašnjava kako znate za postojanje formulara koji je 
upravo potpisan.« 

Njegovo čudnovato izgužvano lice prekrilo se borama od smeha. 

»Reći ću vam iskreno: ne događa se svaki dan da neka čuvena ličnost dobije 
dozvolu za umiranje. Imam ljude koji me obaveštavaju i čim sam doznao da želite da se 
ubijete, naredio sam svojim ljudima da vas prate.« 

Ustao je, podigao podlakticu, dok mu je lakat bio savijen. Morao sam da ga 
pozdravim na isti način. Naše ruke su se dodirnule: njegova koža je imala čudnu 
čvrstinu, bila je topla i izgledalo je kao da je pokrivena znojem ili, bolje rečeno, ona me 
podsetila na arhaičan pojam znoja. Sada više nijedan čovek ne može dokazati da znoj 
postoji jer, jednostavno, ne može da ga proizvede. 

»Zovem se Slogo, ja sam stručnjak za samoubistva.« 

U tom trenutku su sva moja osećanja opreza i nepoverenja namah nestala. Osmeh 

mu je bio tako otvoren i srdačan. 

»Vi kao da se čudite? Pa da, jasno mi je, nikad niste sebi postavili jedno takvo 
pitanje! Lepo je zamišljati kako ćemo napustiti ovo društvo pošto smo dobili dozvolu za 
umiranje, ali treba posedovati sredstva za samoubistvo, pored hrabrosti, samo se po 
sebi razume. Evo, ja vam nudim svoje usluge.x 

Sve što je rekao bilo je tačno, od kada sam odlučio da se ubijem, nijednom nisam 
pomislio kako ću to uraditi; to mi je izgledalo kao obična formalnost. Mislio sam da će 
Marija dobiti potreban materijal kada bude pokazala moju dozvolu i da će me onda ona 
ubiti; ako ona bude odbila, što je potpuno razumljivo, jedan od mojih prijatelja bi 
mogao da izvrši legalno ubistvo. Sve to me je, u stvari, veoma malo interesovalo. 
Međutim, ovaj čovek je sada pobudio moju pažnju. 

»A šta vi nudite?« 

Struktura se polako pokrenula i mi smo se uputili prema mom stanu, krećući se 
veoma malom brzinom, klizeći kroz pokretljive zidove. 

»Zavisi od toga šta želite. Imamo na raspolaganju čitavu skalu smoubistava, od 
najsurovijeg do najbezbolnijeg.« 

»Zar ima ljudi koji ih žele?« 

»A šta to?« 

»Surova ili bolna samoubistva.« 

»Imam ih više nego što biste mogli poverovati, smrt je i suviše važan događaj da ga 
čovek upropasti ubijajući se neosetno i neprimetno.« 

Nasmejao sam se na njegove reči; nema sumnje, ovaj Slogo nije bio običan 
građanin. Ipak sam ga zapitao: 

»Mislio sam sve do sada da postoji samo jedan način da se ubiju besmrtnici ?« 

»To je tačno, postoji samo jedan poznat način, ali mogu se praviti neke izmene... 
kako da kažem, iznenadni preokreti.« 

»A šta to znači?« 

»To znači da je moguće, ako se proizvod vešto dozira, postići postepeno opadanje 
neobično velike odbrambene moći organizma besmrtnika, tako da se oni biološki vrate 
unazad sve do stadijuma homo sapiensa. Posle toga, postoji beskrajni niz mogućih 
načina umiranja.« 

Njegovo oduševljenje je prešlo i na mene; shvatio sam da pred sobom imam prvog 
stvaraoca. Možda mi jeupravoo najviše nedostajalo u životu, prisustvo drugih ljudi s 
kojima bih mogao da govorim o svojim problemima, osećajući da me razumeju. Grad je, 
svakako, sadržavao ogromno etnološko bogatstvo, njegov izgled je pokazivao beskrajnu 
raznolikost, a stanovništvo se menjalo od jedne do druge gradske četvrti; u celom tom 
narodu mogla se zapaziti nesvakidašnja raznovrsnost običaja, načina odevanja, ishrane, 
zabave, mišljenja, ali ja sam neprekidno imao utisak da se radi o nekakvom folkloru 
kojim se prikriva banalnost, da svi ti muškarci i žene samo primenjuju određena 
uputstva, da oni nisu odgovorni za svoju prividnu originalnost. Ja sam, u stvari, stekao 
utisak da se posvuda radi o jednom jedinom tipu civilizacije kome su na brzinu 
pridodate neke živopisne karakteristike. Ja sam, svakako, mogao kad god zaželim da 
obilazim zemlju tražeći neke novine i ja bih te novine uvek i nalazio, ali one su postojale 
samo naizgled.U gradu se mogao naći neizmerno velik broj različitih ljudskih 
prototipova, ali veoma malo ljudi-ličnosti. Ipak, uopšte nisam želeo usluge jednog 
stranca da bih izvršio samoubistvo. 

»Sve što ste mi izneli veoma je zanimljivo, ali više volim da umrem u krugu 
porodice, odjednom. Izvinite, ja sam stigao kući.« 

Na brzinu sam se oprostio od njega i izašao iz zida. U stvari, žarko sam želeo da 
nastavim razgovor sa Slogoom, ali je tema tog razgovora u meni izazivala strah. Usput 
sam pozdravio nekoliko suseda, prolazeći kroz njihove stanove. Jedan od njih, koji je 
upravo vodio ljubav sa svojom prijateljicom, hteo je u znak gostoprimstva da me zadrži 
da bismo zajedno uživali u seksu. Ja ne spadam u vatrene pristalice tih potajnih 

orgijanja, ali ovoga puta zamalo nisam pristao. Čudna stvar, blizina smrti je podsticala 
moje seksualne funkcije i osetio sam erekciju čim sam saslušao njegov predlog. 
Međutim, iznenadna pojava tog refleksa nije mi prijala; uvek osećam potrebu da 
razmišljam, da se pripremim za ljubavni čin. Taj čin nikad za mene nije bio samo ono 
kratkotrajno uzbuđenje koje možemo osetiti i ako žvaćemo haš-gumu, niti je to bila 
ritualna ceremonija namenjena razmnožavanju, kako se to radilo u starim vremenima. 
Nije to bilo samo uživanje u telu radi samog tela, ni ljubavni čin radi njega samog; ja 
sam vodio ljubav kao što se piše knjiga ili stvara novo umetničko delo od mesa. 

Čim sam ugledao Mariju, osetio sam želju da vodim ljubav s njom. Ona to nije 
odbila, naprotiv, ali ja nisam uspeo da održim svoje obećanje. Dok sam pri pogledu na 
poluodeveno telo nepoznate žene odmah doživeo erekciju, raskošno Marijino telo i 
primamljiv polni organ delovali su na mene kao hladan tuš. Ona se nije naljutila. Pošto 
još nismo imali priliku da razgovaramo, sada me upitala: 

»Zar nisi uspeo? Predsednik sindikata nije želeo da ti pomogne?« 

sy Naprotiv, već sam poslao u pripremnu kancelariju molbu koju je on potpisao.« 

»Pa šta ti je onda?« 

»Ništa.« 

Međutim, uporno mi se nametala misao da, od kada se ideja o umiranju ukorenila 
u meni, ona počinje da mi nanosi štetu na psihološkom planu, mada se još ništa 
značajno nije dogodilo zbog moje izvanredne vagosimpatične regulacije. Nastavio sam 
da govorim: = 

»СаК sam sreo nekog čoveka koji mi je nudio svoje usluge. Čudno, nikad nisam 
razmišljao o tome kako ću umreti. Za mene je pomisao na smrt uvek bila praćena 
mirisom bolnice.x 

Verovatno sam izgledao uznemiren jer me Marija zapitala: 

»Jesi li siguran da još uvek želiš da umreš, možda si preuranio. Moguće je da si 
popustio u trenutku depresije a sada, kada postaje jasnije, počinješ da uzmičeš. 
Razmisli dobro, Jorže! Pokušaj da tačno utvrdiš kakav je tvoj sadašnji stav u pogledu 
smrti.« 

Očajnički sam pokušavao da to utvrdim. Ali moj strah je od toga samo porastao: 
otkrio sam da uopšte više ne znam šta želim. Uvek sam verovao da imam jaku ličnost. A 
sada je ona odjednom nestala. Oslušnuo sam svoje misli i osećanja i zapazio da nisam 
ljudska jedinka, kao što sam to ranije mislio. Bio sam samo splet mišića, živaca, krvi, 
mozga, ljudskog mesa lišenog svake volje. Rekao sam to Mariji. 

Ona se privila uz mene, osetio sam prijatnost pri dodiru njenog svežeg tela, zatim 
me okrenula na stranu i mi smo se tako kotrljali po mekom podu, ošamućeni od 
poskakivanja. Zaustavili smo se, dahćući, kada smo stigli do suprotnog zida. Marija je 
povikala: 

»Jadna moja budalo! Hajde, pođi odmah i povuci svoju molbu za dobijanje dozvole 
za umiranje i nećemo više o tome govoriti do sledećeg veka.« 

Ta rečenica je bila dovoljna da odmah osetim olakšanje. Vratila mi se i seksualna 
sposobnost, a Marija je tog dana bila veoma predusretljiva. Morfotropski tepih nam je 
omogućio da probamo neke nove položaje. Ipak, u izvesnim trenucima, odjednom bi mi 
se događalo da posmatram zadnjicu svoje prijateljice i polagano kretanje mog polog 
organa koji je ulazio u njeno telo, kao neki mehanički čin koji obavljaju delovi mašine. 
Zatim bi opet došlo do buđenja strasti i ponovo bi me preplavila sva punoća osećanja 
mojih čula. Na kraju orgazma, imao sam utisak da sam zauvek i nepovratno izgubio 
jedan veoma važan deo svog bića i obuzela me je nesavladiva tuga, ali ona nije imala 
nikakve veze sa depresivnim fazama u koje su ulazili moji preci posle vođenja ljubavi. 
Bila je to tako snažna tuga, jednaka onoj koju izazivaju holo-televizijske serije, jačine 
između četiri ili pet na lestvici emfatije. Pao sam u nesvest. 

Kad sam došao sebi, prvo što sam upitao Mariju bilo je: 

»Jesi li se oprala?« 

»Nisam, zašto pitaš?« 

»Hoću da vidim svoju spermu medu tvojim nogama.« 

Ona me je pogledala s izrazom lica koji bi imao čovek kada bi mu rekli da je dete 
koje je usvojio bilo loše doterano pri rođenju. 

»Marija, ja nisam nenormalan; jednostavno sam shvatio ovog trenutka da nikad 
nisam video ni najmanji trag svojih izlučevina. Izgleda da imam krv koja teče u meni, ali 
ne znam kakve je boje, kakvog sastava. Pošto sam besmrtan, ne mogu da se povredim, 
moja koža je otpornija od najtvrđeg metala, ne može istrunuti, ne može se izmeniti, ne 
može se zapaliti, ne može se istrošiti, ne može se probiti, ona je otporna na svaku 
zarazu virusima ili mikrobima. Nikad neću videti svoju krv. I zato, pošto se mi više ne 
znojimo, pošto se u našim ušima više ne stvara ušna mast, pošto se naš urin i naš izmet 
metaboliziraju, želim da vidim ono jedino što sam u stanju da proizvedeni: svoju 
spermu!« 

Zbog nekog neobjašnjivog stida, Marija ni po koju cenu nije htela da dozvoli da 
pogledan njen polni organ. Mada sam to jako želeo, nisam imao hrabrosti da i dalje 
navaljujem. Marija je izgledala zabrinuta. 

»Stupi u vezu s Tifarom, treba da povučeš svoju molbu.« 

Učinio sam ono što je tražila od mene; nisam osećao nikakvu želju ni za čim, 
razgovor je bio veoma kratak; predsednik sindikata se izvinio što više nije u mogućnosti 
da mi ispuni želju: dokument se već nalazio u pripremnoj kancelariji. 

»Obratite se neposredno Centru vašeg sektora... osim ako se ne dogodi da već 
sutra promenite mišljenje. Setite se, Jorže, kad ste došli do mene prvi put, blistali ste od 
sreće. Uvek postoji jedan period neodlučnosti posle donošenja krupnih odluka kao što 
je vaša i ja mislim da ćete se opet vratiti prvobitnoj nameri. Znate, za umornog 
besmrtnika, nema boljeg rešenja od samoubistva, to je neka vrsta vrhunskog 
ostvarenja.« 

Neodređen izraz njegovog lica nije mi govorio da li žali što ću umreti ili se nada da 
ću promeniti mišljenje. 

Sutradan je bio dan magle: ceo grad je potonuo u oblak pare koju su ispustili gradski 


raspršivači. S vremena na vreme, morali smo da pribegavamo ovom načinu 
pročišćavanja našeg metabolizma; prodirući u naša tela, ova magla je putem osmoze 
upijala sve štetne materije koje su se nakupile u našim organizmima tokom obeda, 
orgija, brojnih pijanki; one su zatim oticale prema velikom kolektoru gde se pristupalo 
preradi. Pomoću ovih štetnih materija, funkcionisale su one posude sa proteinima od 
kojih sam pravio skulpture od mesa. 

Čarobna belina gradske četvrti u kojoj sam stanovao postajala bi od ove magle još 
lepša. Obrisi bi postali meki, nejasni, sjajni. Pokoravajući se Marijinoj želji, otišao sam u 
Centar da poništim molbu za dobijanje dozvole za umiranje. U prevoznom sredstvu 
intra-muros nisam nikog sreo. U čekaonici je, kao i obično bilo puno sveta; neki su me 
prepoznali i pozdravili. Tek što sam seo, već su me prozvali. 

»Vi ste Jorž«, reče sekretar, čovek hladne krvi, iz roda ofidija. (Njegov mali ružičasti 
jezik provirivao je između savršenih zuba). Dugo me je posmatrao i pošto nisam ništa 
odgovorio, nastavio je: »Dobili ste dozvolu za umiranje; evo je.« 

Instinktivno, moja šaka je obuhvatila pločicu koju mi je pružio. 

»Zar već, ali ja sam upravo hteo...« 

»Suviše kasno, federalni savet je potpisao dokument.« 

Prevukao je rukom po kosi koja mu je bila prilepljena uz glavu kao zmijska, koža. 
Nastavio sam uporno: 

»Ali mora postojati neki način za poništavanje! Hajde, recite mi, koji formular 
treba da popunim?« 

Nasmešio se preko volje. 

»Zao mi је, Jorže, odluka je neopoziva. Vama je jasno da savet ne može da se bavi 
svim slučajevima kao što je vaš. Odluka je doneta posle dugog većanja. Kada ste predali 

molbu bili ste zdravi telom i duhom. Nema žalbe protiv presude, nema Vrhovnog suda. 
Ne zaboravite da se radi o samoubistvu koje vi s pravom zahtevate. Vi ste sami sebe 
osudili, ali više nemate moć da sami sebi date pomilovanje.x 

Sekretar je izgledao veoma umoran. Njegova kancelarija se gubila u magli. Učinilo 
mi se da u dnu prostorije vidim neku gužvu. Zaključio je razgovor suvim tonom: 

»Evo vaše kartice. Preostaje vam samo da se obratite nekoj klinici koju ćete sami 
odabrati, sve su osposobljene.« 

s Ali ako ја više ne želim da umrem?« 

»Možete se obratiti i nekom stručnjaku za samoubistva; ima ih koji to rade veoma 
dobro, s mnogo mašte. Za stvaraoca kao što ste vi to je mnogo otmenije rešenje.« 

Poželeo sam da vičem, da urlam. Telo mi je gorelo od želje za životom. U kakvu 
glupu klopku sam upao samo zbog te kratkotrajne depresije koju sam mogao izlečiti u 
nekoj bolnici? Sada sam bio siguran, obožavao sam život, obožavao sam svet, ovaj grad 
brojnih oblika i njegovu raskošnu raznovrsnost, voleo sam sva ljudska bića nove ere, 
hteo sam da se zagnjurim u njihovo bezbrojno mnoštvo. A zatim, imao sam posla, toliko 
posla! Nije važno što sam osećao izvestan zamor od zanimanja kojim sam se bavio, 
mogao sam da ga menjam, pa i svaki dan ako sam to želeo! Teorijski gledano, moje 
ambicije nisu imale granica. Ipak, u dubini svog bića, osećao sam stalno prisustvo one 
mračne želje za samouništenjem koja me je dovela do položaja u kojem sam se sada 
nalazio. Moje telo, moj um, bunili su se pred približavanjem smrti, ali već sam bio žrtva 
neumitne sudbine. Dok sam rastao, u mene su usadili neki zagonetni mehanizam, 
neumoljivi brojač dana koji su mi preostali do samoubistva; on je sada dao znak, bio 
sam izgubljen. Pobunio sam se. 

»A šta ako ja ne želim ni kliniku ni stručnjaka za samoubistvo, ako hoću da 
ostanem živ?« 

Sekretar je istegnuo vrat unazad i zagledao se u tavanicu u trajanju desetog dela 
sekunde; zatim je izrekao neumoljivim glasom: 

»Bićete stavljeni van zakona i svaki građanin će imati pravo da vas ubije.« 

Pomislio sam na svoju besmrtnost; sve dok ne unesem u telo proizvod koji će 
poništiti njeno dejstvo, niko me ne može ubiti. 

»Ali to je nemoguće, ne verujem... ja sam ne-ra-njiv!« 

_  »Niste vi jedini koji gaji tu nadu«, zaključio je sekretar, zadržavajući osmeh na licu. 
»Zao mi je što moram da vas obavestim da je vaša nada neosnovana.« 

Razgovor je bio završen. Poželeo sam da svoju dozvolu za umiranje bacim u lice 
tom odvratnom funkcioneru. Nisam više osećao da je držim u ruci. Raširio sam prste: 
dozvole više nije bilo. 

»Kao što vidite, vaša koža je upila pločicu; kroz nekoliko sati nećete više biti 
besmrtni.« 

Magla je sada bila još gušća, izašao sam iz kancelarije van sebe od besa i prošao 
urličući kroz čekaonicu. 

»Ne dajte da vas prevare, ne primajte dozvolu za umiranje, posle toga nećete više 
imati nikakvu mogućnost da uzmaknete. To je besramna prevara!« 

Bio sam iznenađen čudnom ravnodušnošću svih ovih ljudi koji su strpljivo čekali. 
Neki su sagli glave, drugi su se pretvarali da gledaju na drugu stranu, niko mi nije prišao 
da zatraži objašnjenje. Verovatno bih se isto tako ponašao da sam bio jedan od onih 
koji čekaju, jedan od uslovno osuđenih na smrt. Spremao sam se da podignem veliku 
galamu, ali vratari su me tiho izveli napolje. Pokušao sam da im se oduprem, ali mi se 
tada učinilo da u sebi nemam više toliko snage kao maločas. 

Kancelarija za dodeljivanje dozvola nalazila se na brežuljku, otkrivena, izvan niza 
gradskih konstrukcija, ali brežuljak je bio potpuno prekriven plastičnom presvlakom. 
Toliko sam želeo da po prvi put ugledam golu zemlju, pod svetlim i jasnim nebom, 
savršeno čistog plavetnila. Već u podnožju brežuljka, svuda unaokolo se prostirala koža 
grada koja se širila unedogled. Nije se moglo pobeći iz tog ograđenog prostora. 

Pogledao sam svoj dlan: u samoj srdini nalazila se mala tačka mrke boje; protrljao sam 
kožu palcem, pečat se nije mogao izbrisati i njegova boja je svakog trenutka bila sve 
tamnija. Ubrzo je mrlja na mom dlanu bila crna, tako strašno crna da sam imao utisak 
kako mi se na ruci stvorila rupa. 

Tada sam se odjednom setio to je bio znak otpadnika. Kako sam samo mogao da 
zaboravim? Već od ranog detinjstva sam slušao legende o osuđenicima, o besmrtnicima 
koji su se usudili da prkose zakonima društva odbijajući da umru. 

Tek što sam prešao preko malog bedema, našao sam se okružen najgušćom 
maglom koju sam ikad doživeo. Jedva sam mogao da vidim da li prolazim kroz neki stan, 
da li sam na ulici ili u vozilu intra-muros; sve se oko mene slivalo u jednu jedinu istu 
belu svetlost, kroz koju su se kretale nejasne senke. Ubrzo se preda mnom pojavio 
Slogo. Koža na njegovom licu nije mi kroz maglu više izgledala tako ružno naborana kao 
prethodnog dana; nisam prema njemu osećao odbojnost. Uostalom, držao se veoma 
ljubazno. 

»Dakle, smrtniče, zar vam još uvek nisu potrebne moje usluge? Uveravam vas da 
se uz moju pomoć ne izlažete nikakvoj opasnosti.« 

»Samo smrti.« 

»A, obeleženi ste znakom! Kroz ovu maglu se ništa ne vidi.« 

Približio mi se i pogledao me izbliza. 

»Niste još mnogo ostarili. Sumnjam da ste dugogodišnji besmrtnik, jer biste inače 
odjednom ostarili za trideset ili četrdeset godina, u očekivanju naglog i brzog 
propadanja.« 

Ipak, ja sam se sećao da sam živeo vekovima. A šta sam radio u toku tih vekova? 
Nisam se sećao nikakvih pojedinosti iz tog života. Jasno ocrtani mozaik mog života koji 
sam često, s uživanjem razgledao, da bih u njemu pronašao neke tačke poređenja sa 
sadašnjošću, da bih se usavršio u svom poslu, da bih ulepšao svoj život, taj mozaik se 
sada topio kao da na njega deluje neka kiselina, slika se raspadala, bledela. Sa čudnom 
grimasom na licu, Slogo je nastavio svoje ispitivanje. 

»Retko se događa u tim godinama da jedan... da se želja za samoubistvom javi kod 
nekog građanina. Nemate ni trideset godina! Po mom mišljenju, vi ste osoba koja 
odstupa od normale ali začudo veoma otporna! Verujte mi, nema razloga da oklevate i 
treba da se koristite mojim uslugama: klinika je odviše užasno mesto. Što se tiče 
sudbine koju ćete doživeti od svojih bližnjih, ako otkriju da ste otpadnik, ta sudbina će 
biti okrutna.« 

To je bilo tačno, bio sam mlad, veoma mlad, sećao sam se svega, trenutka kada 
sam izašao iz centra za rođenje da bih otišao kod roditelja koji su me usvojili, svoje 
mladosti, trenutka kada sam zamislio prvo umetničko delo od mesa i trenutka kada sam 
sreo Mariju. Sve se to dogodilo nedavno, u bliskoj prošlosti. Počev od kada su se moje 
uspomene izopačile? Koje nedelje, kojeg meseca sam ubedio samog sebe da živim već 
više vekova i kada sam sebi stvorio to varljivo pamćenje čija je slika nestajala u magli? 
Moja mržnja prema otpadnicima još je bila prisutna u meni, još tako snažna. Kako je 
bilo moguće da mrzim samog sebe? 

»Vi ćete me, dakle, ubiti ovde, odmah?« zapitao sam Slogoa. 

Prešao je rukom preko usana, zamišljenog izgleda. 

»Ja nisam ubica, ja sam stručnjak. Ako odbijete moj predlog, neću vas primorati da 
se koristite uslugama mog servisa za opravke. (Izgledalo je da mu se dopao taj ledeni 
humor). Evo, uzmite moj pozivni broj i samo ga ubacite u aparat za uspostavljanje veze, 
biću pored vas za nekoliko minuta, ma gde se vi nalazili.« 

Dao mi je malu šifrovanu kuglicu koju sam bacio uvis jedanput, dvaput, a zatim je 
spustio u džep. On je ušao u vozilo intra-muros, okrenuo se, dok mu je polovina tela 
izvirivala iz zidne pregrade. 

»Ne zaboravite, Jorže, tvrdoglavi pokajnik kao što ste vi, ipak je samo mrtvac kome 
je smrt odložena na izvesno vreme.« 

Marija me je dočekala veoma radosno. Bio sam hladan i nepomičan dok me 
milovala. Odjednom je shvatila. 

»Nisu hteli da ponište tvoju molbu?« 

Umesto odgovora, pokazao sam joj svoj dlan. U njenim očima nije bilo užasa kao 
što sam očekivao; pre bi se moglo reći da je to bilo sažaljenje. 

»Jadni moj Jorže! Koju si kliniku odabrao?« 

»| ti mi to kažeš tako hladno. Počinjem da osećam strah pred tobom. Marija, čini 
mi se da ćeš me ubiti ako se odmah ne odlučim. Ali seti se, pre nekoliko sati nisi želela 
da umrem. Ja nisam promenio mišljenje!« 

Prošaputala je: 

»Sada si otpadnik, za tebe je sve izgubljeno!« 

»Radi se o mojoj koži, o tome ja odlučujem.« 

Odvojila se od mene i nestala u magli, skrhana tugom. 

»Otići ću, ne brini: tražim od tebe samo još jednu stvar: da vodimo ljubav.« 

Glas mi je bio promukao. Približio sam se Mariji i nežno joj obgrlio ramena. 
Zadrhtala je i okrenula se oko sebe. Oči su joj se skupile i postale tako male da sam 
jedva mogao da vidim koje su boje. 

»Ne mogu, Jorže, gadiš mi se.« 

Marija! Još uvek sam mogao da se setim ukusa njenih usana prvog dana kada sam 
je poljubio, pre manje od jedne godine. Nisam hteo da odustanem, nagnuo sam se 
prema njoj i pokušao da je ugrizem za uho. Ona me ogrebla. Bio sam iznenađen zbog 
bola koji sam osetio. Opipao sam svoj obraz gde su se pojavila četiri otoka. Od sad sam 
bio ranjiv, tako užasno ranjiv. Kada sam podigao pogled prema njoj, očekivao sam da 
vidim kako je uznemirena; ali čitavo njeno biće je izražavalo samo gađenje, odvratnost. 
Izašao sam bez reči. Prva suza koja je ikad potekla iz mog oka kanula mi je niz obraz. 
Osetio sam je kada je stigla do ogrebotina. Ja sam, bar, verovao da osećam tu suzu. 

U tom trenutku, u meni se rodila jedna misao: ako je pločica — dozvola na tako 
korenit način izmenila moj metabolizam, mora postojati obrnuti proces. Možda se mi 
ne rađamo besmrtni, već nam se ta osobina dodaje posle rođenja. U klinikama i u 
centrima za biološku regulaciju, verovatno postoje proizvodi koji bi to omogućili, a 
možda postoje i posebni aparati. Bio sam besan što nisam nešto više o tome doznao 
ranije. Mora se priznati da su centri za rađanje obavijeni neprozirnim velom tajne! 

Pogledao sam svoju ruku: mrlja je već bila tako duboko prodrla u meso da je 
počela da se nazire i na nadlanici. Bio sam obeležen, vraški gadno obeležen. Obučen u 
kombinezon, koji je bio u modi, nisam imao načina da sakrijem znak u nekom naboru 
odeće. Trebalo je raditi brzo.Ušao sam u prvu strukturu koja mi se našla u blizini i seo u 
vozilo intra-muros. Kada sam dao znak za polazak, ono se nije pomerilo. Pokušao sam 
još jednom, misleći da sam pogrešio kod. Bezuspešno. Znači, ne samo da sam bio 
uslovno osuđen na smrt, obeležena žrtva izložena javnom progonu građana, već sam 
bio lišen i svih prava; pomoću za mene nečujnog signala, bio sam označen za sve 
elektronske sprave koje život u gradu čine tako prijatnim, postao sam neka vrsta 
bednika odbačenog od društva. Poželeo sam da pozovem Slogoa i da svemu tome dođe 
kraj. 

Izašao sam iz vozila i ušao u strukturu kroz koju se izlazilo na ulicu. Prvo sam 
prošao kroz jednu prodavnicu u kojoj je bilo puno sveta. Držao sam jednu ruku preko 
druge, trudeći se da taj položaj izgleda što je moguće prirodniji; niko me nije opazio. 
Međutim, na izlazu, odjednom se upalio signal za uzbunu: stavio sam neobeleženu ruku 
u otvor za identifikaciju da bih time pokazao kako ne iznosim iz prodavnice nijedan 
proizvod. Svi ljudi koji su se nalazili u mojoj blizini okrenuli su se prema meni. Onaj koji 
mi je bio najbliže, video je moju drugu ruku, obeleženu crnom mrljom i pored guste 
magle koja je smanjivala vidljivost, i počeo je da viče: 

»Otpadnik, otpadnik!« 

Dao sam se u bekstvo, prošao sam kroz tri jli četiri strukture i našao se u ulici- 

lavirintu koja se spuštala u veliku dubinu. Moje prisustvo nije uznemirilo prolaznike. Ali, 
bez prevoznog sredstva, bez mogućnosti da se koristim aparatom za uspostavljanje 
veze da bih doznao gde se tačno nalazi najbliži centar za rađanje, bio sam potpuno 
nemoćan. Imao sam prijatelje u ovom delu grada, ali sam znao da je beskorisno da im 
se javim, događaj sa Marijom bio mi je dovoljan. 

»Evo ga!« 

Moji progonitelji su me sustigli, trčali su prema meni, jedan od njih je imao 
borbeni revolver. Naglo se zaustavio, nanišanio i opalio pomalo naslepo zbog guste 
osmotične magle. Laserski snop me okrznuo, imao sam utisak da osećam bol od 
opekotine na koži butine. 

Nastavio sam da trčim. Grad je bio izvanredno pogodno mesto za begunca jer bi 
ubrzo izmakao progoniteljima zbog mogućnosti da prolazi kroz strukture, da prelazi iz 
jedne ulice u drugu, iz stana u prodavnicu ili neku salu za zabavu. Da nisam imao taj 
prokleti znak na ruci i da sam mogao da upotrebim elektronske uslužne aparate, 
sigurno bih se izvukao, bio sam u to čvrsto ubeđen. І magla mi je išla naruku; ona је 
dozvoljavala progoniteljima da me prepoznaju, ali je u velikoj meri ometala gađanje. 

Sklonio sam se u jedan prazan stan. Tu je bilo nešto starinskog nameštaja, veoma 
vešto raspoređenog po morfotropskom tepihu, bilo je i ukrasnih biljaka. Opustio sam 
se. Zatim, kad sam opet došao do daha, pogledao sam svoju butinu. Kombinezon je bio 
sav pocrneo, tkanina nagorela; otkidao sam komad po komad tkanine da bih video 
svoju kožu. I tu se videlo da sam bio pogođen. Možda će poteći krv? Ta krv koju sam 
malopre toliko želeo da vidim kako teče? Čudno, ova rana uopšte nije izgledala onako 
kako bi trebalo da izgleda. Prvo i prvo, tek se nazirala; drugo i drugo, više je ličila na 
istopljenu plastičnu masu nego na ono što sam ja zamišljao; na nagorelu, otečenu 
ljudsku kožu. Ustao sam, osećaj bola je nestao. Mora da je moja koža tako izgledala 
zbog nagorele tkanine. Pošao sam da se pogledam u ogledalu koje je stajalo na jednom 
komadu nameštaja od starog drveta. Dodirnuo sam drvo. Bio sam zaboravio koliko je to 
prijatno. 

Izgled mog lica me ispunio užasom: kao što je Slogo rekao, nisam bio trideset 
godina stariji, ali više nisam ličio na samog sebe. Sve crte lica su se opustile, oči su 
izgubile onaj mladalački sjaj kojim sam se tako često služio kada sam bio sa svojim 
partnerima, muškarcima ili ženama. Povukao sam rukom kosu. Čitav pramen mi je 
ostao u šaci. Počeo sam blesavo da se smejem. Nisam više bio čvrst, nisam više bio jako 
čvrst. Građani će me lako rastrgnuti u komade. Zatim sam počeo da razgledam mesto 
gde me je Marija ogrebala: to nisu bili otoci kao što sam mislio, već zarezi, kao tragovi 
noža na ploči od voska, malo tamniji od moje kože, nepravilnog oblika. To što sam 
video ispunilo me dubokim užasom. U meni se rodila sumnja, počeo sam da nazirem 
jednu tako strašnu istinu, da sam je odmah potisnuo duboko, do dna svog bića. Ali 
nisam imao vremena da plačem nad svojom sudbinom. 

»Veoma je ljubazno od vas što ste nam došli u posetu«. 

Okrenuo sam se; preda mnom su stajali stanari ovog stana, ljubaznog izgleda, s 
osmehom na licu; u gradu je vladao običaj da se ljudi međusobno posećuju i postojao je 
čitav niz pravila koja je trebalo poštovati prilikom tih iznenadnih i nepripremljenih 
susreta. 

»Dopada vam se naš nameštaj, zaista smo ga skupo platili. Koliko, po vašem 
mišljenju, može da košta jedno ovakvo ogledalo?« 

Muškarac mi je pružao ruku; suprotno običajima, pružio sam ruku koja znači 
odbijanje. 

»Pa vi ste poludeli. Zar ste došli u naš stan da nas vređate?« 

Počeo sam da mucam: 

»Izvinite, malo sam smeten.« 

Srdačan osmeh ponovo se pojavio na njegovom licu; očevidno je želeo da 
sklopimo prijateljstvo. 

s Ah, tako je već bolje! Ali poštujmo običaje, dajte mi ruku, onu pravu ruku.« 

Brzim pokretom obuhvatio sam njegovu ruku svojom šakom, onom koja je bila 
obeležena. Nije stigao da primeti tamnu mrlju. Njegova žena mi je prišla i htela je da me 
poljubi u usta u znak posebne radosti. 

»Sta vam je to?« 

I njen prijatelj je pogledao moj obraz; iskoristio sam taj trenutak da stavim ruku iza 
leda. 

»Nije to ništa, mala greška koja se potkrala prilikom doterivanja, pri rođenju«, 
rekao sam što sam mogao bezbrižnijim glasom, »ali to nije moja jedina osobenost. 
Predstavljam vam se, ja sam Jorž, umetnik za meso.« 

»Ah, vi ste dakle onaj što pravi one čudesne krmenadle. Moramo neizostavno da 
vodimo ljubav« povikala je žena, »šta ti misliš, Natire?« 

Natir se složio s njom, ali meni to uopšte nije odgovaralo. Postojao je samo jedan 
način da se izvučem: morao sam odbiti poziv pod bilo kakvim izgovorom. 

»Izvinite, ali večeras je to nemoguće već imam u inkubatoru jedan novi rad, to je 
već treći pokušaj, nadam se da će uspeti, ali je neophodno da budem prisutan.« 

Izgledalo je da su se muškarac i žena prilično naljutili, ali su prihvatili moj izgovor. 
Odahnuo sam osećajući ogromno olakšanje i, ne razmišljajući mnogo, pružio im ruku da 
se pozdravim na odlasku. Moji mentalni refleksi nisu imali vremena da me pripreme za 
novonastalu situaciju. Bilo je suviše kasno. Natir je skinuo sablju sa zida i zadao mi 
udarac; čelik mi se zario u ruku, između mišića i kosti nadlaktice; imao sam utisak da 
osećam hladnoću metala u svom telu, nisam tako zamišljao bol. Ipak nisam gledao ranu 
već sam držao na oku svog protivnika i uzmicao, spremajući se da pobegnem čim mi se 
za to ukaže prilika. On je doviknuo svojoj ženi: 

»Napadni ga s leđa! Imam jednu staru kuku koja će odlično poslužiti. Eno je tamo, 
Rek, na onoj komodi.« 

Začuo sam zvuk metala koji struže po drvetu. Mada me je osećanje moje sadašnje 
ovakvom položaju u vreme kada sam bio besmrtan, sigurno bih bio neoprezan. Dakle, 
Natir i Rek su sigurno postupali suviše samouvereno. Izgledalo je da neizmerno uživaju 
u ovoj igri samrtne skrivalice, ali oni se nisu bojali kao ja. Naglo sam se okrenuo i jurno 
na Rek koja me čekala s kukom u podignutoj ruci, gurnuo sam je snažno, ali je ona ipak 
imala dovoljno vremena da mi zada udarac u zatiljak. Izgubivši ravnotežu, odleteo sam 
sve do zidne pregrade i prošao kroz nju. Natir me je pratio u stopu, drhteći od sreće pri 
pomisli da će me ubiti. 

Osmotična magla bila je nešto gušća na ulici gde su se nalazili glavni raspršivači. 
Bilo bi dovoljno da izmaknem jedno trideset metara ispred svog progonitelja i naglo 
promenim pravac kretanja, tada bi postojala nada da ga se oslobodim. Nisam osećao 
bol i trčao sam pravo napred, što sam brže mogao. Činjenica da sam sada bio smrtan 
izgleda da nije imala loše dejstvo na jačinu mojih mišića. S vremena na vreme, brzo sam 
se osvrtao i zaključio da dobro izmičem ispred Natira. Čim sam ga izgubio iz vida, naglo 
sam skrenuo u intra-muros i nastavio da trčim kroz uski prolaz, znajući da se izlažem 
opasnosti da naletim na neko vozilo. Ali to je bila jedina prilika koja mi se pružala da 
pobegnem progonitelju. 

Nekoliko minuta kasnije, izašao sam iz strukture i nasumice ušao u prvi prazan stan 
na koji sam naišao. Bio sam prilično zaduvan i morao sam da sačekam tri do četiri 
minuta dok nisam potpuno došao sebi i mogao da pregledam svoje rane. Najpre ruku: 
rana je bila skoro nevidljiva, na mojoj koži videla se samo obična crta široka oko dva 
centimetra; iz te rane nije tekla krv. Stavio sam kažiprst i srednji prst sa svake strane 
rane i lako pritisnuo. Rana se otvorila i ukazalo se meso, potpuno bledo. Nisam osećao 
ništa, nastavio sam da pritiskam i otvaram posekotinu. Sasvim u dnu rane, učinilo mi se 
da vidim plavičaste brazde koje su mogle biti vene. Užasnula me ta bleda boja, to 
odsustvo krvi. Da li je moguće napraviti tako pravilnu posekotinu da nijedan krvni sud 

ne bude presečen? A moj zatiljak? U stanu nije bilo ogledala. Približio sam se aparatu za 
uspostavljanje veze i pokušao da osmotrim svoj odraz na ekranu. Nisam video skoro 
ništa. Tada sam skupio hrabrost, prešao rukom preko vrata i polako pomerao ruku 
nagore; učinilo mi se da sam napipao deo odsečenog tkiva i naglo sam povukao ruku. 
Kada sam je osmotrio, na njoj nije bilo tragova krvi. Obuzela me strepnja. Ponovo sam 
prste stavio na ranu i pažljivo je opipavao. Tu se nalazila neka vrsta izbočine koja je 
izgledala kao da je sačinjena od stotinak žica koje su slepljene zajedno. Materija od koje 
su bile napravljene te cevčice bila je savitljiva, pomalo lepljiva. Da nije to neki splet 
živaca? Morao sam po svaku cenu da otkrijem pravu prirodu te izbočine na koži. 

Oprezno sam išao po stanu u potrazi za ogledalom. Izgled naših lica se tako retko 
menja da smo potpuno izgubili naviku da se ogledamo. Rado kažem mi, naravno, 
mislim na besmrtnike, a ne na otpadnike! A oni izgleda ne žive dovoljno dugo da bi im 
ogledala bila potrebna. Najzad sam pronašao ogledalo; u jednom trenutku mi se učinilo 
da taj stan već poznajem, ali sam do te mere bio opsednut potrebom da saznam kako 
izgleda moj zatiljak da sam tu činjenicu potpuno smetnuo s uma. Okretao sam telo čas 
levo čas desno, trudeći se da, držeći ogledalo u istom položaju, sagledam ranu sa 
strane. 

s Ah! Evo Jorža!« 

Nisam imao vremena da se okrenem, video sam samo tamni blesak koji mi je 
okrznuo obraz, a zatim začuo potmuli zvuk pada nekog mekog predmeta. Pogledao sam 
u pravcu iz kojeg se čuo glas. Bila je to Rek koja me podsmešljivo posmatrala. Nisam ni 
primetio da sam se ponovo vratio u njen stan. 

»Jeste li videli šta je s vašom rukom?« zapitala je jednostavno. 

Instinktivno sam pogledao svoje rame više nisam imao ruku, sada je ležala na 
podu. Ni ovoga puta nisam ništa osetio, ni ovoga puta krv nije u velikim mlazevima 
šikljala iz rane, kao što bi trebalo. Pažljivo sam razgledao patrljak. Odjednom sam osetio 
tako silnu slabost da sam se skljokao na pod, kao da sam iznenada sav postao mekan, 
kao da sam počeo da se topim. Mesto gde mi je ruka bila odsečena više je ličilo na neki 
presečeni kabl nego na deo ljudskog tela. Meso je bilo bezbojno i iz njega je polako 
isticala neka vrsta želatina kroz sićušne raznobojne sudove koji su okruživali kristalnu 
kost nadlaktice. 

Znači da nisam bio ni smrtan i besmrtan, ja nisam bio ljudsko biće. A šta su onda 
bili Rek, Natir, Marija, Slogo, Tifar i ostali? Da li su oni učestvovali u nekoj čudovišnoj 
ljudskoj zaveri u kojoj su sintetička bića bila žrtve? Ili su i oni bili veštačkog porekla, kao 
i ja? Ko je, u tom slučaju, bio ljudsko biće a ko nije, ko su bile žrtve a ko gospodari? Pre 
nego što sam izgubio pamćenje i zatražio dozvolu za umiranje, znao sam za takve vrste 
ubistava i nisam zbog toga bio ozlojeđen; sada sam drhtao od užasa na pomisao da 
postoji civilizacija koja počiva na tako zastrašujućim hajkama. Slogo mi je rekao da sam 
poremećen: eto šta se dešava sa androidima moje vrste kada njihovi elektronski impulsi 
počnu da odstupaju od norme. Sve mi je to izgledalo tako besmisleno: čitav jedan život, 
samo da bih na kraju doznao da nisam ništa drugo do opsena koju su stvorili tirani s 
ljudskim likom što su se krili negde u gomili sveta, a možda su tu preda mnom, možda 
su to Rek i Natir koji, čini se, uživaju u mojoj strepnji. Kako da to saznam, nisam imao 
nikakvu mogućnost da nanesem povredu nekom besmrtniku. Ta i ja sam, ranije, bio 
neranjiv! Prsnuo sam u smeh. 

»Prijatno je gledati kako ste lepo raspoloženi«, rekla je Rek. »Hoćete li da vam 
odsečem i drugu ruku da biste umrli od smeha?« 

Moja prelepa protivnica bila je toliko uzbuđena da su joj oči poprimile onakakv 
izraz kakav imaju oči žene koja tek što nije dostigla orgazam. 

»Možete da mi odsečete ruku«, odgovorio sam, »ali to vam neće pomoći da 
doznate da li ste ljudska bića ili niste, da li pripadate marionetama ili onima koji ih 
pokreću.« 

Njeno lice se odjednom ukočilo. Polako je podigla sablju. Nisam više imao 

hrabrosti da počnem da bežim za vreme tog trenutka oklevanja. Živeo sam uzalud! Sva 
moja dela su nestala zajedno sa mnom i niko se na ovoj planeti nikad više neće setiti 
Jorža koji je pokušao da ljudima ulepša život stvarajući jela iz snova. Kako je sve to bilo 
besmisleno. Pokazao sam dlan na kojem se nalazila tamna mrlja moje dozvole za 
umiranje i povikao: 

»Hajde, ne oklevajte, odigrajte bar jednom ulogu sudbine, verovatno vam se neće 
dva puta pružiti takva prilika! Ubijte me!« 

Odsekla mi je glavu jednim besnim zamahom sablje. Poslednji trenuci svesti koje 
mi je dopuštala relativna elektronska samostalnost mog moždanog sistema, omogućili 
su mi da vidim kako je Natir zagrlio Rek pokretom punim beskrajnog očajanja. 

Borivoje Todorović 


B 
PODZEMNOG SVETA 


257, 58, 59... 60!« 


Ustao je i lagano protresao opuštene ruke. Treba odmoriti mišiće nakon napornih 
sklekova. Iznenada se zalete prema zidu. Visoko je odskočio, na nekih metar i po od 
zida, izbacivši noge napred; levom nogom odbacio se od zida, a desnom svom snagom 
zamahnuo uvis, preko glave. Napravio je salto unazad i sigurno doskočio. Usledio je 
kolut nazad i stoj na rukama. Vrata ćelije bešumno se otvoriše i neko uđe. Darko se 
okrete na rukama da bi video pridošlicu. Pri tom pomisli kako je sve relativno. Ko je sad 
naopačke: došljak ili on? 

»Lep doček! Zar se tako pozdravljaju gosti?« 

Darko oseti kako mu se krv sjurila u glavu. Tome je samo delimično bio uzrok 
izokrenuti položaj tela. 

»Zna se ko je ovde domaćin, a ko gost!« uzvrati on. »Ti si mene smestio u Rupu, a 
ne obrnuto!« 

Preturio se preko glave, ustao i došetao do visećeg zatvorskog kreveta. Zašto li je 
Pluton došao? Ovo ne sluti na dobro! 

Ahat, predsednik Centralnog upravnog odbora, poznatiji kao Pluton, ostade na 
sredini ćelije. Zahvaljujući njegovom ukočeno-uspravnom držanju nije padalo u oči da je 
niskog rasta. Predsednik se ogledao po prostoriji. 

»Pa, nije ti ni tako loše ovde. Imaš sve što je potrebno: slobodnog vremena koliko 
voliš, solidnu ishranu, tuš... A što je najvažnije — ovde vlada apsolutni mir i tišina!« 

Darko ne otrpe a da na Plutonov cinizam ne uzvrati istom merom. 

»Ako ti se zaista toliko ovde dopada, velikodušno predlažem da se menjamo: ja ću 
izaći, a ti ostani u ovom miru i tišini!« 
oružjem. lako to ne beše prvi put da je suočen sa Plutonom, Darko spoznade da još 
uvek nije u stanju da izdrži uporno, ledeno fiksiranje Predsednikovih očiju. Krupne 
smeđe oči na licu koje nikad ne odaje osećanja... Ahatove ženice su, naprotiv, sićušne; 
fokusirane na lice žrtve deluju poput glava dve sinhronizovane bušilice koje se vrte 
suludom brzinom. 

»Držil« iznenada će Pluton. 

Nešto šušketavo polete kroz vazduh. Darko uhvati dobačeni predmet. Bese to 
knjiga. Zaokupljen očima-bušilicama nije ni primetio da Predsednik drži nešto u rukama. 

»Сїїа) na označenom mestu!« 

Premećući tvrde korice po rukama Darko opazi naslov: Dileme današnjice. 
Autorovo ime ništa mu nije govorilo. Pažnju mu privuče datum izdavanja — maj 1986. 
Patoje pre... 

»Čitaj naglasl« odsečno komandova Pluton. 

Darko poče da čita: »Silosi sa bojevim glavama danas su rasprostrti širom sveta. Na 
dubinama koje ponekad dosežu i po nekoliko kilometara pod zemljom počiva rušilačka 
moć nesagledivih razmera. Zanimljivo je da se skloništa za ljude prave na približno istim 
dubinama. To je paradoks našeg vremena — u utrobi zemlje istovremeno tražimo i svoj 
kraj i mogućnost da opstanemo. Nadajmo se da ovi objekti — silosi smrti i skloništa — 
nikad neće biti zaista i upotrebljeni. Nadajmo se da će kroz nekoliko vekova istoričari 
moći lakonski da konstatuju kako je čovečanstvo današnjice dobilo odučujuću bitku u 
kojoj je razum nadvladao snage mraka i ništavila. Nadajmo se da će sve ono što nas 
danas podseća na razaranje i smrt u budućnosti predstavljati samo spomen-dokaz 
koliko daleko može sezati ljudska sebičnost i netolerancija...« 

Bila je to poslednja stranica knjige. Ispod teksta nije sledilo uobičajeno KRAJ. Pisac 
je, verovatno, smatrao da bi ta reč, nakon svega, imala suviše morbidno značenje. 

»Zar knjige iz bivšeg sveta nisu zabranjene?« upita Darko. 

»Znaš ti vrlo dobro da ih ljudi i pored zabrane poseduju i potajno čitaju!« 

To je bilo istina. Darko je i sam nebrojeno puta rizikovao da bi se domogao nekog 
dela civilizacije koja je odavno prestala da postoji. Ipak, knjiga koju mu je Predsednik 
doneo bila je nova za njega i Darko nikako nije mogao da dokuči kakvu ulogu ona treba 
da odigra. 

Htede da vrati knjigu Plutonu, ali ga ovaj zaustavi pokretom ruke: 

»Zadrži je! Biće ti to dobra podloga za razmišljanje o ljudskoj gluposti koja nas je 
dovde doterala!« 

»Ima raznih vrsta gluposti!« usprotivi se Darko. »Jedna nas је bacila u podzemlje, а 
druga nas ovde dr...« 

»Šta je to ALFA?!« naglo ga prekide Pluton. 

Pitanje preseče Darka u pola rečenice i u momentu mu gotovo potpuno razbi 
brižljivo građenu mentalnu odbranu. Dok se njegova svest u nemoj panici batrgala 
tražeći racionalan oslonac u protivrečnosti nade i strahova koji se u njemu kovitlaše, 
Darko se upinjao da mu lice ostane bezizražajno i da mu se kontra-pogled, kojim se 
suprotstavljao Plutonu, ne pokoleba. Najzad, pobojavši se da vreme proteklo od 
trenutka kada je Ahat ispalio svoj adut — zanči to je pravi cilj njegove posete — ne 
ispadne predugo, Darko sroči svoj odgovor: 

»Pojma nemam o čemu govoriš!« 

Zakratko, njih dvojica nastaviše da proučavaju jedan drugog odmeravajući snage u 
tom dvoboju bez reči, a ona, isto tako naglo kao što ga je i započeo, Predsednik 
odustade od svog napada. 

»Možda i nemaš pojma...« 

Prišao je krevetu i seo do Darka. Ovakvo izbliza delovao je mnogo niži, slabiji; 
moglo bi se reći da je umoran, nečim skrhan. Ni traga od malopređašnje agresivnosti. 
Da li je to znak da i Pluton može imati trenutke slabosti, ili je to deo neke nove opake 
igre? 

»Želim da budeš svestan, Darko«, progovori Predsednik, »da mi ne pričinjava 
nikavo zadovoljstvo to što te moram držati u zatvoru. Dosta dugo se već znamo i neću 
pogrešiti ako kažem da smo u mnogo čemu slični. Obojica smo veoma važne ličnosti u 
organizacijama kojima služimo. Ti si, nesumnjivo, sposoban mlad čovek i ogromna je 
šteta što si na pogrešnoj strani. Više puta sam pokušavao da se sporazumem s tobom, 
ali ti si ostao pri svojim glupim idejama koje te na kraju, ovde i pokopaše!« 

Sa olakšanjem Darko zaključi da Pluton igra na staru, dobro poznatu kartu »vruće- 
hladno«. Prvo provocira, pokušava da zbuni protivnika, a onda mu, tobože popustljivo i 
dobronamerno, pruža ruku prijateljstva. 

Ali, ako taj bolećivi ton ne upali, Pluton se vraća u svoj pravi lik — u monolitnog 
Vođu. 

»Nismo isti, Plutone!« reče Darko. — »Ne samo u ideološkom pogledu. Ti si na 
vrhu hijerarhije Podzemnog sveta, a ja sam samo jedna od spona Pokreta. Spona bez 
koje Pokret može i mora nastaviti da deluje. A što se tiče ciljeva za koje se borimo 
bespredmetno je da, po ko zna koji put, ističem ko je sebe i gde pokopao, skupa sa 
svojim idejama. Ahat se podiže sa kreveta i krenu prema vratima.« 

»Znači, ne ide! Još uvek si zadojen tom stupidnom doktrinom! Samo, shvati jedno: 
otkad si u zatvoru, ti si beskoristan za Pokret! Isto kao da si mrtav. Zato je bolje da mi se 
pridružiš, ako ne misliš da ovde truneš do kraja života!« 

Rekavši to Pluton pokuca na vrata da bi dozvao stražara. Dok je gledao u njegova 
široka ramena, Darko pomisli kako ga ne sme pustiti da tek tako ode. Ne sme dopustiti 
da Plutonova reč bude poslednja. 

»A što je najzanimljivije, Plutone, tim stupidnim idejama o kojima govoriš i ti si u 
mladosti bio zadojen!« 

Ahat se napola okrete i, gledajući negde mimo Darka, progovori tako brzo i tiho da 
je ovaj jedva mogao razumeti njegove reci. 

»Mnoge sam ja gluposti počinio u životu. Jednom, kad sam prvi put bio određen za 
parenje, prekršio sam zakon i učinio sve da saznam koja će žena biti oplođena mojim 
semenom.« 

Plutonove oči ponovo blesnuše put Darka. 

»Ta je žena tebe rodila!« 


Istorija Pokreta za povratak na površinu nije puno kraća od istorije Podzemnog sveta. 

Ujedinjenjem preživelih nakon trećeg svetskog rata u Podzemni svet, oni koji su 
verovali da će se površina zemlje kad-tad oporaviti od uništenja i dugotrajnog dejstva 
radijacije, takođe su udružili snage i stvorili svoju organizaciju. Od samog početka, ove 
dve organizacije — jedna zvanična, na čelu sa Upravnim odborom, u čijim je rukama 
bila skoncentrisana sva vlast, i druga, zasnovana isključivo na jednom optimističkom 
verovanju — vodile su tihu borbu. Više stotina godina ta se borba vodila uglavnom na 
ideološkom nivou. Bila je to bitka za duše ljudi iz Podzemnog sveta. 

Pripadnici Pokreta oduvek su bili u nepovoljnijem položaju. Nisu raspolagali 
atributima vlasti, kao njihovi protivnici; i zvanična nauka opovrgavala je njihove teorije. 
Bili su prisiljeni da žive u Podzemnom svetu, da ga grade i razvijaju, istovremeno 
nastojeći da ga napuste. Zato se, po pravilu, nije moglo desiti da neko od pripadnika 
Pokreta uđe u Upravu. 

Ahat je bio izuzetak. lako se znalo da je aktivan u Pokretu, zahvaljujući izuzetnom 
znanju i organizatorskim sposobnostima izabran je u Upravni odbor. Ljudima iz Pokreta 
učinilo se da je konačno došlo njihovo vreme. Ahat je uskoro izabran za predsednika 
Centralnog upravnog odbora. Međutim, dospevši na sam vrh vlasti, on kao da je postao 
drugi čovek. Prva njegova predsednička odluka bila je: zabrana rada Pokreta za 
povratak na površinu. 

Odnos Pokreta i Uprave dostigao je tim svoju najnižu tačku u istoriji Podzemnog 
sveta. Činilo se da je sudbina Pokreta time zapečaćena, jer su njegovi pripadnici 
izjednačeni sa običnim kriminalcima. 

Ali, Pokret se s takvim stanjem nije mirio i — tako je rođena ALFA. 


Navikao je na svakojaka buđenja. U ilegali san mu je bio lak i nervozan. Trzao bi se na 
svaki sumnjivi šum. Ovde, u zatvoru, često bi ga budilo pojačano brundanje ventilacije, 
pa čak i banalna promena jačine svetla, koje se u ćeliji nikada nije gasilo. 

Ovaj se put budio gušeći se. Istog trenutka kada je prekid dotoka vazduha u pluća 
alarmirao njegovu svest, Darko instiriktivno krenu rukama ka grlu. Međutim, neka 
nadmoćna sila prikovala mu je udove za krevet. Kad se, zahvaćen panikom, konačno 
sasvim otrgao iz sna i otvorio oči, zaslepi ga gusta, neprozirna magla... 

Sad je već mogao da diše. Pri svakom udisaju nekakva hladna i glatka masa 
pripijala mu se uz lice. 

Iznad Darka stade se uobličavati krupna čovečja glava. Lice nepoznatog bilo je 
prekriveno gas-maskom. Sila koja je Darka prikivala za ležaj naglo prestade da deluje. 
Snažni čovek koji se nad njim nadvijao poduhvati Darka ispod pazuha, odiže ga sa ležaja 
i gurnu prema — otvorenim — vratima ćelije. Još uvek ne razabirući šta se to oko njega 
dešava, Darko zatetura ka izlazu i saplete se o nešto što je ležalo na podu. Pogleda dole 
— u otvoru vrata isprečilo se nepomično telo nepoznatog čuvara. Na nekoliko metara 
dalje, glave spuštene na prsa, leđima oslonjen na zid, sedeo je drugi stražar. 

Jedna ruka energično ščepa Darka i povuče ga u dubinu hodnika. Vitka prilika u 

crnom povede ga trčeći kroz gluve zatvorske koridore. Poznao ju je po kosi, po gipkim 
kretnjama. Maska nije mogla da sakrije njenu lepotu. Siga! 

Pratio je Sigu u suludoj jurnjavi hodnicima Rupe. Teški koraci drugog izbavitelja 
odzvanjali su mu za leđima. Gas-maska, koju mu silom staviše, gotovo ga ugušivši pri 
tome, znatno mu je otežavala disanje. 

Najzad se zaustaviše ispod jednog otvora za ventilaciju. Mrežasti poklopac bio je 
uklonjen i na dva metra od poda u zidu je zjapilo crnilo ventilacione cevi. 

Dok ga je gledao kako se spretno uvlači u otvor, Darko prepoznade svog drugog 
pratioca. Bio je to gorostasni, metar i osamdeset visoki i devedeset kilograma teški 
Kovač. 

Siga se leđima osloni na zid, raskorači se i ukrsti prste u položaj »uzengija«. Ne 
oklevajući, Darko stade na taj veštački stepenik i odiže se prema otvoru, gde ga Kovač 
dočeka i kao vreću uvuče u cev. Pomogoše i Sigi da se popne, a zatm vratiše poklopac 
na mesto. 

Usledilo je naporno puzanje duž spleta ventilacionih kanala. Darko je bio u sredini; 
pratili ga je Siga, a ispred njega, tiho stenjući i psujući, probijao se Kovač. Skučenost 
prostora u kome su se kretali ovom divu zadavala je grdne muke. 

Činilo se da je čitava večnost prošla dok se ne nađoše u proširenju gde se cevovod 
račvao. Tu Darkovi spasioci odlučiše da zastanu. 

Darko zadrhta kad snažna vazdušna struja, koju su stvarale moćne elise 
ventilatora, stade udarati njegovo znojavo telo. Seti se da mu je maska još uvek na licu. 
Skinuo ju je i sa olakšanjem udahnuo svezi pročišćen vazduh. 

Rezak, jasan, kroz cev dopre kvartni signal zatvorske sirene. 

»Sad znaju, Korde...« — oglasi se Kovač iz mraka. »Dosta im je trebalo.« 

»Zelim da znate da se ne slažem sa vašom akcijom!« progovori Darko, uz pretnju 
otužnog cviljenja sirene, koja je, činilo mu se, davala posebnu težinu njegovim recima. 

»Zašto?« upita Siga. »Ako brineš o stražarima, gas im neće naškoditi. Dobro će se 
naspavati i to je sve.« 

»To znam!« Darkov ton postade za nijansu nervozniji. »Ovo spašavanje iz Rupe, 
čist je promašaj! Samo ste nepotrebno podigli buku i doveli u pitanje operaciju ALFA!« 

Na njegovo nemalo iznenađenje Siga i Kovač prsnuše u smeh. »Zar još ne shvataš? 
Pa ovo je ALFA!« 


Operacija ALFA pripremana je na poseban način. To je bila najvažnija akcija koju je 
Pokret ikada zamislio i, smatralo se, od njenog uspeha zavisi sudbina čitavog 
čovečanstva. 

Od samog početka, bilo je jasno da treba rešiti dva protivurečna problema: ALFA 
nije bila operacija koju bi mogla izvesti nekolicina ljudi; bila je potrebna dobro 
opremljena, organizovana i uvežbana grupa. Osim toga, akcija se morala izvesti u 
nekoliko faza, dakle — potrajaće duže vreme. Kako isplanirati usklađeno dejstvo većeg 
broja ljudi u jednom tako razvučenom periodu? 

A rukovodstvo Pokreta je iz bogatog iskustva višegodišnjeg ilegalnog rada naučilo i 
ovo: što je više ljudi upoznato sa nekim planom i što je duže vremena potrebno za 
njegovo ostvarenje, veća je mogućnost da taj plan bude »provaljen«. 


ese | tako je odlučeno da pokušamo sa spašavanjem. Arsen se nekako domogao plana 
zatvorske ventilacije, nabavili smo gas i — sve se srećno završilo. Tvoje bekstvo može 
čak poslužiti kao zgodna maska za čitavu operaciju. Rukovodstvo, naime, smatra da te 
Pluton toliko »voli« da će, čak i ako napipa nešto o ALFI, zaboraviti na nju i učiniti sve da 
se ponovo nadeš pod njegovim okriljem, — pričala je Siga dok su čekali voz. 

»Sto znači да ALFA ipak zavisi od mene. Zavisi od toga da li ću opet svršiti u Rupi ili 

neću!« primeti Darko. 

»Niko nije nezamenljiv« usprotivi se Siga. Osećalo se da je to nerado rekla. 

»Ako te uhvate, ALFA se mora nastaviti. Tvoju etapu preuzeće Arsen.« 

»Nego, Pluton je zaista načuo nešto o ALFI«, napomenu Darko i ispriča kako ga je 
Predsednik pokušao iznenaditi prilikom posete u zatvoru. Završni deo razgovora odlučio 
je da, za sada, prećuti. 

»Ni sam nisam načisto šta je time hteo da postigne i kakvim je, zapravo, 
informacijama raspolagao. Verovatno je pretpostavio da bih ja nešto više mogao znati 
pa je pokušao da me uhvati na blef,« zaključi Darko. 

Kroz prozore perona ugledaše kako voz polako uplovljava u stanicu. Atlantska 
transverzala jedna je od najvažnijih saobraćajnica Podzemnog sveta. Dva mono- 
koloseka, namenjena vozovima lebdelicama, paralelno se pružaju hiljadama kilometara 
ispod Atlantskog okeana povezujući oba američka regiona sa afričkim i evroazijskim 
kompleksom. 

Krećući se u redu sa ostalim putnicima, Siga i Darko strpljivo su napredovali prema 
izlaznim vratima. Dok je čekao da kontrolni uređaj obradi propusnicu, koju mu je Siga 
dala, Darko spazi odraz svoga novog lica na staklenim vratima. Siga je iskoristila svo 
svoje znanje iz prerušavanja da bi temeljito izmenila njegov lik. Izgledao je bar deset 
godina stariji, bio je proćelav i imao debele, masne brkove. Gotovo da je zaboravio 
kako, u stvari, izgleda. Kao koordinator Pokreta, stalno proganjan od policije — kerbera, 
kako su ih zvali, — morao je bez prestanka da se prerušava i menja identitet. A u 
zatvoru, gde je, konačno, bio onakav kakav jeste, nije bilo ogle-dala. 

Smestiše se u udobna sedišta opšte klase. Ovo je bila prva faza operacije: 
transverzala će ih iz južnoameričkog prebaciti u evropski region. To putovanje 
organizovali su Asa i Jon. Njih dvoje su se takođe ukrcali u dugačku kompoziciju voza- 
lebdelice, dok je Kovač već ranije otputovao u Evropu. 

Voz nikako nije kretao. Siga, koja je sedela do prozora, pogleda šta se dešava na 
peronu. Kada se ponovo okrenula prema Darku, lice joj je ostalo bezizražajno, ali je tajni 
znak koji je upotrebila naterao Darku ledeni znoj niz leđa. Palcem i kažiprstom jedne 
ruke protrljala je zglob druge. U tajnom kodeksu Pokreta time se označavao nailazak 
policije. Trojica uniformisanih kerbera pojaviše se na vratima vagona. Dvojica pod 
oružjem, a treći... 

Darko se jedva odupro navali panike. Strahovit se poriv javio u njemu, impuls 
bezglavog bežanja. Znao je da ne bi daleko stigao; peron sigurno vrvi od Plutonovih 
ljudi. Strah je izazvao mali aparat u rukama trećeg kerbera. Darko ga je predobro 
upamtio. Zahvaljujući tom neuglenom uređaju, povezanom sa centralnom datotekom 
policije, zaglavio je u zatvoru. Aparat je, naime, služio za proveru isprava і — 
nepogrešivo je otkrivao falsifikate. 

Usta mu se odjednom osušiše zatvarajući jezik poput klopke. Okrenuo se prema 
Sigi tražeći pomoć u njenim očima. Delovala je nezainteresovano. U magnovenju Darko 
se seti njenih reći: »Niko nije nezamenljivl« Za nju i za ostale, naravno, nije bilo 
opasnosti. Isprave su im bile u redu i niko im nije bio za petama. 

Oni nisu mesecima bili zakopani u samici, da bi ih neko oslobodio, ulivajući im 
varljivu nadu da će se sve čemu teže konačno ostvariti... 

»Ličnu kartu, molim!« 

Darko se okrete i pogleda uvis. Pregledajući isprave putnika, trio kerbera stigao je i 
do njega. 

Jedva sprečavajući drhtanje ruku izvadio je ličnu kartu koju mu je, uz propusnicu za 
voz, dala Siga. Ali čemu sve to ako je dokumenat lažan? 

Policajac spusti kartu u prorez na gornjoj plohi aparata, pogleda na mali ekran sa 

strane i... 

Ništa se ne desi. Lična karta se ukaza na izlaznom otvoru, policajac je prihvati, vrati 
Darku, i nakon rutinskog pozdrava glavom, krenu dalje. 

Kasnije, u vagon-restoranu, dok je voz brisao šinom put Evrope, Siga je razrešila 
sve nedoumice. 

»Isprave su originalne, samo si ti udešen da ličiš na člana Pokreta kome lična karta 
pripada.« 

»Tebe, naravno, nisu mogli da propuste kroz aparat u cilju utvrđivanja 
originalnosti«, dodade Siga smešeći se. 

»Znači, čovek koga 'igram' dobrovoljno mi je prepustio isprave«, primeti Darko. 
»Imaće grdne neprilike ako se to otkrije.« 

»Svako od nas ponešto žrtvuje za ciljeve Pokreta. Važno je da naša operacija uspe 
— tada te žrtve neće biti uzaludne.« 

Rekavši to, Siga ga pogleda na svoj karakterističan način. Kada bi se uporno 
zagledala u lice sagovornika, gotovo da je podsećala na Ahata. Uz jednu ogromnu 
razliku: nije težila da hipnotiše, dominira. Ona je, prosto, govorila očima. 


Koordinacioni komitet, koga sačinjavaju koordinatori rada Pokreta, nakon iscrpnih 
dogovora zaključio je sledeće: 

— operaciju ALFA izvešće grupa od deset ljudi, 

— članovi grupe dužni su da sami izrade maršrutu kretanja i da pribave 
neophodnu opremu, 

— operaciju treba izvesti u pet etapa i svaka etapa vodi kroz drugu oblast 
Podzemnog sveta, 

— na svakoj etapi grupi će se pridružiti po jedan par učesnika u operaciji, čiji je 
zadatak da isplaniraju kretanje grupe na toj etapi, 

— kompletnu trasu kretanja mogu znati najviše dva člana grupe; jedan od njih 
mora biti koordinator Pokreta, koji je, ujedno, vođa grupe. 

Da bi se osiguralo da na izvršenju zadatka krenu oni koji su zaista najbolji i 
najspremniji, Komitet je odlučio da koordinatori koji su zainteresovani za učešće u 
akciji, svako za sebe, organizuju svoje grupe i pripreme planove. Najbolji plan biće 
izabran tajnim glasanjem na sednici Komiteta, a grupa koja ga je sačinila krenuće da 
izvrši ALFU. 


Saće je najveće naselje azijskog regiona. Ime je ovaj grad dobio po šestougaonim 
stambenim blokovima, slepljenim jedan uz drugi, koji su smešteni ispod samog svoda 
prostrane šupljine nastale u prastara doba geološke istorije. 

Saće predstavlja jedan od najvećih centara Podzemnog sveta. Mnoštvo 
proizvodnih pogona i energetskih postrojenja nalazi se na zaravnjenom dnu šupljine — 
bivšeg slanog jezera. Viseći se grad presijavao iznad njih poput dragog kamena dok su 
se spuštali niz strmi južni zid šupljine. 

Za ovaj deo puta odgovornost su preuzeli Tona i Arsen, novi par koji se priključio 
Darkovoj grupi. 

lako je svako na leđima nosio ranac krcat opremom i hranom, spust im nije 
pričinjavao nikakve probleme. Već ih je bilo sedmoro: Siga i Darko, Jon i Asa, Tona i 
Arsen i Kovač. Nakon putovanja vozom i jednodnevnog odmora u Saću, počinjala je 
druga etapa. 

»Proći ćemo hodnicima oko reaktora. Da vas upozorim, biće malo vruće!« 
napomenu Tona. 

Osvetljen reflektorima sa suprotne strane, golemom betonskom kupolom zaštićeni 
reaktor bacao je moćnu senku pod čijom se zaštitom grupa kretala. Bilo je gotovo 

nemoguće da ih neko zapazi, bez obzira gde da se nalazio — gore, u Saću, ili u nekom 
od pogona na dnu. 

Kad stigoše u podnožje reaktora, Tona se zaputi ka steni i, tek kad joj je sasvim 
prišla, Darko u tamnom masivu zapazi pravilnu četvorougaonu liniju nekakvih vrata. 

Tona se pozabavi bravom i uskoro se pred grupom ukazaše betonski stepenici što 
su spiralno vijugali uvis. 

Nakon pentranja po uskom stepeništu, prodoše kroz još jedna vrata, a onda ih 
zapljusnu talas gotovo nepodnošljive vrućine. 

»Ovde je kao u paklu!« huknu Kovač. 

»Od pakla nas deli pedesetak metara stene«, odgovori Tona, pokazujući na jedan 
od neravnih zidova. »Tamo je reaktor.« 

Hodnik kojim su išli umnožavao je bat koraka i taj zvonki eho predstavljao je 
dodatno maltretiranje za oznojene i umorne ljude. 

»Ne znam šta bih dao za malo osveženja!« kukao je Kovač sa začelja. 

»Imaćeš ga i previše ako ne požuriš! Za jedan sat, otprilike, sve će ovo biti pod 
vodom!« upozori ga Tona. 

»Ovo je linija tople vode za zagrevanje Saća«, dodade Arsen. 

Nakon vrelog hodnika očekivalo ih je novo iskušenje... 

»Pa, zar baš ovuda moramo proći?!« procedi Asa, glasom izobličenim od gađenja. 

Arsen, koji je u međuvremenu preuzeo ulogu vode puta, pokuša da opravda svoju 
zamisao: 7 

»Zašto? Ovo je najkraći put, a i najskriveniji, morate priznati. Сак da nas svi кегрегі 
Podzemnog sveta traže — ovde nas ne bi pronašli!« 

»Zaista, čak se ni oni ne bi spustili tako nisko« složi se Jon. 

I pored plastičnih ogrtača u koje su se od glave do pete umotali, svaki pokret koji 
bi uzburkao žitku masu u kanalizacionoj cevi izazivao je mučne asocijacije. Činilo se da 
smrad izmetina probija čak i kroz gas-maske. 

»Dakle, na sve sam bio spreman; i kroz vatru i kroz vodu, ali kroz govna... « stenjao 
je Kovač. 

»Izdrži, na kraju puta čekaju nas zvezde«, tešila ga је Siga. 

»Per faecaliae ad astra« zaključi Kovač, a prigušeni smeh proprati njegove reči. 


Siga, inače lekar po profesiji, bila je zadužena da vodi brigu o zdravstvenom stanju 
članova grupe. Njena uloga bila je veoma odgovorna. U slučaju otkrivanja neke zaraze, 
ili ako više članova zadobije teže ozlede, Siga čak može sugerisati obustavljanje 
operacije. 

Između ostalog, u Siginom domenu bilo je i pitanje ishrane... 


Neko je predložio da bi — kad se već nalaze u afričkom regionu, i to onom njegovom 
delu koji je poznat po proizvodnji hrane — mogli popuniti svoje zalihe i tako jedan deo 
sintetičkih namirnica zameniti prirodnim. Siga se u početku protivila toj zamisli, 
napominjući da će tako biti izgubljeno dosta dragocenog vremena, ali je na kraju 
popustila »iz čisto medicinskih razloga«. 

Dok su se, vođeni svetlošću lampi, oprezno kretali kroz niske hodnike starog 
rudnika, Darko je razmišljao o dosadašnjem toku akcije. Od one kontrole u vozu nije 
više bilo problema sa kerberima i Darko se pitao da li je to znak da je Pluton ograničio 
svoj lov samo na jedan deo Podzemnog sveta. Ni u Saću niti u drugim naseljima kroz 
koja je grupa prošla nije bilo ni traga od neke pojačane aktivnosti policije. U suštini, 
mogao bi biti zadovoljan besprekornim funkcionisanjem ALFE, ali urođena opreznost i, 
ponajviše, loše iskustvo stečeno u nadmetanju sa Ahatom, stalno su Darka održavali u 
napetosti i strahu od iznenadnog obrta koji bi prekinuo operaciju, Pokret unazadio za 

desetke godina, a njega vratio tamo odakle su ga sreća i požrtvovanost drugova već 
jednom iščupali. 

»Tu smo!« prenu ga Violetin glas i vrati u realnost hladne, vlažne i memljive špilje 
u koju se hodnik ulivao. 

Po nazubljenom svodu špilje, po zidovima, na podu, svuda su se mogle nazreti 
mnogobrojne smeđe, sive i prljavo bele glavice. Gurale su se jedna uz drugu, u 
rojevima, retko kad usamljene i, na izgled, narušavale surovu lepotu špilje. 

»Gljivel« pomisli Darko. »Jedino što je čovek u stanju да odgaja pod zemljom. 
Otporne, odabrane vrste sposobne da opstanu tamo gde druge biljke ne mogu, da žive 
u mraku, u truleži... « 

Kao da je pratila njegove misli, oglasi se Violeta. , » Ovo je jedina prirodna hrana 
koju nam Podzemni svet trenutno može ponuditi, Najbolje da se podelimo u grupe i 
požurimo sa branjem, dok nije stigla redovna smena berača iz Prehrambenog centra.« 

U tišini navališe na gljive i njihove se naprtnjače ubrzano stadoše puniti. 

»Violeta, ti radiš u prehrambenom. Kaži nam, kako napreduju eksperimenti sa 
odgajanjem drugih biljnih vrsta?« upita Jon. 

»Vrtimo se u mestu. Koristeći se sačuvanim semenjem 'površinskih' biljaka uspeli 
smo stvoriti dve-tri kratkovečne vrste. Razmnožavanje biljaka poseban je problem. 
Samo da vidite kako im cvetići jadno izgledaju: providni su!« 

»Sunce zaista ništa ne može zameniti«, zaključi Violeta. 

»l ne samo kad su biljke u pitanju«, dodade Siga. »Pogledajte Kovača; za nas on је 
div, genetsko čudo. Međutim, u vreme života na površini, Kovačeva visina i težina 
smatrani su prosečnim. A, mi, ostali, sa naših metar i po visine i težinom od četrdeset- 
pedeset kilograma, bili bismo kepeci!« 

»Samo, mora se priznati da ovakvi kakvi smo više odgovaramo uslovima života pod 
zemljom«, primeti Darko. »Manji organizam zahteva manje prostora, hrane i vazduha. 
Javna je tajna da se pri parenju potenciraju kandidati nižeg rasta. Ljudi poput Kovača u 
Podzemnom svetu moraju biti izuzetak, ne pravilo, jer je njihova predimenzioniranost 
plod genetske igre slučaja.« 

»Ali, kad ponovo osvojimo površinu, novi uslovi života stvoriće i novog čoveka, ili 
starog, ako tako više volite!« 

»A da li će taj 'novi čovek' biti slobodniji od nas?« upita Siga. 

Ne uočivši da ga Siga, zapravo, provocira, Darko poče ubrzano da govori. 

»Pluton i njemu slični smatraju da neće! Po njima, višak slobode obavezno deluje 
uništavajuće i, na kraju, dovodi do neslobode. Znate njihovu dogmu: 'Pogledajte do 
čega je mogao dovesti neobuzdani rast tehnologije u prošlosti; čitava pređašnja 
civilizacija nestala je u jednom besmislenom ratu, a bezmalo celokupni ljudski rod je 
uništen; ljudi su se najzad oslobodili starih predrasuda, mržnji i sebičnosti tek kad 
siđoše pod zemlju'.« 

Dok je govorio, Darko je sve više padao u vatru. Nije primetio da su se ostali utišali, 
prekinuli sa branjem i da ga pomno slušaju. 

»To hoće da nam uliju u glavu. Sva ta odabrana istorija kojom nas od rođenja 
kljukaju! Priče o izolovanim zajednicama preživelih duboko pod zemljom, o ljudima koji 
su u potrazi za hranom i sirovinama godinama i stolećima kopali kanale. A onda, kad su 
se tuneli počeli spajati, bivši protivnici nisu više imali ni snage ni motiva da nastave 
međusobno da se uništavaju. Kako to Pluton ima običaj da ističe: 'Nije bilo drugog 
podzemlja da ih zaštiti od vlastitih rušilačkih nagona". I tako je, postepeno, nastala naša 
srećna zajednica zvana Podzemni svet. Naše zajedništvo je, po Plutonu, zasnovano na 
činjenici da nemamo više kud, da se, hteli-ne hteli, moramo podnositi i živeti zajedno. A 
ako se vratimo na površinu, opet će nastati svađe, ratovi i ubijanje. 


95 


Tek nakon što je to rekao, Darko postade svestan tišine oko sebe. Najednom se 
oseti nelagodno pred svojim drugovima. 

»Izvinite«, reče »glupo je u ovom trenutku držati nekakav govor, posebno kad se 
radi o stvarima koje svi vrlo dobro znamox. 

»Nikad nije glupo govoriti istinu, Korde!« Jon ga potapša po ramenu. »l ne treba 
da se stidiš ako tu istinu umeš tako jezgrovito da kažeš!« 


Tokom pet stoleća života pod zemljom, ljudi su dobrano izrovali Zemljinu utrobu. 
Delovi Podzemnog sveta povezani su gustom mrežom tunela, hodnika, koridora — to 
su samo neki od naziva za ove svojevrsne žile-kucavice organizma ujedinjenog 
čovečanstva. Kopajući sve dublje, sve brže, sve razvijenijim tehničkim sredstvima, čovek 
podzemlja i sam se menjao. Proces prilagođavanja bio je postepen i dugotrajan. Ljudi su 
se menjali ne samo fizički; u njima su se javljali nagoni jedne nove zajednice, nastale na 
ostacima 'starog čovečanstva', koje se pokazalo nedovoljno dobro organizovanim da 
podnese obilje što ga je pružao život na površini... 

U skučenim uslovima podzemlja, razvio se novi, još nedefinisani sistem orijentacije 
u prostoru. Pojedinci su raspolagali fantastičnom sposobnošću da u spletu hodnika, koji 
su se mimoilazili, uvijali jedan oko drugog, tekli uporedo, ili sasvim nelogično presecali, 
uvek nađu pravi put i stignu tamo kamo su naumili. 

U Darkovoj grupi nalazio se čovek koji je posedovao tu sposobnost — inteligenciju 
lavirinta, kako su je zvali. 

Bio je to Arsen... 


»Ovog ovde nije bilo ranije!« pravdao se Kovač. 

»Bojim se da se od te konstatacije vrata neće pomeriti«, uzdahnu Darko. »Šta sad i 
kud sad?« 

Masivna čelična vrata svojim dvama tesno priljubljenim krilima pregradila su 
hodnik i isprečila se pred Darkovom grupom. Kao krivac, Kovač je stajao okružen 
drugovima i u nedoumici se nervozno češkao po glavi. 

»Ne razumem! Bezbroj puta sam prošao ovim hodnikom i nikad nije bio 
pregrađen. Mora da je neka izuzetna situacija u pitanju. Uglavnom, nemamo puno 
alternativa: ili da se vratimo u Prehrambeni i sačekamo da se prolaz oslobodi ili da 
potražimo drugi put.« 

»Imaš li nešto određeno na umu« upita Jon. 

Kovač nemoćno sleže ramenima. 

»Ne mogu da se setim ničega što ne bi izazvalo kašnjenje od bar dva-tri dana. 
Osim ako...« 

On pogleda u Arsena i svi se, kao po komandi, okrenuše ka njemu. 

Na izgled nesvestan činjenice da je naglo postao centar pažnje. Arsen je razgledao 
rebraste svodove hodnika u kome su se nalazili. Nakon desetak ćutljivih sekundi najzad 
prozbori: 

»Po stilu gradnje reklo bi se da je ovaj koridor nastao pre koju stotinu godina. Tada 
su imali običaj da grade hodnike u parovima. Kovač, reci mi da li znaš za neki hodnik koji 
bi bio paralelan ovom?« 

Kovač se pljesnu po čelu. 

»Baš sam budala. Postoji još jedan hodnik, tačno iznad nas. Visinska razlika je 
nekih desetak metara. 

A onda njegovo oduševljenje naglo splasnu. 

»Ali jedina veza između hodnika su kanali za provetravanje. Uski su i glatkih ivica. 
Nema šansi za penjanje!« 

Arsen skide sa leđa naprtnjaču i kroz nekoliko trenutaka u ruci mu se ukaza 

nekakav predmet koji je podsećao na telefonsku slušalicu. 

»Paukovi рїрсї!« ote se Kovaču. 

»Pretpostavio sam da će nam zatrebati, pa sam ih poneo«, reče Arsen. 

Mada ih nikada dotad nije video, Darko je čuo za “paukove pipke' To su bile 
spravice koje su služile za penjanje po vertikalnim površinama. Paukovi pipci — Darko 
nije mogao da dokuči ko je i kako izmislio taj naziv — koristili su se u paru. Svaki se 
sastojao od drške koja se na krajevima izvijala i završavala dvema okruglim pijavkama 
koje su prianjale uz površinu uz koju se penje. U dršci je bio smešten mali motor na 
baterije. Pri spoju pijavki sa osloncem, motor se aktivirao i isisavao iz njih vazduh 
stvarajući vakuum. Spoljni vazdušni pritisak priljubljuje tada pijavke čvrsto uz podlogu, 
pa se čovek, u čijim se rukama pipci nalaze, uz malo veštine može bez problema penjati 
po bilo kakvoj vertikalnoj površini. 

»Krenimo, onda«, reče Darko. »Kroz prvi kanal na koji nađemo popečemo se u 
gornji hodnik. Nadajmo se da on neće biti pregrađen.« 

Počeše se vraćati putem kojim su došli. Iznenada, lampe smeštene po zidovima, 
koje su dotad postojano osvetljavale hodnik, ugasiše se. Istovremeno, iza leđa im se 
začu neki čudan šum, nalik na uzdah. Vazduh naglo poče strujatii u pravcu njihovog 
kretanja. 

»Osećate li nešto oko nogu?« upita Siga. 

Sad i Darko oseti kako mu nešto otežava kretanje. Podseti ga to na epizodu u 
kanalizaciji. Tek što je to pomislio, začu poznato grgoljenje praćeno tihim cijukom. 

»Voda« viknu Darko. »Potapaju hodnik!« 

Istovremeno, kao po komandi, svi potrčaše. Ne beše to paničan beg. Osećali su 
kako nivo vode naglo raste. Jedina im je šansa bila da što pre pronađu ventilacioni kanal 
i zato se polovina ručnih svetiljki, koje su u međuvremenu upalili, odmah usmeri 
napred, osvetljavajući im put, a druga polovina stade šarati po stropu, u potrazi za 
spasonosnim otvorom. 

Najzad, kada im je voda već dopirala do kolena, ispred sebe ugledaše stub 
svetlosti, koji se dizao od poda i spajao sa stropom. Pronašli su kanal. 

Za penjanje odrediše Kovača, kao najvišeg i najjačeg. Darko, koji je gacajući na 
začelju nešto zaostao, stiže taman na vreme da vidi gorostasa kako, tela priljubljenog uz 
zid, puže u ventilacioni kanal. Voda se cedila sa njega dok se pipcima 'hvatao' za glatku 
površinu. Ubrzo mu videše samo noge kako nestaju u stubu svetlosti. 

Voda, koja je nezaustavljivo nadirala, stigla im je već do pasa, kada se iz kanala 
začuše udarci i, kratko zatim, ukaza se davljenička slamka u vidu konopca, čiji je kraj 
dopirao taman do ustalasane tekućine. Prva se poče penjati Siga, a odmah za njom 
krenu Arsen. Darko se poboja da konopac neće izdržati težinu više penjača. Onda se seti 
da je konopac ovlažen, pa time i čvršći. Na kraju dođe red i na njega da napusti bujicu. 
Imao je nešto više problema od ostalih da se uspuže uz tih desetak metara konopca, jer 
su mu ranac i odeća otežali od vode. Savladavši i poslednju prepreku — prolaz, koji je 
kroz žičani poklopac kanala probio Kovač — Darko se nađe u gornjem, dobro 
osvetljenom i suvom hodniku. 

Konačno su mogli odahnuti i sa olakšanjem pogledati u dubinu kanala gde bi se, da 
se nisu srećno i na vreme izvukli, sigurno podavili. Pre no što krenu dalje, valjalo je još 
proveriti da voda slučajno nije oštetila opremu u naprtnjačama. 

»Pogledajte! Evo zašto su potapali hodnik!« iznenada će Siga. 

Ona zavuče ruku u splet kaiševa Darkove naprtnjače i izvuče kao šaka velikog 
pacova. Životinja je bila mrtva, već naduvena od vode. 

»Pa da, pacova ima dosta u blizini Prehrambenog centra. Sigurno je u toku neka 
akcija utamanjivanja!« doseti se Violeta. 

Darko je zamišljeno gledao u tog večitog čovekovog pratioca, a onda reče: 

»Zavukavši se pod zemlju i mi smo postali poput pacova. Život nam je isti, zamalo 
da nam i kraj bude isti!« 

Uzeo je mrtvu životinju iz Siginih ruku i, bez imalo mržnje ili gađenja, bacio je u 

kanal. Predstavnik jedine životinjske vrste sposobne da opstane pod zemljom nestade u 
bujici. 
U operaciji ALFA nisu jedini učesnici članovi grupe koji treba da je sprovedu. Ima puno 
drugih, neznanih pripadnika Pokreta, bez kojih nema uspeha u ostvarivanju ovog 
brižljivo pripremanog plana. Ti ljudi čak ni ne znaju da je ALFA u toku i da je oni 
potpomažu svojom aktivnošću. Oni samo znaju da, radeći za Pokret, rade za dobrobit 
svih... 


Hidrograd: odmaralište, vodena banja, centar za rekreaciju. Nastalo na obalama 
velikog podzemnog jezera, ovo naselje služi za oporavak iscrpljenih, kao lečilište. To je 
mesto gde se svakome nudi odabrana, svrsishodna i zdrava zabava'. 

Darko je sedeo sam u sobi jednog od hidrogradskih odmarališta. Gledao je lokalni 
televizijski program i sa posebnom pažnjom očekivao emisiju vesti. Kao što je i 
pretpostavljao, poternica za njim i dalje je imala vidno mesto među opštim 
informacijama. Njegova slika pojavi se na ekranu praćena kratkim, monotono 
pročitanim tekstom. 

»Darko, matični broj 2633547, uz pomoć grupe pripadnika Ilegalnog pokreta, pre 
sedam dana je pobegao iz zatvora u američkoj oblasti. Begunac je još uvek na slobodi. 
Svako ko može dati kakvu informaciju o beguncu ili o ljudima za koje posumnja da bi 
mu mogli pomagati, obavezan je da to što hitnije javi organima reda. Centralni upravni 
odbor.« 

»Čitaj: Pluton!« promrmlja Darko. 

Uz malu dozu sarkazma mogao je konstatovati da ga Predsednik omalovažava. Nije 
mu posvetio više od tri rečenice. Ipak, činjenica da je poruka emitovana i ovde, u 
australijskoj zoni, gde se Hidrograd nalazi, može delovati onespokojavajuće. Znači li to 
da Pluton naslućuje prave razmere operacije u kojoj je bekstvo iz zatvora samo jedna 
epizoda? 

Verovatnijom se činila pretpostavka da Pluton i dalje na čitavu stvar gleda kao na 
lični obračun sa Darkom. Taj izraziti antagonizam između njih dvojice poticao je još iz 
onog kratkotrajnog perioda zajedničkog rada u Upravnom odboru. Darko je tada bio 
član odbora, a Ahat njegov netom izabrani predsednik. Na prvoj sednici Upravnog 
odbora, Darko je predložio da se obnove merenja na površini kojim bi se utvrdilo da li je 
tamo moguć život. Ranije provere dale su negtivne rezultate, ali je Pokret utvrdio da su 
bile traljavo izvedene, a da su izveštaji redovito bili obrađeni od strane vlasti. 

Darko tada još nije bio u Pokretu, ali je osećao simpatije za ciljeve kojima je Pokret 
težio. Znajući da je Ahat bio član te organizacije, očekivao je njegovu podršku. Na 
Darkovo ogromno iznenađenje, Ahat ga je napao da se zanosi nerealnim i 
avanturističkim planovima u vreme kada svi treba udruženim snagama da poboljšaju 
uslove života pod zemljom — 'u jedinom svetu koji nam je preostao', naglasio je Pluton. 
Razvila se oštra diskusija u kojoj je Darko ostao usamljen, pa je iznerviran i razočaran 
napustio sednicu. Kasnije je sazpao da je u njegovom odsustvu donesena odluka kojom 
je Pokret proglašen za ilegalnu organizaciju. 

Tako je Pokret izgubio jednog člana, a dobio drugog. Darko je ubrzo izabran za 
koordinatora Pokreta, što je bila najznačajnija funkcija u organizaciji. Dužnost 
koordinatora je da, u uslovimailegalnog rada, povezuje udaljene segmente Pokreta i 
time omogući njegov opstanak i delovanje. Као najistureniji članovi Pokreta, 

koordinatori su najviše na udaru policije, a Darko je, zahvaljujući svom legendarnom 
sukobu sa Plutonom, bio posebno na meti kerbera. Progoni kojima su bili izloženi 
unosili su pometnju među članove organizacije. Mnogi mlađi, nestrpljiviji pripadnici 
Pokreta tražili su da se organizuje masovno bekstvo iz Podzemnog sveta. 

»Da bi ijedno bekstvo imalo smisla«, govorio bi tada Darko,x vi morate biti sigurni 
da će vam tamo, kuda nameravate pobeći, biti bolje nego što vam je ovde. A u to niko, 
trenutno, ne može biti siguran. Mi prethodno moramo proveriti da li se površina 
oporavila od razaranja i radijacije. Ako uspemo da dokažemo da je život tamo gore 
moguć, obznanićemo tu istinu čitavom Podzemnom svetu. Tad ćemo svi skupa 
organizovano krenuti u osvajanje površine. Dakle, nikakvo bekstvo iz Podzemnog sveta 
ne dolazi u obzir!« 

Nit sećanja bi prekinuta kucanjem na vratima. Kad ih je otvorio, Darko ugleda 
Koru. Ona je organizovala smeštaj grupe po odmaralištima i trebalo je, uz Silvera, da im 
se pridruži na pretposlednjoj etapi puta. Nije bilo predviđeno da kontaktiraju pre 
polaska i zato je njena pojava mogla značiti samo jedno — nepriliku. 

»Da vas podsetimo na terapiju u Hidrocentru. Zakazano vam je u dvanaest, kabina 
broj šest.x 

Dok je govorila, Kora je, ne okrećući glavu, hitro pogledala levo-desno. Poruka koja 
glasi: prate te. 

Zahvalivši Darko zatvori vrata, a onda se čelom nasloni na njih. Pluton mu je opet 
bio za vratom, to je gotovo fizički mogao da oseti. Povoljno je bilo jedino to što ga Ahat, 
očigledno, još nije bio povezao sa ALFOM, niti je otkrio pravi smisao operacije. U 
protivnom, svi bi već bili pohvatani. Zahvaljujući tome što se Darkova grupa rasporedila 
po svim hidrogradskim odmaralištima, umesto da budu na okupu, Pluton nije znao ko 
su Darkovi pratioci, pa ga prati da bi ih otkrio. 

Do terapije — ma šta to bilo — preostalo je još svega trideset minuta. Nije bilo 
vremena da uzme išta od svojih stvari, a time bi, osim toga, pobudio sumnju onih koji 
ga slede. Darko zaključi da je najbolje da odmah krene, a za njegovu opremu će se, 
najverovatnije, pobrinuti Kora. Izišao je iz sobe i krenuo hodnikom. Koliko je već puta 
bio u ovakvoj situaciji? Kao koordinator Pokreta neprestano je putovao iz naselja u 
naselje, iz jedne oblasti u drugu, od jedne veze do druge. Stalno u neizvesnosti hoće li 
ga otkriti, išao je u nepoznato, sretao ljude koje nije poznavao, a od čije se sposobnosti 
da ga sakriju, provedu kroz policijske kontrole ili mu predaju propagandni materijal 
zavisila je sudbina Pokreta, kao što je zavisila i od njegove mobilnosti, znanja i 
snalažljivosti. 

Tako je bilo i sad. lako pojma nije imao kako, Darko je bio siguran da će ga drugovi 
izvući. Probijao se kroz uskomešanu gomili na ulicama Hidrograda krećući se ka 
Rekreacionom centru. Hiljade nepoznatih lica promicala su pored njega. Svaki dvadeseti 
čovek mogao je biti član Pokreta, svaki peti simpatizer. Istovremeno, znajući Plutona i 
njegovu taktiku, Darko je bio siguran da ga pomno motri barem deset pari dobro 
izvežbanih očiju. 

Na ulazu u Rekreacioni centar Darko zastade tražeći na planu gde se nalaze 
vodene komore. Vrlo je malo znao o njima, samo to da se radi o nekakvoj vrsti psiho- 
terapije... 

U kabini broj šest dočeka ga vešalica za odeću, sto, stolica i na stolici devojka u 
belom mantilu. Ne znajući šta da kaže, Darko je oklevao. Devojka prekide neizvesnost. 
Stisla je desnu šaku, a palac podigla. Znak raspoznavanja članova Pokreta. Darko 
odgovori na isti način. 

»Skidaj se!« reče devojka. 

On bez reči poče svlačiti odeću. Devojka za to vreme izvadi ispod stola termos 

bocu, odvrnu poklopac i nasu u njega nekakvu zelenkastu tečnost. 

»Popij ovo«, reče ona. »A sad slušaj!... Kad uđeš kroz ova vrata u komoru, ona će 
se početi puniti mlakom vodom. Tečnost dotiče kroz dve cevi: kroz jednu ulazi hladna, 
kroz drugu topla voda. Kad ti voda dođe do pasa, udahni duboko i zaroni u cev sa 
hladnom vodom. Ako se krećeš naviše, izronićeš na površini jezera. Tamo će te neko 
već dočekati. 

Dok je nag stajao pred devojkom i ispijao tečnost bljutavog ukusa, Darko se setio 
svojih progonitelja. Slediće ga do ove komore, čekaće da izađe, a kad shvate da im je 
umakao, tražiće onog ko mu je omogućio beg. 

»l ti moraš da bežiš!« reče on devojci. 

»Požuri!« beše njen jedini odgovor. 

Otvorio je vrata komore. 

»Ne shvataš. Prate me. Otkriće da si mi pomogla i uhapsiće te!« 

Nije ni trepnula. Dohvatila ga je za ruku i ugurala unutra. »Upamti: cev sa hladnom 
vodom!« doviknula je i onda se vrata zatvoriše. 

Darko ostade sam u mrklom mraku. Začu se žubor i voda mu poče milovati 
stopala. Pipajući on stade tražiti cevi u zidu. Nepoznata devojka još uvek mu nije izlazila 
iz glave. Da li je svesna onoga šta je očekuje? Covek čije je isprave imao sigurno je već u 
zatvoru. To je jedino racionalno objašnjenje činjenice da je Darkov lažni identitet 
otkriven. Sada i ovu devojku očekuje ista sudbina. 

Pronašavši cev sa hladnom vodom Darko napuni pluća vazduhom i zaroni. Cev je 
bila dosta uska u početnom, horizontalnom delu, ali se nakon kolena uzdizala pod 
pravim uglom i davala dovoljno prostora za nesmetan rad ruku i nogu. Darka začudi 
lakoća kojom je plivao nasuprot struji. Osećao se kao da je mehurić vazduha. 

Ipak, ponestajalo mu je vazduha i zato njegova pluća oduševljeno pozdraviše 
trenutak kada je izronio na površinu jezera. Plutao je na leđima, svestan čudne 
činjenice da ne može potonuti. Ugleda svoj trbuh kako se belasa u mraku zapljuskivan 
sitnim valovima. Tek tad shvati — od tečnosti koju je popio naduvao se poput mešine. 

Odblesci Hidrograda lelujali su površinom vode. Čula se uobičajena buka: žagor 
mnoštva, pokoji smeh, isprekidana muzika. Na suprotnoj, mračnoj obali jezera, nekoliko 
puta se javi usamljena svetlost. Osetivši da nadutost stomaka popušta, Darko zapliva u 
tom pravcu. 

Uskoro je bio među svojima. Dali su mu suvu odeću i u tišini sačekali da se obuče. 
Stajali su u krugu oko njega, netremice ga posmatrajući. 

»Sto me tako gledate?« upita Darko. 

»Sad si opet svoj čovek, Korde!« reče Arsen u ime svih. 

Tihi smeh proprati njegove reči. 

Darko mahinalno opipa lice. Zaista, maska iza koje se dosad krio ostala je u jezeru. 
Voda je odlepila veštačke brkove i sprala šminku sa njegovog lica. 


Učestvujućj sa ostalim koordinatorima u pripremi ALFE, Darko je uz spisak uslova koje 
moraju zadovoljavati kandidati za izvršenje zadatka predložio jednu dopunu. 

Odabrana grupa mora biti izuzetno homogena. Nijedan njen član ni u jednom 
trenutku ne sme se osećati usamljenim niti suvišnim. Nije dovoljno da se članovi grupe 
samo dobro poznaju. Potrebne su još čvršće, prisnije veze. Najbolje je da se grupa 
sastoji od parova emotivno vezanih osoba. 

Prostije rečeno, članovi grupe moraju biti parovi zaljubljenih. 


Ledeno hladnim hodnicima, prateći tok ponornice koja utiče u hidrogradsko jezero, 


prebacili su se do kamene špilje gde odlučiše da se odmore pre završne etape puta. 
Ležeći u mraku, glave naslonjene na ranac, Darko nije mogao videti Sigu. Culo se 

samo njeno ravnomerno disanje. Verovatno je i ona razmišljala o onome što ih sutra 
očekuje. 

»Bojala sam se za tebe«, progovori Siga. — »Dok si bio u Rupi, strepela sam da li 
prema tebi dobro postupaju, a kad smo te izvukli, nisam bila sigurna da ćeš imati 
dovoljno snage za ovaj put.« 

Darko napipa njenu ruku i nežno je stegnu. 

»Zahvaljujući Plutonu, tvoja bojazan ispade bezrazložna. Zatvorivši me u ćeliju, 
obezbedio mi je obilje vremena za gimnasticiranje. Ništa drugo nisam ni mogao da 
radim — samo da vežbam.« 

Opet zaćutaše. Darko se spremao malo da odspava kad ga Siga prenu: 

»Plaši li te ono što nas očekuje gore?« 

Nije znao šta da joj odgovori. Teorijski, površina nije više bila otrovno, smrtonosno 
područje. Priroda je imala na raspolaganju nekoliko stoleća da se regeneriše, bar na 
onim tačkama gde razaranje nije bilo totalno. Ali teoriju treba potvrditi praksom, treba 
ju dokazati i to dokazivanje — što je čas izlaska bio bliži, Darko je to sve jače osećao — 
izazivalo je neki tihi strah u njegovoj grupi. Uskoro će podzemlje ostati za njima. Ma šta 
osećali prema svom skučenom boravištu, ljudi su se privikli na njega. Podzemni svet 
značio je sigurnost, izvesnost, a tamo kuda idu očekuje ih Nepoznato. 

»Kad sam bio dete«, naglas se prisećao Darko, »strahovito sam se plašio mraka. U 
dečjoj koloniji gde sam odgajan bilo nas je nekolicina takvih. Vaspitači su odlučili da 
nam silom uliju hrabrost. Saterali su nas u jedan hodnik bez osvetljenja, dali nam nešto 
hrane i tako nas držali dva dana u potpunoj izolaciji. Bilo je gotovo nepodnošljivo, ali 
kad sam otud izišao — nisam se više plašio. 

»Prilagodio si se, drugim rečima. Vidiš, u početku života pod zemljom, mnogi ljudi 
su patili od klaustrofobije. Osećali su teskobu i strah što moraju boraviti u skučenom, 
zatvorenom prostoru. Danas je ta bolest iščezla. Navikli smo se da živimo kao pacovi. Ali 
koji nas strahovi očekuju kad ponovo zakoračimo na površinu? Hoće li nas užasnuti onaj 
nepregledni otvoreni prostor о kome govore knjige? Hoćemo li bolovati od 
agorafobije?« 

Siga nastavi da govori tiho, sanjareći: »Mi jedva možemo da zamislimo kakve će 
sve promene nova životna sredina izazvati u nama. Nestaće sve stege, sva ograničenja. 
Neće više biti racionalizacije svega i svačega, počevši od vazduha koji udišeš, pa sve do 
tvojih vlastitih misli. Znaš li o čemu već dugo maštam? O tome kako će ljudi koji se vole 
— kaotiija — moći sami da odlučuju kad će i koliko dece imati i kako će ih vaspitavati. 
Darko, obnovićemo porodicu!« 

Pradavna, gotovo zaboravljena reč: porodica. Nastankom Podzemnog sveta 
porodica je izgubila ulogu temelja društva, koju je dotada imala. Bilo je više uzroka. Pre 
svega, trebalo je kontrolisati natalitet, jer se životni prostor pod zemljom veoma sporo 
širio a proizvodnja sintetičke hrane bila je veoma ograničena. Da bi preživelo, 
čovečanstvo se moralo organizovati kao jedinstvena zajednica, zasnovana na mnogo 
čvršćim vezama od onih kakve su bile na površini. Porodica nije mogla da obezbedi 
efikasno funkcionisanje tog novog društva. Nije bila u stanju da reši osnovni problem: 
kako usmeriti nova pokoljenja da služe samo jednom cilju — opstanku. 

Razvijen je sledeći sistem: sva ženska deca od rođenja su sterilizovana. U tačno 
određenim periodima birao se unapred utvrđen broj muškaraca i žena koji će 
učestvovati u takozvanom 'parenju'. Muškarci su davali spermu, a žene su, samo za tu 
priliku, oslobađane steriliteta da bi bile oplođene semenom nepoznatih davalaca. Ovo 
nasilno odvajanje seksa i ljubavi od reprodukcije vrste imalo je nekoliko efekata: 
natalitet raste planski, približno se rađa isti broj muške i ženske dece, a ujedno se 
minimizira broj defektne novorođenčadi. Podzemni svet ne može sebi dozvoliti luksuz 

da hrani neproizvodna usta. 

Odmah nakon porođaja, deca su oduzimana majkama i predavana vaspitačima 
pod čijim će nadzorom biti sve dok ne steknu status odraslih osoba i ne počnu da rade. 
Tokom tog perioda odrastanja, deca žive u mešovitim grupama, neprestano pod 
nadzorom vaspitača, čija je dužnost da utvrde njihove sposobnosti i sklonosti i, da ih, na 
osnovu toga, usmere na dalje školovanje. I Siga i Darko, i svi iz njihove grupe, prešli su 
taj jedini, normirani put odrastanja. Kako čudno, mislio je Darko, da mu nikada nije palo 
na pamet da razvoj čoveka može imati i druge, humanije vidove. A onda se seti Rupe i 
Plutona. 

»Biće ti zanimljivo da čuješ koga još zanima sudbina njegovog potomstva« reče on 
Sigi. 

Ispričao je ostatak razgovora vođenog u zatvoru, koji je ranije prećutao. 

»Veruješ li ti tom čoveku?« odmah upita Siga. 

»Сиј, o Plutonu se svašta može reći: da je konzervativac, autokrata, da se voli 
poigravati ljudima... Ali lažljivac ipak nije!« iskreno će Darko. 

»Zanimljivo! Otac — najljući protivnik Pokreta, sin — najpoznatiji koordinator. 
Geni protiv gena!« 

»Da, ali šta je time hteo? Zašto je tu tajnu nosio u sebi godinama i tek sada mi ju 
otkrio?« 

Darkov glas odražavao je njegovu unutrašnju napetost. 

»Mislim da nije postojala nikakva svesna namera«, reče Siga. »Bio je to trenutak 
slabosti. Pluton verovatno nikad nije imao nameru da ti otkrije tu tajnu, ali nije izdržao. 
Omaklo mu se. On toga nije svestan, ali i u njemu se, kao i u svim nama, skrivaju neki 
atavistički nagoni iz naše pretpodzemne prošlosti. 

Darko je razumeo šta je Siga htela da kaže. 1 Ahat je ljudsko biće, i u njemu se 
može javiti ljubav prema potomstvu. Ipak, nakon toliko godina borbe sa Plutonom, 
Darko se nije usuđivao da u to poveruje. Istovremeno, jedno pitanje mučilo je Darka: 
šta bi on trebalo da oseća prema Plutonu? 

»Ma, pustimo sada Plutona!« odluči Darko da prekine dilemu. »Ostalo nam je još 
savim malo vremena. Dođi ovamo!« 

Privukao ju je i zagrlio. Dok ju je milovao, pomisli kako se i ostali parovi sad negde 
u mraku predaju ljubavi. Ko zna kad će opet za to imati priliku. 


Grupa samostalno odlučuje o svemu što je u vezi sa operacijom ALFA. 

Zvuči jednostavno. Ali šta ako se članovi grupe ne slože jednoglasno oko neke 
odluke? Tada moraju glasati, a budući da ih ima paran broj, da bi se osigurala većina za 
neki od predloga, glas koordinatora vredi dvostruko. 


Biižilo se veliko finale. Put se završavao kod jednog od hiljadu izlaza iz Podzemnog 
sveta. Poslužiće se starim liftom u još uvek aktivnom rudniku uglja. Jedina moguća 
komplikacija na ovoj završnoj etapi, na kojoj je voda bio Darko, bilo je savlađivanje 
centralnog dela rudnika, poznatog po imenu Grotlo. 

Još dok su se kretali kroz uski rudnički hodnik, koji je vodio ka Grotlu, Darko oseti 
da nešto nije u redu. Hodnik se kao odsećen završavao oknom u stenju koje uokviruje 
Grotlo, na visini od nekih pedesetak metara od dna zastrašujuće velike kaverne 
zapremine nekoliko miliona kubnih metara. Ova šupljina, proširena eksploatacijom 
uglja, bila je veća čak i od one u kojoj je smešteno Saće. U Grotlu nije bilo ljudskih 
nastambi; tu su smeštene mnogobrojne rudničke mašine od kojih je najimpresivnije 
delovalo roto-kolo. 

Ta grdosija od stroja služila je za prikupljanje rude iskopane u hodnicima. Rudača 
se kroz okna izbušena u stenama dovozila i ubacivala u roto-kolo, koje ju je, zatim, 

odlagalo na dno šupljine. Roto-kolo bilo je zaglušujuće bučno kada je u pogonu. 
Međutim, kroz otvor iza koga je zjapila praznina Grotla, sada nije dopirao nikakav zvuk. 

Darko zaustavi grupu i krenu u izvidnicu. Oprezno se približio rubu okna i pogledao 
u Grotlo... 

Bledunjava svetlost nekoliko reflektora ocrtavala je obrise dugačkih kraka roto- 
kola i njegovog centralnog stuba na kome je bila smeštena horizontalna osovina oko 
koje su kraci rotirali. U mrtvoj tišini koja je vladala Grotlom, nije se mogao naslutiti trag 
bilo kakve ljudske aktivnosti. 

Darko se vrati ukratko objasni situaciju ostalima. 

»Ne znam šta je u pitanju. Pomoću roto-kola trebalo je da se prebacimo na najvišu 
etažu Grotla, odakle bi nam put do izlaza bio otvoren. Ne verujem da je neki kvar u 
pitanju, najverovatnije je pomeren raspored smena u rudniku.« 

»Pa šta da radimo, Korde?x upita Silver. »Postoji li neka druga veza medu 
etažama? 

Darko odmahnu glavom. 

»A da se opet poslužimo starim sistemom? Uz pomoć paukovih pipaka mogao bih 
se uspeti do tog gornjeg hodnika i izvući vas gore, jedno po jednox, predloži Kovač. 

»Ne bi išlo«, reče Darko. Stene se lako lome. Ne bi imao oslonca. Ništa tu paukovi 
pipci ne mogu pomoći. Ili možda...« 

Nekoliko minuta nakon toga spuštao se konopcem u Grotlo. U polumraku je jedva 
razaznavao konture najbližeg kraka roto-kola. Nije mogao direktno da se spusti na 
njega i zato, kada je bio paralelno postavljen u odnosu na metalnu površinu, Darko se 
zaljulja na konopcu. Prvi put nije uspeo, zatim je još jednom promašio. Tek u trećem 
pokušaju uspe mu da prilepi pipak, koji je držao u ruci, uz glatku površinu kraka. 
Otpustio je konopac i iskoristio drugi pipak da sebi obezbedi oslonac. Uvijajući se poput 
opruge, uspentra se na gornju plohu kraka, a onda pužući krenu naviše, ka centralnom 
stubu. Darkov cilj bila je slaba svetlost na vrhu stuba. Tamo je bila upravljačka kabina 
postrojenja. 

Stigavši na krov kabine, Darko se na trbuhu dovuče do ruba i pogleda kroz sotaklo 
u unutrašnjost. 

Njegove crne slutnje obistiniše se. Kad je objašnjavao svoju zamisao drugovima, 
nije hteo da izaziva nepotrebnu zabrinutost pominjanjem mogućnosti da je u kabini 
neko od dežurnih tehničara. 

Kroz prozor se mogao videti jedan čovek kako spava za komandnim pultom. 

Klonio se upotrebe nasilja. Uvek ima neko bolje rešenje, mislio je. Trenutno — 
drugog rešenja nije bilo. 

Iskoristivši paukove pipke kao rukohvate, Darko se okači o rub krova kabine i 
zamahnu nogama napred. Uz lomljavu stakla proleteo je kroz prozor. Covek za pultom 
probudi se od treska, ali ne stiže ništa da učini, jer se Darko zalete preko prostorije i 
pogodi ga skupljenim nogama u glavu. Obojica se nađoše na podu. Darko se odmah 
podiže, spreman da nastavi borbu, ali nepoznati čovek ostade nepomičan. Pobojavši se 
da ga nije prejako udario Darko mu opipa puls. Odahnuo je — čovek je bio samo u 
dubokoj nesvesti. Iscepana košulja Darku posluži da ga za svaki slučaj veže. 

Zatim se pozabavio komandnim pultom. Dole, u tami Grotla, jedan krak roto-kola 
stade se dizati. Krak se završavao lopaticom namenjenom za smeštaj rude, koja će, u 
ovom slučaju, poslužiti kao transportno sredstvo za njegovu grupu. Na mrkom masivu 
stenja koje je okruživalo Grotlo, ukaza se tačkasta svetlost i Darko usmeri vrh kraka u 
tom pravcu. Svetio zažmirka i Darko zaustavi kretanje roto-kola. 

Opet kratki signal — znači svi su se ukrcali — i započe mukotrpno traženje najvišeg 
hodnika u Grotlu. Otprilike je znao gde bi se hodnik mogao nalaziti, ali bilo je teško 

orijentisati se u mraku. Morao se osloniti na dobar vid svojih drugova, koji su ručnim 
svetiljkama šarali po stenju, tragajući za otvorom. Najzad mu dadoše znak da su 
pronašli okno i Darko zaustavi krak, isključi roto-kolo i krenu ka prozoru. Zurio je da se 
što pre sastane sa grupom, jer nije znao kad će naići nova smena rudara. 

Uznemiri ga tišina kojom ga dočekaše drugovi. Onda mu se pogled prikova za telo 
ispruženo na podu hodnika. 

»Kovač!« reče Siga. »Bio je neoprezan pri izlasku pa je pao u procep između stene i 
lopatice. Krak ga je prignječio. Polomljena rebra, verovatno i perforacija pluća... Mora 
što pre u bolnicu. 

Tada se umeša Silver. Glas mu je bio neprirodno miran, kao da se prisiljava da tako 
govori. 

»Korde, Siga predlaže da prekinemo akciju Violeta, Arsen i Jon su uz nju. Mi, ostali, 
smatramo da ne smemo stati sad, kad smo nadomak cilja«. 

Darko se opet našao u situaciji da oseti kako mu se tlo izmiče ispod nogu. Još jedan 
podmukli udarac sudbine. Gledao je nejasne obrise lica oko sebe, zatim besvesno telo 
na tlu. Svi su ćutali, niko nije pokušavao da ga pridobije na svoju stranu. Znao je: u 
nedoumici su, a on treba tu nedoumicu da razreši. 

Kao da mu želi pomoći da se odluči, Siga priđe Darku i uhvati ga blago za mišicu. 

»Darko, i ja bih glasala drugačije, da je išta drugo u pitanju. Ali Kovač je u životnoj 
opasnosti. Umreće, ako mu ne pomognemo. Ne moraš da glasaš, ako nećeš!« 

»Nema uzdržanih!« zlokobno se javi Silver. »lako Kovač ne može da glasa, dopustili 
smo da se njegov glas broji za prekid operacije. Ako ne glasaš, ostaće pet prema četiri 
za prekid ALFE. Sve će biti uzalud!« 

»Ti odlučuješ, Korde!« dodade Jon. 

Darko duboko udahnu, kao onda u Hidrogradu, kad se spremao da zaroni. Ovo 
nadglasavanje moglo bi značiti raskid u grupi, a onda je pitanje: ima li smisla nastaviti 
put. I, možda, još nositi Kovača na duši. 

Shvativši da dragoceno vreme prolazi u neplodnom mozganju, Darko prelomi 
odluku u sebi. U šakama je još uvek stiskao paukove pipke. Položi ih pred Sigine noge. 

»Siga, daj nam pola sata vremena, a onda se pusti niz ovaj krak u kabinu roto-kola. 
Naći ćeš tamo svezanog čoveka. Oslobodi ga. On će već znati kako da pozove pomoć. 

Siga pokuša još jednom. Glas joj je drhtao, kao da je na rubu plača. 

»Darko, njemu je hitno potrebna pomoć. Svi moramo krenuti da bismo Kovača 
bezbedno prebacili dole! Inače u protivnom — biće prekasno!« 

Darko okrete glavu. Nije više mogao da joj gleda u oči. ALFA je nezasito tražila 
žrtve. Možda će je jedan ljudski život zadovoljiti. 

»Ko hoće da ostane i pomogne Sigi, neka to učini! Ostali, za mnom!« 

Samo Violeta skide ranac sa opremom. Ostalih sedmoro pokupiše njenu i Siginu 
opremu sa tla i, u tišini što se poput pretnje nadvila nad grupom, krenuše u dubinu 
hodnika. Darko je mogao da odahne: grupa se nije raspala. Ipak, tuga i potmuli osećaj 
krivice počeli su ga nagrizati. Nikad nije mogao očekivati da će Podzemni svet napuštati 
u ovakvom raspoloženju. Okrenuo se da još jednom pogleda Sigu. Čučeći, okrenuta 
leđima prema odlazećima, nadvila se nad ranjenikom. 

Ne progovorivši ni reči došli su do mesta gde se hodnik ulivao u jedan veći koridor. 
Transportno vozilo — jedan desetosed na vazdušnom jastuku — bilo je u blizini i Darko 
odluči da prekrati dvaj mučni ostatak puta. Ukrcaše se u vozilo i krenuše. Sedeći za 
upravljačem Darko je postepeno povećavao brzinu. Zeleo je da što pre stignu do lifta 
koji će ih odvesti na površinu. A kako će se dalje njegova okrnjena sedmočlana grupa 
snalaziti — o tome, jednostavno, nije imao ni volje ni snage da razmišlja. 

Svetlosti reflektora njihovog vozila iznenada se pridruži još jedan snop zraka, koji 

im je dolazio iza leđa. Istovremeno, otužno cviljenje sirene probudi u Darku navalu 
ružnih uspomena. 

»Kerberi! vrisnu neko iza njega. 

Darko ubrza do maksimuma i vozilo se, usled centrifugalne sile, stade penjati uz 
zakrivljene zidove koridora. Bez uspeha; sirena se oglašavala sve bliže, a snopovi 
reflektora sve bešnje su parali tamu oko progonjenih. 

I tad farovi Darkovog vozila osvetliše mrežastu strukturu sastavljenu od na izgled 
tankih isprepletenih niti. Nisu je gotovo ni primetili dok svom silinom ne uleteše u to 
tkanje, koje im se isprečilo na putu. Mreža elastično primi uljeze u svoj zagrljaj, a onda 
ih silovito odbaci unazad. 

Dok je, ispadajući iz vozila, leteo kroz mrak, Darko samo još uspe da se gorko 
nasmeje samom sebi. Uzaludan beše sav napor, sve žrtve, sve dileme. Klopka ih je 
čekala na kraju puta, ko zna otkad za njih tu pripremljena. 

A onda se iz jednog mraka preseli u drugi... 


Davno pre no što je Darko pobegao iz zatvora, Pluton je znao šta je pravi cilj operacije 
ALFA. 

Detalje plana nikad nije uspeo da sazna, ali je, vođen intucijom i zahvaljujući svom 
bogatom iskustvu u Pokretu, mnogo štošta naslutio. Dosetio se da će ALFU izvesti grupa 
ljudi i da će se operacija odvijati etapno. Darkovo bekstvo Pluton je shvatio kao signal 
da igra počinje i odmah je u nju uključio golemu policijsku aparaturu Podzemnog sveta. 
Kretanje grupe pratio je u stopu. Naime, svi Darkovi drugovi imali su svoja zaposlenja u 
mestima gde su živeli. Grandioznom akcijom praćenja i provere odsustvovanja sa posla 
Ahat je saznao koji su to ljudi nestajali iz svojih prebivališta. Takvim metodom provere 
otkriven je i čovek čije je isprave Darko posedovao. To je Predsedniku omogućilo da 
tačno locira položaj grupe u australijskom regionu. Već tada je mogao da ih pohapsi, ali 
Pluton je odlučio da igru vodi do kraja. On dopušta da se otkrije kako prati Darka, 
očekujući da će to ubrzati završetak operacije. 

U momentu kada se grupa pripremala za izlazak na površinu, zamka je već bila 
postavljena. Policija je blokirala sve izlaze iz Podzemnog sveta u australijskom regionu. 


Sudnica. Pluton i članovi Upravnog odbora sede odmah do vrata. Na drugom kraju 
sudnice su optuženi: Darkova grupa. Nedostaju Kovač, koji se oporavlja od povreda u 
bolnici, i Violeta, kojoj je Ahat dopustio da se brine o Kovaču dok ovaj ne ozdravi. Njima 
će se suditi kasnije. 

»Zato što su svojom subverzivnom delatnošću podrivali osnove naše zajednice...« 

Darko se pitao kako su njegovi drugovi podneli samoću zatvorskih ćelija u koje su 
ih potrpali nakon hvatanja. Bili su razdvojeni, svako u svojoj samici. Saslušavani su 
odvojeno. Ovo ekspresno suđenje prvi put ih je sjedinilo. 

»...što su krađom društvenih sredstava naneli zajednici veliku štetu...« 

Nije im dopušteno da razgovaraju tokom suđenja. Sada su ćutke čekali presudu, 
svoju sudbinu. Bitka je izgubljena i poraženi su prepušteni na milost i nemilost 
pobedniku. 

»... te što su fizičkim nasrtajem na pripadnike organa reda doveli u opasnost njihov 
život i onemogućili ih u vršenju dužnosti...« 

Darko je uporno gledao Sigu. Stajala je do njega, ali onaj zid, koji je nikao između 
njih u Grotlu, još uvek je bio previsok. Ono odlučivanje o Kovaču je, na kraju, ispalo 
nevažno, ali mu Siga još uvek nije opraštala to što se opredelio za drugu stranu. 

Usredsredio se, zato, na Plutona. Predsednik je delovao odsutno. Može mu se, 
odluka o ishodu ove farse odavno je već bila donesena i Ahat je sad morao mrzovoljno 
dogledati predstavu do kraja. Sa ovako podeljenim ulogama, rasplet je bio očigledan 

svakome. 

9... svi optuženi proglašavaju se krivima i osuđuju na kaznu progona iz Podzemnog 
sveta. Izvršenju kazne pristupiće se odmah po završetku suđenja.« 

Darkov vid prekri crvenkasta izmaglica. U ušima zašumi krv. U tom trenutku za 
njega je postojao samo jedan čovek. Jedna oniska, široka silueta uspravi se na drugom 
kraju prostorije i krenu prema vratima. Darko nastavi da tupo zuri u tom pravcu ne 
shvatajuci da je njegov otac već otišao i da ga neko gura prema izlazu i da drhti i da se 
mora pokrenuti, napolje iz ove sudnice, iz ovog zatvora, iz ovog sveta... 

Još uvek je drhtao u šoku dok su čekali na lift, isti onaj kojim su i sami nameravali 
da se dokopaju površine. Neko od stražara govorio je kako je osuda prestroga. Lift će, 
nakon što ih odveze na površinu, biti zapečaćen, a time i njihova sudbina. Nemogućnost 
povratka je smrt, rekao je stražar. 

Sateraše ih u tesnu kabinu lifta i zatvoriše vrata. 

»Ta prokleta kukavica! Nama je ostavio da uradimo ono za šta on nije imao 
hrabrosti!« 

»O kome to govoriš, Korde?« upita neko. 

Pitanje je bilo njemu upućeno i Darko shvati da je misao provalila iz njega i da ju je 
izrekao naglas. 

»O Ahatu! O velikom Predsedniku koji uvek mora svoju moć da dokazuje sebi i 
drugima. A u stvari je tolika kukavica da mora drugima prepuštati da urade ono što je 
sam oduvek želeo. Da, nemojte se čuditi. Znate li čija je ideja da se preduzme operacija 
poput ALFE? Plutonova. On je to predložio dok još nije bio u Upravnom odboru. ALFA je 
njegova zamisao. Rekao mi je to u zatvoru, nakon što su nas pohvatali. Otad stalno 
razmišljam zašto se onda bori protiv nas, zašto nas je zaustavio na našem putu. Sad 
znam; veliki Pluton smatra ALFU svojim delom i samo on može dati odobrenje za nju. E 
pa, ovo je njegovo odobrenje!« 

»Ali ovo je ipak naša pobeda, Korde! Nije važno šta Pluton uobražava. Važno je da 
smo mi hteli da iziđemo napolje i da ćemo u tome i uspeti!« 

»Ne volim poklonjene pobede!« 

Neko ga ščepa za ruke i protrese. 

»Zaboravljaš da ovo nije samo tvoja i Plutonova stvar!« Bio је to Sigin glas. 
»Milioni ljudi zavise od toga hoćemo li ispuniti zadatak koji smo preuzeli na sebe. Ne 
misliš na članove Pokreta koji sa nadom gledaju u nas, zaboravljaš sve što je žrtvovano 
da bismo dovde došli. Zaboravljaš na Kovača!« 

Siga kao da je govorila u ime svih. Tišina nakon njenih reči bila je najteža optužba. 

Ne odlučuješ više, Korde, pomisli Darko sa gorčinom. 

»Nemamo hrane, nemamo opreme...Kako da onda izvršimo naš zadatak?« uspeo 
je samo još to da promuca. 

»Ako su naše pretpostavke tačne, imaćemo dovoljno hrane па površini!« reče 
Siga. »Ovaj će izlaz iz Podzemnog sveta za nama biti zatvoren, ali mi ćemo pronaći drugi 
i vratiti se. Ako preživimo tamo gore, gde tvrde da je to nemoguće — biće to 

Trzaj je došao iznenada, zatekavši ih nespremne. Darko se, gubeći ravnotežu osloni 
na zid, a nečije telo pritisnu mu grudi. Jedna ruka se ovlaš dotače njegove i on je 
mahinalno stisnu. Ne braneći se, ne odbijajući ga, Siga se još čvršće pripi uz Darka. 

Brzina kojom se lift uspinjao izazva neki čudan osećaj praznine u njihovim 
stomacima. Darko je ubrzano disao, a osećao je i kako ga Sigin dah postrance draška po 
obrazu. Orijentišući se prema strujanju vazduha, njegove usne oprezno potražiše 
izvorište tog daha. Nije se opirala, ni ovog puta. 

Pre no što će utonuti u poljubac, Darko opazi tanak mlaz svetlosti koji poteče iz 

otvora na stropu kabine. Kad je ponovo otvorio oči, mlaz se već rasplamsao u jaku belu 
svetlost pred kojom je mrak morao da se povuče. 

Očiju uprtih uvis, četiri zagrljena para jurila su u susret prvom sunčanom danu 
svog života. 

Godine 1874. mladić od dvadesetak go- 
dina se morao pomiriti sa tim da je zau- 
vek izgubio vid jednog oka, ali da će 
drugo preboleti bizarnu nezgodu. Lekari 
su nedeljama pokušavali da spasu oko u 
koje je uleteo vreli trn i uspeli su, ali je 
zdravo oko izdalo i moralo se izvaditi. 
Edvard Pejdž Mičel je vreme prekratio 
pisanjem jedne priče koju je i poslao ma- 
gazinu »Scribner's Monthly«. Priča је 
govorila o mladom studentu koji prosi 
kćerku profesora matematike. Profesor 
postavlja samo jedan uslov — da ostvari 
neograničenu brzinu. Student se obraća 
tutoru, koji je zbilja čudna prilika za priču 
iz tog doba: u ormaru krije prostog 
androida koji piše pesmice i radi jedno- 
stavnije matematičke probleme, stepe- 
nište koje meri visinu i težinu pridošlica | 
šaht koji vodi u središte Zemlje. Tutor na- 
lazi rešenje i dok traže mesto za prototip, 
student upada u šaht i, naravno, budi se 
u stanu profesora, koji mu daje kćerku. 
Priča izlazi nepotpisana i time počinje ka- 
rijera pisca koji će servirati mnoge od 
ideja SF-žanra, a ipak ostati nepoznat sve 
do 1973. godine kada je Sem Mosković 
objavio zbirku Mičelovih priča sa obim- 
nom biografijom. 

Edvard P. Mičel je rođen 24. 3. 1852. 
godine u malom mestu Bat u američkoj 
saveznoj državi Mejn. Porodica je bila 
puritanska ali je držala veliku biblioteku u 
kojoj je Edvard harao šest dana nedeljno; 
sedmog joj nije smeo ni prići. U njegovoj 
osmoj godini se sele u Njujork, a odatle 
na jednu plantažu gde porodica 
bezuspesno pokušava da gaji pamuk. 
Ponovo natrag u Mejn gde Edvard 
diplomira 1874. Da bi se izdržavao za 
vreme studija, radi za jedan magazin i 
upoznaje Edvarda Evereta Hejla, autora 
»Meseca od cigle«. 


»The Lewiston Journal« je sledeća sta- 
nica; tu radi kao novinar i bavi se uglav- 
nom okultnim temama. Bila je to još jed- 
na od opsesija koje će ga pratiti tokom 
života. A posledica je bila totalno odba- 
civanje misticizma. Kao urednik dobijao je 
»Sun« magazin. To su bile novine prepu- 
ne kratkih i živih vesti i priča, i što je 
najvažnije, »Sun« je pokazivao sklonosti 
ka SF-temama. Novine su fascinirale Ed- 
varda i slao im je kratke satirične članke 
koje su mu platili više nego velikodušno. 

Edvard im šalje i jednu priču. Priču o 
spiritističkoj seansi Која materijalizuje 
pokojnika, a koji odbija da se vrati u svet 
mrtvih i nastavlja život tamo gde je stao 
— jer je život posle smrti daleko strasniji 
od ovog našeg. Urednik Dejn je objavio 
priču i zaključio da je Edvard materijal od 
kog se da napraviti dobar urednik. 

Uzgred, nekoliko novina je priču smat- 
ralo stvarnom i objavili su je kao vest. 

Sledilo je još nekoliko satirica i Edvard 
prelazi u »Sun« gde dobija pedeset dolara 
nedeljno, što je više nego dobrodošlo 
svežem mladoženji. Samo je još jedna sit- 
nica trebalo da se dogodi da bi Edvard 
uleteo u svet naučne fantastike, i desila 
se. 

Amerika otkriva Žila Verna, a posle po- 
četne fasciniranosti dolazi prvo razoča- 
ranje. Mnogi uviđaju da se Vern koristi 
žanrom u nastojanju da ređa avanture. 

Edvard je jedan od njih i počinje seriju 
priča koje sve izlaze bez potpisa, a cilj im 
je da pruže ideje a ne avanture. 

The Soul Spectroscope izlazi decembra 
1875. i govori o izvesnom profesoru Dam- 
kofu koji pokušava da konzervira govor i 
o spektroskopu duše koji analizira radija- 
cije iz tela i služi kao detektor laži. 

The Inside of the Earth iz februara 1876. 
je opet priča u obliku intervjua u kome 
starac pripoveda o svetu unutar šuplje 
Zemlje. 

Sledi The Man Without a Body 1877, 
nastavak Spektroskopa, ali sa briljaatnom 
idejom o mašini za teleportaciju i 
eksperimentu koji krene naopako. 

The Case of the Dow Twins, iz iste 
godine, priča je o razdvojenim sijamskim 
blizancima, koji dele sva osećanja, a kad 
jedan pogine, drugi prima u sebe ličnost 
poginulog brata. Slične teme je Exchan- 
ging Their Souls, ali ovde princ i tesar 
menjaju tela i mesmerit dovodi stvari na 
svoje mesto, a sve se prikazuje kao 
privremeno ludilo. 

Nekoliko meseci kasnije nastaje The 
Cave of the Splurgles sa blagim ukusom 
Luisa Kerola. U pitanju su demoni u 
penziji koji pokušavaju da sačuvaju svoju 
reputaciju, mada su sada suviše mirni i 
civilizovani, i jedino što preduzimaju je da 
zadržavaju svakog ko upadne kod njih. 
Sledila je još jedna serija okultnih priča 
punih humora. A SF-žanru je najbliža 
priča The Uncommon Sort of Spectre, o 
duhu iz budućnosti. 

Sledi još jedan talas SF-priča. The Ablest 
Man in the World govori o časovničaru 
koji stvara mašinu koja misli i usađuje je u 
glavu idiota. Nastaje kombinacija čoveka i 
mašine koja je superiornija od ljudi, ali je 
dobroćudna. Nema zlih nadljudi koji žele 
pokoriti svet. 

The Senator's Daughter govori o Ame- 
rici tridesetih godina ovog veka. Americi 
gde se putuje pneumatskim cevima, 
stanovi greju uz pomoć struje, novine se 
otkucavaju direktno u stanove i postoji 
hibernacija. Verska napetost između bele 
i žute rase raste i zakon je da se brakovi 
između pripadnika različitih rasa ne mogu 
sklapati pre tridesete godine života, ako 


nema pismenog pristanka roditelja. Sena- 
tor je protiv braka i njegova kćerka se 
podvrgava mehaničkoj hibernaciji da bi 
sačekala smrt oca. 

The Professor's Experiment iz 1880. 
godine govori o operaciji mozga kao 
sredstvu da se promeni ličnost. 

1881. godina donosi The Crystal Man, 
priču o nevidljivom čoveku, osam godina 
pre Velsa da ne bude zabune, koja ima 
dosta sličnosti sa Velsovom pričom — i 
po detaljima i po konačnom razrešenju. 
Vrlo je verovatno da se Vels dokopao te i 
sledeće Mičelove priče — The Clock that 
Went Backward, koja govori o vreme- 
plovu i vremenskom paradoksu. The 
Balloon Tree govori o prvom susretu 
čoveka sa inteligentnim bićem koje nije 
humanoidno. 

Sledi još jedna serija okultnih priča da bi 
Mičel 1885. napisao Old Squids and Little 
Speller, sentimentalnu priču o mutantu 
koji svojim izumima najavi revoluciju u 
nauci, ali pogine pre nego što ostvari 
svoje velike projekte i ostaju samo male 


mehaničke igračke, spomen na 
propušteno. 
Poslednja zabeležena priča je The 


Shadow on the Fancher Twins, još jedna 
od njemu dragih priča o blizancima pove- 
zanih ličnosti. Posle nje, Edvard Mičel se 
posvetio uređivanju časopisa i postao 
jedan od vodećih urednika u Americi. 
Umro je 1927. godine. Amazing Stories 
su bile stare samo godinu dana i bile su 
prepune buljookih čudovišta, zraka smrti i 
proći će dosta vremena dok se pisci 
polako vrate temama koje je, još u 
prošlom veku, načeo Edvard Mičel. 
Ljubomir Damnjanović 

KNJIGE 


Ariel Šimek 

ZBIRKA 

SCIENCE FICTION 
PRIPOVJEDAKA 


Samostalno autorsko izdanje 
Varaždin, 1988. 


»Alef«, ima sve duže razmake između 
dva broja, »Kentaur« je neodlučan po 
tom pitanju, »Sirius« ugašen. Kako onda 
da se domaći SF-pisac provuče kroz sve 
uži izdavački prostor? 

Jedno od rješenja jesu i zbirke domaćih 
priča od kojih je najveći uspjeh imao Kne- 
ževićev »Tamni vilajet«. Ali praksi prevo- 
dilačkog samizdata tek sad se pridružilo 
prvo jugoslavensko privatno autorsko 
izdanje iz Varaždina — »Zbirka Science 
Fiction pripovijedaka« Ariela Šimeka. 

Bilo je samo pitanje vremena kada će 
ovako očajno stanje domaće znanstvene 
fantastike uroditi entuzijastičkim pokuša- 
jima usamljenih fanova da se slika malo 
popravi. Tako je i mladi varaždinski fan 
Vjeran Šimek odlučio da se upusti u takvu 
pustolovinu i izda svojih trinaest priča 
koje nije mogao plasirati nigdje drugdje 
(u »Siriusu« se od odlaska Borivoja Jur- 
kovića polako potiskuje domaći SF, a 
»Alef« je zatvoren iz poznatih koma- 
toznih razloga). 

Dizajn knjige je prilično jednostavan, 
nema nikakvih ilustracija, a očito je da ni 
korektura nije obavljena najprofesional- 
nije. Sve to bi, da nije riječ o pionirskom 
pothvatu, što automatski snižava krite- 
rije, već odmah Šimekovoj knjizi dalo 
neprolaznu ocjenu. 

Knjiga počinje uvodom u kojem nas 
autor upoznaje s motivima izdavanja svo- 
je knjige, svojom autobiografijom i litera- 
turnim uzorima (Clarke, Checkley, Card i 


E.F. Fussell). 

Zatim slijedi spomenutih trinaest priča. 

Prva od njih, »Grof Cagliostro«, govori o 
besmrtnosti u maniru jedne Aldissove 
priče, viđene u »Siriusu«. 

»Nokaut« je blag i nenametljiv SF-vic, a 
»Quatro« duhovita varijacija na temu 
»dobar vanzemaljac i loši ljudi«, dok 
»Ufolozi« obrću situaciju па neduhovit 
način, zapravo totalno banalno, bez 
ikakvog duha. 

»Kompjuterska igra«, osim što izgleda 
za nijansu razvučenija nego što bi trebalo, 
predstavlja najbolji od svih viceva u knjizi 
mada će njegova poenta biti potpuno 
shvatljiva jednoj prilično ezoteričnoj 
frakciji SF-fanova. 

»Misija« ima fantastičnu ideju, ali je 
rastegnuta (što je boljka većine priča u 
ovoj zbirci) i očajno razrađena. 

»Povratak grofa Cagliostra« je bezob- 
lično nastavljanje motiva iz prve priče, a 
»Savršena žena« je bezuspješan pokušaj. 

»Petlja« je prva u nizu nešto dužih 
priča. Ovdje se koriste motivi koji su već 
odavno preplavili dio naše štampe tipa 
»Tajne« i »Arka«. Sve je to urađeno dosta 
zbrzano, a priča je, s obzirom na neke 
skorašnje događaje, i neplauzibilna. Uk- 
ratko, vrlo loše urađeni gulaš o vremen- 
skom putovanju i životu poslije smrti. 

»Snježna kraljevina« obrađuje identičnu 
temu, ali nas zato ovdje čeka prijatno iz- 
nenađenje. Dobra stilska razrada i dina- 
mičnost radnje čine da ona daleko 
odskače od ostalih priča u zbirci, te nakon 
nje radikalno mijenjamo mišljenje о 
Šimekovoj kolekciji. 

»Kvazar« predstavlja slabu razradu 
slabe ideje, a »Čudne stvari događale su 
se u Keopsovoj piramidi« je bledunjava 
kopija Martija Misterije. 

Sve u svemu, Šimekova zbirka kao 
cjelina ostavlja nesumnjivo loš dojam. 
Njen sadržaj neodoljivo podsjeća na priče 

koje su haračile »Siriusom« u posljednjim 
godinama Borivoja Jurkovića, stil je še- 
pav, a autor kao da ima fiksaciju da nam 
dokaže svoju erudiciju. 

Ipak, pojedini segmenti zbirke ukazuju 
na to kako autor nije još dosegao mak- 
simum svojih mogućnosti i kako od njega 
još možemo očekivati prijatna iznenađe- 
nja. S obzirom na mladost pisca, imamo 
razloga ua vjerujemo kako ce Vjeran 
Šimek s vremenom postati značajno ime 
jugoslavenske Sf-književnosti. 

Dragan Antulov 


Margaret Attwood 


SLUŠKINJINA 
PRICA 
Globus, Zagreb, 1988. 


Sr se počeo skrivati po raznim izdanjima 
koja sa žanrom nemaju blage veze. Tako 
se i kandidat za »Nebulu«, »Sluškinjina 
priča« Margaret Attwood našao u 
opskurnoj biblioteci »Žene« zagrebačkog 
»Globusa«. Da se pojavila u Zivkovićevom 
»Polarisu«, bila bi hit godine, a ovako je 
osuđena na tavorenje po knjižarskim po- 
licama. I tako je jugoslavenski SF ponovno 
propustio jednu od mnogobrojnih sjajnih 
prilika koja mu se pružila. 

Radnja romana »Sluškinjina priča« je 
smještena u SAD početkom 21. stoljeća. 
Supersila nagrižena ekološkim katastro- 
fama, ekonomskom krizom, padom nata- 
liteta, kriminalom i ostalim problemima, 
postaje lak plijen skupine militantnih 
kršćanskih fundamentalista. Vjerska dik- 
tatura, koja proganja liberale, Crnce, 
Zidove, katolike i sve koji nisu WASP-ovi, 
ima poseban pik na žene: oduzeti su im 
računi u banci, otpuštaju se s posla, i 
ubrzo postaju doslovno nacionalizirane. 

Glavna junakinja je žena kojoj su u 
bezuspješnom pokušaju bijega u Kanadu 
ubili muža i oduzeli dijete. Nakon toga je 
otpremljena u specijalni logor za Sluškinje 
— žene čije materice služe vjerskim 
glavešinama da dobiju djecu koje im 


njihove sterilne supruge ne mogu roditi. 
U dnevniku napisanom po sjećanju, juna- 
kinja opisuje svakodnevnicu gulaga i 
nestašica, repova, pred nekadašnjim 
samoposlugama i javnih pogubljenja. 

Pisan jednostavnim stilom, roman nas 
uspijeva natjerati da ga pročitamo u 
jednom dahu, iako u njemu, na izgled, 
nema ničega što bi moglo biti žanrovski 
zanimljivo. To svjedoči o spisateljičinoj 
kvaliteti, osvjedočenoj najvećom kanad- 
skom književnom nagradom »Governor 
General«. 

Autorica, inače Kanađanka, što nije ne- 
važan podatak, s gnušanjem odbija da je 
njen roman znanstvena fantastika, kao i 
svi liberalni intelektualci, koji ovaj žanr 
preziru iako ga i sami pišu, nazivajući 
svoja djela »polithical fictionom« i uzima- 
jući Orwella kao uzor. Ona tvrdi kako je 
roman »samo futuristički«, projekcija 
suvremenih trendova. 

Ne želeći ući u spor s Attwoodovom, 
iako pro et contra njene tvrdnje ima i te 
kako argumenata, moramo uzeti u obzir 
da njen roman s vremenom postaje sve 
manje znanstvena fantastika, a sve više 
stvarnost. Protestantizam kao vodeća 
snaga sve više dobija na snazi, jača pokret 
protiv abortusa, a postoje i čitave male 
armije ekstremista prema kojima je Kju 
Kluks Klan mačji kašalj. U feminističkom 
pokretu kult slobode rađanja sve više 
popušta pred kultom materinstva tako da 
se donedavne radikalne feministkinje — 
ljevičarke udružuju s ultrakonzervativnim 
TV-propovjednicima u križarskom ratu 
protiv pornografije. 

Neki od nas mogu reći (kao Slavenka 
Drakulić-Ilić u pogovoru knjige) kako je 
ovaj roman SF samo za Amerikance koji 
nisu iskusili represiju, gulage, nestašice i 
poigravanje s biološkim zakonima. Ali da 
li je Attwoodino upozorenje upućeno sa- 
mo Americi, samo varijanta Orwella za 
domaćice u Piedmontu, New Mexico ili se 
tu kriju i poruke korisne ostatku svijeta? 
Odgovor bi mogle dati i neke naljepnice 
po našim gradovima. 

Dragan Antulov 

Kerol Hil 


AMANDA, 
SVEMIRSKA 
PLESACICA 
Mladost, Zagreb, 1989. 


Poslednjih meseci nastala je prava pop- 
lava SF-romana. Jedan od njih je i ovaj. Za 
razliku od mnogih poznatih imena i slabih 
sadržaja, ovo je pravo osveženje: nepoz- 
nato ime (za nas) i dobar roman. 

Po uzoru na stari običaj naših kino- 
distributera, originalni naslov (»Plesačica 
visoka jedanaest miliona miljax) genijalno 
je preveden kao »Amanda, svemirska ple- 
sačicax. Najlepše od svega je da nijedan 
naslov nema mnogo veze sa sadržajem 
romana. Amanda je glavni lik romana, a 
»plesačica visoka...« je samo jedna od 
subatomskih čestica koju Amanda pomi- 
nje na svojim predavanjima po školama. 

Dakle, o čemu se radi u romanu? O jed- 
noj zbunjenoj feministkinji (Amanda čes- 
to pominje menstruaciju kao svoju pred- 
nost nad muškarcima), rastrzanoj između 
dvojice muškaraca i svojih priprema za 
prvi let na Mars. Tokom tih priprema, ona 
se bori sa svima iz svoje okoline za svoj 
identitet i protiv predrasuda prema svom 
polu. U toj borbi ona najčešće poteže 
argument da ona ima menstruaciju, muš- 
karci je nemaju, što tokom čitanja postaje 
dosadno. Amanda na čudan način saznaje 
da njen mačak Šredinger igra, u stvari, 
najvažniju ulogu u očuvanju budućnosti 
ljudskog roda. Zahvaljujući Šredingeru, 
čovečanstvo i organski život u svemiru 
bivaju sačuvani, a Amanda se opredeljuje 
za pravog čoveka. To je toliko puta viđena 
space opera a neviđena mešavina Klarka, 
Simaka, Asimova, Hajnlajna i drugih da je 
ne bi trebalo ni pominjati, da nema toliko 
svežine i humora. U stvari, humor je ona 
glavna iskra i šarm ovog romana se 
ogleda u ismevanju svih »vrednosti« 
pomenutih velikih autora SF-a. 


Na pitanje očitati ili nex, odgovor je 
»obavezno čitati«. Ako ni zbog čega, a 
ono zbog humora koji odavno nije viđen 
na SF-sceni. Inflacija će uskoro omogućiti 
većem broju ljubitelja da dođu do te 
knjige čija je cena u trenutku izlaska 
(početak oktobra) bila fantastičnih 
550.000 dinara. 

Milan Adamov 


Hans Beman 


KAMEN MOĆI 
Stilos, Beograd, 1989. 


Jeste li čitali bajke braće Grim? Jeste li 
čitali »ljubiće«? I na kraju, da li ste gledali 
seriju »Marko Polo«, koja je bila pre koju 
godinu na našoj TV? Ako ste sve to 
uradili, uzmite mikser i dobro prome- 
šajte, i dobićete »Kamen moći«. 

Beogradski »Stilos« nas je ove jeseni 
iznenadio ovom knjigom potpuno nepoz- 
natog autora (izgleda da su anonimusi 
postali moda u poslednje vreme) iz malo 
poznate nemačke literature. Ovaj roman 
u tri knjige, koji ipak nije trilogija, svojim 
izgledom neodoljivo podseća na novo 
izdanje Tolkinovog »Gospodara prsteno- 
va«. Ta sličnost me je povukla da ga ku- 
pim očekujući jedan svet pun magije i 
čudesa. 

Počinjem da ga čitam i prva knjiga zaista 
podseća па »Gospodara prstenova«. Ali 
Beman se izgleda ispucao u toj prvoj 
knjizi. Druga i treća knjiga su samo 
nesuvisli nastavci jedne avanture koja se 
završila. 

Da bi se razumelo o čemu govorim, 
pokušaću da ukratko prepričam sadržaj. 

Reč je o mladiću po imenu Slušač. On 
jednom prilikom dobija na poklon kamen 
čija je šara u obliku ljudskog oka i koji 
upravlja njegovom sudbinom u toku 
čitavog romana. U prvoj knjizi je reč o 
Slušačevom putu od kuće njegovog oca 
do kuće njegovog dede, na kome on čini 
zlo nekolicini ljudi i mora da se iskupi 
služeći kod čoveka kome je odsekao jezik. 

Na kraju se sve srećno završava, zlo je 
pobeđeno i Slušaču je sve oprošteno. U 
sto šezdeset strana je smešten ceo 
»Gospodar prstenova«! | sve bi bilo u 
redu da Beman ne nastavlja avanturu. 

U drugoj knjizi, Slušač dobija od svog 
dede Nežnog Svirača srebrnu frulu koja 
mu daje još veću moć nad ljudima. U 
nameri da pomogne, on čini dela koja su 
trenutno dobra, ali koja se vremenom 
okreću protiv onih kojima je dobro 
namenjeno. 

U trećoj knjizi slušač biva kažnjen time 
što postaje polujarac i može se toga 
osloboditi samo ako ga neka žena u tom 
stanju zavoli. U očaju on ispija napitak 
koji ga skamenjuje, ali ipak se pojavljuje 
žena koja ga oslobađa prokletstva. Na 
samom kraju on uviđa da kamen donosi 
dobro samo ako se daje u životu. Da bi 
Slušač to uvideo, napisano je sedamsto 
stranica u kojima je uništeno na hiljade 
života, spaljeno nekoliko sela i učinjeno 
još ko zna koliko zla. 

Najteže u svemu je odrediti žanrovsku 
pripadnost ovog romana. Sam pisac je 
stavio podnaslov roman-bajka. Generalno 
gledano, to je stvarno bajka. Dešava se u 
nekoj nepoznatoj zemlji u davna 
vremena. Ali velika složenost i obim ovog 
dela ne dozvoljavaju generalizaciju. Na 
primer, u trećoj knjizi se čak pominju i 
turisti koji fotografišu skulpture u 
muzeju. Zemlja sokola je motiv čiste 
fantastike, a nadmetanje u šahu nas 
povezuje sa stvarnim svetom. 

Kada se roman pročita, stekne se utisak 
da je njegova najveća vrlina što je pisac 
uspeo da raspetlja sve situacije i da završi 
roman tj. njegovu radnju. A Slušač? On je 
zadovoljan što je živ, što mu je oprošteno 
sve i što je oslobođen svih obaveza. 

Pa zar to nije san većine ljudi ovog 
sveta? 

Milan Adamov 

Miodrag Milovanović 


PRIČE DOMAĆIH 
AUTORA U 
PROTEKLOJ 
GODINI 

UPUTSTVO ZA UPOTREBU 


Pred vama se nalazi pokušaj celovitog 
prikaza prošlogodišnje domaće produk- 
cije priča iz oblasti naučne fantastike. Od 
nekih devedesetak priča objavljenih u 
četiri časopisa koji, najredovnije objav- 
ljuju naučnu fantastiku, odabrao sam one 
koji su mi se učinili iole relevantnim za 
formiranje nekakvog jugoslovenskog SF 
prostora. Na žalost, zbog nepoznavanja 
slovenačkog i makedonskog jezika u meri 
koja bi mi omogućila da pričama na tim 
jezicima pružim ravnopravan tretman, 
ograničio sam se na priče objavljene na 
srpskohrvatskom, odnosno hrvatskosrp- 
skom jeziku. Nekakav prikaz, sličan ovom, 
sa tih drugih jezičkih područja, bio bi više 
nego dobrodošao ALEFU. 

Drugo ograničenje odnosi se na izbor 
časopisa iz kojih su prikazivane priče. 
SIRIUS i ALEF, kao časopisi specijalizovani 
za ovaj žanr, nameću se sami po sebi. 
POLITIKIN ZABAVNIK i VEČERNJE NO- 
VOSTI najredovnije od svih ostalih časo- 
pisa objavljuju domaću SF priču. Još neki 
časopisi: VEČERNJI LIST, TEHNIČKE NO- 
VINE, IT NOVINE, 12:59, itd. povremeno 
su donosili priče domaćih autora, ali bi 
njihovo uzimanje u obzir samo prolon- 
giralo izlazak ovog članka, jer bi se uvek 
mogao pronaći neki časopis koji nije 
obrađen, a koji je, najčešće slučajno, 
objavio jednu ili dve domaće SF priče, 
uglavnom bez neke veće vrednosti. Na 
kraju članka nalazi se popis svih domaćih 
priča objavljenih u prošloj godini и 
navedenim časopisima. 

Pre nekoliko godina, u sada već uga- 
šenom časopisu SCIENCE FICTION 
REVIEW, moj omiljeni pisac Orson Skot 
Kard objavio je seriju članaka u kojima je 


prikazivao tekuću američku produkciju 
kratkih priča. Naslov tih članaka, u 
jednom vrlo slobodnom prevodu, bio je 
»Na ovom svetu više nećeš imati prijate- 
ljax. Da se, u ovom relativno uskom krugu 
domaćih privrženika naučne fantastike ne 
bi nešto slično i meni desilo, molio bih 
sve one pisce i čitaoce koji se ne slažu sa 
mojim ocenama, ili čija sam dela zaobi- 
šao, da to prime tek kao jedan subjektivni 
pogled, nipošto kao nekakav konačan sud 
o kvalitetu njihovog dela. 


ČASOPISI 


lako smo zemlja sa relativno kratkom 
tradicijom izlaženja specijalizovanih SF 
časopisa, već neko vreme kod nas izlaze 
dva takva časopisa, što nije slučaj ni u 
nekim mnogo razvijenijim zemljama. Teš- 
ka ekonomska situacija u kojoj se zemlja 
nalazi vidno se odrazila na njihovim 
tiražima, pa je i ritam njihovog izlaženja u 
priličnoj meri poremećen. 

SIRIUS, naše najstarije glasilo iz oblasti 
naučne fantastike, posle tri broja u ovoj 
godini, prešao je na dvomesečno izlaže- 
nje a sada je, na žalost, ugašen. Ukupno 
je u 1989. godini objavljeno osam bro- 
jeva. ALEF, za razliku od SIRIUSA, izlazi 
uglavnom kad se za to steknu uslovi, tako 
da je svaki broj malo iznenađenje za 
čitaoce, a bogami i redakciju. | pored 
svega, u 1989. godini objavljeno je šest 
brojeva. 

Oba časopisa posvećuju domaćoj priči 
približno istu pažnju. Ona se ogleda u 
jednoj do najviše tri priče po broju, 
zavisno od njihove dužine. SIRIUS je nešto 
više orijentisan na saradnju sa piscima, 
povremeno im pruža kratke recenzije 
njihovih priča u rubrikama ZA... i NIJE 
ZA... dok u ALEFU to nije praksa (možda 
će postati). 

Programski, čini se da je SIRIUS nešto 
više usmeren na tvrdu, tehničkim nauka- 
ma orijentisanu naučnu fantastiku. Ne- 
kakva mala analiza koju sam sproveo 
pokazala je da se gotovo devedeset posto 
domaćih priča u SIRIUSU dešava u buduć- 
nosti, najčešće tehnološki razvijenijoj od 

sadašnjice. Od toga čak četiri priče bi se 
mogle nazvati kiberpankerskim. Takođe 
je uočljiva odsutnost domaćih sadržaja; 
tek Pihačeva satira, ime glavnog junaka 
Antičevićeve priče i Anđelkovićev nezao- 
bilazni prepekan, od 15 objavljenih priča, 
imaju nekakve veze sa zemljom u kojoj su 
nastale. 

ALEF je nešto prijemčiviji za priče koje u 
sebi sadrže elemente čiste fantastike, 
iako i u njemu preovlađuje »čista« 
naučna fantastika. Domaća tematika je 
nešto zastupljenije (četiri priče), ali i ovde 
su to uglavnom pošalice Slobodana 
Ivkova. 

POLITIKIN ZABAVNIK je dolaskom 
Zorana Živkovića na mesto urednika SF 
priče pružio priliku neafirmisanim doma- 
ćim piscima da se iskažu u jednom, ipak, 
u pogledu kvaliteta, manje zahtevnom 
časopisu. 

VECERNJE NOVOSTI i dalje četvrtkom 
donose SF priču sada skoro isključivo 
domaćih pisaca. Priče su vrlo kratke, do 
tri šlajfne, i najčešće potpisane pseudo- 
nimom. Odsustvo bilo kakvog kriterijuma 
u izboru ovih priča dovelo je do toga da 
vrlo retko neka od njih odskoči od inače 
niskog proseka kvaliteta. 


PRIKAZ PRIČA 


Opšta ocena o kvalitetu priča objavlje- 
nih prošle godine nije naročito povoljna. 
Moglo bi se čak reći da je prošla godina 
jedna od najslabijih u protekloj deceniji. 
Po meni, osnovni razlog leži u činjenici da 
se naučnom fantastikom u Jugoslaviji 
gotovo isključivo bave pisci amateri. Da 
ne bi bilo zabune, ovo »amateri« odnosi 
se isključivo na njihovo bavljenje pisa- 
njem kao hobijem, ili, u najboljem sluča- 
ju, sekundarnim zanimanjem. Nemoguć- 
nost da se potpuno posvete pisanju 
naučne fantastike proističe iz činjenice da 
su honorari za objavljene priče sramotno 
niski, a za posledicu ima da su oni pisci 
koji imalo drže do kvaliteta svojih priča, 
ograničeni na maksimum dve do tri priče 
godišnje. Ove godine, na žalost, ili možda, 
na sreću, pažnju najboljih jugoslovenskih 

pisaca privukla su dva projekta: zbirka 
priča koju je sastavio Darije Đokić i koja 
treba da_se pojavi u ovoj godini i Konkurs 
edicije ZNAK SA GITE za objavljivanje 
priča u almanahu MONOLIT i antologiji 
TAMNI VILAJET II. Ono što je preostalo za 
objavljivanje u časopisima naprosto nema 
onu težinu koju su prethodnih godina 
imale priče tih istih pisaca u SIRIUSU koji 
je bio praktično jedino mesto gde su se 
mogle objaviti. 

A sad evo prikaza pojedinih priča vrlo 
grubo poređanih prema kvalitetu od 
najboljih do onih tek vrednih pomena. 

Ukupno gledajući, najjači utisak na 
mene ostavila je priče Nevena Jovanovića 
PJEVAČI (S 163/164). Radnja priče smeš- 
tena je na planeti koju su ljudi u svom 
širenju kroz svemir kolonizovali, ali koja je 
vremenom skliznula u neko društveno 
uređenje slično ranom srednjem veku. 
Pevači iz naslova priče predstavljaju esnaf 
od 358 članova od kojih svako ima svoju 
tajnu pesmu koju peva samo u izuzetnim 
slučajevima: svom učeniku, osobi do koje 
mu je izuzetno stalo... Henrik Klauzer je 
čovek koji pretpostavlja da sve te pesme 
možda predstavljaju nekakav zavet koji su 
ljudi što su stigli na tu planetu ostavili 
svojim potomcima; možda kriju neku 
tajnu koja bi njegovom narodu pomogla 
da se odbrani od nadirućih neprijateljskih 
hordi. Pevači u početku odbijaju svaku 
pomisao da javno otpevaju svoje pesme, 
ali kada saznaju da je Klauzer na samrti, 
konačno pristaju... 

Neven Jovanović gradi ovu priču jezi- 
kom koji u potpunosti odgovara atmosfe- 
ri: pomalo arhaičnim, sa ponekad izme- 
njenim redom reči u rečenici i sa prame- 
nom ritma rečenica kako se priča približa- 
va uzbudljivom finalu. Njegovi likovi, iako 
zbog relativno male dužine priče, tek 
fragmentarno naznačeni, deluju uverljivo. 
Međutim, sam rasplet nekako mi je ostao 
nejasan, nedorečen. Jovanović čini ono 
isto što je učinio i Dragan R. Filipović u, 
po meni, najboljoj prošlogodišnjoj priči 
KAD ZLO SPAVA? — ostavlja prostor za 
pogrešno tumačenje piščevih namera. 
Bez obzira na to, mislim da je ovo jedina 
ovogodišnja priča koje ću se sećati onako 


kako pamtim BICIKLISTU, SOKOLARA, 
ŠUME, KIŠE, GRAD | ZVEZDE ili ČOVEKA 
KOJI NIJE POSTOJAO.., 

PLAĆENIK (S 155/156) Vladimira Lazo- 
vića klasična je akciona detektivska priča, 
slična onima Miki Spilejna, smeštena u 
visokotehnološku budućnost. Glavni ju- 
nak je kompjuterista, otpadnik od društva 
koji još uvek pati što je žena koju je voleo 
izabrala njegovog prijatelja. Naravno, 
iako je za sobom dobro zameo tragove, 
ona ga pronalazi i moli da rasvetli 
nestanak njenog muža. Put ga vodi na 
Mesec, gde će se sukobiti sa nepobedivim 
kiborgom-ubicom. Time što ću vam reći 
da iz tog sukoba izlazi Као pobednik 
sigurno vam neću otkriti ništa novo, niti 
ću vam pokvariti užitak ako priču još uvek 
niste pročitali, jer se ništa drugo nije 
moglo ni očekivati pošto je priča napisana 
u prvom licu. Ono što je najzanimljivije — 
način na koji glavni junak pobeđuje — 
neću otkriti. 

PLACENIK je korektna priča, ali to je ono 
što joj predstavlja i najveću manu, nije 
izuzetna, u njoj nema ničega što bi 
uzbudilo čitaoca, prodrmalo ga, potaklo 
na razmišljanje. Ako je Lazović hteo ovom 
pričom da pokaže kako ume da napiše 
korektnu, inteligentnu tradicionalnu SF 
priču u tome je potpuno uspeo; problem 
je što od njega očekujem više! 

ŽIVOTNI SLUČAJ ŽELJEZNIČARA T. (S 
157/158) Zdravka Valjka opora je priča o 
pojedincu koji se u otuđenom svetu bu- 
dućnosti sažalio nad smrću drugog 
čoveka i koji se zbog toga jedino istoj 
može nadati. Priča je valjano napisana, sa 
dobro odmerenom dozom patetičnosti, 
ali tokom čitanja nikako nisam mogao da 
smetnem sa uma jedno pitanje:zašto se 
sve to odigrava u Nemačkoj? Zar naše 
društvo ne srlja u istu grozomornu 
sutrašnjicu? Zbog čega je važno da se 
junaci zovu Jurgen Sudow, Theo Bluml ili 
Dieter Heinrich? Ja odgovor nisam našao. 

KRALJ GRAFITA (Si 54) Lidije Beatović je, 
poput PLAĆENIKA Lazovića, prilično šab- 
lonska, predvidiva priča. Ponovo imamo 
otpadnika od društva, ali ovoga puta on u 
hodnicima nekog budućeg megalopolisa 
sreće gluvonemog klošara, genija slikar- 

stva, Kralja grafita. Lidija ipak, pre svega 
zahvaljujući svom talentu, uspeva da iz 
dosta nemotivisanog toka radnje izađe sa 
jednim upečatljivim, snažnim završetkom. 

BEZIM U NOĆ (А 13) Dragana R. 
Filipovića možda bi bilo bolje prikazivati u 
jednom pregledu savremene srpske 
proze nego u pregledu jugoslovenske 
naučne fantastike, ali šta je tu je. 
Pokušavati dati neke odrednice o čemu 
se govori u ovoj priči krajnje je zaludan 
posao jer Filipović ne pokušava da vodi 
priču, već nastoji da igrama reći i 
asocijacija čitalac prati njegovo traganje 
za suštinom balkanskog bića. Sto se mene 
tiče, ja sam se izgubio negde u prašumi 
Amazona, a tu čak ni Gručo Marks ne 
može pomoći. 

GINEKOID ZA CIGANINA (S 163/164) 
Radmila Anđelkovića prva je iz njegove 
serije priča o svemirskim Ciganima. 
Radmilo daje lep uvod u svoju seriju; 
rečenice su mu lepe (»Pronicljivi mogu 
prepoznati Ciganina i po načinu kako se 
stapa sa sopstvenom senkom, kako 
nestaje pred vašim očima, po pritajenosti 
hitanja ka novom cilju«); priča je uverljiva 
u domenu klasičnog SF-a... Ali ipak, 
mislim da priči nedostaje ritma, da je 
početak priče najjači, a da priča posle 
gubi onu svoju posebnost i zanimljivost, 
pa sam sam kraj dočekao prilično 
ravnodušno. 

Priča WU LI (S 159/160) još jedan je 
dokaz da Neven Antičević sve uspešnije 
brodi spisateljskim vodama. Priča je 
zanimljiva, moderna (možda i 
premoderna), ali zbog same prirode — 
deo je jedne veće celine — trpi od 
hroničnog sindroma preteranog 
objašnjavanja šta se dogodilo u 
prethodnim nastavcima, a ostavljanje 
mesta za buduće, rezultuje krajnje 
banalnim svršetkom. 

Novela TOCAK (A 16) Gorana Skrobonje 
predstavlja zanimljiv, ali pomalo nasilan 
hibrid epske i naučne fantastike. Alfred 
Čester, glavni junak, posle završetka 
uspešne karijere igrača bejzbola tone sve 
niže i u nastupu opravdane ljubomore 
ubija svoju ženu. Umesto na smrtnu kaz- 
nu, osuđuju ga na kaznu izlaganja kovitla- 


cu Toh koji njegovu svest odnosi na 
daleku planetu. Tamo dospeva u telo 
mlade princeze prestolonaslednice i ono 
što sledi je korektno napisana epska 
avantura data uz pomoć uobičajenih 
elemenata tog žanra — priložena je čak i 
mapa tuđinskog sveta. Ono što mi u 
ovom delu najviše smeta je neka 
neodređenost čitave zamisli. Tek što sam 
se privikao na konvenciji SF priče pisac 
me baca u jednu potpuno različitu da bi 
se na kraju, bez nekog uverljivijeg 
objašnjenja, vratio na prvu. Možda je 
krivica do mene, ali ja se naprosto nisam 
mogao dovoljno saživeti sa glavnim 
junakom (junakinjom?), a to je, u ovakvoj 
priči, neophodno. 

RAJ NA ZEMLJI (A 16) Vesne Gorše je 
pomalo haotično konstruisana, ali u suš- 
tini lepa priča o svetu u kome jedinu 
zabavu u monotoni život građana unose 
Sanjači, projektujući u njihove umove 
svoje prekrasne snove. Priča prati uspon i 
pad jednog takvog Sanjača od njegovog 
dolaska u grad do povratka u rodno selo 
po gubitku moći sanjanja, odnosno pro- 
jektovanja snova. Vesna Gorše ima lepu 
rečenicu, lepe odlomke, ali priča deluje 
suviše naivno da bi se mogla ozbiljno 
pratiti. 

DROMIDSKA SKULPTURA (S 161/162) 
Mihe Remeca je najuspešnija prošlogo- 
dišnja minijatura. Tek na nešto više od tri 
stranice SIRIUS-a, Miha Remec uspeva da 
provede svog junaka i nas čitaoce kroz 
tuđinsko umetničko delo. Dromidsku 
skulpturu, vešto podižući napetost do 
zadnjeg pasusa, gde završava priču zado- 
voljavajućim grandioznim finalom. Jedino 
što mi donekle smeta jeste činjenica da 
me je kraj mnogo podsetio na jadne 
Tralfamadorijance. 

LJEPOTA | DOBROTA (S 157/158) našeg 
najboljeg SF pisca Predraga Raosa ne 
opravdava baš najbolje taj epitet koji mu 
sasvim sigurno pripada. Naime, ideja o 
beskrajno dobrom kapetanu svemirskog 
broda i beskrajno lepoj kurvi koja mu 
zagorčava život, naprosto je toliko banal- 
na da ni Predrag Raos nije uspeo da iz nje 
izvuče ništa više od jedne zabavne, 
čitljive, ali prazne priče. 


Slično je i sa najboljim slovenačkim 
piscem Mihom Remecom čija priča 
NASLEDNA STRAŽA (A 14), puna fraza tipa 
»bose noge razigranih devica«, »nabrekla 
muškost koju je devojka najpre počela 
blago da miluje, Као nežan cvet« ili 
»osetila je kako je ispunjava topli ud«, ne 
uspeva da se izdigne iznad relativno 
neuverljive ljubavne pričice smeštene na 
svet na kome nekakva nasledna straža 
prati eventualan dolazak bogova. Poruka 
da je ljubav važnija od svega ipak je 
prejeftina za jednog Mihu Remeca. 

MIRIS VREMENA (А 17) još jedna je 
priča Lidije Beatović. Slepi čovek živi sam 
u sobičku u jednom beogradskom pot- 
krovlju, a verni pas mu svakoga dana 
donosi hleb, jogurt i burek. Međutim, 
smrt buregdžije menja taj ustaljeni 
raspored, a na sasvim neobjašnjiv način 
tu se stvaraju i nekakvi vremeplovci iz 
budućnosti. lako napisana sa puno ljubavi 
i mere, ova priča je samo još jedan dokaz 
da su slučajnosti u književnosti, a o 
naučnofantastičnoj književnosti da ni ne 
govorimo, nešto sasvim drugo od 
slučajnosti u životu. _ 

NERAZUMLJIVA REČENICA (PZ 1963) 
priča je Ratka Jankovića, jednog od pisaca 
naučne fantastike koga još od detinjstva 
rado čitam, a koji je prilično nepoznat 
širem krugu čitalaca naučne fantastike u 
Jugoslaviji. Svoje priče, najčešće kratke i 
sa izraženim uticajem slovenske mitolo- 
gije i naše srednjovekovne istorije, on je 
objavljivao uglavnom u POLITIKINOM 
ZABAVNIKU, gde je, posle duže pauze, 
objavio i ovu. Mada je priča u suštini 
punch-line (pilota svemirskog broda koji 
na Zemlju stiže iz jednog totalitarnog 
društva na kraju razapinju na krst), neke 
usputne primedbe, pronicljiva razmiš- 
ljanja i fina atmosfera izdižu ovu priču 
iznad nivoa obične doskočice. 

PRODAVAČ KIŠE (PZ 1971) najbolja je od 
devet priča koje je Zoran Jakšić objavio 
prošle godine u POLITIKINOM ZABAV- 
NIKU. Stranac dolazi u vreli Meksiko i 
nudi lokalnom stanovništvu sve vrste 
kiše. Uznemireni što ih prekida u siesti, u 
početku ga odbijaju ne shvatajući što im 
je kiša uopšte potrebna, ali konačno ipak 

pristaju. Prodavač kiše ispunjava svoj 
zadatak pošteno, možda isuviše pošteno! 
Od ostalih priča, još jedino UGASITE 
MESEC (PZ 1952) i LJUBIMAC (PZ 1966) 
mogu da prođu kao manjeviše zabavne 
pričice, a ostale tek kao pričice. Da Jakšić 
ume mnogo, neuporedivo mnogo bolje 
da piše uverićete se već sledeće godine! 

Od trinaest priča koje je jedan od naših 
najboljih pisaca SF-a, Slobodan Ćurčić, 
objavio prošle godine u VECERNJIM 
NOVOSTIMA (ona četrnaesta iz POLITI- 
KINOG ZABAVNIKA samo je reprint priče 
DIVLJA HORDA objavljene u VEČERNJIM 
NOVOSTIMA) prelaznu ocenu može dobiti 
samo priča VELIKI SKOK (VN 12. 01. 89 ). 
Simpatična i dobroćudna bića sa Rigela 
poklanjaju čovečanstvu svemirske brodo- 
ve, kulturu i moć koje oni zloupotreb- 
ljavaju ratujući protiv svojih darodavaca 
sve dok se ovima ne smuči i dok ne odu u 
dubine svemira. A ljudi, pobednička rasa, 
ostaju sami u svom delu svemira i tek 
onda shvataju zašto su im Rigelijanci tako 
rado pružili ruku, onu istu koju bi i oni 
sada nekom pružili — da imaju kome! 

Tek da se spomenu zaslužuju i priče 
MAESTRO (VN 26. 10. 89) i POSLEDNJA 
DILEMA (VN 09. 02. 89 ), što je suviše 
malo od pisca koji ima nekoliko objavlje- 
nih romana i zbirku priča u ediciji KEN- 
TAUR. 

JEDANAFSTI OKTOBAR (PZ 1970) je za- 
nimljiva pričica meni potpuno nepozna- 
tog pisca Jovana Raičevića. lako kratka i 
pisana u obliku dnevnika, priča pruža ne 
previše otrcan pristup pitanju vremen- 
skog paradoksa. 

Još jedan od plodnih autora kratke pri- 
če, Branislav Trajković, svoj prošlogodišnji 
vrhunac dostiže pričom JEDINA MOJA (VN 
19. 01 89). Glavni junak žudi za ženom 
koja ga ni ne primećuje. Međutim, on 
dobija moć da u njoj usadi želju da ga 
voli. lako je svestan da to nije to, on ne 
može da prekine takvu vezu, sve dok 
jednog dana... Priča je kratka, ali nabijena 
emocijama. Ostale priče Branislava Traj- 
kovića poznatijeg kao Bili Trej, uglavnom 
su prošireni vicevi. Nešto bolji od ostalih 
su: DOKAZ (VN 09. 03. 89), ČELIČNI 
MOMAK (VN 13. 07. 89.), KNJIGA ZIVOTA 

(VN 03. 08. 89.) i UDVARAČ (VN 02. 
11.89). 

U PEĆINI (PZ 1938) kratka je priča Vladi- 
mira Lazovića. Posle mnogo iskušenja, 
ratnik stiže u podzemlje gde zatiče po- 
grbljeno stvorenje, čuvara mača Jarevida 
Prokletog. Po legendi, taj mač ima snagu 
hiljadu ljudi i ratnik poseže za mačem, ali 
čeka ga neprijatno iznenađenje. Zabavna 
pričica kojoj ipak nedostaje uverljivosti — 
pogotovu je nedorađena ličnost čuvara 
mača. 

Priča Radovana Devlića ZATVOR (S 153) 
o nekakvom društvu koje guši izuzetne 
pojedince, deluje neverovatno zastarelo. 
Sve, od likova, preko dijaloga, pa do sa- 
mog ustrojstva sveta, prepuno je stereo- 
tipa. 

Slično je i sa pričom Vesne Popović 
NAGRADA (A 12), već hiljadu puta 
viđenom varijacijom na temu »ldi u proš- 
lost i ubij se sam«. Na žalost, neki pisci 
kao da su prestali da čitaju i prate žanr u 
kome pišu. 

O NAPREDOVANJU POLJOPRIVREDE, 
UOPŠTE (A 12) zgodna je satira Slobo- 
dana Ivkova na temu našeg odnosa sa 
privrednom granom koja nas hrani. Nove 
mere SIV-a samo su još jedan dokaz o 
univerzalnosti ove priče. 

BEZIMENA STVAR (А 17) Gorana 
Skrobonje previše je kratka priča da se 
razvije ono što naslućujem da bi bila 

zanimljiva ideja. 

ELEKTRIČNI —SIMULAKRUM (S 152) 
neuspeo je pokušaj Andreja Flumianija da 
napiše pretencioznu kiberpankersku pri- 
ču. »Gehenner je konstruirao dva limena 
boksa promatrajući događaje žutim oči- 
ma і пе razumijevajući zaista ništa.« 
Zovite me Gehenner. 

LEPTIR (S 157/158) prva je objavljena 
priča Svjetlane Kopčinović. Na žalost, 
osim osrednje naracije, ova priča o poje- 
dincu koga totalitarno društvo kažnjava 
kada spozna slobodnu volju, pruža malo 
toga dobrog. 

ZAVOLEĆEŠ PETRA РАМА (VN 16. 03. 89) 
najbolja je priča Milana Draškovića, pisca 
koji je prošle godine objavio šest kratkih 
priča, gotovo minijatura. Posredi je topla 
priča o vanzemaljcu istraživaču koga, i po- 
red njegove ružnoće, prima na stanova- 
nje jedna porodica. On im se odužuje 
tako što njihovom sinu poklanja holo- 
kasete likova iz najpopularnijih crtanih 
filmova. Ostale priče su prilično »tanke«. 

Evo sada spiska svih priča objavljenih u 
ova četiri časopisa. Priče su poređane po 
azbučnom redu prezimena njihovih 
pisaca. Iza imena priče u zagradi je 
naveden broj časopisa u kome je priča 
objavljena. Iz praktičnih razloga, u slučaju 
VECERNJIH NOVOSTI dat je datum 
objavljivanja priče. 


- GINEKOID ZA CIGANINA (S 163/164) 

- WU LI (S 159/160) 

- KRALJ GRAFITA (S 154) —— 

- ŽIVOTNI SLUČAJ ŽELJEZNIČARA T. B. (S 157/158) 

- RAJ NA ZEMLJI (A 16) 

- ZATVOR (S 153) 

- ZAVOLEĆEŠ PETRA PANA (VN 16.03.89) kao Majk Draskov 
- KOLEGE (PZ 1956) 


- OSUĐENIK (PZ 1976) 

- SAVRSENSTVO (PZ 1965) 
- TERAPIJA (PZ 1957) 

- CUDESNI DAN (PZ 1958) 


Durman, Rastislav 


- JELOVNIK ZA TELEPATE (PZ 1979) 


- MEDVEÐI ZUB (VN 30.09.89) 

- PITAĆE ONI, REĆI ĆU JA (PZ 1979) 

- SNEŽANA IZ AUTOMATA (PZ 1980) 

- SNEHANIČAR (VN 23.02.89) 

- USPOMENA SA GODIŠNJEG ODMORA (PZ 1979) 


120 


- ŠPEDITERSKA POSLA (PZ 1979) 


Ivančević, Nebojša - SAN SE OSTVARIO (PZ 1978) u 

Ivkov, Slobodan - O NAPREDOVANJU POLJOPRIVREDE, UOPŠTE (A 12) 
- ONI SU TU, SIGURNO (A 16) 

Ivosić-Santo, Vera - U NASLONJAČU (A 15) 

Jakšić, Zoran - AFRIKA (PZ 1972) 


- GDE JE ARTUR? (PZ 1961) 
- GRETA JE IZA VRATA (PZ 1950) 
- LJUBIMAC (PZ 1966) 
- LJUDI I VUKOVI (PZ 1973) 
- NA DVORU CRNE KRALJICE (PZ 1935) 
- PRODAVAČ KIŠE (PZ 1971) 
- SA PERDITOM (PZ 1960) 
- UGASITE MESEC (PZ 1952) 
Janković, Ratko - NERAZUMLJIVA REČENICA (PZ 1963) 
Jeel Rolf (pseudonim) - BUĐENJE (VN 24.08.89) 
- GDE ŽIVI KLAUDIJA? (VN 19.10.89) 
- ŽRTVOVANJE (VN 15.06.89.) 
- IZVOR HARMTNIJE (VN 07.09.89) 
- KONTAKT UMOVA (VN 07.01.89) 
- NEBESKI KANJON (VN 13.04.89) 
- NIZAK UDARAC (VN 04.05.89) 
- NLO (VN 23.03.89) 
- OBIČNO JUTRO (VN 26.01.89) 
- OBOZAVALAC M. M. (VN 06.07.89) 
- OSTVAREN NAUM (VN 28.12.89) 
- SECANJE NA ZABORAV (VN 16.02.89) 
- SOLENOV BUNAR (VN 20.07.89) 
- SVEMIRSKI OSVAJAČ (VN 25.05.89) 
- HARIJEV DAR (VN 29.09.89) 
Jovanović, Neven - PJEVAČI (S 163/164) 
Jovanović, Tihomir - MUTANT (S 155/156) 
Juvenalis, P (pseudonim) - BUDUĆNOST TREĆE VRSTE (VN 07.12.89) 
- ROĐENDAN (VN 09.11.89) 


Kopčinović, Svjetlana - LEPTIR (S 157/158) 
Lavrek, Andrija - FAKTOR MUTACIJE (A 15) 
Lazović, Vladimir - PLAĆENIK (S 155/156) 
- U PEĆINI (PZ 1938) 
Momčilović, Gordan - POBEDNIK(S152) 
Nedeljković, Aleksandar B. - ZAŠTITNICA (PZ 1941) 
Petranović, Vesna - JABUKA (S 157/158) 
Pihač, Branko - NATJEČAJ (S 159/160) 
Popović, Vesna - NAGRADA (A 12) 
Prodanović, Živko - SAVRŠENO ORUŽJE (S 155/156) 
Raičević, Jovan - JEDANAESTI OKTOBAR (PZ 1970) 
Raos, Predrag - LJEPOTA 1 DOBROTA (5 157/158) 
- SPAŠAVANJE SVIJETA (S 161/162) 
Remec, Miha - DROMIDSKA SKULPTURA (S 161/162) 
- NASLEDNA STRAŽA (A 14) 
Skenderov, Irina - ČOVJEK I SVEMIR (S 157/158) 
Skrobonja, Goran - BEZIMENA STVAR (A 17) 

- TOČAK (A 16) 
Trajković, Branislav - VREMENSKI HAOS (VN 02.02.89) kao Bili Trej 
- GOSPODAREV ROB (VN 14.12.89) kao Bili Trej 
- DOKAZ (VN 09.03.89) kao Bili Trej 
- KAZNA (VN 02.11.89) kao Bili Trej 
- KARAMBOL (VN 02.11.89) kao Bili Trej 
- KNJIGA ŽIVOTA (VN 03.08.89) kao Bili Trej 
- LEDENI SPAVAČ (VN 21.09.89) kao Bili Trej 
- NAISKAP (VN 30.03.89) kao Bili Trej 
- NEPOBEDTVI (VN 23.11.89) kao Bili Trej 
- PLANETA SMRTNI (VN 01.06.89) kao Bili Trej 
- POVRATAK (VN 27.04.89) kao Bili Trej 
- ROBOT | JA (PZ 1962) 
- UDVARAČ (VN 02.11.89) kao Bili Trej 
- ČELIČNI MOMAK (VN 13.07.89) kao Bili Trej 
Tezeus, Konstantin - BUĐENJE (PZ 1944) 
(pseudonim) - DVORIŠNI RAT (VN 11.05.89) 
- OKRŠAJ (VN 22.06.89) 
| - TRI PITANJA (VN 14.09.89) 
Curčić, Slobodan - VELIKI SKOK (VN 12.01.89) kao S. Tirkli 
- DANAJSKI DAR (VN 29.06.89) kao S. Tirkli 
- DIVLJA HORDA (VN 06.04.89) kao S. Tirkli 
- DOKAZ (PZ 1968) 
- JA, ANDROID (VN 08.06.89) kaos. Tirkli 
- KOSMIČKI GAMBIT (VN 05.10.89) kao S. Tirkli 
- MAESTRO (VN 26.10.89) kao S. Tirkli 
- PLANKTON (VN 16.11.89) kaos. Tirkli 
- POSLEDNJA DILEMA (VN 09.02.89) kao S.Tirkli 
- POSLEDNJA EVA (VN 02.03.89) kao S. Tirkli 
- PUKI SLUČAJ (VN 10.08.89) kao S. Tirkli 
- RASKRSNICA (VN 23.12.89) kaos. Tirkli 
- TRAKA (VN 31.08.89) kao S. Tirkli 
- U PROLAZU (VN 27.07.89) kao S. Tirkli 


Filipović, Dragan - BEŽIMUNOĆ (A13) 

R. Flumiani, Andrej - ELEKTRIČNI SIMULAKRUM (S 152) 
Franc, Mirna - SVEMIR (S 157/158) 

Cerjan, Gordana - SVIJET MAŠTE | BAJKI (S 157/158) 

ICLID 


Prikazi knjiga 


Gregori Benford (Gregory 
Benford) 


Velika reka neba 
(Great Sky River) 


lako je najbolje poznat po romanu Vre- 
menski pejzaž (Timescape), reputacija 
Gregorija Benforda na kraju će se ipak 
temeljiti, po svoj prilici, na nizu romana 
koji je započet Okeanom noći (In the 
Ocean of Night) i nastavkom toga, ro- 
manom Preko mora sunaca (Across the 
Sea of Suns). Roman Velika reka neba 
(Great Sky River) ne kompletira trilogiju, 
nego zapravo počinje novu etapu koja bi 
mogla postati trilogija. U novoj etapi 
Benford nastavlja da ispituje preokupa- 
cije prethodne. Da bi istakao vezu između 
prva dva romana i potonjih, Benford je 
sad iznova napisao završetak Mora suna- 
ca i dodao novo završno poglavlje, čime 
je bliskije povezao taj roman sa Velikom 
rekom neba. Na osnovu već viđenog, ra- 
zumno je pretpostaviti da će se prva dva i 
svi potonji kasnije stopiti u jednu seriju. 
Nesumnjivo, Velika reka neba je dostojan 
naslednik Benfordovih ranijih ostvarenja. 
Njegova dosadašnja i ovo najnovije delo 
pokazuju da je on jedan od najznačajnijih 
SF pisaca danas. 

Benford je odlučio da ispituje ne samo 
odnos čoveka prema univerzumu, nego i 
ulogu svekolikog organskog života u uni- 
verzumu. Da bi to postigao, upotrebio je 
neke od najstarijih tradicija naučne fan- 
tastike i ispunio ih novim smislom i živo- 
tom. U Benfordovom univerzumu, ljudski 
rod, zajedno sa svim drugim organski 
baziranim živim bićima, zauzima poziciju 
koja je daleko od gospodarske. Umesto 
da budu gospodari svega što vide, or- 
ganska bića moraju grčevito da se bore 
da opstanu u svakoj niši gde to mogu, da 
ih ne bi uništila mašinska inteligentna 
bića koja nastoje da učine univerzum bez- 
bednim za svoj rod. Te mašine nisu one 


suludim umom stvorene, kakve znamo iz 
pulp- SF-a. One postupaju sasvim logično, 
u skladu sa svojim »biološkim« imperati- 
vima: nastoje da se reprodukuju, adap- 
tiraju, да preoblikuju svoju okolinu u 
skladu sa svojim potrebama, a ovo 
uključuje i eliminaciju svih pretnji, realnih 
ili imaginarnih, koje bi organski život 
mogao predstavljati. 

Do sada je Benford svoje ciljeve ostva- 
rivao uz pomoć lika koji se zove Najdžel 
Volmsli. Taj lik je tako izvrsno definisan, i 
prilagođen Benfordovim potrebama, da 
stoji, uz lik Gali Fojla kod Alfreda Bestera, 
kao jedan od najupečatljivijih likova mo- 
derne naučne fantastike. Ovoga puta 
Benford je izabrao Kilina, člana porodice 
Bišop. Njihovi preci odabrali su planetu 
Snouglejd (»Snežna padina«, prim. prev.) 
pri zvezdi Deniks, blizu galaktičkog cen- 
tra, kao sklonište pred nadirućom meha- 
ničkom civilizacijom. Međutim, došla su i 
mehanička bića, nastanila se na planeti, 
izmenila atmosferske prilike prema svo- 
jim željama, a što se tiče ljudi, mašine su 
se njihovom prisustvu prilagodavale sve 
dok nisu ojačale dovoljno da predu u 
veliki napad. 

Na početku romana Velika reka neba, 
Kilin i drugi preživeli pripadnici porodice 
Bišop beže; već šest godina je prošlo od 
kad je njihova Citadela pretvorena u 
ruševine i dim. Za tih šest godina oni su 
svedeni na jednu bandicu kradljivaca koji 
uvek beže i uvek su u opasnosti. Njihova 
egzistencija je tako marginalna, da su svi 
hotimice eliminisali svoj seksualni nagon, 
bar privremeno, jer naprosto nemaju 
energije i za to. lako su organska bića, 
pomireni su sa činjenicom da u njima ima 
mnogo bioničkih delova, koji im pomažu 
ali ih i čine bliskijim mašinama. Kilin 
koristi mehaničke dodatke nogama, radi 
bržeg kretanja; njegove oči mogu da 
filtriraju razne delove spektra i da 
određuju tačnu udaljenost. Svako preži- 
velo ljudsko biće nosi sa sobom i jedan ili 
više »aspekata«, umova drugih naselje- 
nika; ti umovi su uneti u memorijske 
čipove a čipovi zatim uključeni u vrat živih 
kolonista. To je obezbeđeno pre Nevolje. 

Njihovi neprijatelji su Mantisi, meha- 
nički živi stvorovi impresivni kao i Snark u 
Okeanu noći, ali drugačiji. Mantisi su 
najusavršeniji i najopasniji mašinski stvo- 

rovi sa kojima su se kolonisti na 
Snouglejdu dotad susreli. Mantisi ih 
nemilosrdno proganjaju, i povremeno 
»požanju« poneko od ljudskih bića, 
ostavljajući samo spaljeno, sasvim 
sigurno mrtvo, telo. 

Najzad jedan Mantis otkriva ponešto o 
univerzumu kako ga mehanička bića 
shvataju, i o činjenici da mehanička bića 
imaju svoju verziju boga: njihov bog je 
jedan magnetski um koji živi u disku 
plavo-usijane materije koja orbituje oko 
zvezde-pratilje Deniksa. Univerzum je 
uistinu čudniji nego što su to ljudi ikad 
pretpostavili. Velikim delom univerzuma 
upravlja jedna inteligencija tuđinskija od 
svega što je ljudskom umu pojmljivo. 
Podjednako je jasno, u Benfordovom 
univerzumu, da su mehanički umovi bili 
nesposobni da shvate dragocenu jedin- 
stvenost života koji se mora proživeti 
intenzivno zato što je konačan. lako su 
obimno proučavali fenomen organskog 
života, Mantisi ne mogu shvatiti njegovu 
najdublju misteriju. 

Veze između Velike reke neba i Benfor- 
dovog ranijeg stvaralaštva su vidne. 
Možda će zvučati preterano ako upore- 
dimo postepeno sakupljanje Benfordovih 
dela u celinu sa načinom kako je priroda 
formirala galaksiju Mlečni put (na koju se 
odnosi naslov romana — to je ta »velika 
nebeska reka«), ali, poredenje neće biti 
sasvim neumesno. lako se može čitati 
sam za sebe kao dinamična avantura, 
roman Velika reka neba je takođe i važna 
komponenta jedne od najvažnijih medita- 
cija u savremenoj literaturi. 


Robert Silverberg, Na kraju zime (At 
Winter's End). 12а. kuća »Vorner« 
(Warner). 0-446-51384-9. Tvrdi povez, 
404 str. 17,95 dolara, april 1988. 


Roman Roberta Silverberga Na kraju 
zime pripada dobro znanoj tradiciji pisa- 
nja o povratku čovečanstva u civilizaciju 
posle planetarne katastrofe. Skorašnje 
naučne teorije dale su Silverbergu super- 
katastrofu: viševekovno bombardovanje 
Zemlje od strane kometa koje su 
pokrenute uticajem »zvezde smrti«. Na 
početku knjige, hiljadama godina posle 
prvog kometnog udara, dugo ledeno 
doba najzad popušta, a preživeli se 
iskopavaju iz podzemnog sveta koji je već 
nebrojeno mnogo generacija upoznao. 
Ne iznenađuje što ti naslednici Zemlje 
nisu baš sasvim ljudska bića. 

Uskoro saznamo da je izgubljena civili- 
zacija njihove prošlosti bila kompleksna, 
sastojala se od više živih vrsta, i da je išla 
u svemir; bila je mnogo naprednija od 
naše. Ovim je presečena jedna spona 
bliskosti. Zato njeno mesto preuzimaju 
druge spone: knjige Brajana Oldisa o 
Helikoniji ostavile su trajan otisak na 
koncept godišnjih doba dugih eonima i 
cikličnih civilizacija; putovanja po surovim 
terenima sa čudnovatom florom i faunom 
normalne su stvari u SF literaturi i u 
fantaziji; porušeni gradovi puni zatrpanih 
čudesa takođe spadaju u to zajedničko 
nasleđe: a pripovest о brilijantnom, 
radoznalom mladiću и  primi-tivnom 
društvu arhetipska je na ovom polju. 

Silverberg ovim materijalom rukuje sa 
uvežbanom lakoćom i finim osećanjem za 
detalj, od doticaja motiva u imenima 
nekih likova pa sve do jakog realizma u 
scenama gde pleme, potreseno agorafo- 
bijom, polazi u veliki svet. Jedini nedo- 
stajući element je istinsko osećanje no- 
vine. Čak i u kompleksnosti post-kolapsne 
kulture, iznenađenja su malobrojna, a 
glatko odvijanje ove priče o opstanku i 
otkrivanju stavlja veće izazove pred 
protagoniste nego pred iskusne čitaoce. 

Tanit Li (Tanith Lee) Bela zmija (The 
White Serpent). Izd. kuća DAW. 0-88677- 
267-2. Meki povez, 396 strana, 3,95 
dolara, april 1988. 


Kad nije u modusu potrage za nečim 
(guest), herojska fantazija najčešće nudi 
suštu suprotnost labavoj pikarskoj fabuli: 
svi događaji su predodređeni sudbinom, i 
svi hitaju ka predodređenoj konfrontaciji 
dobra i zla, haosa i sila reda. Uvedite 
dvosmislenost u takvu situaciju, i rezultat 
može biti elegantno ironičan — ili samo 
zbunjujući. Tanit Li se odavno posvetila 
elegantnim ironijama koje iskazuje kroz 
svoje fantazije o demonskim herojima i 
kvazi-varvarskim civilizacijama na rubu 
propasti. U poslednje vreme, njena dela 
pokazuju znake promena, ambijenti su 
manje stilizovani, likovi su iz indijskih 
priča i iz drugih nedavnih dela manjeg 
obima. Sada Tanit Li unosi nove vizije u 
svoj svet Vis (Vis); naime, posle prva dva 
romana u toj seriji (Gospodar oluje i 
Anakire), dobili smo i treći, Belu zmiju. 

Roman počinje izvrsno, pričom o potla- 
čenoj seljanki iz zabačenog kraja, o neo- 
čekivanoj romansi, novim nepravdama, i 
konačnoj osveti. Rezultanta ovog jeste 
nastanak heroja, Regera (Rehger), koji će 
biti najvažniji gladijator / rob u velikom 
gradu. Dok prati svog junaka prema 
danima slave, Tanit Li pridodaje njego- 
vom svetu socijalnu svest energičniju i 
informisaniju nego u staroj ironiji. Magija 
kao da dolazi maltene slučajno, a onda se 
događa u razmerama tako ogromnim da 
bi mogla biti pogrešno shvaćena kao 
prirodna katastrofa. Jasno se vidi da de- 
luje sudbina koja spaja Regera i belu 
sveštenicu Aztiru, vraća Regerove rodite- 
lje na čelo događaja, petlja po ljudskim 
sudbinama па način rezervisan za 
bogove, ali manje je očigledno kakvog 
smisla imaju te intervencije. 

Bela zmija, iako ima zrelu viziju i 
odmeren luksuzni sjaj, nema koherentnu 
fabulu. Ili je to možda samo jedan 
zbunjujući segment kontinuiranog niza 
romana koji će postati jasan kad bude 
dovršen. 

INTERVJU 


ZORAN JAKŠIĆ 


Zoran Jakšić se na svoj tihi, nenametljivi 
način pridružio eliti domaćeg SF-a. Ubed- 
ljivi pobednik upravo završenog Konkursa 
»Znaka sagitex, dobitnik nagrade »Ko- 
marčić« za roman »Kradljivci univerzu- 
max... Ima dvadesetak objavljenih priča. 
»Dnevnikova« izdanja (»X— 100«, »Alef«, 
»Supernova«), »Politikin  zabavnikx, 
»Tamni vilajet«, »IT novine«... 

Pored pisanja aktivno se bavi і pre- 
vođenjem. Dobitnik je nagrade »Komar- 
čić« za prevod Adamsovog »Vodiča za 
autostopere kroz galaksiju«, 

Dajemo mu reč. 


Počeci druženja sa SF-om ? 


Pre svega vizuelni. Postoje dve SF stvari 
koje pamtim sa samog početka, mislim da 
sam imao šest ili sedam godina. Ne znam 
tačne datume, jasno. Najpre je to bio 
susret sa stripom »Nula X« Garija Ander- 
sona, koji je objavljivan u »Politikinom 
zabavniku« pre tako, dvadeset i kusur 
godina i koji me je kao klinca oduševio 
zbog šarenih boja i neverovatnih avan- 
tura. Uzgred, i danas čuvam možda dese- 
tak prvih epizoda tog stripa koje sam 
skupljao stranu po stranu iz starih 
»Zabavnika« i smatram da su prilično 
solidno crtane, mada sa do Кгајпјоѕїі 
kičastim scenarijima. Druga stvar bila je 
TV serija »Izgubljeni u svemiru«, a tu je 
bilo svega: daleka planeta, porodica 
novih Robinzona u svemiru, kosmički 
brodovi i čudovišta, za jednog klinca 
radosti koliko hoćeš. I tako... 


Tvoje priče sa konkursa ? 


Dve sasvim suprotne stvari koje su, 
valjda upravo zbog toga, zapravo dosta 
slične. Odmah ću da objasnim na šta sam 
time mislio. Radi se o pričama »Dubrava« 
i »Morana« sa Bobanovog konkursa za 
»Znak sagite«. »Dubrava« je dospela na 
prvo mesto, a »Morana« na peto. lako, 


zapravo, imaju sličnu tematiku, a to su 
alternativni svetovi na ovim jugo-pros- 
torima, te dve priče su potpuni antipodi. 
Prva je napisana za prilično kratko vreme, 
druga je pravljena — moram da upo- 
trebim taj izraz, pravljena — vrlo dugo. 
Prva ima namerno  pojednostavljenu 
strukturu sa što više spektakularnih scena 
i, kako bih rekao, vizuelnih šokova, 
filmična je, u tom smislu, dok je druga 
priča — reka, stvar atmosfere, pre svega 
analizira unutrašnja događanja glavnog 
junaka, poznatog čoveka u nepoznatoj 
okolini — dakle, stvari kakve očigledno ne 
pale baš toliko kod čitalaca. Sasvim se 
podrazumeva da je »Morana« bilo mno- 
go teže pisati. Lako je kada imaš akciju i 
vratolomije, mnogo nezgodnije kada se 
ono najhitnije dešava u glavi glavnog ju- 
naka. Obe priče imaju poprilično eleme- 
nata horora, čak mi je nekoliko ljudi reklo 
da uopšte nisu naučna fantastika — šta 
da im radim? Ja mislim da jesu. 

Te priče su, zapravo, neka vrsta odgo- 
vora na način na koji me je Boban u pred- 
govoru u »Tamnom vilajetu 1« zavitlavao 
zbog priče »Kraljevi Septembra«. Ono o 
vezi sa objašnjenjima u pričama... 
»Morana« je pravljena po prvom receptu 
— namerno, izmene nije teško napraviti, 
pitanje je samo koliko imaju smisla osim 
da olakšaju stvar onome koga mrzi da 
razmisli o stvari koju je pročitao — dok je 
»Dubrava« po drugom. Od jedanaest 
članova žirija svi su dali poene »Dubravi«, 
dok je »Morana«, u principu, dobijala ili 
mnogo poena ili nula, što je prilično 
indikativno, zar ne? 


O novom romanu? 


Roman... Dakle, radi se u stvari o 
nastavku »Kradljivaca univerzuma«, ro- 
mana koji je pre dve godine objavio 
»Dnevnik« i koji je te godine dobio 
nagradu »L. Komarčić«, znači, pretpostav- 
ljam da se svideo ljudima. Novi roman, 
ime mu je »Zvezdani vrtlog«, opet kičasto 

kao i prvi put — kažu da to privlači ljude 
— predstavlja direktni nastavak, među- 
tim, može da se čita potpuno nezavisno 
od prvog dela. Šta da kažem o njemu? 
Akcija, akcija, akcija. Puno spektakla. Mis- 
lim da je luđi od prvog dela. Ja lično sam 
njime zadovoljniji nego »Kradljivcima«, a 
nekoliko ljudi koji su ga do sada pročitali 
izgleda da dele moje mišljenje. 


Najčešća tema tvojih priča ? 


Uh... stvarno ne znam. Nekoliko puta 
sam probao temu alternativnih svetova, 
to mi se čini kao dovoljno širok okvir da 
obuhvati šta god ti padne na pamet, ali 
nikako ne preovlađuju stvari sa tom te- 
matikom. U »Zabavniku« sam probao da 
napravim seriju priča, »punch-line« tipa, 
sa običnim ljudima u neobičnim okol- 
nostima, pri čemu ti glavni junaci imaju 
prilično prepoznatljiva geografsko-etnička 
obeležja i u kojima sam šetao po čitavom 
svetu. Nekoliko puta sam se trudio da 
izmislim sasvim egzotična mesta, strogo 
naučno zasnovana, ali... eh, neobična. 
Kao što su Kraljevi Septembra i njegove 
kompasne oluje, Kerlandija i živi oblaci na 
čijim leđima se grade gradovi, Kobra sa 
nadzvučnim olujama, Dubrava sa koloni- 
jom kućnih duhova i tome slično. Mislim 
da se uopšte trudim da »S« podloga u 
»SF« bude istovremeno sasvim korektna i 
upotrebljena па što začudniji način. 
Drugo je da ona ne sme da bude previše 
istaknuta — SF je pre svega književnost, 
za pseudonaučne traktate postoje druga 
mesta. 


Prevodilački rad? 


Petnaestak romana i nešto veći broj 
uglavnom novela. Zvučaće glupo, ali 
takva vrsta rada me opušta. Na poslu se 
bavim optoelektronikom, što podrazu- 
meva prilično gustu mešavinu matema- 
tike i fizike, a prevod je nešto sasvim su 
protno od toga. Odmara. Hm, znam da će 
se Aca buniti zbog ovoga. Ali to je istina. 

Poslednje što sam radio je Silverber- 
gova »Knjiga lobanja«. Sjajna stvar. To 
treba da objavi Boban u »Znaku sagite«. 
Ovih dana se bacam na prvu knjigu 


»Letopisa Tomasa Kovenanta« Stivena 
Donaldsona, inače se radi o žanru »mač i 
magija«, koji ja nikada nisam preterano 
voleo, ali ova knjiga je stvarno dobra. To 
treba da izađe u »Polarisu«. 


Rad na stripu ? 


Za čoveka koji je druženje sa SF-om 
počeo preko slikovnih stvari bilo је 
logično da se kad—tad pozabavi 
slikovnim oblikom SF, zar ne? U stvari, 
radi se o tome da sam pre sedam ili osam 
godina nacrtao dvadesetak stranica SF- 
stripa i to prodao »YUstrip magazinu«. 
Međutim, strip nikada nije objavljen, jer 
je izdanje u međuvremenu ugašeno. 
Čitaoci »Emitora« su nekoliko puta imali 
prilike da vide neke kadrove. Sve je to 
sada stvar prošlosti. Definitivno. Cak i 
kada bi bilo mesta na kojima se može 
redovno objavljivati, crtanje guta toliko 
vremena da ga jednostavno ne mogu 
uklopiti u termine. Ali zato su tu uvek 
pisanje i prevođenje, zar ne? 

Milan Drašković 

